
Kosmoso laikrašti pradedant. 

Gyvename gamtos mokslo amžį. 

Tad nenuostabu, kad gamtos mokslo žinios šiandien sudaro kiek¬ 
vieno šviesuolio žinijos pagrindinę dalį. 

Gamtos mokslo žinioms skleisti kultūringos tautos turi ne tik 
vadovėlių mokykloms, bet ir periodinių leidinių, laikraščių, tas mo¬ 
kyklas išėjusiai platesnei visuomenei skiriamų. 

Taip yra dėl to, kad laikraščio darbo reikšmė šiam reikalui 
nieku būdu ne mažesnė, kaip vadovėlių; ji sieką dar net toliau. 

Jau pradėta gamint gamtos mokslo vadovėlių mūsų jaunajai 
kartai mokyklose pamokyti, bet lig šiol dar neturim gamtos mok¬ 
slo laikraščio nei patiems tų mokyklų mokytojams, nei platesnei vi¬ 
suomenei, geidžiančiai gamtos mokslo žinių savo gimtąja kalba. 

O mūsų, lietuvių, tauta nuo senų senovės gamta domėjosi, ją 
savo dainose dainavo... 

Kaip tad mes, lietuviai, gamtos mylėtojai ir dainuotajai, galim 
kęstis ilgiau be gamtos laikraščio?! 

Tokiu laikraščiu kaip tik nori štai būti K o s m o s. 

K o s m o s —graikų kalbos žodis—reiškė, žymėjo, trumpai sa¬ 
kant—tikslingai sutvarkyta gamtos visata, pasaulis, 
kaip atvirkštumas netvarkingam kaosui. 

Šiam Kosmoso laikraščiui rūpi sklaidyt to tikslingo gam¬ 
tos pasaulio knygos, išmokyt iš tų knygų skaityt, pažint pasaulio 
tvarkos dėsniai. 

Šiame laikrašty pirmiausia eis bendros plataus gamtos 
pasaulio žinios, lygiai žinotinos visų šalių žmonėms. 

Po jų eis žinios apie mūsiškį siauresnį—Lietuvos—gam¬ 
tos pasaulį, kuris mums dar taip svetimas, neištirtas, mokslo 
šviesos nenušviestas, ir kuris, malonu konstatuot, šiandien mums 
pradeda daugiau rūpėti, negu lig šiol yra buvę. 

Šitam reikalui Kosmoso laikraštis nori tarnaut apšviesti 
Lietuvos gamtai dabarty ir praeity visais gamtoty¬ 
ros ir geografijos atžvilgiais. 


Lietuvos gamtos apžvalgai dabarty Kosmoso laikraštis taria¬ 
si registruot jos faunos, floros, meteorologijos ir k. reiškinius 
įvairiais atžvilgiais kiekvienų metų laiku. 

Turės, kiek tik reikės, jame vietos ir mūsų gamtinis folklo¬ 
ras ir gamta mūsų tautosakoj. 

Jis registruos ir skatins Lietuvos gamtotyros darbą ir 
teiks žinių iš to darbo teknikos srities. 

Kartkartėmis tariasi duot kai ką ir iš pritaikintojo gamtos 
mokslo—teknikos, teknologijos ir k. 

Pagaliau, gavęs progos, tieks žinių iš gyvenimo įžymių gam¬ 
tininkų—mūsiškių ir svetimų šalių—ir jų darbų apžvalgas. 

Tokie, apskritai imant, yra Kosmoso laikraščio uždaviniai. 

Jie spręst seksis tik turint kuo plačiausios Lietuvos visuo¬ 
menės paramos, pirmiausia raštais. 

Todėl Kosmoso laikraštis prašo visus gamtos tyrėjus ir mė¬ 
gėjus siūst jam raštų iš visų gamtotyros ir geografijos šakų—ir ori- 
ginalinių ir verstinių, iš teorijos ir praktikos srities. Taip pat ir Lie¬ 
tuvos gamtos atvaizdų, nes kaip tik ateis lemtesnis laikas, Kosmos 
eis paveiksluotas. 

Ir visais kitais atžvilgiais, kiek tai nuo mūsų pareis, rūpinsimės, 
kiek galėsim ir mokėsim, Kosmoso laikraštį gerint 

Šis pirmutins jo sąsiuvinis dar netur visa, kas įbrėžta jo pla¬ 
ne. Betgi jau šioj vietoj tariame širdingą padėką pirmiesiems Kos¬ 
moso bendradarbiams, prisidėjusiems savo raštais jo planui vyk¬ 
dyti. Tikime juos pasiliksiant nuolatiniais bendradarbiais, taip pat 
prisidėsiant ir daugelį naujų. 

Tad į darbą, vyrai, Lietuvos gamtininkai! 

Tenesmerks mūs ainiai, kad ištižėliai buvom! 

Gamta, gamtos mokslas ir jo 
skirstymas. 

Išėję bet kur į lauką, regime ties savim dangų, apačioj žemę. Dan¬ 
guje giedrią dieną matome saulę, naktį—mėnulį ir nesuskaitomą žvaigždžių 
daugybę; čia taip pat matyt įvairūs debesys. Žemėje regim įvairiausių daiktų: 
žmones, gyvulius, augalus, laukus, pievas, miškus, upes, balas, ežerus, kal¬ 
nus, klonius, kelius, namus. Be regėjimo, šen ir ten girdim įvairių garsų: 
griausmo trenksmą, lietaus kliokimą, vėjo švilpimą, upelio sriuvenimą, lapų 
šlamėjimą, žmonių, gyvulių ir paukščių balsus, gatvių bildesį, varpų skam¬ 
binimą, mašinų švilpimą, armotų šaudymą, dainas, muziką ir daug kitokių 
garsų. Be to, dar suuodžiame gėlių kvapsnį, paragaudami patiria¬ 
me nuskintų uogų ir vaisių skonį, jaučiame vieną kitą daiktą, palietusį 
mūsų kūną; jaučiame šildančius saulės spindulius ir vėsinantį vėjo pūtimą... 
Visa tai, ką mes patiriame savo jutimais, vadinama gamta, 
ir visi jutimų patiriamieji daiktai vadinami gamtos kūnais. 

Be pačių daiktų, gamtoje mes nuolat pastebime, kaip daiktai patiria 
įvairiausių atmainų tiek savy, tiek santykiuose su kitais. Taip 
antai, žemė, saulė, mėnuo, žvaigdždės nuolat juda. Žemės paviršius, nors 
ir ne labai pastebėti, betgi nesiliauja keitęsis. Net kietas akmuo, ilgai 
begulėdamas žemėj, iškinta, iš kięto daikto virsta palaidu gniužuliu ir 
pagaliau visai subyra. Vanduo visumet teka, juda, banguoja. Metų dalys, 
dienos ir naktys nenustodamos pakeičia kita kitą. Dienų ir naktų ilgis 
įvairiomis metų daljmis įvairus, kaip kad ir saulės kaitra ir jos aukštis ir 
kelias per dangų. Žiemą žemė ir, vanduo sušąlą, sniegti. Pavasarį sniegas 
ir ledas sutirpsta, ima lyt, žaibuot ir griaust. Jei lyjant šviečia ir saulė, 
tad matyti per dangų nusitiesiant kelių spalvų vaivorykštė (laumės juosta). 
Išsileidusi žemė išdaigina daugybę įvairių žolių, medžiai apsidengia žalumy¬ 
nais, sužysta įvairių varsų žiedais, peržydėję mezga ir augina vaisių. Ru¬ 
deniop visa gamtos žaluma gelsta, vaisiai ir lapai krinta žemėn. Visi auga¬ 
lai, pagyvenę trumpesnį ar ilgesnį laiką, nudžiūsta, supūva ir nyksta. Taip 
pat ir gyvuliai ir žmonės gema, auga, sensta ir miršta. Visos šios gamtos 
atmainos (pakaitos) vadinamos gamtos reiškiniais. Vieni gamtos 
reiškinių įvyksta žmogui neprisidedant, pav. saulės patekėjimas ir nusilei¬ 
dimas, vėjo švilpimas ir k., kiti sukeliami žmogaus darbu, pav., traukinio 
važiavimas, garvežimio švilpimas, žibintuvo įdegimas ir k. 

Galvojąs žmogus tiria gamtos kūnus, aprašydamas juos ir tvarkydamas 
į sistemą, ir stebi jų reiškinius, steigdamasis surasti jų priežastis. Gamtos 
kūnų ir jų reiškinių tyrimas vadinamas gamtotyra, arba gam¬ 
tos mokslu. 

Gamtos kūnams ir jų reiškiniams esant labai įvairiems, ir gamtos mo- 
tslas turi daugelį skyrių, daugelį šakų. Kasdienis patyrimas rodo, jog visi, 
tokie tik butų, gamtos kūnai yra arba gyvi arba negyvi. Atatinkamai 
r gamtos mokslas savo darbo lauką pirmiausia perskiria į dvi sritį: vieną, 
turioje tiriami negyvosios gamtos kūnai ir jų reiškiniai, antrą 








4 


Gamta , gamtos mokslas ir jo skirstymas . 


— tas pat gyvosios gamtos. Pirmąją sritį tiria fizikos kemijos 
mokslas, tirti antroji—biologijos uždavinys. Kiekvienoje šių dviejų 
sričių dirba vėl daugelis atskirų mokslų, tirdami savo atskiras, mažesnes 
sritis. Jų bent svarbiausius čia apžvelgsime. 

Kaip minėta, fizikos kemijos mokslas tiria negyvosios gamtos kūnus 
ir reiškinius. Tųjų reiškinių čia esama dvejopų. Pav., benešant glėbį malkų, 
ėmė ir nukrito vienas pagalys ant grindų; jis, atsimušęs į grindis, sutrinkėjo, 
gal dar kiek pašokėjo aukštyn, bet pagaliau paliko gulėt ant grindų kas. 
buvęs. Dabar įkiškime tą malkos pagalį į kūrenamą krosnį; jis sudegs, ne¬ 
bebūdamas kas buvęs ir virsdamas kuo kitu. Tarp šių dviejų to paties kūno 
reiškinių skirtumas tas, jog pirmuoju atveju gamtos kūnas pakeitė tik savo 
vietą, padėtį (iš rankų nukrito ant grindų), nekeisdamas savo medžiaginės 
sudėties (malka ir paliko malka). Antruoju atveju atsimainė kūno medžiaga 
(malka pavirto dūmais, pelenais). Pirmosios rūšies reiškinius tiria fizika, 
antrosios — kemija. Taigi fizikos m o k s 1 a s tiria tuos gamtos reiš¬ 
kinius, kurie ne iškeičia medžiaginės kūnų sudėties, o kemi¬ 
jos (chemijos) mokslas tiria tuosius reiškinius, kuriuose kūnai keičia 
savo medžiagą. 

Tuo ir visi gamtos reiškiniai skirstomi fiziniais (fizikos) ir keminiais. 
Pav., vandens sušalimas ir garavimas, vėjo pūtimas, varpo skambėjimas, 
švytuoklės švytavimas, magneto geležies pritraukimas, oro spaudimas, ke¬ 
liąs aukštyn vandenį siurbly ir gyvąjį sidabrą termometre, ir tolygūs — fi¬ 
ziniai reiškiniai; degimas anglių krosny, geležies rūdėjimas, spirito, acto 
nusistelbimas ir tolygūs — k e m i n i a i, reiškiniai. 

Svarbiausi bendrojo fizikos mokslo skyriai tai apie bendrąsias visų 
kūnų ypatybes, apie kūnų rimtį ir judesį (mekanika su poskyriais: statika— 
apie rimtį — ir dinamika — apie judesį), apie šilimą, apie magnetizmą ir 
elektrą, apie garsą (akustika) ir apie spinduliavimą (optika, arba šviesis). 

Dangaus kūnų — saulės, mėnulio, žvaigždžių, planetų, kometų, taip 
pat ir mūsų žemės dangaus kūno — judesį ir jų fizinę prigimtį tiria 
astrofizikos mokslas, plačiau žinomas astronomija. 

Žemę —dangaus kūną, jos atskiras sudėtines dalis — atmosferą, žemy¬ 
nus, jūras — su jų ypatybėmis, jų santykius, tarpusavio įtaką ir jų padėtį 
žemės visatoj tiria fizinė geografija (arba fiziografija). 

Atmosferos temperatūrą, spaudimą ir jos atmainas, vandenį, judesį, 
žodžiu sakant, atmosferos reiškinius, mūsų vadinamus «oru», tiria meteo¬ 
rologija. 

Žemės struktūrą ir jos istoriją tiria geologija, arba žemėiyra, savo 
bendrąja dalimi esanti žemės fizika (geofizika). Jos skyriai: f i z i n ė geo¬ 
logija — paiso žemės padėties dangaus kūnų tarpe ir jos fizinės prigim¬ 
ties, dinaminė geologija — žiūri žemės plutos darytuos ir irimo, 
iš kur eina kalnai ir kloniai, urvai, grioviai, šaltiniai, kurios jėgos surauk- 
šlėjo žemės paviršių; s p e c i a 1 i n ė, arba istorinė, geologija (stratigra¬ 
fija) seka atskirų žemės padarų ir jų grupių sugulimo tvarką ilgainiui. Visi 
dangaus kūnų, oro, vandens ir žemės reiškiniai, imant drauge, yra kosmi¬ 
nės fizikos dalykas. 

Žemės sluoksniuose užtinkama daugybė suakmenėjusių likučių kitada 
žemėje gyvenusių gyvulių ir augalų. Juos tiria su istorine geologija artimai 
susirišęs paleontologijos mokslas. 

Žemės padarai, jos įvairios masės esti ar vienodos ar rnišros; vienur 
jose žymu sluoksniai ir gyslos, kitur tiktai susikrušusi grūduota masė. Pa¬ 
žint įvairios rūšies žemės padarus (padermes) moko petrografija. 

Žemės padarų sudėtinės dalys vadinamos mineralais. Druska, 
kurią valgome, brangieji akmens, kuriais puošiamės, akmens anglys, kurio¬ 
mis kūrename, metalų rūdos — vis tai mineralai. Mineralams tirti yra mums 
mineralo gija. 

Kiekvienas mineralas geriausiai pažystamas iš jo viršaus lyties ir jo 
keminės sudėties. Todėl mineralogijos padedamaisiais mokslais eina mine¬ 
ralų lyties (formos) ir kemijos mokslas. Ryškiai apibrėžtos lytys, ku¬ 
riomis mineralai dažnai atsitinka, vadinamos kristalais; taigi ir šis mi¬ 
neralų lyties mokslas vadinamas kristalografija. 

Mineralogijoj, tuo būdu, lig šiol įvardintųjų fizinių mokslų grupė su¬ 
sisiekia su kemijos mokslu. Būdamas savaimingais mokslas, kemija tiria ne 
tiktai mineralų, bet ir visų kitų gamtos kūnų sudėtį, surasdama jų pagrin¬ 
dines, vientisas sudėtines dalis (elementus)" ir nustatydama jų jungimosi 
dėsnius. 

Kadangi, kaip jau minėta, visi gamtos kūnai yra arba gyvi arba ne¬ 
gyvi, tad ir kemija turi dvejopą darbo lauką. Negyvųjų (neorganingujų) 
kūnų medžiagos sudėtį ir atmainas tiria neorganinė (anorga- 
ninė) kemija, gyvųjų (organingujų) — organinė kemija. Be to, dar 
bendroji, arba teorinė, kemija išdėsto bendrus kemijos dėsnius 
ir taisykles; kadangi jai daugeliu atvejų tenka užkliudyti fizikos sritys, tad 
ji vadinasi dar fizinė kemija. 

Kadangi negyvoji medžiaga yra taip pat ir gyvosios medžiagos pa¬ 
grindas, ir kadangi kemijos įvykiai reiškiasi ir gyvuosiuose kūnuose, tad 
kemija apskritai, ypač organinė, tiesiai susisiekia su biologijos mokslais, 
kaipo biokemija (fiziologinė kemija). 

Lygiu ruožtu ir fizika turi lieptą į biologiją, būdama biofizika, ti¬ 
rianti fizinius gyvųjų kūnų (organizmų) reiškinius. 

Taigi per biofiziką ir biokemiją iš fizikos kemijos mokslų pereinam 
į biologinius mokslus, tiriančius įvairiais atžvilgiais gyvųjų kūnų pasau¬ 
lio, arba trumpai—gyvybės reiškinius ir jų priežastis. 

Gyvybės reiškinių turėtojai yra organizmai, arba narynai. Jiems 
skiriantis trimis grupėmis — augalų, gyvulių ir žmonių — ir biologija pir¬ 
miausia turi tris didžiausius skyrius: botaniką, zoologiją ir antro¬ 
pologiją; zoologija ir antropologija daugeliu atvejų sutampa draugėn. 

Patys gyvybės reiškiniai pirmiausia kliudo ypatingą narynų struk¬ 
tūrą, paskui jų veiksmus ir pagaliau jų plėtotę (evoliuciją). Šiuo 
trejopu atžvilgiu biologija vėl turi trejopos rūšies atauginki mokslų, kurie 
vėl leidžia gausingų šoninių šakelių. 

Organizmų struktūros žiūri morfologija. Jei ji imasi 
aprašyti dydį ir pavidalą tiktai iš viršaus regimų struktūros dalių ir or¬ 
ganų, tad vadinama išorės morfologija. Praktikoj ji sutampa su 
s i s t e m a t i k a, arba klasifikacija, kuri sutvarko organizmus grupėmis kai 
kuriais jų paviršiaus^ pažymiais ir tuo būdu įgalina juos skirstyt ir mok¬ 
slingai apžvelgt. Išvidinė morfologija aprašinėja organizmų ir jų 
dalių vidaus struktūrą. 

Svarbiausios organizmų struktūros dalys yra organai. Organai su¬ 
sidėję iš audmenų, audmens vėl iš narvelių, arba celių; narveliai 
yra paskutiniai kiekvieno gyvo organizmo dirbamieji vienetai. Trys mok¬ 
slo šakos, dirbančios su organais, audmenimis ir narveliais, vadinamos 
anatomija (arba organų mokslas), i s t o 1 o g i j a (arba audmenų mok¬ 
slas) ir citologija (arba narvelių mokslas). 

Su morfologiniais mokslais artima giminė tieji, kurie tiria organiz¬ 
mų darbuotę. Jų svarbiausi b i o n o m i j a (arba biologija siauresne 
prasme) ir fiziologija. 

Bionomiją yra mokslas gyvybės veiksmų, kurių reiškia organiz¬ 
mas, būdamas pilnatis. Toki gyvybės veiksmai, arba funkcijos, turi tikslo 
individą maitint, jį visiškai išplėtot ir pagaliau išlaikyt jo giminę ar veislę. 
Tuo į bionomiją įeina visoks stebėjimas organizmų gyvuotės, jų mitimo 
(visimo) ir rūpinimosi savąja paderme, taip pat įvairūs santykiai tos pačios 
veislės individų tarp savęs ir su kitomis veislėmis, trumpai sakant, apra¬ 
šymas atmainingos gyvybės apystovų (medijų) įtakos organizmams ir orga¬ 
nizmų apystovoms; tai viena didelė bionomijos šaka — oikologija. 

Kita šaka eina biogeografija, tirianti organizmų padėtį erdvėj ir 
laike, ir jų išsiskirtymą po žemės paviršių; imdama į savo darbo sritį or¬ 
ganizmų pasiskirstymą ir jų pasirodymo tvarką taip pat pirmesniuose 
žemės istorijos laikotarpiuose, kaip tai galima pažint iš suakmenėjusių or¬ 
ganizmų liekanų, biogeografija čia sutampa su paleontologija, suside¬ 
dančia iš paleobotanikos ir paleozoologijos. 

Fiziologija į savo sritį ima tuosius gyvybės veiksmus, kurie atlie¬ 
kami gyvųjų organizmo dalių — organų, audmenų ir narvelių. 
Pav., ji aprašo gyvų smagenų, gyvos širdies ir gyvų narvelių funkcijas, 
iš kurių sujungtos darbuotės gaunama visa organo funkcija. Fiziologija 
žiūri ir nesveiko organizmo funkcijų; taigi į ją įeina ir patologija. 

Ir bionomiją ir fiziologija ne tiktai aprašinėja atskiras funkcijas ir 
jas lygina tarp savęs, bet pirmausią teiraujas jų artimesniųjų ar tolimes¬ 
niųjų priežasčių. Kadangi itin daugelis gyvybės reiškinių rodo savimi 
judesio reiškinius ir medžiagos kistį (mainą), tad šiedu mokslai kliudo fizi¬ 
kos ir kemijos sritis. Negali būt abejojimo, jog fizikos ir kemijos dėsniais 
lig šiol nėra išspręstos visos lig vienos gyvybės reiškinių problemos. Kyla 
klausimas, ar tais dėsniais apskritai galima išaiškinti kas specifingai gyva. 
Pagrystas nusistatymas gyvybės principo klausimu čia tegalimas, nuo¬ 
dugniai žinant faktai (įvykiai). 

Organizmų plėtotę aprašo morfogenija, arba biogenija, persiski- 
rianti ontogenija ir filogenija. Pirmoji seka organinį individo tapimą, 
(darymos), antroji — vaduodamos evoliucijos teorija — mena šiandienių 
veislių susidarymą istorijoj. Ontogenijos dalis yra embriologija; 
ji aprašo apvaisinto, kiaušinio skaidymąsi (diferenciaciją), kol jis pasiekia 
atatinkamojo organizmo struktūrą. Aišku, jog itin organizmų evoliucija 
praverčia duoti aukščiau pakliudytąjį atsakymą gyvybės reiškinių prieža¬ 
sties klausimu. 

Antropologija yra žmogaus mokslas plačiausia prasme; jis 
siekia ištirti padėtį, kurią žmogus turi gamtos pilnaty. Savo kūno (soma¬ 
tiniu) atžvilgiu žmogus yra priskaitomas į žinduolių klasę; betgi dvasiniu 
(psikiniu) atžvilgiu jis taip toli pralenkia net ir pačius tariamus «protin- 

giausius* gyvulius, jog jam šiuo atžvilgiu turi būti pripažystama atskira po¬ 
zicija Todėl antropologijai tenka paisyti žmogus iš kūninės ir dvasinės 
pusės. Tuo ji kaip tik skyla {somatinę ir p s iki n ę antropologiją arba e t no- 
logiją. 

Somatinė antropologija tiria dabartinį žmogų iš jo kūno atžvilgio, 
taigi jai tenka tirti žmogaus kūno struktūra ir jo funkcijos; kitais žodžiais, 
čia žmogaus kūnas, kaip ir kitų gyvulių, tiriamas anatomijos ir fiziologijos 
(su patologija) atžvilgiais. Betgi ir čia vėl mokslui tenka dvejopas uždavi¬ 
nys. Būtent, vienas uždavinys, tai parodyti ypatingosios (specifinės), žmogų 
nuo gyvulio skiriančios, visiems žmonėms bendros žymės, išdėstant drauge 
ir jų santykiai su gyvulių kūno organizuote; tai atlieka lyginamoji ana¬ 
tomija ir fiziologija; antrasis uždavinys—parodyti žmogaus kūno skirtin¬ 
gumai grupių žmonių sienose, ištirti tų skirtingumų priežastys ir tūo būdu 
steigtis pagrysti somatinių «rasinių» žymių esmė, kilmė ir sąryšis; tai so¬ 
matinio rasių mokslo dalykas. 

Etnologija žiūri p s iki n ės žmogaus pusės; ji tiria dvasinę tautų 
gyvatą, kaip ji reiškiasi visuomenės (socialinės) ir ūkio gyvatos lytimi ir 
kilimu, materialiniais kultūros pagaminiais, kalba, papročiais, religija ir menu; 
ji tiria visa to esmę, kilimą ir, kiek galima, sąryšį. 

Ir dar, kadangi antropologijai tenka paisyti žmogus, ne tik kaip esa¬ 
mas, bet ir kaip tampamas, prie šių dviejų savo darbo sričių ji prikergia 
dar trečiąją — priešistoriją, kurios mokslas tiria priešistorinio žmogaus 
kūno ir dvasios ypatybes, apie ką semia žinių iš žemėje palaidotų žmo¬ 
gaus pėdsakų nuo jo paties pirmojo žemėje pasirodymo. 

Tuo būdu, antropologija, viena savo koja stovėdama grynų gamtos 
mokslų srity — zoologijoj, anatomijoj, fiziologijoj, geologijoj, antrąja jau 
užkliudo žmonių draugės gyvenimo mokslą (sociologiją), psikologiją, reli¬ 
gijos, kultūros, literatūros ir meno istoriją ir k. Šie paskutinieji jau yra ne¬ 
be gamtos, tik dvasios mokslai. 

Taip tad gamtos pasaulio tyrimas atveda į dvasios pasaulį. Lieptas 
tarp šių dviejų pasaulių yra žmogus. Jame atstovaujama ir gamtos ir dva¬ 
sios pasauliui. Del savy turimųjų dvasinių pajėgų žmogus kaip tik stengia 
tirti gamtos pasaulį, nušviest jį savo proto šviesa ir sukurti gamtos 
mokslus. 

Didžiausiųjų gamtos mokslų eilei ir santykiui pavaizduoti bandome 
reikšti juos dar skema (8-me ir 9 puslapy). 


Pr. Dovydaitis. 

Fizikos kemiįos mokslai: 

BENDROJI FIZIKA 

Kūnų rimties ir judesio, šilimos, magnetybės, elektros, garso, 
šviesos (spindulėjimo) mokslas 

ASTROFIZIKA (astronomija) 

Dangaus kūnų ir jų judesio mokslas 

FIZINĖ GEOGRAFIJA (fiziografija) 

Mokslas apie žemės gyvatą plačia prasme 

M E T E O ROLOGIJA 

„Oro“ mokslas 

GEOLOGIJA BENDROJI (geofizika) 

Žemės plutos mokslas 

ir 

SPECIALINĖ (STRATIGRAFIJA) 

Žemės sluoksnių mokslas 

su 

PALEONTOLOGIJA 

Mokslas apie išnykusius organizmus žemės sluoksniuose 

PETROGRAFIJA 

Žemės plutos padarų (rūšių) mokslas 

MINERALOGIJA 

Mineralų mokslas 

KRISTALOG RFIJ A 

Mineralų lyties mokslas 

NEORGANINĖ KEM5JA 

Neorganingų kūnų medžiagos ir jos pakaitų mokslas 

ORGANINĖ KEMIjA 

Organingų kūnų medžiagos ir jos pakaitų mokslas 

BEMDROJI (teorinė, fizinė) KEMIJA 

Bendrųjų kemijos dėsnių ir taisyklių mokslas 

Biologijos mokslai: 

ANATOMIJA 

Organų mokslas 

ISTOLOG IJ A 

Audmenų mokslas 

CITOLOGIJA 

Narvelių mokslas 

ONTOGEMIJA (su embriologija) 

Organizmų individo kilmės mokslas 

FI LOG EN IJ A 

Organizmo veislių kilmės mokslas 

FIZIOLOGIJA (su patologija) 

Sveiko (ir nesveiko) organizmo funkcijų 
mokslas 

BIOGEOG RAFIJA 

Organizmų erdvės ir laiko padėties mokslas 
su 

OIKOLOGIJ A 

Organizmų aplinkybių priklausymo mokslas 

ir 

PALEONTOLOGIJA 

(Paleobotanika ir paleozologija) 

LYGINAMOJI ANATOMIJA IR 
FIZIOLOGIJA 

SOMATINIS RASIŲ MOKRLAS 
ETNOLOGIJA 
PR1EŠISTORIJA 
SOCIOLOGIJA 
PSIKOLOGIJA (sielotyra) 


ANTROPOLOGIJA ZOOLOGIJA BOTANIKA 

Žmogaus mokslas * Gyvulių mokslas Augalų mokslas 






















10 Materija, kūnai ir ją svarbiausios bendrosios ypatybės . 

Materija, kūnai ir jų svarbiausios bendrosios 

ypatybės. 

(Pirmutinis fizikos ir iš visa gamtotyros skyrelis). 

1 §. Materija ir jos susibūrimai. Tai, iš ko yra kiekvienas 
gamtos (fizinis) kūnas, vadinama materija, arba medžiaga. Kiekvienas atskiras 
kūnas tai vis atskiras materijos susibūrimas. 

Pav., kylantieji iš kamino dūmai, vandens lašas, plaukas, medžio ga¬ 
balas, bet koks augalas ar gyvulys — vis tat atskiri materijos susibūrimai, 
vis tat atskiri kūnai. 

Ne visų kūnų materija vienodai susibūrus. 

Pav., geležis, vanduo, oras — įvairaus materijos susibūrimo kūnai. 

Gamtotyra paiso trejopo materijos susibūrimo, arba būvio: kieto, 
skysto ir dujinio. 

Pav., geležies materija susibūrus į kietą būvį, vandens — į skystą, oro— 
dujomis. 

2§. Trejopas kūnų skirstymas. Paisant trejopo materijos 
buvimo, ir visi kūnai skirstomi trimis eilėmis: kietiej (standieji), sky¬ 
stieji ir d u ji n ai. 

S t a b a. Akmeniui sumušti, medžiui atlaužti, kreidai sutrupinti, siūlui ir 
net plaukui nutraukti reikia didesnės ar mažesnės pastangos. 

Išvada. Kietųjų kūnų materija daugiau ar mažiau stipriai susikibus. 
Todėl visi kietieji kūnai patys visumet turi kokią nors lytį (formą). 

Apibrėžimas. Kietaisiais kūnais vadinami tie kūnai, 
kurių materija stipriai susikibus ir kurie patys turi lytį. 

Staba. Perskirti vandens materijai, įkišant į vandenį pirštas, arba ir 
visa ranka, beveik nereikia jokios pastangos. — Vanduo pigu perpildinėt 
iš vieno indo į kitą. Palietas, jis ir pats išsiskirsto grindyse. 

Išvada. Vandens materija tik labai silpnai susikibus. Todėl visi 
skystieji kūnai (skystimai) patys neturi lyties. Jie visumet savo lytį priderina 
indui, į kurį supilami. 

Apibrėžimas. Skystai s i ai s (skysčiais) vadinami kūnai, 
kurių materija silpnai susikibus ir kurie patys neturi lyties. 

Staba. Dūmai iš kamino ir garas iš puodo kildami visumet skirstos 
į šalis. 

Iš atkimšto selterinier vandens stiklinio (butelio) ima burbulėliais kilti 
dujos, kurioms išėjus, stiklinyje palieka paprastas vanduo 

Dujos, pasidariusios giros stikliny, dažnai išmuša kamštį; jei kamštis 
aprištas, kai kada stiklinis sutrūksta. Bekemšant, kamštis smarkiai išlekia, 
garsiai pokšteldamas, ir, nesuskumbant supilstyt į stiklus, visas skystimas 
putomis iš stiklinio išbėga. 

Išvada. Dujinių kūnų (dujų) materija ne tiktai nė kiek nenusikibus, 
bet, atvirkščiai, skirstos į visas šalis. Todėl dujos galima laikyti tiktai aklinai 
uždarytuose induose. 

Apibrėžimas. Dujoms vadinami kūnai, kurių materija 
steigias i š krik t į visas šalis. 

Uždaviniai. Įvardinkite kietuosius, skystuosius ir dujinius kūnus, matomus kam¬ 
baryj, virtuvėj, lauke? Kurių <lar daugiau žinote skystųjų ir dujinių kūnų? 

3 §. Materijos perėjimas iš vienokio būvio j kitokį. 

Staba. Vandenį, paprastai kūną skystą, žinome sušalus virstant 

ledu — kietu kūnu, sušilus virstant vendens garu—dujų kūnu. 

Geležis, paprastai kūnas kietas, smarkiai įkaitinta tirpsta, vadinasi, da¬ 
rosi kūnas skystas; įkaitintas dar daugiau tas skystis virsta geležies 
garu—dujų kūnu. 

Oras, paprastai dujų kūnas, betgi, smarkiai atšaldytas, virsta skystimu, 
kuris, šaldant dar daugiau, galima paversti visai kietu kūnu. 

Išvada. Ta pati materija gali būti visokeriopo (trejopo) 
būvio. Materijos perėjimas iš vienokio būvio į kitokį pridera 
nuo šilimos. 

Koks tik būtų kietųjų, skystųjų ir dujinių kūnų skirtingumas, kai 
kame betgi jie visi. kiti į kitus panašūs, visi turi kai kurių visiems ben¬ 
drų žymių, kaip sakoma, bendrųjų ypatybių. 

Erdvinis kūnų skėtrumas. 

4 §. Staba. Stalas, vanduo stiklinėje, oras kambary visomis šalimis 
turi ežias, kurios daugiau ar mažiau išsiplėtusios. Todėl šie kūnai turi 
užėmę mažiau ar daugiau vietos, tikriau tariant, erdvės. Toki esti ir visi 
kūnai apskritai. Tokio kūno, kuris neturėtų erdvės, negalime prisistatyti.- 
Kiekvienas kūnas visumet išsiskėtęs erdvėje visomis linkmėmis (krypsniais). 

Išvada. Kiekvienas kūnas turi erdvės. Kūno s i ė- 
n o s, arba ežios, vadinamos kūno paviršium, kūno turimoji erdvė — 
vadinama kūno tūriu. Kad kiekvienas kūnas turi erdvės, arba tūrį — tai 
pirmoji visiems kūnams bendra ypatybė. 

5§. Kūnų matavimas. Tiek savo paviršiaus, tiek tūrio kūnai di¬ 
džiai nelygūs. Jie įvairaus dydžio. Kūnų dydį sužino matavimu. 

Matuot yra vienas dydis lygint sudėjus su kitu 
žinomu tos pačios rūšies dydžiu (matu, saiku). Visi kūnai 
matuojami trimis viena kitai stačiomis linkmėmis: ilgio, pločio, aukščio 
(storio, drūčio, gylio). 

Matai ir saikai. Ne per didelių daiktų ilgį, plotį ar aukštį žmo¬ 
nės paprastai matuoja sprindžiais, pėdomis, žingsniais, uolektimis, sieksniais; 
storį—pirštais, plaštakomis; apvalius daiktus (drūtį)— gniaužtais, glėbiais; gi¬ 
lumą stuomenimis. Valstybiniai ilgio matai mums buvo mylia, varstas, siek¬ 
snis, pėda, colis, aršinas, verškas. Labai parankūs, todėl beveik visame 
pasauly vartojami, Prancūzų mokslininkų nustatyti metriniai matai ir 
saikai. Jų pagrindu padarytas metras—viena keturiasdešimtmilijoninė že¬ 
mės apskritimo dalis. Metras trumpėlesnis už pusę sieksnio (apie 22 V 2 
verško, arba 39 colių). Metras dalinamas dešimčia decimetrų, kiekvie¬ 
nas decimetras dešimčia centimetrų, kiekvienas centimetras dešimčia 
milimetrų; taigi decimetras yra viena dešimtinė, centimetras viena šim¬ 
tinė, milimetras viena tūkstantinė metro dalis. 1000 metrų padaro vieną 
kilometrą, kuris bent kiek trumpesnis už varstą (apie 470 sieksnių). 
Verškų, colių ir centimetrų dydis matyt iš šiojo brėžinio: 

l 3 2V2 


v e r š k a i 














Kūnų paviršius matuojamas kvadratiniais, arba ketvirtainiais, 
matais: kvadratiniais coliais, verškais, pėdomis, aršinais, ir t. t. arba kvadra¬ 
tiniais centimetrais, milimetrais, decimetrais, metrais ir t. t. O kūnų tūris 
matuojamas kubiniais matais: kubiniais coliais, verškais, milirietrais. cen¬ 
timetrais ir t. t. 

Skysčių tūris seikėjamas bosais, kibirais, kvortomis, puskvortėmis, 
stiklinėmis ir k. Metriniuose saikuose skysčių tūriui saikuot imamas ku¬ 
binis decimetras, vadinamasis litras.—Byramųjų kūnų (biralų), su- 
sidedančiųjų iš palaidų mažų kietųjų kūnų dalelių—javų, miltų, vaisių—tūris 
seikėjamas silkinėmis, pūrais, puspūriais, gorčiais ir k. 

Uždaviniai. Pasidirbdinę metro ilgio matą ir padalinę jį decimetrais ir centi¬ 
metrais, sumatuokite ilgį įvairių daiktų: pieštukų, plunksnakočių, linių, suolų, stalo, ra¬ 
šomosios lentos, kambario... ir įsirašykit į sąsiuvinį. Sumatavę ilgį ir plotį knygų ir sąsiu¬ 
vinių centimetrais, padaugindami ilgį iš pločio, suskaičiuokite tų daiktų paviršių. Suskai¬ 
čiuokite tokiu pat keliu paviršius stalo, rašomosios lentos, durų, kambario grindų. Pasi¬ 
dirbdinę kubini centimetrą iš medžio, muilo, bulvės, vaško ar kitokios tinkamos medžia¬ 
gos, sumatuokite juo mažų stačiakampių dėželių tūrį. Padirbkit iš kartono vieną kubinį 
decimetrą, paskui, vieną šoną išėmę, pripildykit jį smėlio ir supilkite smėlį į litro stiklinę. 

Neįlaidumas. 

6 §. Staba. Niekas negali eiti pro sieną arba pro uždarytas duris. 

Du moksleiviu vienu laiku negali atsisėst j tą pačią vietą. { stalo, 
kėdės, rašalinės, kreidos gabalėlio vietą niekaip negalima padėt jokio kito 
daikto, kol jie bus iš tos vietos paimti. 

Kalant vinį j mūro sieną, sienos dalelės, vinies išstumtos, byra že¬ 
mėn. Ir pavyksta tik tuomet vinis įkalti, kaip ji įstengia sienos daleles 
praskirt į šalis. 

Išvada. Kietieji kūnai savo turimosios vietos tuo pačiu laiku neuž¬ 
leidžia kitam kūnui. ✓ 

Staba. J sklidinai pripiltą stiklinę vandens daugiau nebeįpilsi. 

Kišant į sklidinai pripiltą stiklinę pirštą, vandens nusilies. Taip pat 
įleidžiant akmenuką ar kitą kokį sunkesnį daiktą. 

Valtis gali plaukt, tiktai praskirdama į šalis vandenį, kuris paskui valtį 
vėl skuba jos vietos paimtu 

Išvada. Kietieji kūnai gali pasidaryti vietos skysčiuose, tiktai 
šiuos praskirdami ir pašalindami jų lygiai tiek, kiek paima vietos patys. 
Vadinas, ir skystieji kūnai savo turimosios vietos tuo pačiu laiku neužleidžia 
kitiems kūnams. 

Tyrimai. 1) Ėmę tuščią stiklinį ir paprastą pilstynę, pilstynės kak¬ 
lelį pavynioję sušlapintu skaruliu ir įstatę į stiklinį, stipriau paspaudę, 
idant tarp pilstynės ir stiklinio nebliktų skylelių orui išeit, pilkime vandens. 

Vanduo niekaip nebėgs į stiklinį. Tai dėl to, kad esąs stikliny oras, patsai 
neturėdamas kur išeiti, neleidžia į stiklinį vandens. Pilstynę kilstelėjus arba 
įstačius ją neapvyniotą, kad tarp jos kaklelio ir stiklinio kraštų būt skylelių 
orui išeiti, vanduo į stiklinį bėgs, kaip paprastai. 

2) Paėmę stiklinį su plačiu kaklu ir užkimšę jį kamščiu su dviem 
skylėm, į vieną stipriai įstatykimę pilstynę, į antrąją sulenktą stiklo vam¬ 
zdelį su užmauta ant galo gumine žarnele. Pirštais suspaudę žarnelę tiek, 
kad neitų jąja oras, pilkime vandens į pilstynę. Vanduo į stiklinį nebėgs. 
Žarnelę atleidus, vanduo bėgs. Įleidus žarnelės galą į vandenį, bus ma¬ 
tyti, kaip burbulėliais eis iš jos oras. 

3) Tuščią stiklinę (arba tuščią stiklinį) apvožę įspauskim į vandenį. 
Tik nedaug vandens įeis į stiklinę iš apačios. Vis tai dėl to, kad esąs 
stiklinėj oras burbulais kils iš po stiklinės laukan, ir į jo vietą įeis į stik¬ 
linę vanduo. 

4) Vandens pripilto indo dugne padėkim akmenuką ar kitą kurį į van¬ 
denį grimztantį daiktą ir pavožkim jį stikline ligi indo dugno. Iš vandens 
ims kilt burbulais akmenuko išbruktas oras. 

5) Paleiskime vandeniu plaukti medžio gabalėlį ir pavožkime stikline. 
Vandens paviršių su plaukiančiu gabalėliu oras po stikline nuspaus žemiau, 
negu bus vandens paviršius aplink stiklinę. 

Išvada. Ir oras savo laikomosios vietos tuo pačiu laiku neužleidžia 
kitam kūnui. 

Bet kurio vieno kūno materijos turimoji erdvė tuo 
pačiu laiku negali būti paimta bet kurio kito kūno ma¬ 
terijos. Ši antroji visokiai materijai, todėl ir visiems kūnams, bendra 
ypatybė vadinasi n e į 1 a i d u m a s. 

7 §. Netaisyklingų kūnų tūrio matavimas. Neįlaidumas 
duoda sumatuoti tūrį netaisyklingos lyties kūnų, t. y. kūnų, neaprėžtų plok¬ 
štėmis su stačiais kampais, pav., peilio, rakto, rašalinės, akmenuko ir k. 
Tam reikalui naudojamasi tam tikromis matuojamomis stiklinėmis, men- 
zūrėlėmis. Jos padaromos, įpilstant į aukštą stiklinę po bet kokią lygią iš¬ 
matuotą vandens kiekybę, pav., po 1 kub. centimetrą, ir kiekvieną kartą 
brūkšnelių stiklinės šone pažymint vandens paviršius. Tuo būdu sužymėjus 
visą stiklinę, brūkšneliai rodys, kiek kubinių centimetrų yra stiklinėje van¬ 
dens ar kitokio skystimo. Betgi žinant, kad kietas kūnas, įleistas į vandenį 
pašalina jo iš savo vietos lygiai tiek, kiek pats jos įima, menzūrėlėmis 
matuojamas ir kietųjų kūnų tūris: įpylus į menzurėlę vandens tiek, kad jis 
apsemtų reikiamąjį matuoti daiktą, pasižymima, kiek jo esama; paskui įlei¬ 
dus patį daiktą, vėl žiūrima, ligi kurio aukščio vanduo bus tuomet paki¬ 
lęs ir lyginama su pirmiau buvusiu vandens pakilimu. Pav., jei, daikto 
neįdėjus, vanduo buvo pakilęs ligi 45 kub centimetrų, o įleidus matuojama¬ 
sis daiktas pakilo ligi 63 kub. cent., tad daikto tūris lygiai 63—45 = 18 kub. 
centimetrų. 

Didesnių, menzūrėlėj nebetekančių daiktų, tūris matuojamas, įleidžiant 
jie į bet kur didesnį (parankiausia su snapu) sklidinai vandens pripiltą 
indą. Įleidus į jį matuojamasis daiktas, vandens nusilies tiek, koks bus 
daikto tūris. O nusiliejusiojo vandens tūris bus matyti, gražiai jis visas 
suleidus į menzurėlę. 

8 §. Nėr i amas i s varpas. Patyrus neinant vandenį į apvožtą 
į vandenį įkištą stiklinę, įtaisomi vadinamieji neriamieji varpai, kuriuose 
žmonės nusileidžia į vandenį, į upių ar jūrų dugną, nuskendusiam kraului 

ištraukt arba kitokiems povandenės darbams. Neriamasis varpas pavėdus į 
apvožtą stiklinę. Tai yra iš apačios atvira ketaus dėžė tokio didumo, jog 
joje telpa suoluose susėdę keletas žmonių su reikalingais darbo jnagiais. 
ji sunki ir pati grimzta į vandenį, j vandenį nuleidžiama parišta grandine. 
Stiprūs stiklai viršuj įleidžia šviesos iš lauko, turima žiburys dar ir vidury. 
Žmonių kvėpavimu ir žiburio žibėjimu sugadintasis oras išleidžiamas laukan 
ir į jo vietą nuo kranto ar iš laivo atvaroma tyro oro. Su esamaisiais ant 
kranto žmonėmis nuleistieji varpe susikalba sutartais stuksėjimais plaktuku 
į varpo kraštą. 

Dalingumas. 

9 §. Staba. Milžiniški akmens paraku ar dinamitu suplaišomi maže¬ 
sniais gabalais, kuriuos kūju sumuša dar mažesniais, ir kurie, daužant toliau, 
galima paversti lengvai vėjo panešamomis dulkėmis. 

Varis, geležis, sidabras galima ištęsti plonomis, kaip plaukai, vielomis. 
Auksas duodasi išploti tokiais plonais lapeliais, jog jų 10000 sudėjus ant 
kits kito, išeis tiktai vienas milimetras storio. 

Kiekvienas medinis daiktas galima supiaustyti, sukapoti, suskaldyti, 
sudrožti, sugręžti, suskųsti vis mažesnėmis dalelėmis — skiedrelėmis, pjuve¬ 
nomis, druožlėmis. Grūdai sumalami smulkiausiais miltais. 

Dar daugiau išsiskirsto kietoji materija, skiesdamosi arba kvėpdamosi. 
Pav., keliais lašais dažų nudažoma daugel vandens. Raudono dažo karmino, 
arba fuksino, lašas kviečio grūdo didumo pakankamai nudažo pusę kibiro 
vandens. O tas {spalvotas vandens puskibiris pigu išlaistyt, ištaškyt, ište¬ 
sint, išpurkšt milijonais mažiausių lašelyčių, kurių kiekviename bus ir anojo 
dažo lašo dalelytė. Kvepiančiuosius daiktus juntame tuo būdu, kad atsisky¬ 
rusios nuo kūno neregimos dujų materijos dalelės, plisdamos po aplinkinę 
erdvę, pasiekia mūsų uoslės organą. Uosle patiriame kai kuriuos kietuosius, 
skystuosius ir dujų kūnus (kamparą, muskusą), esančius ir menkoj mažu¬ 
moj, išleidžiant ilgai stipraus kvapo. Vienas stiprių kvepalų gabalas, per dvi¬ 
dešimt metų kvėpęsis į orą aitriu kvapu, tik labai nežymiai palengvėjo. 
Kokios tad_ menkutės turėjo būti buvusios tos dalelytės, kurias tas kve¬ 
piantysis kūnas leido iš savęs į aplinkinį orą! 

Išdžiūdamas ar išgaruodamas vanduo taip pat skirstosi mažytėmis 
dujų dalelėmis, išlakstančiomis po oro erdvę. 

Kiekvienas kūnas tam tikra tinkama priemone (dau¬ 
žymu, skaldymu, trynimu, kapojimu, skiedimu, kvėpinimu, 
garinimu) duo*dasi skirstyti mažiausiomis dalelėmis. Kiek¬ 
vieno kūno materija dalinga. Dalingumas tai trečioji visiems kū¬ 
nams bendra ypatybė. 

10 §. Molekul ės ir jų su s i k i b i m as. Žinodami materijos dalini- 
mąsi labai mažomis dalelėmis, betgi tojo dalinimosi negalime prisistatyt 
esant be galo, be krašto. Smulkinant be paliovos materijos daleles, reikia 
manyti pagaliau pasirodysiant dalelytes tokias maželytes, jog smulkint jų 
toliau tokiomis pat (fizinėmis, mekaninėmis) priemonėmis jau nebebus gali¬ 
ma. Tokios manomosios esant mažiausios dalelytės vadinamos molekulės. 
Kūnų molekulės su tokiomis pat ypatybėmis, kaip ir patys kūnai. Jėga, pa¬ 
laikanti kūno molekules drauge kita su kita, vadinama susikibimas. 
Tą susikibimo jėgą kūnuose žinome esant nevienodo stiprumo: kietuose, 
kūnuose didesnio, skystimuose mažesnio. O dujose veikia ne rflolekulių 
draugėje palaikymo (koezijos), bet pūtimos (ekspancijos) jėga. 

Koringumas. 

11 §. S laba. Duonoje, kamštyje, pintyje, plaušuose, žolių kambliuose 
plika akimi aiškiai matyt esant didesnių ar mažesnių korio akelyčių ir tar¬ 
pelių, nepripildytų kūno materijos. Pro didinamuosius stiklus tokių akelyčių 
matyt ir medy, ir popery, ir odoje. Medžio akelytėmis kyla augalui maistas, 
geriamojo poperio akelytės suima savy atliekamąjį rašalą. Pro žmogaus ir 
gyvulių odos akelytes išeina iš kūno prakaitas. Kai reikia išvalyti nuo prie¬ 
maišų gyvasis sidabras, jis košiamas pro odą. 

Ir akmenyse ir metaluose taip pat esama akelyčių, nors ten jos tokios 
maželytės, jog nė pro padidinamuosius stiklus neįžiūrimos. Betgi jų buvimą 
rodo daugelis dalykų. Pav., įmetus į vandenį kreidos gabalėlį, tuojau pra¬ 
deda kilti burbulėliais kreidos akelytėse buvusis oras. Kai kurių akmenų 
spalvotumas įvykęs ne kitaip, kaip tiktai persibrovus dažams pro jų akely¬ 
tes. Pro išdegtą sienplytę perpučiama oras ir šviečiamosios dujos. Pritaiki¬ 
nant didelė jėga, skysčiai įspaudžiami į metalus ir pro juos perkošiami. 

Esant akelytėms nepageidaujamoms, jas kamšo. Tam tikslui pušnis, 
kurpes, kad nepermirktų, ištepa riebalais. Mediniai bosai, kad neišgarintų 
esamojo juose skystimo ir neprileistų oro, išdervuojami. Rašomasis poperis, 
kad nepraleistų rašalo, nuklijuojamas. Kiaušiniai, kad negestų įeinant į juos 
pro lukštą orui ir su juo jame esantiems pūdomiems krembleliams, dedami 
į kalkių tyrę. 

Vadinas, kietųjų kūnų dalelytės neguli prie kita kitos betarpiškai, 
bet nuo kita kitos atskirtos didesniais ar mažesniais tarpeliais, skylelėmis, 
tuštimėlėmis, korio akelytėmis. Taigi kietieji kūnai koringi. 

Tyrimas. į ilgą, vienam gale atvirą, gerai užkemšamą stiklinį vam¬ 
zdį įpylus pusę vandens, pusę degtinės ligi viršaus ir užkimšus taip, kad 
nepaliktų oro, kelis kart apvartant vamzdis pakratyti, kad vanduo su degtine 
susimaišytų. Sumišę skystimai susigeria, paimdami vamzdy mažiau vietos, 
negu buvo paėmę nesusimaišę. 

Iš giros, alaus, selterinio vandens kylančios putos rodo išeinant tuose 
skystimuose buvusias dujas. 

Taigi, skystieji kūnai taip pat koringi. 

Tyrimas. Stiklinis vamzdelis, įdėjus keli trupinėliai jodo ir jis užkim¬ 
šus, imti palengva šildyt. Iš jodo pradeda kilti garai, plintantieji po vam¬ 
zdžio orą. 

Plitimas ore įvairių kvapų ar garų taip pat rodo jame esant korio 
akelyčių. 

Tad ir dujų kūnai koringi. 

Kūnų materija ne visai perdėm yra užėmusi kūno lai¬ 
komąją erdvę: joje visumet esti didesnių ar mažesnių sky- 
I elių ir tuščių tarpelių (k orio a k ei y č i ų). Kiek v ien o k ū n o 
materija koringa. Koringumas yra ketvirtoji visiems kūnams bendra 
ypatybė. 

Traukumas ir skėtrumas. 

12 §. Staba ir tyrimai. Ankšta pušnis sunkiau nuauti nuo įkai¬ 
tusios kojos, negu nuo atvėsusios. Taip pat siauro žiedo nuo įkaitusio 
piršto nenumausi. 

įkaitusio puodo, kuris šaltas buvo sunkiai tilpęs pro krosnies dureles, 
visai negalima išimti. 

Metalinis kamuolys, lengvai telpąs j skylę, pakaitintas jau nebetelpa, o 
atvėsęs vėl telpa. 

Ant lygios lentelės padėti varinis pinigas ir iš priešingų jos šonų 
įkalt j lentelę po vinutę ar segtuką taip, kad tarp jų sektųs pinigas laisvai 
prastumti. Pakaitinto pinigo nebeseks jau tarp tų dviejų vinučių pras¬ 
tumti. Atšalęs, jis ir vėl prasistums. 

Išvada. Kietieji kūnai nuo šilimos išsiskečia (didėja), nuo šalčio 
susitraukia (mažta). 

Todėl, ratlankis ant rato traukiamas smarkiai įkaitinus, kad atšaldamas 
ir traukdamasis stipriai ratą suveržtų. Ir kiti daiktai kaustant, grindys (žiedai) kala¬ 
mos Įkaitintos.—Oelžkelio bėgių sudūrimuose visumet paliekama tuštumos, 
kad vasarą įkalusieji bėgiai turėtų kur pratysti; nesant tuštumos, jie pradėtų 
kiorintis, varydami kits kitą laukan iš guolio, ir sugadintų kelią.—Telegrafo 
vielos vasarą kabo labiau nutysusios, kaip žiemą.—Negalint iš stiklinio išimti 
stipriai įsmegusio stiklo kamščio, pašildžius stiklinio kaklelis (nors ir pa- 
trinant), kamštis tuojau išlenda.—Staiga įkaitintas stiklas trūksta dėl to, kad 
išorinės jo dalys išsiskečia veikiau, kaip išvidinės.— 

Tyrimai. 1) Pripylę pilną stiklinį šalto vandens užkimškim ir į kam¬ 
štį įstatę stiklo vamzdelį, imkime rankomis šildyti stiklinį. Vanduo vamzdeliu 
pradės kilt aukštyn. Jis dar smarkiau kils, jei stiklinį šildysim liepsnoj arba 
įstatysim į šiltą vandenį. 

2) Apvožtas stiklinis arba stiklinė įleist į vandenį ir šildyt (rankomis 
ar liepsna). Išsiskėtusis oras eis burbulėliais iš stiklinės laukan. Stiklinę at¬ 
šaldžius; į išėjusiojo oro vietą įeis vandens. 

3) Tuščias stiklo vamzdelis užkimštas įtaukuotu kamščiu ir liepsnoj pa¬ 
šildytas; skėsdamasis oras netrukus išmuš iš vamzdelio kamštį. 

4) Nepilna pripūsta oro stipriai užrišta pūslė, laikoma netoli liepsnos, 
išsipučia, atvėsus subliūška. 

Taigi, skysčiai ir dujos taip pat šildomi išsiskečia, šaldomi susitraukia. 
Vadinas, ki et i e j i, skystieji ir dujų kūnai š i ld o m i i šs i s keči a, 
šaldomi (netekdami šilimos) susitraukia. Skėtrumo dydis k i e‘ 
tųjų kūnų pareina nuo materijos. Skysčių skėtrumas di¬ 
desnis, kaip kietųjų kūnų, dujų skėtrumasdar didesnis. Kūnų 
tūrio kitimas nuo šalčio ir šilimos yra penktoji visiems kūnams bandra ypatybė. 

Kūnų tūris kinta dar ir nuo spaudimo. Būtent, nuo išorės spau¬ 
dimo kūno tūris mažtelia. Kalami ar glaistomi metalai tampa 
glaudesni. Skysčiai tik nepigiai suspaudžiami, dujos, atvirkščiai, visai pigiai. 
Nebespaudžiatnas kūnas vėl daugiau ar mažiau išsi¬ 
skečia. 

13 §. Termometras. Dažnai labai svarbu žinoti, kjek bet kuris 
kūnas įkaitęs ar atšalęs, arba kaip sakoma moksle, žinoti kūno tempe¬ 
ratūra (šilimos laipsnis). Apie tai, paprastai, sprendžiama lytėjimo jutimu, 
papraščiausiu būdu pridedant prie daikto ranką. Bet toks šilimos pajuti¬ 
mas ne visų žmonių ir net to paties žmogaus įvairiu laiku vienodas. 

Pav., labai dažnai tas pats kambarys vienam atrodo visai pakankamai 
šiltas, kitam vėsus, trečiam—visai šaltas.—Rūsys vasarą mums rodosi vė¬ 
sus, o žiemą šiltas, nors mes esame tvirtai įsitikinę rūsį žiemą šaltesni 
esant, kaip vasarą. 

Ir net tai, ką viena to paties žmogaus ranka rodo esant šalta, kitai < 
rankai rodosi šilta. Tai galime patirti, pav. pastatę šal a vienas kito tris 
indus, kurių kairysis tegu bus pripiltas, kaip ledas, šalto vandens, vidurinis 

drungno, ir dešinys šilto vandens. Palaikius kairiąją ranką šaltajame van¬ 
deny, dešiniąją šiltajame ir abi drauge įleidus į drungnąjį, vandenį, kairiajai 
rankai jis rodysis šiltas, dešiniajai — šaltas. 

Taigi, šilimai matuoti sugalvota patikimesni padarai, kurie vadinami 
termometrais (t. y. šilimos rodikliais). Termometras dirbdinamas, pa¬ 
siremiant dėsniu kūnų skėtimos nuo šilimos ir traukimos nuo šalčio. Iš 
visų kūnų savo tūrį nuo šilimos ir šalčio labai taisyklingai kaito gyvasis 
sidabras. Todėl jo skėtrumas ir traukumas imami matu įvairių kitų kūnų 
temperatūrai matuoti. 

Patsai termometras daromas šitaip. Imamas siauras, visur lygiai kiau¬ 
ras stiklinis vamzdelis, paprastai su išpūstu kamuolėliu apačioje. į kamuo¬ 
lėlį ir iš dalies į vamzdelį įpilama gyvojo sidabro ir vamzdelis iš 
apačios šildomas tol, kol besiplečiąs gyvsidabris, pakildamas ligi pat vir¬ 
šaus, išvaro iš jo visą orą. Tuo akymirksniu vamzdelis skubotai aklinai 
užliejamas. Atvėstančiam gyvsidabriui susitraukiant, viršuj jo vamzdely 
palieka tuštuma. Vamzdelis pridėjus prie lentelės statomas į indą su 
sniegu arba smulkiai sugrūstu ledu. Atšaldamas gyvsidabris trauksis ir 
kris vis žemyn. Bet pagaliau sustos kritęs ir, sustojęs vienoj vietoj,, paliks 
ten visą laiką, kol esąs aplink jį sniegas ar ledas visiškai sutirps. Ši vieta 
vadinama ledo tirpimo punktas ir lentelėje pažymima 0. 

Paskui vamzdelis statomas į verdančiojo vandens garą. Nuo šilimos 
sklėsdamasis gyvsidabris, suprantama,kils aukštyn, bet pagaliau, pasiekęs tam 
tikro aukščio, sustos kilęs ir paliks, toj pačioj vietoj, kiek ilgai jis būtų lai¬ 
komas verdančiojo vandens gare. Ši vieta vadinama vandens virimo 
punktas ir lentelėje žymima skaitmenimis 80 arba 100. Gavus šiedu 
nuolatiniai punktai, visas tarpas tarp jų dviejų skirstomas aštuoniomis 
dešimtimis arba šimtu lygių dalių. Jos vadinamos laipsniais. Laipsniai 
sužymimi ir žemiau apatiniojo (0) punkto, . tačiau dažnai tik ligi 30 ar 40. 
Rašte laipsniai žymimi ženkleliu °. Laipsniai aukščiau O rodo šilimą ir va¬ 
dinami šilimos laipsniais, o žemiau O — rodo šaltį ir vadinami šalčio 
laipsniais. Rašant, šilimos laipsniai žymimi, statant priešais,-)- (plūs) arba 
be jo, pav., -{-1°, —j-2°, -Į-3° ir tt., arba 1°, 2°, 3° ir tt. Šalčio laipsniai 
žymimi visumet, statant priešais — (minus), pav., —1°, —2°, —3° ir tt. 
Šimto laipsnių termometras vadinamas Celsiaus (C), aštuonių dešimtų — 
Reaumuro — (Reomiūro) (R), vardais mokslininkų, pirmiausia padariusių 
tokius termometro suskirstymus. Kadangi 100°C—80°R, tad kiekvieni 
5°C=4°R. Yra dar ir kitaip suskirstytų termometrų. 

Šalčiui matuoti gyvsidabris tinka tik ligi 40°C, kadangi tokioj tempe¬ 
ratūroj jis sušąla, paliaudamas būti skysčiu. Del to didesniems šalčiams ma¬ 
tuoti vartojami spiritiniai termometrai, kadangi spiritas sušąla tiktai prie 
130°C, o tokio šalčio niekur žemėje nėr ir jis tik daryte padaromas. Yra 
dar ir kitokių termometrų. — Sveiko žmogaus šilima siekia apie 37°C. Gy¬ 
venamojo kambario šilima neprivalo būt didesnė, kai 20°C. 

Uždaviniai. Kiek °C bus 20°R? Kiek °R bus 35°C? Kiek °C ir R yra mūsiškia- 
me klasės kambary? Kiek buvo, renkantis į klasę, ir kiek skirstantis? Pasižymėt oro tem¬ 
peratūra lauke 7 vai. rytą, 2 vai. popiet ir 9 vai. vakarą. Vakaro temperatūrą padvigu¬ 
binus ir prie to pridėjus ryto ir popietės temperatūrą ir sumą padalinus iš 4 suskaičiuoti 
„vidurinė“ dienos temperatūra C ir R ? 

14 §. Nevienodi šilimos laidininkai ir jais naudojimasis. 
Maišant besikūrenamą krosnį geležiniu pagaikščiu, jis visas tiek įkais¬ 
ta, jog nebegalima rankoj išlaikyt Jeigu toks pagaikštis (žarsteklis) gale su 

mediniu kotu, tad jis visai pigiai rankoj išlaikomas. Plikais pirštais įkišta 
j žvakės liepsną adata, pinigas, ar metalinė viela, veikiai įkaista 
taip, jog nebegalima pakęsti. O degąs degtukas, šipuliukas, ar popergalis 
galima laikyti tol, kol liepsna visiškai prie pirštų prisiartins. Ir šiuo atveju 
karštis bus juntamas ne iš paties degančiojo daikto, bet nuo liepsnos. Dvi 
lygaus drūčio ir ilgio vielos — geležinė ir varinė — paimtos už galų viena 
dešiniąja, antroji kairiąja ranka ir abi sykiu įkištos į liepsną; pajusi va¬ 
rinę vielą nepakenčiamai įkaitus veikiau, kaip geležinę. 

Išvada. Šilima plinta kūnuose nuo vienos dalelės prie kitos, bet 
nelygiai greitai: vienuose sparčiau, kituose lėčiau. Todėl sakoma esant 
gerų ir menkų šilimos laidininkų. 

Geriausi šilimos laidininkai esti metalai, ypatingai varis ir sidabras. 
Menkesni laidininkai — žemė ir akmens, dar menkesni visi skysčiai (be 
gyvsidabrio), menkiausi laidininkai — dujos. Todėl netikę laidininkai esti ir 
visi pasikiorinusieji kūnai, kuriuose esama oro, kaip pav.,'šiaudai, vilnos, 
plunksnos, skiedros, d ruožl ės, šapai, pelenai, sn iega s, ledas. Vidutiniški lai¬ 
dininkai — molinės plytos, stiklas, šilkas, drobe. 

Staba. Pačiupinėję malkos pagalį ir geležinį žarsteklį, gulinčius pa- 
iiai krosnį tame pačiame kambary, juntame žarsteklį esant šaltesnj, kaip 
malka. Taip pat geležinė ar varinė durų rankena šaltesnė, kaip pačios me¬ 
dinės durys. Taip yra dėlto, kad labai iaidi šilimai geležis ištraukia iš 
mūsiškės rankos daugiau šilimos, kaip ne tiek šilumai laidus medis. Išneš¬ 
to žiemą iš šilto buto laukan geležinio kūjo su mediniu kotu geležinė 
galva atšąla daug veikiau, kaip medinis kotas. Arbatinis šaukštukas, įleis¬ 
tas į karštos arbatos stiklinę, labai veikiai įkaista, bet išimtas, taip pat vei¬ 
kiai atšąla. Geležinė krosnis veikiau įkaista, kaip molinė, bet veikiau ir at¬ 
šąla. Geležinis ratlankis žiemą šaltesnis, kaip mediniai stipinai; vasaros 
įsaulyje tas pat ratlankis karštesnis už stipinus. 

Išvada. Gerieji šilimos laidininkai sparčiau priima į save šilimą iš 
labiau įšilusių kūnų ir sparčiau atiduoda šilimą mažiau įšilusiems kūnams. 
Gerieji laidininkai šalty juntami šaltesni, šilimoje šiltesni,, kaip menkieji. 

Klausimai. Kas šaltesnis: medinis rašyklės kotleis, ar jos skurdelė? pieštukas, 
ar plieninė plunksna? stiklinė rašalinė, ar rašomas poperis? metalinė žibintuvo (lempos) 
koja, ar jos stiklas? lango stiklas, ar jo rėmai? Jūsų dangovės materija, ar jos metalinės sa¬ 
gutės? Odos diržas, ar jo sagtis? molio krosnis, ar ketaus (špižinės) durelės? 

Taigi dėl nevienodo kūnų laidumo šilimai, pav., valgiui greitai išvirti, 
vartojami ketaus ir vario puodai. O kad išvirtasis valgis per veikiai ne¬ 
atmuštų, jis ant stalo statomas moliniuose induose. Veikiai kambariams 
{šildyt vartojami geležiniai krosnys ir geležiniai vamzdžiai, šildant garu 
ar vandeniu. Kur reikia kambariams ilgiau būti šiltesniems, statomi mo¬ 
liniai krosnys. Prie virtuvių, glaistytuvų (prosų) ir kitų metalinių padarų de¬ 
damos medinės ąsos ir rankenos. Jkaitusieji puodai nuo ugnies imami 
su skuduru. Žiemą savo kūna w siaučiame vilnoniais rūbais ir kailiniais, va¬ 
sarą — plonais marškonais. Šulinių siurbliai ir vaismedžių liemens žiemą 
apvyniojami šiaudais. Kambariuose durys apkalamos milais, ir įstatomi 
antri langų stiklai.— Ledininko langai vasarą kamšomi šiaudais, kaip kad 
žiemos metu gyvulių tvartų langai. — Nesudegamosios geležinės piniginės 
turi laikyti dvilypes sienas, tarp kurių pripilta pelenu sluoksnis šilimai 
sulaikyti. 

Išvada. Gerieji šilimos laidininkai vartojami ten, kur reikia šilima 
veikiai paskleisti, menkieji, atvirkščiai, šilimai nuo išsiaikvojimo apsaugot, 
arba šilimai (šalčiui) skleistis kliudyti. 

Klausimai. Kodėl karšto vandens pilamas stiklas ne taip veikiai trūksta, jei į 
jį buvo įstatytas arbatinis šaukštukas? Kuriomis priemonėmis ginasi augalai ir gyvuliai 
nuo per didelio šilimos išaikvojimo? 


Prisikibimas. 

15 §. Staba ir tyrimai. Nėra kambario be dulkių. Jos nugula 
ne tik ant grindų, stalų, suolų, palangių, bet ant veidrodžio stiklo, sienų ir 
net lubų. 

Patraukus kreida, anglim ar pieštuku per lentą ar poperį, palieka 
brūkšnys (todėl tuos daiktus vartojame rašyti). 

Dvi rūpestingai nutekintos metalinės, murmulinės ar stiklinės skalelės, 
suspaudus braukiant kita ant kitos, prie viena antros prisikimba. 

Du gabalėliai švino, sudėjus naujai nutekintomis pusėmis ir suveržus, 
labai stipriai prisikimba prie vienas antro. 

Perplautas kaučuko gabalas, sudėtas plautaisiais galais ir truputį su¬ 
spaustas, gali vėl būti sujungiamas į vieną gabaląi 

Išvada. Būdamos labai priartintos prie kita kitos, kietųjų kūnų da¬ 
lelės susikimba. 

Rašymas rašalu popery, paveikslų tapymas, daiktų spalvojimas, dažy¬ 
mas, auksinimas, klijavimas, lipinimas, nitavimas, prakaitavimas galimi ir 
įvyksta tiktai dėl to, kad skystųjų kūnų dalelės, prisikibusios prie kietųjų 
kūnų, palieka prie jų ilgesniam ar trumpesniam laikui. 

Tyrimai. 1) Tarp dviejų prisikibimui bandyti padarytųjų skalelių 
įleidus kiek vilgomo skystymo, jiedvi dar stipriau prie viena antros pri¬ 
kimba. 

2) Prikabinus tokią skalelę prie vienos svarstyklių pusės ir nustačius 
pusiausvirą, prikišt iš apačios prie skalelės skysčio paviršius: skalelei nuo 
skystimo atskirti reikės pridėti svaros kitoj svarstyklių pusėj; jei skys¬ 
čiu bus buvęs vanduo, spiritas ar kitoks skalelę sušlapinąs skystis,tad ska¬ 
lelę nuo skysčio atskyrus, prie jos paliks skysčio lašų; jei skystis bus bu¬ 
vęs gyvsidabris, tad skalelė paliks sausa. Pirmu atveju pridėtoji antrojoj 
svarstyklių pusėj švara bus nusvėrusi skysčio susikibimą, antruoju—skysčio 
prisikibimą prie skalelės 

Išvada. Esama prisikibimo ir skysčių prie kietųjų kūnų. Jei skys¬ 
čio prisikibimas prie kieto kūno didesnis už paties skysčio susikibimą, tad 
skystis kietąjį kūną sušlapiną, o jei skysčio susikibimas stipresnis už jo 
prisikibimą prie kieto kūno, tad kietasis kūnas nesušlapinamas; jei pagaliau 
kieto kūno ir skysčio vieno prie kito prisikibimas stipresnis už paties kie¬ 
tojo kūno susikibimą, tad kietasis kūnas skystyje ištirpsta. 

Tyrimai: 1) Vandens garas nugula ant lango stiklų ir sienų (stiklų 
ir sienų aprasojimas). 

2) Paleidus pamaži dūmų ant stalo, jie kurį laiką būna prie jo pri¬ 
sikibę. 

Išvada. Esama prisikibimo ir dujų prie kietųjų kūnų. 

Bendra išvada. Labai suartintos dviejų kūnų dalelės prie kita 
kitos prisikimba. Jėga, palaikanti draugėj artimąsias įvairių 
kūnų daleles, vadinasi prisikibimas (adezijja). Prisikibi- 

mas yra molekulių jėga, dirbanti kūnuose vienodos ir 
nevienodos medžiagos. Prisikibimas yra šeštoji visiems kūnams 
bendra ypatybė. 

Svoris. 

16 §. Staba. Lietus, kruša, sniegas krinta iš aukšto žemyn. Nesant 
vėjo, jie krinta žemėn visiškai stačiai. 

įrištas į virvutę akmuo, laikant virvutę rankoj, įtemps virvutę stačiai 
žemėn. 

Taip pat stačiai žemėn įtempę virves ar grandines kabo palubėj žibin¬ 
tuvai ir kiti pakabintieji daiktai. 

Paėmus bet kokį kūną į ranką, juntama rankos spaudimas žemėn. Kū¬ 
nas iš rankos paleidus, jis krinta stačiai žemėn. 

Kaip būtų aukštai išmestas akmenukas ar sviedinys, jis vis tiek netru¬ 
kus nukris atgal žemėn ir dar giliau į ja įsimuš. 

Ir aukščiausiai paleisto šovinio skeveldros nukrinta ne kur kitur, tik 
žemėn. 

Pabiurus keliui, ratai išpiauja gilias provėžas. — Einant per minkštą 
sniegą, palieka pėdos. 

Išvada. Kietieji ir skystieji kūnai, būdami nutolinti nuo žemės, smer- 
kiasi vėl prie jos sugryžti, nukrisdami į jos paviršių. 

Staba ir tyrimas. Dulkės, plunksnos, gaurai ir kitoki lengviau- 
sieji daiktai, ilgiau ar trumpiau palakioję po orą, vėjo nešiojami, pagaliau 
nukrinta žemėn. — Suskirsčius kūną kad ir kuo smulkiausiomis dalelytė¬ 
mis, jos, kaip ir pirma visas kūnas, nukrinta žemėn. 

Išvada. Kūnų molekulės smerkiasi prie žemės, kaip ir patys iš jų 
susidėjusieji kietieji ir skystieji kūnai. 

Tyrimai. 1) J^rie vienos svarstyklių pusės prikabinę tuščią stiklinį, 
nustatykime svarstyklių pusiausvirą ir šildykime stiklinį žibintuvėlio liepsna. 
Netrukus stiklinis ims kilt aukštyn ir juo daugiau bus šildomas, juo daugiau 
kils aukštyn. Paliovus šildyti, stiklinis atvės, ims svirti žemyn, ir pusiausvira 
vėl įvyks. Kodėl taip bus atsitikę? Del to, kad buvusis stikliny oras nuo 
šilimos išsiskėtė; jo dalis išėjo laukan ir stikliny pasilikus oro mažiau, jis 
palengvėjo. Darant tą pat tyrimą, stiklinį užkimšus ir pro kamštį iškišus 
siaurą lenktą stiklo vamzdeli, net akimi matyti, kaip nuo šildymo plėsda¬ 
masis oras vamzdeliu eina iš stiklinio laukan, būtent jis nupučia į šalį pri¬ 
kištą prie vamzdelio galo liepsną. Paliovus kaltint, oras vamzdeliu vėl 
sugryžta į stiklinį, ir svarstyklės išsilygina. 

2) Padėjus ant svarstyklių didoką atvirą stiklinę dujų, vadinamų anglia- 
dioksidu, stiklinė nusvirs žemyn, dėl to kad tos dujos "yra sunkesnės už 
orą. Jo buvimas stiklinėje galima susekt, įkišus degąs šipulys; šipulys tuo¬ 
jau užges, kadangi angliadioksidas nepalaiko degimo. Apvertus stiklinę 
su juo ant žvakės liepsnos, liepsna užgęsta, kadangi šios dujos krinta 
žemėn, kaip skystis. 

Išvada. Ir dujų kūnai krinta žemėn. Oras iš visu pusių apglobęs 
žemę. Vandens garai, durnai ir kai kurios kitos lengvos dujos aukštyn 
kyla tik dėl to, kad jos yra lengvesnės už orą. 

Ipotezė: Del visiems kūnams bendros ypatybės smerktis prie 
žemės, menama, kad žemė traukianti į save visus jos pa¬ 
viršiuj esamuosius kunus. Traukiamoji jėga yr nukrypusi į žemės 
vidurį. 

Apibrėžimas. Jėga, traukianti visus žemės pa¬ 
viršiaus kūnus į žemės vidurį, vadinama sunkumos 
jėga. Linkmė (krypsnis), kuria toji jėga veikia, vadinama statmena 
(vertikalinė); linkmė, stačioji stačiajai linkmei, vadinama g u 1 s t i n ė (ori- 
zontalinė). 

Statmenai linkmei nustatyti vartojamas gulstainis, liudė, gulstinei — sta- 
tainis. Tų pabūklų nuolat prireikia mūrininkams, dailidėms, dielininkams 
statmenai linkmei sienų ir medžių, gulstinei linkmei grindų, balkių ir lubų 
nustatyti. 

Uždaviniai. Patikrinkite gulstainiu, ar stačiai stovi klasės sienos, lenta, kabo 
žemėlapiai ir k. Patikrinkite statainiu, ar visiškai gulsčios klasės grindys, stalas, suolai, 
palangės ir kiti daiktai. 

Ne visus kūnus patraukia į save žemė lygiu stiprumu. Stiprumą, kokiu 
žemė traukia savęsp kūną, rodo kūno spaudimas į gulsčią po juo pagrindą 
arba įtempimas jį laikomosios virvės. Kūno spaudimas į gulsčią 
pagrindą vadinasi kūno svoris. Svoris — dar viena visiems 
kūnams bendra ypatybė. 

17 §. Svorio saikai ir svarstyklės. Kūnų svoris lig šiol pas 
mus buvo sveriamas pūdais, svarais, lutais. Metriniuose saikuose svaros 
vienetas esti kilogramas arba tūkstantinė kilogramo dalis — gramas. Kilo¬ 
gramas.. tai svoris vieno litro (kubinio decimetro) gryno vandens -J- 4° C 
(prie-^ T 0 C vanduo labiausiai susiglaudęs). Gramas tuo būdu yr a svo ris 
vieno kubj.no.. centimetro., tokio pat vandens. Mažesnes gramo dalys: deci- 
gratnas (dešimtoji gramo dalis), cer.tigramas (šimtoji dalis) ir miligramas 
(tūkstantinė dalis). Kilogramas sveria truputį mažiau, kaip pustrečio mūsų 
svaro. 

Kūnų svoriui patirti vartojamos svarstyklės ir bezmėnas. Svarstyklių 
yra įvairių: paprastų, lenktinių, kišeninių ir k. Paprastųjų svarstyklių įtaisy¬ 
mas kiekvienam kiek tiek žinomas. Tai yra dvi lėkštės, pakabintos ant galų 
lygiai per vidurį parišto ar paremto geležinio ar varinio skersinio, kurio vir¬ 
šutinėj pusėj taip pat ties pačiu viduriu dar uždedama stačia rodyklė. Esant 
svarstyklėms tuščioms arba su padėtais ant jų vienodos svaros daiktais, 
skersinis, svarkstelis, bus lygiai gulsčias, rodyklė lygiai stačia. Tuomet svar¬ 
styklės, sakoma, bus pusiausviroj ir bus teisingos. Esant svarstyklėms pu¬ 
siausviroje su daiktu ant vienos lėkštės ir svorio matais ant kitos, šių 
suma kaip tik parodo sveriamojo daikto svorį. Moksle vartojamosios svar¬ 
styklės turi būti ne tik teisingos, ber ir «jautrios*, t. y. parodančios net 
ir mažiausius svorio skirtumus. Gerai įtaisytos svarstyklės rodo skirtą kūnų 
svorio net miligramais. 

Bezmėnas yra toks sveriamasis padaras, kuriame drauge yra svarsty¬ 
klės ir svaros matai. Paprasčiausias bezmėnas — apvali nedrūta kokio sti¬ 
presnio medžio lazdelė, ant kurios vieno galo užmautas sukaustytas taip pat 
medinis boselis su esamaisiais jame švino ar kokio kito sunkaus metalo 
•gabalais — bezmėno buožė; prie kito galo pridėtas vąšelis (kablelis) sve¬ 
riamiems daiktams pakabinti. Lazdoj įkarpymais ir įkaltomis vinutė¬ 
mis sužymėti svarai ir pusiasvariai; ant jos dar palaidai užmaujama kilputė. 
Reikiant daiktas pasverti, jis pakabinamas už vąšelio ir ranka paimta kil¬ 
putė stumiama į tokią lazdos vietą, kur buožė ir sveriamasis daiktas ra¬ 
sis pusiausviroje, t. y. bezmėno lazda bus visai gulsčia Ties kilpute atsitin¬ 
kąs ženklas parodys daikto svc;T, 

Uždaviniai. Iš svaros saikų ū eželės pasirinkit įvairių saiku. — Įvairius daiktus — 
icnygas, sąsiuvinius, pieštukus, plunksnakočius, plunksnines, pinigus," raktą, laikrodį ir k.— 

pasverkit įvairiomis^ svarstyklėmis ir sulyginkite. — Bezmėną, kišenines ir lenktines svar¬ 
stykles patikrinkit šiaip svarstyklėmis.—įvairiu daiktų svorį spėkit iš rankos ir patikrinkite 
svarstyklėmis. 

18 §. Lyginamasis svoris. Geležies gabalas sunkesnis už tokio 
pat didumo medžio gabalą. — Varinis žvakės pastovas sunkesnis už to¬ 
kio pat didumo medinį pastovą, o sidabrinis toks pat pastovas sunkesnis dar 
ir už varinį.—Švininis kamuolėlis sunkesnis už tokį pat varinį, sidabrinį ar gele¬ 
žinį kamuolėlį. — Medinis kamuolys lengvesnis už tokį pat bet kokio me¬ 
talo ar molio. kamuolį. — Kamščio gabalėlis lengvesnis už tokį pat medžio 
gabalėlį. — Žibalas ir aliejus, įpilti į vandenį, plauko paviršium, vadinas 
lengvesni už vandenį. — Vandens garas ir dūmai kyla ore aukštyn, vadi¬ 
nas — jie yra lengvesni už orą. 

Išvada, jvairūs to paties tūrio kūnai sveria nelygiai: vieni sunke¬ 
sni, kiti lengvesni. 

Moksle visų kūnų svoris lyginamas su svoriu vandens -j- 4° C (kai 
vanduo labiausiai susispaudęs). 1 kub. centimetras tokio vandens sveria 
1 gramą. Todėl sakoma, kad lyginamasis vandens svoris yra 1. 1 kub. 
cent. stiklo sveria 3 gramus, dėl to sakoma, ligynamasis stiklo svoris 3; 
1 kub. centr. geležies sveria 8 gr., tad sakoma, lyginamasis geležies svoris 
8 ir t. t. 

Apibrėžimas. Lyginamasis kūnų svoris yra skait¬ 
muo, parodas, kiek gramų sveria vienas kubinis to 
kūno centimetras, arba skaitmuo, parodą s, k i e k u kartų 
kūnas sunkesnis ar lengvesnis už tokio pat tūrio 
vandenį. 

19 §. Lyginamojo svorio suradimas. Kadangi lygina¬ 
masis kūno svoris esti skaitmuo, parodąs, kiek gramų sveria 1 kub. kūno 
centimetras, tad lyginamajam svoriui patirti reikia žinoti kūno svoris gra¬ 
mais ir jo tūris kubiniais centimetrais ir pirmasis skaitmuo padalint iš an¬ 
trojo. Kūnų svoris pigiai sužinomas svarstyklėmis. Kūnų tūris taip pat ne¬ 
sunku surast arba matavimu jų paviršiaus, jei jie turi taisyklingas lytis, 
arba, jei netaisyklingas, įleidžiant jie. patys arba jų išstumtasis vanduo įmen- 
zūrėlę, kaip aukščiau (7) nupasakota. Pav., bet kurios lyties gabalėliui vario 
sveriant 72 gramu, o jo tūrį menzūrėlei rodant 8 kub. cent., lyginamąjį va¬ 
rio svorį surandam esant 72:8=9. 

Tūrį kūnų, lengvesnių už vandenį ir todėl vandeny negrimztančių ga¬ 
lime sužinot, nugramzdinę juos menzurėlėje, pasmeigiant plona vielele. 
Tiktai jau tokių kūnų lyginamąjį svorį parodęs skaitmuo esti mažesnis už 
1, taigi trupmena (skaidytas skaitmuo). Iš tikrųjų, štai gabalėlis medžio sve¬ 
ria 10 gramų, o jo tūris pasirodo esąs 20 kub. cent. Taigi, dalinant 10 dvi¬ 
dešimtimi, gaunama 10:20=V2 (pusė). Tai rodo medį tesveriant^ tik pusę 
tai, kiek sveria vanduo arba kitaip sakant, medį esant dviguba) lengvesnį 
už vandenį, arba vandenį esant dvigubai sunkesnį už medį. Panašiai sužino¬ 
ję, kad kamščio gabalėlis, sveriąs 20 gramų, turi tūrio 100 kub. cent., ran¬ 
dam jo lyginamąją svorį esant 20:100= 1 / 5 (viena penktoji dalis) t. y. kam¬ 
štį esant penkiais kartais lengvesnį už vandenį. 

Sužinoti lyginamajam svoriui kūnų, sunkesnių už vandenį, yra dar 
viena priemonė, nereikalaujanti žinoti kūnų svorio gramais ir jų tūrio ku¬ 
biniais centimetrais. Čia gana žinojus tiktai tojo kūno svoris bet kokiais 
matais. Būtent pasveriama kūnas pirmiau ore, paskui vandeny, ir žiūrima, 
kiek svorio kūnas vandeny netenka, kadangi Joki kūnai vandeny sveria 
tiekų mažiau, kiek sveria vanduo tieko pat tūrio, kaip įleistas į vandenr 

kūnas. Tad kūno svorio skirtas ore ir vandeny parodo vandens svorį tre¬ 
ko tūryje, kaip sveriamasis kūnas. Paskui kūno svoris ore dalinamas iš svo¬ 
rio skirtumo skaitmens. Pav., gabalas mielo ore sveria 8 svarus, vandeny 
tik 4. JTaigi lyginamasis mielo svoris 8 : (8—4)—2. 

Žinodami lyginamąjį svorį eilės kūnų, pigiai galime surasti, kieku kar¬ 
tų bet_ kuris iš jų sunkesnis ar lengvesnis už visus kitus, imant lygaus su 
juo tūrio. Pav., jei lyginamasis geležies svoris 8, o mielo 2, tad geležis 
8:2=4-riais kartais sunkesnė už mielą. 

Surasti lyginamasis skysčių svoris taip pat nepainu. Tai 
padaryti galima net neturint menzūrėiės ir metrinių svorio matų. Gana tu¬ 
rėjus tiktai indas ir bet kokie svorio matai. Pasvėrus pirmiausia tuščią in¬ 
dą, paskui reikia pasvert indas, pripylus į jį vandens ir pagaliau pripylus 
tiek pat sveriamojo skystimo. Atmetus tuščio indo svorį, palyginimas svo¬ 
rio skysčio su tiek pat tūrio vandens parodys jo lyginamąjį svorį. Pav., 
reikia sužinoti lyginamasis gyvsidabrio svoris. Pasvėrę stiklelį, į kurį jį pil¬ 
sime, randam jį sveriant 3 lutus. Lygmaliai pripiltas vandens stiklelis sve¬ 
ria 5 lutus, su tiek pat pripilto gyvsidabrio — 30 lutų. Tad aišku, stiklelis 
vandens sveria 5—3=2 lutu, tiek pat gyvsidabrio 30—3=27 lutus; taigi ly¬ 
ginamasis gyvsidabrio svoris 27:2=1 3 x /2 (pusketuriolikto).—Degtinė, žibalas, 
aliejus truputį lengvesni už vandenį, taigi jų lyginamasis svoris išreiškiamas 
taip pat skaidytais skaitmenimis. 

Uždaviniai. Patikrinkite lyginamąjį svori stiklo, geležies, vario, sidabro. Su¬ 
raskite lyginamąjį svorį kitų metalų ir mineralų. 

P r. Dovydaitis. 


Magnetizmais. 

1 §. Magneto apibrėžimas, jo rūšys ir pavidalai. 

Magnetu vadina geležies kūną, kuris pritraukia ir priiajko geležį ir, 
be to, laisvai judėdamas, laikosi tam tikros krypties. Tokio kūno ypatybes 
vadina magnetinėmis ypatybėmis (savybėmis), o nežinomą jas sukeliančią 
priežastį — magnetizmu (magnetybe). Magnetų yra dviejų rūšių: gamtinių 
ir dirbtinių. Atsitinka kai kur žemės sluoksniuose geležies rudų (Fe304>, 
kurios turi magneto ypatybių. Tokius magnetus vadina gamtiniais magnetais. 
Jie buvo žinomi jau senovės graikams. Pasak padavimo, jų ypatybės pir¬ 
miausia buvusios patirtos Mažojoj Azijoj, paliai Magnezijos miestą, nuo 
kurio pavadinimo minėtosios geležies rūdos kaip tik gavo savo vardą. 

Dirbtiniais magnetais vadina geležies (plieno) kunus, kuriuose tam 
tikrais būdais trumpesniam ar ilgesniam laikui sukeltos magnetinės ypatybės. 
Jie būna baslio, rodyklės, ar pasagos pavidalo. Pagal to yra skiriamas 
baslio pavidalo, arba pailgas, magnetas, magnetinė rodyklė ir pasagos pa¬ 
vidalo magnetas. 

2 §. Magneto pritraukimas ir kryptis. 

Magnetizmas žymiausiai pasireiškia pritraukimo ir krypties jėga. Apie 
jos veikimą privalu štai kas pasakyti. 

a) Ne tik magnetas pritraukia geležį, bet ir atvirkščiai, geležis pri¬ 
traukia magnetą. 

Patyrimai. Pakabinkime ne per didelį geležgalį taip, kad jis galttų 
laisvai judėt, ir priartinkime ne per didelį pailgą magnetą. Geležgalis prisitrauks 
prie magneto. Atvirkščiai padarykime, magnetą pakabinkim, o geležgalį priar- 
tinkim prie jo. Magnetas prisitrauks prie geležies. 

Arba, ant vieno kamščio uždekim magnetą, ant kito geležgalį ir paplukdy- 
kim juodu vandeny. 

Prilaikydami tai pirmąjį, tai antrąjį kamštį, pastebėsime, kad prisitrauks tai 
antrasis, tai pirmasis. 

b) Be geležies (plieno), magnetas dar pritraukia ketų*), menkiau pri¬ 
traukia nikeli, ir kitas nauges, daugumos kūnų magnetas visiškai nepri¬ 
traukia. 

c) Magneto pritraukiamoji jėga veikia ne tik per orą, bet taip pat per po- 
perį, stiklą, ploną medį. 

Patyrimas. Veskime magnetą apačioje poperio, stiklo ar plonos medi¬ 
nės skiltelės, ant kurių užpilta geležies piuvenų. Paregėsime, kad tos piuvenos 
pasikelia šiek tiek. 

d) Magneto pritraukimas nelygus įvairiose magneto vietose; daugiau¬ 
sia magnetas pritraukia savo galais. 

įdėjus magnetą į geležies piuvenas, jų daugiausia (tirščiausiai) prikim¬ 
ba magneto galuose. Kuo toliau nuo galų į vidurį, tuo piuvenų mažiau, 
taigi pritraukiamoji jėga menkesnė; pačiame magneto vidury nėra visiškai 
piuvenų, taigi toje vietoje neveikia jokia pritraukiamoji jėga. Magneto vidu¬ 
rį, kur neveikia pritraukiamoji jėga, vadina abejopa, beskirtumine line. 

Magneto galai, kur pritraukimas didžiausias, vadinasi magneto poliai. 
Tikriau pasakius, magneto polis yra punktas, gulįs magneto masėje netoli 
jo galo ir esąs įvairaus stiprumo pritraukiamųjų jėgų centru. 

Magneto polis yra nutolęs nuo magneto galo 1 /6 dalį magneto pusilgio. 
Liniją, jungiančią magneto polius, vadina magneto ašimi. 

e) Magnetine rodykle vadina plieno skiltelę maždaug lygiagretainio pavi¬ 
dalo, iškilusia kepuraite vidury, kuria pakabinta ant padėklo (kojos). Ma¬ 
gneto rodyklė gali laisvai judėti gulsčioje plokštumoje. Magnetine rodykle 
gali būti taip pat kiekvienas galįs laisvai judėti magnetas. 

Magnetinė rodyklė vienu galu visumet rodo į žiemius, antruoju į pie¬ 
tus. Išjudinta iš savo padėties, po keleto švytavimų, ji vėl sugryžta į savo 
pradžios padėtį ir visumet laikosi atatinkamos krypties. Magneto rodyklės 
ašigalį į žiemius nusikreipusį, vadina žiemių poliu; kitą ašigalį į pietus nu¬ 
sikreipusį—pietų poliu. Juodu žymima raidėmis N (Nord, šiaurė) ir S (Sūd, 
pietūs). 

f) Laikant laisvai judantį pailgą magnetą už virvutės, vienas magneto 
galas bus daugiau ar mažiau pasviręs, kitas pakilęs. 

Laisvai judanti magneto rodyklė vartojama kampase. Kampasas—pabūk¬ 
las, padedąs jūrininkams orentuotis pasaulio šalyse. Tat yra dėžutė, kurios 
centre įstatytas naugių stiebelis, ant kurio pritaisyta magnetinė rodyklė, ga¬ 
linti suktis. Dėžutės dugne pažymėtos pasaulio šalys. 

3 §. Magneto polių ypatybės. 

Magnetas veikia ne tik geležį, plieną, bet taip pat ir kitą magnetą. 
Štai patyrimų. Priartiname pailgą magnetą (virbalą), sarsime, žiemių poliu 
prie pietų polio kito, laisvai judančio, magneto. Šisai prisitraukia prie pirmojo. 

*) Špižą. Žr. Ryg. Jono «Mūsų Žodynėly* ». 

Tas pat atsitinka, kai priartiname pirmąjį pietų polių prie žiemių polio 
antrojo magneto. Bet priartinkime tuodu magnetu prie vieną antrojo taip, 
kad priartintuose galuose būtų vienavardžiai poliai (šiaurės—šiaurės, pietų— 
pietų), pamatysime, kad laisvai judąs magnetas atsistums nuo rankoje lai¬ 
komo magneto. , 

Iš šių patyrimų eina pagrindinis magnetizmo, arba magneto polių, dė¬ 
snis: įvai ri av ardž iai poliai prisitraukia, vienavardžiai at- 
sistumia (Hartmanas, 1550 m.). Einant pareikštu dėsniu, galima patirti, 
kuris magneto polių yra žiemių ir kuris pietų. Tam tikslui užtenka magne¬ 
tas svarstomuoju galu priartinti prie magnetinės rodyklės, sakysime jos pietų 
polio. Jei rodyklė atsisuks visai j priešingąją padėtį, reikia spręsti, kad pri¬ 
artintajame magneto gale yra pietų polis; jei rodyklė stovės vietoje—žiemių 
polis. 

4 §. Magneto įtaka (indukcija). 

Geležies gabalas, priartintas prie atatinkamo didumo magneto, šio ne- 
paliečiant, pats tampa savaiminiu magnetu. Šisai magnetinis reiškinys vadi- 
* naši magneto įtaka, arba indukcija. 

Patyrimai. Prie pailgo magneto priartinkime plieno vinj. Magnetas su¬ 
kels magnetizmo vinyje, ir ji prikibs prie magneto. Priartinkime dabar prie 
pirmosios vinies antrąją vinį. Pirmosios vinies įtaka antroji įgaus magnetizmo ir 
prikibs prie jos. Tuo būdu galime turėti visą grandinę vinių, kybančių prie 
magneto. Nuimkime pirmąją vinį nuo magneto, grandinės grandys nepasileis. 
Atvirkščiai atsitiktų, jei tomis grandimis būtų geležies vinys, nes geležis, mink¬ 
štesnė už plieną, veikiau už šį nustoja magnetizmo. Ištirkime minėtosios gran¬ 
dinės grandžių galus. Mes pastebėsime, kad susikibusiuose grandžių galuose 
esti įvairiavardžiai poliai, ir, be to, žemesniame pirmosios grandies gale esti 
polis vienavardis su magneto poliu (kuris esti gale, kur prikibusi grandinė), taigi 
aukštesniame gale bus polis įvairiavardis su magneto poliu. 

Prisildbimas ir laikymasis grandžių todėl labai aiškus, turint galvoj polių 
dėsnis. 

Iš minėtųjų patyrimų ejna šis magneto įtakos, arba indukcijos, dėsnis; 

Priartintas prie magneto, kuris nors neįmagnetintas ge^ 
ležies kūnas tampa savaiminiu magnetu; jo artimesniame 
prie magneto gale atsiranda polis, įvairiavardis su magneto 
poliu; tolimesniame gale—polis, vienavardis su magneto 
poliu. 

5 §. Polių prisitraukimo (atsistūmimo) jėgos matavimas. 

Kulono dėsnis. 

Polių prisitraukimo (atsistūmimo) jėga esti didesnė ar mažesnė. Jos 
dydis pareina, kaip patirta, iš vienos pusės nuo pačių polių stipresnės ar 
menkesnės jėgos, iš kitos pusės nuo atsto tarp jų. 

Vienetu prisitraukimo (atsistūmimo) jėgai tarp dviejų magnetų polių 
matuoti parinkta prisitraukimo (atsistūmimo) jėga, veikianti tarp polių vie¬ 
netų. Poliais vienetais vadina tokiu du poliu, kuriuodu esti 1 cm. atstu 
nuo vienas antrojo ir prisitraukia prie \ienas antrojo 1 dynos jėga*). Apie 
tokius polius sakoma, jog jie turį po magnetizmo kiekybės vienetą. 

*) Dyna —981 gramo svorio dalis, beveik lygi 1 mg. svoriui. 

Magneto polis 2 , 3, 4 ir t.t. polių vienetų jėgos 2 m, 3-mis, 4-ais ir t.t. 
kartais stipresnis už vieną polį — vienetą; jo stiprumas 2, 3, 4 ir t.t. kartais 
didesnis už polio vieneto stiprumą veikia kitą magnetą 2, 3, 4 ir 1.1, dynų 
jėga. Kulonas (Coulombe), betyrinėdamas prisitraukimo (atsistūmimo) jėgą 
tarp magnetų polių, priėjo prie išvados, kad toji jėga yra tiesiog pro¬ 
porcinga polių stiprumų sandaugai ir atvirkščiai propor¬ 
cinga atsto (nuotolio) tarp jų kvadratui. 

Sakysime, 

magneto polis magneto polį 

1 polio vieneto jėgos veikia 1 polio vieneto jėgos 1 cm. atstu 1 dynos jėga 
3 „ „ „ ,, » „ 3 

n n n 4 r> 5) „ 3X4 .,, 

•n n n . \ » 2 „ 3X4 „ 

2 2 


M 


m 


M. m 


Taigi prisitraukimo (atsistūmimo) jėga J = + —^ 3 —. Teigiamasis šio 


reiškinio ženklas reiškia prisitraukimo jėgą tarp įvairiavardžių polių, neigia¬ 
masis — atsistūmimo jėgą tarp vienavardžių polių. Sekant parašytuoju 
sprendiniu, eina, jog prisitraukimo (atsistūmimo) jėga (dynomis) 
tarp dviejų polių yra lygi plius minus polių stiprumų san¬ 
daugai, jųjų atsto (nuotolio) kvadratu išdalintai. 

Polių svarstykles vartoja prisitraukimo (atsistūmimo) tarp polių jėgai ma¬ 
tuoti. Jos yra paprasči a usi padargai. Per du stiebeliu permesta lazdelė. Lazdelės 
viduryje pritvirtinta ka r tis. Kartis gali lengvai sukinėtis stačioje plokštumoje. Kar¬ 
ties vienas galas medžio baslys, antrasis, ilgesnis — magnetas. Šalia stovi du 
stovylai. Pirmajame stovyle išbraižyti lygūs tarpekliai; į antrąjį stovylą įtvirtin¬ 
tas magnetas, kuris galima pakelti žemyn ir aukštyn. 

Magneto SN pietų polis (S) įtaisytas į baslį; jis sudaro sukimosi punktą ir to¬ 
dėl neveikia magneto NS žiemių polį (N). Sustačius polių svarstyklių dalys, kar¬ 
ties dešinysis galas pakils aukštyn. 

Prilenkt jam į gulščiąją padėtį reikės uždėti ant jo lengvesnių ar sunkes¬ 
nių svarelių, popergalių. Tai pareis tarp kitko nuo atsto tarp polių n ir N, 
kuris lengva išmatuoti stovyle. 

Polių stiprumai galima susekti algebra. Sakysime, atsistūmimas tarp 
polių Mi ir M 2 144 dynų, kai tuodu poliu 8 cm. atstu nuo vienas antrojo; 
atsistūmimas tarp Mi ir M 3 144 dynų, kai juodu 12 cm. atstu; atsistūmimas 
tarp M -2 ir M 3 144 dynų, kai juodu 6 cm. atstu. Eidami Kulono sprendiniu s 
turime trejis lygčius: 


D 


Mi M 2 
S 2 


= 144; 


2 ) 


Mi M 3 
12 2 


144; 


. M2 M3 _ 

3) —g 2 — ~ 144. 


Padauginę kas dvejus lygčius ir išdalinę trečiaisiais lygiaisiais, atieškome po¬ 
lių stiprumus 

Mi =- 192 dynoms 
M 2 = 48 
Ms 108 

6 §. Magnetinis laukas ir magneto jėgos linės. 

Vienas magnetas paveikia kitą magnetą, jį pritraukdamas ar atstum¬ 
damas, kai šis esti, palygint, arti pirmojo. Atitraukiant antrąjį magne¬ 
tą vis tolyn ir tolyn nuo pirmojo, prisitraukimas mažėja kaskart, ir galop 
prisitraukimo visiškai nebesti. Vadinasi, magneto jėga veikia tiktai tam tti' 
krame nuotolyje nuo magneto. Erdvės dalis apie magnetą, kurioje veikią 
magneto jėga, vadinasi magnetinis laukas. Atsižvelgiant į tai, ar tik 
vieno polio'ar abiejų polių jėga veikia, magnetinis laukas vadinasi vienpolis 
ar dvipolis. 

a) Magneto jėgos kryptis magnetiniame lauke. 

Sakysim, labai mažas magnetas (pav., geležies piuvenų gabalėlis) guli 
NS magneto lauke. Tegu punktas O vaizduoja tą magnetą. O yra dviem kar¬ 
tais arčiau prie žemių polio NS magneto, negu prie pietų polio to mag¬ 
neto. Vadinas, einant Kulono dėsniu, N polis veikia maželytį magneią ke¬ 
turiais kartais stipresne jėga, negu S polis. Ir tuo būdu maželyčio magnetėlio, 
sakysime, S, polis pritraukiamas N polio keturiais kartais didesne jėga, negu 
atstumiamas S polio. Pabrėžiame tiedvi jėgas iinėmis O A ir O B. 

Sudarome prie jų lygiagretainį OACB, išvedame jame įstrižainę CO. 
Ji vaizduoja maželyčio magneto Si polio kryptį. 

Maželyčio magneto m polis atstumiamas N polio 4-ais kartais didesne 
jėga, negu S polio pritraukiamas. Vėl pabrėžiame tas jėgas Iinėmis OE ir 
OF, sudarome lygiagretainį, išvedam įstrižainę OG, kuri vaizduoja maželyčio 
magneto m polio kryptį. 

CO ir OG linės sudaro vieną tiesią line CG. Ji vaizduoja Si m mag¬ 
neto kryptį magnetiniame lauke, taip pat SN magneto jėgos kryptį magne¬ 
tinio lauko O punkte. 

jei pastatysime maželytį magnetą Oi punkte, kuris yra lygiai toli nuo 
N ir nuo S, maželytis magnetas gulės JK linės krypty. J!< linija vaizduos 
magneto jėgos kryptį magnetinio lauko Oi punkte. Iš šių dviejų pavyzdžių 
galima nustatyti šios pastabos. 

1) Magneto jėga kiekviename magnetinio lauko punkte turi savo skir¬ 
tiną kryptį. 

2) Magneto jėgos kryptis nustatoma kuriame nors magnetinio lauko 
punkte kryptimi, kurios laikosi žiemių polis bet kurio nors maželyčio mag¬ 
neto, įstatyto magnetiniame lauke kalbamajame punkte. 

3) Magneto jėgos kryptį magnetiniame lauke kuriame nors jo punkte 
vaizduoja kryptis atstojančios jėgos visų jėgų, kurios veikia tarp didesnio 
magneto NS polių ir kalbamajame punkte įstatyto maželyčio magneto polių. 

Magneto jėgos kryptims pavaizduoti darykime šį bandymą. 

Viršum magneto laikykime poperio lapą, ir ant jo berkime palengvėl iš 
viršaus geležies piuvenų. Kartais bakstelkime pirštu j popelį, kad piu venos ne- 
sitrintų į poperį ir kad tuo būdu jas be jokių kliūčių galėtų veikti magneto jėga. 
Piuvenų gabaliukai popery virsta savaiminiais magnetais ir, veikiant prisitraukimo 
ir atsistūmimo jėgoms tarp jų ir magneto polių, laikosi tam tikros krypties. 
Ta kryptis pareis nuo vietos popery, kur magneto gabaliukas pateks. 

Geležies pjuvenos susirinks popery į tam tikras lines. Tos linės vadi¬ 
nasi magneto jėgos linės. Jos išeina iš vieno polio, kyla aukštyn, gubėja, ir nu¬ 
sileidžia į kitą polį, toliau per magnetą eina į pirmąjį polį. 

Magneto jėgos linės vaizduoja magneto jėgos kryptį kas magnetinio lauko 1 
punkte 

Magnato jėgos linės išeina iš N polio ir S polio. Išeigine magneto jėgos 
linių vieta sutikta laikyti magneto žiemių polis. 

Magneto jėgos kryptį magnetiniame lauke gali pavaizduoti ir adata, auk¬ 
ščiau magneto už siūlo laikoma. Įvairiuose magnetinio lauko punktuose adata 
laikosi įvairiu krypčių. 


Magnetinis laukas, vienoje plokštumoj atvaizduotas, vadinasi magne¬ 
tinis spektras. Toksai spektras esti apie magnetą kiekvienoje plokštumoj, 
kuri eina per magneto ašį. 

Magnetinis laukas susideda iš begalės daugybės magnetinių spektrų. 

b) Magnetinių laukų rūšys. Šiek tiek kitoniškesnio pavaizdo yra 
magnetinis laukas pasagos pavidalo magneto. 

Magneto jėgos linės jame ne tokios iškilios- 

Sudūrus pasagos pavidalo magneto polius kuriuo nors geležgaliu, va¬ 
dinamuoju inkaru, magnetinis laukas beveik išnyksta. 

Inkaras sutraukia į save visas jėgos linės, kurios dabar bėga lanku 
per visą magnetą. 

Inkaras, neleisdamas išsisklaidyti magneto jėgos linėms, sustiprina 
magneto polius. 

Inkaras todėl tvirtai prisikibęs prie polių, ir jis atlaiko užkabintą ant 
jo, palyginti, sunkų daiktą. Sunkesni, didesni magnetai su inkarais gali, pa¬ 
lyginti, sunkesnius daiktus atlaikyti. Ypatingai įdomus yra magnetinis laukas, 
kur magneto jėgos linės lygiagretės. Pavyzdžiui, magnetinis laukas tarp 
dviejų nuo viens antrojo netoli esančių magnetų. 

Toksai laukas vadinasi vienodu magnetiniu lauku. 

Vienodame magnetiniame lauke lygiagretės magneto jėgos linės šiek 
tiek pakrypsta, įkišus j tokį lauką geležgalį ar drūtą geležinį žiedą ar cilindrą. 

Geležgalis ar geležinis žiedas įsimagnetina indukcijos keliu ir kaip ir 
sutraukia į save lygiagretes magneto jėgos lines. 


7 §. Magnetinio lauko stiprumas (įtempimas). 


Magneto jėga ne vienodai stipriai veikia įvairiuose magnetinio lauko 
punktuose. Magnetinio lauko stiprumas (įtempimas) skirtinas kas magnetinio 
lauko punkte. Kuo arčiau prie magneto, tuo magnetinio lauko stiprumas 
didesnis, ir atvirkščiai. Tai įrodo geležies pjuvenos, susirinkusios į magneto 
jėgos lines popery. Kuo arčiau prie magneto ir jo polių, tuo piuvenų susi¬ 
rinkę linėse daugiau, tirščiau. Magnetinio lauko stiprumą, kuriame nors ma¬ 
gnetinio lauko punkte matuoja jėga, kuri veikia žiemių polį vienetą, esantį 
kalbamajame punkte. 

Ta jėga lengva išskaičiuoti matematikos keliu. Pavyzdžiui, reikia iš- 
skaičiuot NS magneto lauko stiprumas punkte A. 

SN = 10 cm. Punkte A stovi žiemių polis vienetas. SA = 8 cm; 
AN = 6 cm. S polio taip pat ir N polio stiprumas 192 dynų. 


Einant sprendiniu J : 


M. m 


-, prisitraukimo jėga tarp S ir polio vieneto 


192 1 

lygi — —Į — = 3 dynoms, atsistumimo jėgą tarp N ir polio vieneto lygi 
8 ^ 


192.1 


= 5V3 dynos. 


6 2 

Pabrėžkim tas jėgas linėmis AB ir AC, sudarykim prie jų lygiagretainį 
ABDC, išveskim įstrižainę AD, kuri kaip tik vaizduoja didumą magneto 
jėgos punkte A. Išskaičiuokime tos jėgos dydį. 

Kadangi SN 2 = SA 2 -j- NA 2 , nes 10 2 = 8 2 + 6 2 , tad |_ SAN — status. 
Taigi, ABGC — kvadratas (ketvirtainis). Taigi, DA 2 =DC 2 -j-CA 2 =3 2 -f-(5V3) 2 ; 

DA = V 3 2 -f- ( 5 V 3) 2 ’= 6 dynoms (sveiku skaičium). 

Taigi, magnetinio lauko stiprumas punkte A lygus 6 dynoms. Taip 
pat išskaičiuojamas ir magnetinio lauko stiprumas punkte A 1 . 

8 §. Dirbtinių magnetų darymas. 

Geležis įsimagnetina indukcija. Bet kaip tik magnetas nutolinamą,, 
geležis savo magnetizmą praranda. Plienas, be to dar, galima įmagnetint 
Ilgesniam laikui trynimu (braukymu). Atskiriamas dvejopas trynimas — 
vienpolis ir dvipolis. Vienpolis magneto trynimas sakysime štai koks: 
žiemiųp oliumi uždeda ant pliengalio vidurio ir veda jį nuo pliengalio vidurio 
iki pliengalio galo; toliau iškelia magnetą aukštyn, vėl uždeda ant vidurio ir 
braukia juo vėl iki to paties pliengalio galo Taip daro 30—40 kartų. To¬ 
liau, magnetą pietų poliu uždeda ant pliengalio vidurio ir braukia juo iki 
pliengalio kito galo. Taip daro taip pat 30—40 kartų. Pliengalis tampa magnetu: 
pirmiau trintame jojo gale—pietų polis; paskiau trintame—žiemių polis. 

Dvipolis trynimas įžymus tuo, kad trinama abiem magneto poliais. 
Tam tikslui geriausia tinka pasagos pavidalo magnetas. Uždeda jį ant 
magnetinamo, sakysime, pailgo pliengalio vidurio ir braukia juo iki vieno 
galo, toliau nepakėlus atgal iki kito pliengalio galo. Ir taip 30 — 40 kartų 
perbraukia ištisą pliengalį. Iškelia aukštyn magnetą, sustojus braukyti ties 
pliengalio viduriu. 

Pliengalis tampa magnetu. Plonos plieno skiltelės galima tiek pat 
stipriai įmagnetinti, kiek ir storos. Todėl norint pasidaryti pakankamai 
stiprus magnetas, reikia sudėti kelios įmagnetintos skiltelės ant vienos kitų, 
bet taip, kad jų vienavardžiai poliai būtų vienoje pusėje. Susidaro vadi¬ 
namas magnetinis sandėlis. Magnetino sandėlio jėga betgi nebus lygi 
skiltelių jėgų sumai, nes, skiltelės, indukcijos keliu sukeldamos viena kitoj 
įvairiavardį magnetizmą, susilpnina pačios save. Magnetizmas nyksta iš 
magneto greičiau ar lėčiau nuo rūdėjimo, šilumos, sutrenkimo; pakaitinus 
magnetą, kad jis žioruotų, magnetizmas iš jo visiškai išnyksta. 

9 §. Paramagnetiniai ir d i am agn etini ai kūnai. 

Jau senovės žmonės yra patyrę, kad magnetas pritraukia prie savęs 
ne tik geležį, bet taip pat ir kitas nauges, pav., nikelį, kobaltą. O Faradėjus 
(1791 —18 67), darydamas bandymus su stipriais magnetais, patyrė",“kad" ma¬ 
gnetas veikia ne tiktai nauges, bet ir visus kietuosius kūnus, net ir skysčius 
ir dujas. Jei kai kuriems kūnams ir nesusekta magneto įtakos, tai tiktai dėl 
įmonių stokos. Faradėjus darydavo šių bandymų. Jis padėdavo įvairiu rū¬ 
šių kūnus tarp stiprių pasagos magneto polių taip, kad tie kūnai galėtu 
laisvai judėti. 

Jisai patyrė, kad kūnai ar prisitraukia prie magneto polių, ar atsistu- 
mia nuo jų. Pirmuoju atveju pailgoji kūnų dalis nusistoja gulščiai, vad. 
ašies padėtyje, antruoju atveju stačiai, skersmeniu, vadinamojoj ekvatorinėj 
(pusiaujo) padėty. 















Kūnai, kurie tarp magneto polių laikosi ašies padėties, vadinasi para- 
magnetiniai kūnai, kurie pusiaujo padėties — diamagnetiniai kūnai. 

Pararriagnetiniai kūnai įsimagnetina taip pat, kaip geležis, ir todėl pri¬ 
sitraukia prie polių, laikosi ašies padėties. 

Prie paramagnetinių kūnų pri skaitoma: platina, titanas, cinko kuparvo- 
sas, grafitas, medžio anglis, p operis, antspaudų liakas, nikelis, kobaltas 
ir kiti. Diamagnetiniai kūnai jsimagnętįįa atvirkščiai, kaip geležis, t. y. jų 
artimesniame gale susidaro polis ne įvairiavardis, bet vienavardis su ma¬ 
gneto poliu. Diamagnetiniai kūnai yra šie: cinkas, alavas, natrijus, gyvsi¬ 
dabris, sidabras, auksas, varis, švinas, jodas, siera, sierarūkštė, salietros rak¬ 
štis, tarpentiiias, medis, vanduo ir kiti. Tuo būdu magnetizmo galima su¬ 
kelti ne tiktai geležy, bet ir visuose gamtos kūnuose. 

10 §. Vidurinė magneto sudėtis. 

a) Sudurkime du magnetu įvairiavardžiais poliais. Gausime naują ma¬ 
gnetą, kurio pietų polis bus tame gale, kur ir pietų polis vieno suduria- 
• mojo magneto, žiemių polis, kur ir žiemių polis antro suduriamojo magneto. 


N S N S 



Vidury iš abiejų sujungtų įvairiavadžių polių susidaro abejopa line. To¬ 
je vietoje, kur susijungę poliai, magneto jėga visiškai nepasirodo aikštėn. 

Taigi įvairiavardžiai poliai panaikina vienas antrąjį, 
visiškai, jeigu poliai vienodo stiprumo, iš dalies — jeigu poliai nevienodo 
stiprumo. 

Dabar darykime atvirkščią veiksmą. 

b) Padalinkime magnetą pusiau. Gausime du savaiminiu magnetu. Pa¬ 
dalinę kiekvieną tų magnetų pusiau, gausime keturis magnetus. Taip dalin- 

darni be. galo daug kartų, mes prieisime prie magneto molekulių. Kiekviena 
molekulė bus savaiminis magnetas su žiemių ir pietų poliu. Tokį magnetą 
pavadinsime molekuliniu magnetu. 

Visuose išdalintuose magnetuose, taigi ir molekuliniuose magnetuose, 
žiemių poliai stovi iš kairės, pietų iš dešinės, tai yra taip pat, kaip ir pirma¬ 
me sveikajame magnete. 

c) Jei taip, tai mes galime vaizduotis magneto vidaus sudėtį kaip 
šiame brėžiny, kur du pagret stovinčiu langeliu sudaro vieną molekulę; 



juodas langelis vaizduoja molekulės, pav., žiemių magnetizmą, baltas-pietų 
magnetizmą. 

Tų langelių brėžiny pažymėtos tiktai keturios eilės. 

Išaiškinti tokiam molekulių susigrupavimui ir įsimagnetinimui ima šią 
ipotezę. Neįmagnetintos geležies kiekviena molekulė turi paslėpusi savy 
ir apie save abidvi magnetizmo rūši. Jos guli įvariose kryptyse, išsimėčiu¬ 
sios. Susidurdamos įvairiavardžiais poliais, jos kaip ir panaikina savo vei¬ 
kimą. Neįmagnttinta geležis todėl nepritraukia geležies ar plieno taip pat, 
kaip nepritraukia nieko vieta, kur susiduria įvairiavardžiai dviejų magnetų 
poliai. 

Priartiname dabar magnetą, sakysime, pietų poliu prie neįmagnetin¬ 
tos geležies. Magnetas indukcija sukelia pirmutinėse iš galo molekulėse 
paslėptąjį magnetizmą, prie to tų molekulių žiemių magnetizmą mag¬ 
neto žiemių polis prisitraukia, o pietų atstumia. Molekulės išeina iš savo 
pradžios padėties ir pasisuka daugiau ar mažiau žiemių poliu magneto link, 
pietų poliu priešingąja kryptim, jmagnetintos pirmosios molekulės, nė 
kiek nenustodamos savo magnetizmo, sukelia indukcijos keliu paslėptąjį 
magnetizmą antrose molekulėse, prie to prisitraukia jų žiemių magnetizmą, 
o atstumia pietų. Antrosios molekulės pasisuka žiemių poliais taip pat 
magneto link, o pietų poliais prišingąja kryptimi. Antrosios molekulės 
veikia trečiąsias, trečiosios ketvirtąsias ir t.t. 

Paskutinėse molekulėse pietų poliai bus pačiame gale. 

Taigi, geležies įmagnetinimas yra ne kas kita, kaip paslėptojo mole¬ 
kulėse magnetizmo sukėlimas ir molekulių pasisukimas magneto link. 
Tai pareina nuo magneto polio stiprumo, kuriuo magnetas artinamas į 
geležį. Molekulių pasisukimas turi savo ežią, kada jos guli eilėse šalia 
viena kitos lygiai nusikreipusios. Jeigu molekulės lygiai nusikreipusios, 
sakoma—geležis primagnetinta. 

Taip pat pačiame įmagnetintos geležies vidury molekulės lygiai nusi¬ 
kreipusios. Jos susidurdamos įvairiais poliais panaikina savo jėgą ir todėl 
atsiranda abejopa beskirtuminė line. Dešinėje ir kairėje tos linės molekulės 
nelygiai nukreiptos. Kuo arčiau galų, tuo mažiau. Dešinėje pusėje nuo 
abejopos linės molekulės taip susigrupavusios, jog jos susidurdamos pa¬ 
naikina pietų magnetizmą, ir išlaiko tiktai žiemių magnetizmą, kurio kuo 
arčiau galo, tuo stipresnė jėga; kairėje abejopos linės pusėje molekulės 
susieidamos panaikina žiemių magnetizmą, o laiko tiktai pietų magnetizmą. 

Nutolinus magnetą nuo geležies, geležies molekulės suąryžta į savo 
pradžios padėtį, panaikina, susidurdamos įvairiavardžiais poliais, magnetiz¬ 
mą. Geležis išsimagnetina. Plienas išlaiko ilgesniam laikui sukeltąjį magne¬ 
tizmą. Dalykas toks, kad plieno molekulės, pasisukdamos iš savo pusiau- 
svaros padėties, turi nugalėti didesnę molekulių susikibimo jėgą, negu gele¬ 
žies molekulės. Todėl plieno molekulėms sunkiau yra gryžt į savo pradžios 
padėtį, negu geležies molekulėms. 

11 §. Žemės magnetizmas. 

Magnetinė rodyklė, priartinta prie magneto, visumet laikosi tam tikros 
krypties Išjudinta iš savo padėties, ji visumet po keletos švytavimų sugryž- 
ta į ją. 

Kadangi magnetinė rodyklė, ir nesant arti jos paprastam^ magnetui, 
laikosi tam tikros krypties, būtent vienu galu visumet rodo į žemius, kitu 
j pietus, reikia spręsti, kad žemė yra vienintelė priežastis, veikianti magne¬ 
to rodyklės laikymąsi. 

Žemė yra didelis magnetas. Žemės magnetinė jėga veikia erdviame že¬ 
mės magnetiniame lauke. Pavyzdžiui, ilgas geležinis smaigas, pastatytas šiau¬ 
rės pietų krypty, įsimagnetina ir įgauna viename gale žiemių magnetizmą, 
antrajame pietų. Tai pareina nuo to, kuriame žemės pusrutuly smaigas bus 
pastatytas. Jei pietų, tad apatiniame smaigo gale bus pietų magnetizmas, jei 
žiemių — žiemių magnetizmas. Einant magneto indukcijos dėsniu, reikia 
spręsti, kad žemės pietų pusruiuly yra žiemių magnetizmas, o žemės žiemių 
pusrutuly — pietų magnetizmas. 

a) Magneto rodyklė, galinti sukinėtis tiktai gulsčioje plokštumoj, vadi¬ 
nasi magnetinė pakrypimo rodyklė. Jos galai nerodo tiksliai į žiemius, ar 
į pietus. 

Stačioji plokštuma, einanti per abudu nusistojusios magnetinės rodyk¬ 
lės galu, vadinasi magneto dienovidinis (meridianas). Apskritai, išskiriant 
tiktai kai kurias žemės vietas, magneto dienovidinis nesutampa su geogra- 
iijos dienovidiniu. Juodu sudaro kampą, vadinamą magneto pakrypimo kam¬ 
pu toje ar kitoje žemės vietoje. Jeigu magnetinės rodyklės žiemių polis nu- 
sistoja į rytus nuo geografijos dienovidinio, magneto pakrypimo kampas 
vadinasi rytų pakrypimo kampas, jei į vakarus — vakarų pakrypimo kam¬ 
pas. Dabar vakarų pakrypimo kampas Petrapily 0°,2l', Vienoje 9°, Ber¬ 
lyne 10°, Paryžiuje 15°. Apskritai, kuo toliau į vakarus, tuo vakarų pakry¬ 
pimo kampas didesnis, ir atvirkščiai — Rytų Rusuose, paliai Uralo kalnus, 
pakrypimo kampas 0°, vadinasi — magneto dienovidinis sutampa su geo¬ 
grafijos dienovidiniu. Toliau už Uralo, Siberijoje, Turkestane magnetinė ro¬ 
dyklė yra pakrypus į rytus nuo geografijos dienovidinio. Taip pat rytų 
pakrypimo kampas tuo didesnis, kuo ta vieta toliau į rytus. Braižo vadina¬ 
muosius magneto žemėlapius. Juose brėžia lines, kurios jungia lygių pakrypi¬ 
mo kampų vietas. 

Tokios linės vadinasi izogonos. Izogonos eina nuo žiemių į pietus, 
beveik kaip dienovidiniai, bet be jokio taisyklingumo. 

Viena line, vad. a g o n a, jungia žemės vietas, kuriose magneto pakrypimo 
kampas 0°. Ta line prasideda nuo geografijos pietų ašigalio, eina per 
Naujuosius Olandus, Indų vandenyną, Persus, Kaukazą, Rusus, geografijos 
šiaurės (žiemių) ašigalį, per Šiaurės ir Pietų Ameriką, Pietų Lediniuotąją 
jurą, ir galop prieina geografijos pietų ašigalį. 

Magneto pakrypimo kampas ilgainiui kitėja. 

Pavyzdžiui, 1580 m. Paryžiuje rytų pakrypimo kampas buvo 11®, 
1663 m. jau 0°; 1814 m. jau vakarų pakrypimo kampas 22V2 0 , 1892 m. 
ir dabar vakarų pakrypimo kampas 15°. Išskaičiuota, kad kas metai magneto 
pakrypimo kampas kitėja 8". Be perijodinių, kartų kartais įvykstančių 
kitėjimų, magnetinėje^ rodyklėje pastebi dar staigių atsitinkamų kitėjimų, 
jie žymus ypatingai žemei drebant, šiaurės pašvaistei šviečiant, naujoms 
dėmėms saulėj pasirodžius, didelėms audroms siaučiant. 

b) Magnetinė rodyklė, kuri gali sukinėtis stačioj plokštumoj apie 
ašį, vadinasi magnetinė pasvirimo rodyklė. Tokia rodyklė įvairiose žemės 
vietose nelygiai pasvirus. Magnetinė rodyklė sudaro su gulsčiąja plokštuma, 
kuri eina per jos ašį, tam tikrą kampą, magneto pasvirimo kampu vadinamą. 
Paliai geografijos pusiaują magneto pasvirimo kampas 0°, tolstant nuo 
pusiaujo, tasai kampas didėja, ir galop netoliese geografijos ašigalių tam 
tikrose vietose, magnetinė pasvirimo rodyklė atsistoja visai stačiai,” t. y. 
pasvirimo kampas esti lygus 90°. Tolstant nuo geografijos pusiaujo į pietus, 

"pasvyra magnetinės rodyklės pietų polis, ir todėl magneto pasvirimo” kampą 









Narvelis ir vienanarvės gyvybės . 


33 


vadina pietų pasvirimo kampu. Tolstant nuo geografijos pusiaujo į žiemius, 
magnetinės rodyklės pasvyra žiemių polis, ir todėl magneto pasvirimo 
kampas vadinasi žiemių pasvirimo kampas. 

Analoginių magnetinės rodyklės pasvirimo reiškinių galima pastebėt 
ir prie paprasto magneto, laikant viršum jo ant siūlo pririštą adatą. Ties 
magneto viduriu adata stovi gulsčiai, toliau nuo vidurio adata šiek tiek 
pasvyra, magneto galuose adata stovi stačiai. Panašiai ir vietos žemėj, 
kur magneto pasvirimo kampas 90°, sutikta laikyti žemės magnetiniais 
poliais. Žemės žiemių magnetinis polis yra netoli geografijos pietų ašigalio, 
j pietus nuo Naujųjų Zelandų ir Naujųjų Olandų paliai Erebus’o ir Terror’o 
ugnikalnius 73-me pietų pločio ir 146-me rytų ilgio laipsny nuo Grinvičo 
(Greenwich). Žemės pietų magnetinis polis yra netoli geografijos šiaurės 
ašigalio, Šiaurės Amerikoj paliai Bothia Fe!ix pusiasali 70-me žiemių pločio 
ir 97-me vakarų iigio laipsny nuo Grinvičo. Magneto žemėlapy lygių 
pasvirimo kampų vietos jungiamos linėmis, kurios vadinasi izoklinos!! 
Jos eina nuo vakarų į rytus beveik lygia greta, arčiau j magnetinius žemės 
polius jos yra labai sukreivėjusios. Izoklina, jungianti žemės vietas, kuriose 
magneto pasvirimo kampas 0°, vadinasi magneto pusiaujas. Magneto 
pusiaujas eina paliai geografijos pusiaują, bet su šiuo nesutampa — čia 
pereina per jį, čia išeina iš jo. Magneto pasvirimo kampas ilgainiui kitėja. 
Pav., Paryžiuje 1758 m. magneto pasvirimo kampas buvo 72°, "dabar tik 65°. 
Kas metai pasvirimo kampas mažėja maždaug 2—3’. Kaip ir pakrypimo 
rodyklėje, pasvirimo rodyklėj įvyksta ir atsitiktinių staigių kitėjimų dėl tų 
pačių priežasčių. 

S. Antanaitis. 


Narvelis ir vienanarvės gyvybės 

(Pirmasis biologijos skyrelis *). 

Narvelis — pagrindinė augalų ir gyvulių kūno sudėties 

dalis. 

Žiūrint pro mikroskopą j siūlelį dumblio (Algae), kurio galima rasti 
bet kokiame vandeny, arba į gabalėlį nuluptos viršutinės svogūno laiško 
odos, arba į skerspiūvį lapo ar kurios kitos augalo dalies, matyt, jog auga¬ 
las nesusidėįęs, kaip, sakysim, stiklo ar geležies gabalas, tiktai iš lygios rū¬ 
šies masės, bet jog jis sudėtas iš kūnelių, kurie vėl yra tam tikro sudėjimo. 

Tyrinėjant gyvulio kūno dalis taip pat, nors daug sunkiau, kaip auga¬ 
luose, surandama ir įi esant sustatyta iš nesuskaitomos daugybės lygių kū¬ 
nelių,panašiai, kaip namai pastatydinti iš daugelio tūkstančių plytų. 

Šie sudėtiniai organizmo kūneliai pirmiausia buvo susekti augaluose, 
kadangi čia jie geriau įmatomi; čia jie turi sieneles, rodosi daug savarankiš¬ 
kiau, kaip gyvulių kūne, ir kadangi dažnai atrodo, kaip bičių koriai, tad ir 
buvo pavadinti akelėmis, arba narveliais (celiulae). Tuo vardu ir da¬ 
bar tebevadinanuT" 

*) Imtas iš „Leitfaden der Biologie von Dr. O. Rabes und Dr. E. Lowenhardt 
31919“, papildžius ir pakeitus pradžią. 

Narvelį pirmutinis yra pastebėjęs anglų tyrinėtojas Iiooke antroje 17a, 
pusėje, dar su visai prastai įtaisytu mikroskopu bežiūrinėdamas kamščio gaba¬ 
lėlį. Ką pastebėjo, jis atvaidino savo knygose Micrographia, išleistose 1667 m. *). 
Narvelio žinojimą pirmukart panaudojo anatomijai italas Malpighi (1628— 
1694) ir anglas Grew (1628—1711), pažinusieji narvelius esant nuolatines 
sudėtines augalų dalis. Betgi tikrąjį šiandienį narvelių mokslą sukūrė tik prieš 
kokią 60 metų daugelis gamtininkų ir ypač botanikas Schleiden’as 
(1804—1881) ir zoologas Schwann'as (1810—1882) savo darbais. Nuo to 
laiko yra tvirtai nustatyta narvelius esant pagrindines sudėtines visų augalų ir 
gyvulių kūno dalis. 

Beveik tuo pat laiku, kaip surasta narvelis, olandų gamtininkas Leeu- 
vvenhoek’as (1675 m.), tyrinėdamas mikroskopu lietaus vandenį, stovėjusį 
kelias dienas inde, didžiausiai nustebęs išvydo beveik kiekviename lašely 
vandens daugybes gyvelių, daug mažesnių už tuomet žinotuosius pačius 
mažiausius vandens gyventojus. Jie buvo pavadinti infuzorėmis. Jų 
kūnas susidėjo tik iš vieno vienintelio narvelio. Dabar žinoma ir 
kitų pirmuonių gyvulėlių (Protozoa), kaip ir daugelį pirmuonių augalų — 
dumBTfų, bakterijų—e ant taip pat tik „laisvai gyvuojamus narvelius“. Visi 
jie vadinami vienanarvėmis gyvybėmis. 

Paviršinė vienanarvių santvarkos ir gyvatos apžvalga. 

/. Protoplazma . **). Labai nepainiai išsiplėtojusis, pavienium gy¬ 
vuojąs narvelis yra ameba (Atnoeba proteus). Smulkeiytis padarėlis gy¬ 
vena kūdrų ir klanų dugne ir pratusios akies įžiūrimas kaipo baltas taške- 
lytis. Pro mikroskopą jis atrodo bespalvė, tiršta masė, viduje smulkiais 
grūdais. Ji vadinama protoplazma, arba pirmutinė statomoji me¬ 
džiaga; ji sudaro esminę sudėtinę visų gyvulių ir augalų narvelių dalį. 
Apie keminę protoplazmos sudėtį žinome tiktai, jog ji, šalia vandens ir 
druskų, daugiausia turi baltymų. 

įsižiūrėjus į amebą, iš karto ji daugiausia pasirodo apskrito pavidalo; 
bet veikiai ima keistis. Kai kuriose vietose protoplazma pasipučia, ir pasi¬ 
daro į šakneles panašių išsikišimų (kaip ir kojyčių, pseudopodijų), kurių 
kryptimi gyvulėms pamažu iriasi. Kai besiirdamas jis susiduria vienanarvį 
dumblį arba trūnyjančias gyvulių ar augalų kūno dalis ar kitką panašaus, tad 
jis apteka šiuos kunus ir priima juos į save* Pasileidžiamosios sudėtinės 
dalys pereina į protoplazmą; nesuvirškintieji likučiai bet kurioje minkšto 
kūno daly vėl išskiriami laukan. 

Gausingai priimdama maisto, ameba padidėja; paskui ji persiskiria į 
dvi pusi, kuriedvi gyvuoja toliau savarankiškai. Atėmus amebai vandenį, ji 
nustoja judėjus ir mitus, augus ir veisusis; ji gaišta. Taigi protoplazma 
yra visų gyvybės reiškinių turėtojas. Kiekvienas narvelis su¬ 
daro «elementarinį organizmą »***). Ir tai vi stiek, ar narveliai gyvuoji pavieniui, 
ar, susijungdami milijonais, sudaro aukštesniojo gyvulio ar augalo kūną. 

2. Narvelio branduolys < Amebos kūne visumet esti kietėlesnės 
protoplazmos grumulėlis. Toks narvelio branduolys yra taip pat 
visuose kituose narveliuose. Jis pasižymi savotišku baltymų junginiu, kuris 

*) Kiti nelaiko Hooke’ą pirmuoju narvelio atradėju. 

**) Graikų kalba proto s—pirmutinis, ankstybiausias, pi asm a—pabūklas; pradėjo 
vartoti Hugo v. Mohl 1846 m. 

***) Taip. pirmutinis pasakė anatomas ir fiziologas Brūcke 1861 m. 

savyje sukrauja daug dažomosios medžiagos ir todėl vadinamas kr o ma¬ 
linu. Kaipo išimtis, viename narvely atsitinka ir keletas branduolių. 

Gamtininkai taip skaidė amebas ir kitas vienanarves gyvybes, jog pa¬ 
darydavo gabalėlius be branduolio. Ir tuo tarpu, kaip iš da lų su branduoliu 
išaugdavo gyvybės, dalys be branduolio žūdavo: ženklas, jog branduo¬ 
lys narvelio gyvatai turi didžiausios reikšmės. 

3. Narvelio oda . Kai kurių infuzorjų, pav., pantapiiuko (Paramae- 
ctum), aiškiai matyti paviršutinis minkšto p azmos kūno sluoksnis sukietėjęs 
kaip ir oda. Tuo gyvulėlis gauna tam tikrą pavidalą. Ši narvelio oda 
betgi nėra tie k standi ir tvirta, kad infuzorė negalėtų keisti savo pavidalo. 
Atvirkščiai, atsidūrusi tarp dumblių ar sutikusi kitokių kliūčių, ji laikosi, 
kaip elastinga masė, kuri tik spaudžiama iš šalies laikinai gauna kitokią lytį. 
Toks pat ir yra ir žaliukas (Euglena viridis), kurio grioviuose, klanuose ir toly¬ 
giose vietose atsitinka tokios daugybės, jog vanduo rodosi žalias. 

Vienanarvių augalų ir aukštesnių augalų narvelių daugiausia narvelio 
oda tokia standi ir tvirta, jog lytis keisti negalima. 

Ameba, atvirkščiai, tokios odos visai neturi: ji yra plikas narvelis, 
galįs nuolat kaityti savo lytį. Taip pat ir narveliai, sudarantieji aukštesnių 
gyvuliu kūną, kaip taisyklė, neturi aiškios narvelio odos. 

Šie faktai rodo, jog narvelio oda nėra esmingas narvelio 
dalykas, bet jog jo reikia ieškoti narvelio turiny, pro¬ 
toplazmoj. 

Jog šitokia nuomonė teisinga, tarp kitko rodo pirmiausia botaniko 
linge r'o (1842 m.) padaryta staba. Dumblinas stovinčiųjų vandenų dug¬ 
nas dažnai aptrauktas žalumos, pasidariusios iš iškerojusių krepšinių 
dumblių (Vaucheria clavata) siūlelių. Po šiais krepšiais yra neretai tokių, 
kurių palaidi galai kolbiškai išsipūtę. Kai protoplazma kolboj atsiskiria 
skersine siena nuo medžiagos krepšy, tai kolba viršugalvy pratrūksta, ir 
protoplazma išeina laukan. Padedamas daugelio blakstienų, kurie kaip irklai 
taktu muša į vandenį, atsipalaidavusis protoplazmos grumulėlis, vadinamas 
spiečiamąja spora, grąžtu sukdamasis iriasi per vandenį. Po kokių dviejų 
valandų jis nurimsta, įtraukia blakstienus ir išskiria aplink save tvirtą, bes¬ 
palvį apdangalą, narvelio odą. Po trumpos rimties spora išauga 
į naują krepšinį dumblį. 

Kaip šiame augalėly, taip pat ir gausingais kitais atvejais galima 
pastebėt, jog narvelio oda yra išskiriamasis protoplazmos 
produktas. Tas pat yra ir su pastebėtais spiečiamųjų sporų blak- 
s t i e n a i s, su švelnučiais «p 1 a u k e 1 y č i a i s», kurie tarnauja pantapliukui, 
kaipo judėjimo įnagiai, kaip ir su rimbeliais, kurių pagalba iriasi per 
vandenį žaliukas. 

Taigi narvelio oda teikia belytei protoplazmai tam tikrų pavidalų ir kartu 
saugoja ją nuo kenksmingos įtakos iš aplinko. Artimiausiųjų amebos giminiečių, 
kurie su ja sudaro šaknakojų (Rhizopoda) klasę, abu stingamosios odos 
uždavinius atlieka ypatingi paramos ir apsaugos apdangalai. 

Dviejų veislių, dažnai užeinamų gėluose vandenyse, kevalai esti iš kitini- 
nės medžiagos. Vienos, Arcella, kitininis apdangalas panašus į kremblio kepurę, 
kitos, Difflugia, savo daugiau kriaušės pavidalo apdangalą apdeda dar smulke- 
lyčiais smėlio grūdeliais arba kitokia medžiaga. Pro kiekvieną gražių namelių 
skylutę iškišama dalis protoplazmos, kaipo tariamoji kojytė. 

Dažnai yra nuostabiai gražūs jūras gyvenamų veislių nameliai ir grobai. 
Iš angliarūkščių kalkių esti plazmos kūną visai apdengią kevalai skyliuoč lų 

3* 

(Foraminifera); jie turi vardą nuo daugiausia gausingų akelyčių, esančių 
iškišti ilgoms, siūliškoms tariamosioms kojytėms. Dar gražesnių pavidalų rodo 
spinduliuočiai (Radiolaria), kurių, yra taisyklė, tiktai vidurinę protoplazmos 
dalį dengia prakiurintas apdangalas. Šalia šios dėžutės gulinčią plazmą remia titna¬ 
giniai grobai su dažnai spinduliškai pastatytomis titnago adatėlėmis. 

Nesuskaitomi šių gyvybių milijonai gyvena jūrėse. Jiems nugaišus, jų ke¬ 
valai, kaip smulkus lietus, grimsta } jūrių dugną, ir dėl to žiūrimas pro mikro¬ 
skopą jūrių dumblas rodosi išimtinai pasidaręs iš tokių kevalų. Iš tokių grimzlių 
ankstybesniais žemės laikotarpiais yra pasidariusios milžiniškos kreidos uolos, ir 
atatinkamu padidinimu dar ir šiandien pažystamos lytys, iš kurių jos pasidariu - 
sios. Šiandien yra jau išnykę tie skyliuočiai, kurių apskriti nameliai pasiekdavo, 
vienanarviams nuostabaus, pinigo didumo, ir todėl vadinami numulitais (num- 
mulus = mažas pinigas). Jie dalyvavo pasidaryme numuliiinių kalkakmenių ir 
smėlakmenių, iš kurių šiandien yra susidarę aukščiausi senojo pasaulio kalnai. 

Gilesnis vienanarvių gyvatos veiksmų įsižiūrėjimas. 

a) Mitimas. 

1. Maisto priėmimas, a) Tuo tarpu, kaip ameba kietas maisto 
dalis gali priimti bet kuria savo «pliko» protoplazminio kūno vieta, panta- 
pliukas ir visos kitos infuzorės to padaryt negali, nes jų kūną dengia tvirta 
narvelio oda. Todėl viena jų kūno paviršiaus vieta yra palikusi be mem¬ 
branos. 

Šie narvelio nasrai pantapliuko esti dugne plokščios geldos ir 
veda į koštuvo pavidalo pagilinimą, vadinamą gerklę. Geldą apspitę mo¬ 
suojantieji blakstienai atvaro maisto daleles j nasrų skylę. 

Vienanarviai, kaip antai, gausingi skylakrembliai, arba bakterijos, sma¬ 
guriaujantieji kitų gyvybių kūne, ima tik skystą maistą, kuris visu 
paviršium įsibrauja j vidų. Todėl jiems nasrai tiek pat nereikalingi, kaip 
kad, sakysim, dumbliams priimti vandeny ištirpusios druskos. 

b) Vienanarviuose organizmuose svarbią atskirą vietą turi žaliai nuda¬ 
žyti. Nudažymas eina iš lapų žalumos, arba klorofilo, tos pa¬ 
čios dažomosios medžiagos, kuri suteikia ir aukštesniųjų augalų lapams jų 
žalumą. Ši svarbi dažo medžiaga, kaip ten, taip ir, pav., žaliuky, surišta su 
protoplazmos grūdeliais; vadinami jie klorof iliniai s kūnais. 

Tyrimas. Įpylus į stiklą žaliukų arba vienanarvių dumblių žaliai nuda¬ 
žyto vandens, veikiai matyti imant kilt iš jo burbulėlius. Pavartojus tyrimui 
aukštesnius žalius augalus, aiškiai matyt, jog šias dujas išskiria tie augalai. Sugavus 
dujos burbulėlius į apvožtą stiklinę, degančia skalele pigiai išrodoma šias dujas 
esant deguonį. 

Žalieji vienanarviai ima vandeny praskydusi atmosferos orą ir suardo 
jame esamąjį angliadioksidą (CO 2 ), taip, jog deguonis iš¬ 
skiriamas, o grynanglis pasilaikomas. Dabar iš grynanglio, 
vandens ir druskų klorofilų kūneliuose gaminama medžiaga, kurios žalias 
vienanarvis reikalingas savo kūnui statydinti. Pirmutinis išrodomas šio svar¬ 
baus, vadinamo asimiliuotės, įvykio produktas, kaipo taisyklė, yra 
krakmolas (CoHioOs)x. 

Pastačius stiklą su vienanarvių žaliai nudažytu vandeniu i tamsą, iš¬ 
skyrimas deguonies burbulėlių tuojau pasiliauja. Taigi, ašimi! iuotė įvyksta, 
tik šviesoje, ir tas aiškiai rodo, jog šiam darbui reikalingos 




Narvelis ir vienanarvės gyvybės. 


37 


jėgos (energijos) teikia saulė. Energijos palaikymo gamtos dėsniu 
betgi ši jėga nedingsta: ji susikrauja asimiliuotės produktuose. 
Krakmolo kūnelių žaliuko klorofilų kūneliuose randamas nelygus skaičius. 

c) Jei prie vandens lašo, kuriame yra keletas amebų, pantapliukų arba 
kitų vienanarvių, pridėsim truputį aliejaus, kuris plonai aptraukia vandenį 
ir tuo budu atskiria išviršinį orą, tad laše uždarytieji organizmai veikiai nu¬ 
gaišta. Jie jau nebeįstengia priimt deguonies, arba trumpai sakant, kvėpuot. 
Deguonį, lygiai kaip angliadioksidą, smulkūs gyveliai priima visu kūno 
paviršium. 

Jėjusis deguonis suardo priimtas maisto daleles arba asimiliuotės 
produktus; šie kūnai sudeginami arba oksiduojami. Kaip ir kiekvienu de¬ 
gimu, taip pat ir čia atsipalaiduoja energija: atsiranda nedaugei šilimos 
ir visos pajėgos, reikalingos įvairiems gyvybės veiksmams (judėjimui, miti- 
mui ir k.). Taigi ^gyvybės įvykius* gy vu 1 i ų i r a u ga lų kūne 
galų gale sukelia ir palaiko saulės energija, kuri asimiliuo¬ 
tės produktuose yra įimama, o kvėpavimu paleidžiama. 
Tuo asimiliuotė ir kvėpavimas yra atvirkšti įvykiai; viena stato, antrasis 
griauja; asimiliuotė yra redukcijos procesas (deguonis atsipalaiduoja!), kvė¬ 
pavimas—oksidacijos procesas. 

Taigi organizmų kūne eina nuolatinis statymas ir ardymas, trumpai 
sakant, nesiliaujamas medžiagos kaitymas. Judėjimas ir kaitymas yra 
gyvata; rimtis ir apsistojimas reiškia mirtį. 

d) Nuomonė, jog organizmai reikalingų gyvuot jėgų gauną tik ang¬ 
lingų junginių (krakmolo, cukraus, riebalų, baltymo ir k.) oksiduote, 
nebesilaiko. Kai kurios bakterijos yra šios taisyklės išimtys. 

Klanuose, kur pūvant atsiranda sieros vandenilio dujų (H 2 S), ypatingai 
sieros versmėse, gyvena sierinės bakterijos. Jos suima į save nuodingas, 
dvokiančias dujas ir, prieinant deguoniui, perskiria jas į vandenį ir sierą, kuri 
jose susikrauna grūdelyčių lytimi. Paskui sierai virstant sieros rūkštim, keistosios 
gyvybės gauna būtinos energijos gyvybės veiksmams palaikyt. Auginamos šulinio 
vandeny, jos gyvuoja tiktai kol „sukvėpuoja“ visą sieros išteklių. 

Panašiai vyksta taip pat medžiagos kitimas vadinamose geležinėse 
bakterijose, kurių energijos versmės tenka ieškoti geležies junginių pasikei¬ 
time. Jos gyvena didelėmis masėmis tuose stovimuose vandenyse, kurių pavir¬ 
šius aptrauktas rusva oda ir kurių dugne esti rusvos, plėniuotos masės. Spėjama, 
jog dėl jų darbuotės atsiradusi vadinamoji pelkių (balų) rūda (geležies idrok- 
sidas), kurios dažnai didelių masių esti pelkėtoj žemėje. 

e) Tuo tarpu, kaip sierinės ir geležinės bakterijos, kad jos gyvuotų, reika¬ 
lingos deguonies, yra dar eilė kitų bakterijų, kurioms deguonies kvėpavimas 
apskritai nėra darbo pajėgų versmė. Atvirkščiai, daugeliui bakterijų, 
galinčių gyvuot tiktai prieinant atmosferos orui, taigi kurios yra reikalingos oro 
(aerobinės), kaip acto rūgimo, tuberkuliozo, influencos ir k. bakterijos, yra ži¬ 
noma daugel bakterijų veislių, kurios susisiekusios su oru nugaišta. Šitokios 
oro bijomos (anaerobinės) būtybės yra bakterijos, gyvenančios vandenų dum¬ 
ble ir pūvančios medžiagos vidury. Oro bijo taip pat sviesto rukšties bakterijos, 
kurios pav., svarbiausi vaidmenį vaidina rauginant kopūstus ir sūrį (drauge su 
pieno rukšties bakterijomis), kaip ir bakterijos, kurių įveiksmu suardomos iš narve¬ 
lių medžiagos (celiulozos) padarytos augalų narvelių sienos, atsirandant pelkės 
dujoms (CH 4 ). Visos šios būtybės gyvatos energijos gauna ne oksidacija, bet 
kitais keminiais procesais, įvykstamais jų kūne. 

Oro reikalingųjų ir oro bijomųjų bakterijų tarpe vėl dar yra tokių veislių, 
kurios gali gyvuot ir susiekdamos su oru ir be oro. Prie jų, pav., skiriami 
tifo bacilai. Taip pat dauguma mielių gali egzistuoti abejomis apystovomis, 

f) Taigi matom, jog gyvy b ės esama ir be deguonies, 
ir jog gyvųjų jėgų (energijos, gyvatos jėgos) paleidimas, arba, trumpai 
sakant, „kvėpavimas“ ne visumet yra „deguonies kvėpa¬ 
vimas“. 

g) Tūluose šių vyksmų svarbų vaidmenį vaidina vadinamieji fermen¬ 
tai ir enzimai, t. y. tokia bakterijų ir mieiių pagaminta medžiaga, 
kuri organinius junginius suskirsto vientisesniais, betgi nebūdama pati suvar¬ 
tojama arba atmainoma. Labiausiai žinomas yra mielių fermentų veiksmas, 
sukeliąs alkoolio rūgimą. Nendracukrio ištarpa, kurioje nėra bakterijų 
arba mielių vysiu, taip ir palieka neatsimainius (išrodė Pasteur’as 1860 m.). 
Bet jei Į šį skysčių įleistum kiek alaus mielių, tad jame įvyksta svarbių pasi¬ 
keitimų. Mielių augalėliai išskiria enzimą (invertazę), kuri nendracukrį per¬ 
skiria į uogacukrį ir vaisiacukrį. Veiksmu kito enzimo (zimazės, arba 
alkoolazės) šiedu perskiriamu į angliadioksidą ir alkoolį, t.y. surūgsta tuo tarpu, 
kai pačios mielės rūgstamosios medžiagos suvartoja tik labai maža (kokį 1%). 

2. Maisto medžiagos apsikeitimas ir pasisavinimas. Orga¬ 
nizmai, pasižymintieji klorofilo turėjimu, statydina savo kūną šviesos įtakoj 
iš medžiagos, gaunamos asimiliuote: iš grynanglio priimto angliadioksido, 
iš vandens ir jame esamųjų druskų. Taigi jie minta „neorganine“ medžiaga, 
kurią jie paverčia „organine“. Šis grynai „augališkas mitimas“ yra 
atvirkščias grynai „gyvuliškajam“. 

Kietos maisto dalelės, kurias suvartoja vienanarviai, visumet esti orga¬ 
ninės prigimties (gyvulių ir augalų medžiaga). Kaip tik jos įeina į kūną, 
jas tuojau apteka protoplazmoj esamieji narvelio syvai: atsiranda mitimo 
pūslelė arba mitimo vakuolė (tuštimas). Maisto medžiaga kūne 
pamažu vis yra ir yra. Jos pasileidžiamosios sudėtinės dalys pereina į nar¬ 
velio syvus ir tuo į protoplazmą, kad būtų suvartojamos gyvatai ir kūno 
struktūrai. Nepasileidžiamieji likučiai išmetami laukan. 

Vidurio vietą tarpe dviejų didelių organizmų grupių laiko nedaugelis būtybių, 
kurios, pav, žaliukas, turi klorofilo (taigi asimiliuoja) ir kartu ima gyvulių maistą. 

3. Netinkamos medžiagos išskyrimas. Nelygu, ar vienanarvių 
kūnas yra plikas (amebos), ar su narvelio oda (pantapliuko), nesuvirškina¬ 
mieji kietųjų maisto dalių likučiai išmetami arba bet kurioj kūno vietoj, 
arba tiktai pro ten, kur nėra membranos (pasturgalis). 

Medžiagos mainu atsiradusieji netinkami arba kenksmingi dujų ar 
skysčių produktai išeina lauk visu paviršium. Vienanarvių gyvybėse šį darbą 
betgi atlieka pirmiausia tam tikras pabūklas. Amebos ir daugumo kitų 
pirmuonių kūne tas dalykas yra bespalvė, apskrita pūslelė. Kadangi ji pakaito¬ 
mis prisipildo skysčio ir paskui jį atiduoda laukan, tad ji pažymima kaipo 
pulsuojama pūslelė, arba pulsuojamas tušti mas. Pantapliuko 
ir jo artimiausiųjų giminiečių randame du šitokiu įnagiu, prisipiidomu 
žvaigždės pavidalo sutaisytais kanalais. 

b) Visimas. 

Amebai, pantapliukui ir k. priėmus maisto daugiau, negu sukvėpuojama 
sudėtinių kūno dalių, įvyksta gyvos substancijos padidėjimas: organizmas 
auga. Kaip kiekvienas aukštesnis gyvulys ir kiekvienas aukštesnis auga- 

las, taip pat ir vienanarvės gyvybės gali didėt ne be galo, be krašto. Atlie¬ 
kamoji organinė medžiaga suvartojama padermei gaminti. Šis įvykis 
eina čia mums rūpimuose vienanarviuose įvairiu keliu. 

/. Skaidyta . . Vandens pasemtuose pūvančiuose šiauduose gyvuoja 
didelė daugybė mažos lyties amebų (Amoeoa limax); jos dažnai galima už¬ 
tikti tokių egzempliorių, kurių branduolys pradėjęs ilgėti. Stebint šis gyvu¬ 
lėlis ilgiau, matyt, kaip branduolys pamažu visai persismaugia ir kaip šį 
skyrimos seka taip pat ir protoplazma: jos darosi dvi dalys kiekviena su 
branduolio gabalėliu, kuriedvi toliau gyvuoja, būdamos savarankės gyvybės. 

Visai panašiai eina šis įvykis pantapliuke, kuris tačiau turi du bran¬ 
duoliu, didesnį ir mažesnį. Abiem stipriai ištysus, juodu su protoplazma 
persiskiria į dvi dali, kurių kiekviena turi po pusę abiejų branduolių. Paskui 
abi dalys įsitaiso po trūkstamąjį antrąji pulsuojamąjį tuštimą ir nasrus, kad 
vienas nuo antro atsiskirtų, kaipo savarankės gyvybės. 

Kaip šie dvi būtybės, taip ir dauguma vienanarvių dauginasi, skirdamiesi 
į dvi dali. Šis įvykis ypač nepaprastai greitai eina bakterijose, kurių vienas 
narvelis palankiais atvejais jau padvigubėja per 20 minučių. Taigi galima suskai- 
čiuot, jog per 24 valandas iš vieno narvelio išaugtų 2 72 = 4 722 366 482 
869 645 213 696 narveliai, kurie, imant vienos bakterijos skersmuo Viooo mm, 
pripildytų 4722 cbm erdvės, t. y. kubą su briauna 16,8 m! Suprantama, tokis 
didėjimas negalimas jau dėl maisto trūkumo. 

Kai kurie vienanarviai skyla net į keletą ir daugelį dalių. Šiaip atsitinka, 
pav., sukėlėjui kintamojo drugio, arba maliarijos. Šį marą sukelia vienanarvis 
parazitas, pakliūdamas į žmogaus kraują, .drugio musei (Anophele s) įkan¬ 
dus. Jis įsiskverbia į raudoną kraujo kūnelį ir pasidaręs ten' amebos pavi¬ 
dalą, greitai pripildo kraujo kūnelį ir jį suardo. Paskui parazitas suskyla 
į daugelį dalių, kurios įsibrauja į kitus kraujo kūnelius ir tenai taip pat plinta. 
Labai sparčiai dauginąsis kraujas staiga taip pakitėja, jog žmogus pavojingai 
suserga. Drugio musės, įsiurbdamos kraujo maliarija susirgusio ligonio, 
paima parazitą i savo pilvą, kur jis plinta toliau ir pagaliau vėl pernešamas 
į žmogų. — Kadangi anųjų parazito dalių pasidarymas gali būti palygintas 
su bežiedžių (kriptogaminių) augalų sporų pasidarymu, tad tos dalys vadi¬ 
namos sporomis, ir patys gyvulėliai—sporiniais (Sporozoa). 

2. Konjugacija . 1 . Senesniuose pantapliukynuose dažnai galim pastebėt, 
jog dvi gyvybi susiglaudžia su viena antra nasrais ir iš dalies susilieja* 
draugėn. Šio susijungimo (konjugacijos) metu abi gyvybės pasikeičia savo 
mažųjų branduolių dalelėmis. Paskui jiedvi atsiskiria ir priima savo pirmiau 
turėtą v pavidalą. 

Šio įvykio reikšmė reikia aiškinti tuo, jog infuzorė neįstengia nesiliau¬ 
jamai daugintis skaidyba, kuri pagaliau visai išsekdina jos pajėgas. Pasi¬ 
keitimu medžiagos per konjugaciją gyvybės kaip ir pajaunėja, ir vėl 
iš naujo gali daugintis skaidyba. 

Panašūs susiliejimo reiškiniai pastebimi daugely vienanarvių. Tuo 
tarpu, kai pantapliuko abu konjuguojamieji individai vėl atsiskiria, kitos bū¬ 
tybės patvariai susijungia tokia lytimi, kurią dar pažinsime kitoj vietoj. 

2. Kadangi konjugacijoj visumet dalyvauja du individai, tad ji laikoma 
paprasčiausiu lytinio visimo atveju. Jis visuotinai išsiplatinęs visuose 
aukštesniuose gyvuliuose ir augaluose, ir mes paskui jį arčiau kliudysime. 
O persiskyrimas į dvi dali, kaip ir pasidarymas sporų ir spietėjų, yra n e 1 y- 
tiniai dauginimai. 

Lytinio visimo pažangos rodo krepšinis dumblis (Vaucheria), kurio 
matėme spietėjų atsiradimą. Šio augalėlio siūleliai kai kada išleidžia mažų 
šoninių šakelių, kurios uždarytos skersinėmis ir turi arba mažų kolbų arba 
trumpų, sulinkusių ragų pavidalą. Kiekvieno rago turimoji medžiaga suby¬ 
ra į labai mažus kūnelyčius, kurie paskiau pro narvelio sienos skylę išeina 
laukan, ir kiekvienas dviejų blakstienų padedamas gyviai iriasi per vandenį. 
Taip pat subrendus atsidaro ir kolbos, betgi neišleisdamos savo turimosios 
nesubyramos medžiagos. Jei dabar vienas iš tųjų spiečiamųjų kunelyčių įsi¬ 
skverbia per kolbos skylutę ir susilydina su esamąja kolboj medžiaga, tad 
ši gauna gebėjimo toliau plėtotis. Ji apsitraukia tvirtu apdangalu, kad po 
kai kurio rimties laiko išleistų iš savęs naują augalėlį. Kolbos medžiaga 
pažymima kaipo kiaušinio (arba moters) narvelis, o spiečiamasis kū¬ 
nelis — vyro narvelis; aukštesniųjų gyvybių jis vadinamas sėklas i u Ii s. 
Abiejų susijungimas vadinamas apvaisinimu. 

c) Judėjimas. 

1. Amebos kūne protoplazma dažnai rodo labai guvaus tekėjimo. 
Einant tekėjimui bet kuriuo vienu krypsniu, atsiranda, kaip matėme, kaip 
ir kojytės. Nutekėjus protoplazmai į kitą vietą, tokia kojytė atsiranda ten, 
o pirmoji kojytė dingsta ir t. t. 

Šį paprasčiausį judėjimą (ameba per minutą gal i suk arti _V 2 mm), kuris 
galimas tiktai «plikam» protoplazmos kūnui, randame taip pat s krepl akrcm- 
liuos e (Myxomycetes), tose skreplinėse ir dažnai margai nudažytose masė¬ 
se, kurių ne retai galima stebėt ant pūvančiųjų augalų dalių. Jie pasidarę 
susiiydinus daugeliui pavienių būtybių, kurios visu kuo pradžioje panašios 
į r įmbe lines gyvybes (Flagellata) ir paskiau į amebas. Dar aiškiau, kaip šiais 
dviem atvejais, protoplazmos tekėjimas įmatomas kai kuriuose kurių ne ku¬ 
rių daugianarvių augalų narveliuose. 

2. Vienanarviai, turintieji narvelio odą, negali judėt taip, kaip ameba. 
Rimstančiame pantapliuky pastebim, jog visas jo paviršius tirštai dengtas 
blakstienai s, kurie nuolat banguodami juda. Šie smulkelyčiai pabūklai 
veikia, kaip elastingi vairai, kurie reikalingų atramų punktų turi susiglūdėju- 
siame kūno paviršiuje. 

Taip pat veikia rimbeliai rimbelinių gyvybių, tosios gyvių grupės, 
kuriai pridera ir mūsų pažystamas žaliukas. Kai esamojo rimty rimbelio 
ar blakstieno viena pusė (sakysim, dišinioji) susitraukia, tad jis ir sulinksta 
į tą pusę; bet dėl savo elastingumo jis tuojau vėl atsitiesia, sugryždamas 
į pirmąją vietą. Dabar, susitraukus iš kitos (kairės) pusės, sulinksta į kairę 
pusę, bet ir vėl atsitiesia. Šiems įvykiams kartojantis veikiai vienam po ki¬ 
to, plazmos siūlelis mosuoja šen ir ten. Taigi blakstienų ir rimbelių judėji¬ 
mas eina iš gebėjimo jų protoplazmos susitraukt ir vėl išsi- 
tempt; plazma gali susitraukt (ko n t rakti Ii n ga). 

Iš panašios susitraukiamos substancijos sutaisyti ir tieji organai, ku¬ 
riais atliekami visi aukštesniųjų gyvulių judėjimai, būtent, raumens. Viena- 
narvėms gyvybėms nors ir trūksta raumenų (kurie juk yra sudėti iš dauge¬ 
lio pavienių narvelių milijonų!), betgi ir jos turi jų aiškius pradus. Taip 
antai, vamzdeliukas (Stentor) turi kontraktilingos protoplazmos dryžių, kuriais 
jis gali elastingai sutraukti savo kūną, ir gražučio varpeliuko (Vorticella) 
kriaunose guli «raumensiūlis», turįs dar daugiau šios savybės. 

d) Kiršinimo reiškiniai. 

1. Jei daiktas, ant kurio esti vandens laše ameba, pašildomas, 
tad judėjimai protoplazmoj ligi kai kurio laipsnio pagreitėja. Tolesnis šildy¬ 
mas betgi padaro tai, jog gyvelis įtraukia savo tariamąsias kojytes ir pasi¬ 
daro apskrito pavidalo. Panašiai ameba taip pat susiriečia, jei daiktas, ant 
kurio ji esti, lengvu stuktelėjimu sukrečiamas. 

Šios ir panašios rūšies veiksmai daro įtakos, kiršina tiktai gyvąsias 
būtybes. Jie todėl ir patys trumpai pažymimi kaipo kirši nimai. 

2. Stiklinį indą su vandeniu, kuriame yra daugel žaliukų, pastačius 
saulės nešviečiamame lange, mažosios būtybės susirenka atkreiptoj į šviesą 
indo pusėje, bet saulei stipriai sušvietus, jos pasitraukia į priešingąją indo 
pusę*). Šis šviesos kirši n imu sukeltas reiškinys galima taip pat ste¬ 
bėti visose kūdrose, kuriose yra daug žaliukų: dangui apsiniaukus, vandens 
paviršius rodos guviai žalias; bet sušvitus saulei, vandens paviršius tuojau 
rusvai žalsvas. Gyviai eit į šviesą tai eina, bet vengia tiesaus saulės spin¬ 
dėjimo. 

3. Kelis grūdelyčius sūdomosios druskos įleidus į vandens lašą su 
daugeliu pantapliukų arba kitų pirmuonių gyvybių, jos skubotai traukiasi ša¬ 
lin nuo stiprios druskos ištarpos, pasidarančios aplink grūdelyčius. Pakarto¬ 
dami tyrimą su tvirtai sėdinčiu vietoj varpeliuku, matom jį nuo šio k e m i- 
nio kiršinimo stipriai trukčiojant. 

Iš kitos pusės (antraip) vienanarviai betgi kai kurios medžiagos ir 
ieško: puvimo bakterijos bežiūrint susiskverbia prie pūvančio dumblio; pan- 
tapliukai renkasi aplink oro burbulėlius arba žaliuosius dumblius, kadangi 
jie ten randa daugiau deguonies ir panašiai kiti. 

4. Kai kurie vienanarviai organizmai, sukrėsti arba kitaip sukiršinti, 
gamina net šviesos. Milžinišku matu tai atlieka Noctiluca miliaris, ap¬ 
skrita šviečiamoji gyvybė. Vakarop iškilusi į jūrių paviršių ir kiršinama 
vandens judėjimo (nuo vėjo, laivų) ji sušvinta ir devyniomis galybėmis, ko¬ 
kiomis ji gyvuoja, sukelia tąjį, taip žavintį, jūrių švietimo reginį (kuriame 
rodos dalyvauja ir kitos jūrių gyvybės). 

Jūrų žuvys ir mėsa kai kuomet galima matyt blizgant silpna fosforine 
šviesa. Blizgėjimas eina iš šviečiamųjų bakterijų (Bacterium phosphores- 
cens), labai tarpstančių atatinkamoj joms dirvoje. Kaip jų ir kitų būtybių 
sukeliamoji šviesa atsiranda, nežinome. 

Panašiai, kaip šių pavyzdžių suminėtosios būtybės, ir visi gyvieji or¬ 
ganizmai rodo kiršinimų įtakos: kirši n am urnas yra pagrindinė 
protoplazmos ypatybė. 

Santrauka. 

1. Narvelis sudaro pagrindinę sudėtinę augalų ir gyvulių^ kūno 
dalį. Vienanarviuose augaluose ir gyvuliuose jis priešais mus stovi, būdamas 
savarankis organizmas. 

2. Gyvuojąs narvelis susidėjęs iš protoplazmos, kuri apglėbia 
narvelio branduolį ir kuri apdaryta daugiausia tvirtesnės ar silpnesnės 
narvelio odos. 

*) Dar tyrimas: Indą, kuriame vandeny yra daug žaliukų, apdenk neskaidriu 
poperiu, kūrime išplauta bet kokia figūra (kryžius, žvaigždė). Po kiek laiko gyveliai taip 
Įurštai susitelkia prie šios skylės, pro kurią įeina į indą šviesos, jog nuėmus dangtį, aiš¬ 
kiai palieka matyti vandeny išplautosios figūros žalia lytis! 

3. Varymas į priešakį, iš dalies taip pat priėmimas maisto, pavei¬ 
kiamas protoplazmos ataugų (tariamųjų kojyčių, blakstienų ir rimbelių). 
Virškinimas įvyksta protoplazmoje (mintamieji tuštimai), netinkamų likučių 
išskyrimas daugiausia atskirais tuštimais (kontraktilingos vakuolės). Proto¬ 
plazmos ir jos branduolio skaidyba atliekamas dauginimos. Šalia to dar 
dažnai įvyksta susijungimas, arba konjugacija, retai taip pat ir aiškus lyties 
visimas. Taigi pro t o pi azma yra visų gyvybės reiškinių tu¬ 
rėtojas. 

4. Maisto priėmimo, pasisavinimo ir šalinimo įvykiai pažymimi kaipo 
medžiagos kitimas (mainas). 

Tuo kitimu nesiliaujamai į gyvąją substanciją įvedama naujos įtemptos 
pajėgos (energijos), kuri atsipalaiduodama teikia organizmui «gyvų pajėgų* 
(šilimos, judėjimo ir tt.). Taigi gyvoje būtybėj eina taip pat ir nuolatinis 
energijos kitimas. 

Medžiagos keitimu gyvai substancijai didėjant, organizmas auga. Au¬ 
gimui pranešus «indiv idinis saikąs», organizmas veisiasi. Su tuo daugiausia 
surištas išorinės lyties (formos) kitimas. 

Į išorės {veiksmus (kiršinimus) gyvoji protoplazma atsako arba reaguo¬ 
ja tam tikromis priemonėmis. Šios reakcijos pažymimos kaipo kiršini- 
m o reiškiniai. 

Medžiagos kitimas, energijos kitimas, lyties kiti¬ 
mas ir kiršinimo reiškiniai yra ž e n klai, k u r i a i s patiria¬ 
me reiškiantis aikštėn gyvybę. 

5. Nėra g r i v e ž t o skirtumo tarp vienanarvių gyvu¬ 
lių ir augalų/ Šis faktas leidžia mums manyt jog visi gyvuliai ir au¬ 
galai yra išsiplėtoję iš vienanarvių organizmų, kaip iš vienos bendros šak¬ 
nies įvairiais krypsniais. 

6. Priešais gyvuosius gamtos kūnus stovi tie, kuriuose nie- 
kumet negalima įstebėti gyvybės reiškinių. Jie yra negyvi. Gamtos obje¬ 
ktų skirstymas gyvuliais, augalais ir mineralais ir atatinkamai trimis «kara- 
lijomis» atatinka tik seną papratimą. 

Gyvame kūne liovusis medžiagos kitimui, turi sustot ir visi kiti gy¬ 
vybės reiškiniai; jis miršta. Taigi pirmų pirmiausia gyvąjį organizmą 
nuo negyvo skiria medžiagos kitimo trūkumas. 

P r. Dovydaitis. 


Pirmoji kelionė aplink žemą prieš 400 metų. 

(1519 — 1522). 

Gyvename_400 metų sukaktį nuo didžiausio visų laikų jūreivio žygio, 
nuo pirmojo mūsų žemės apkeliavimo, kurį yra atlikęs Magelanas ir 
Del Cano. Šiandien, kada ištaigingai įtaisyti garo varomieji laivai greitai 
ir be pavojų apsiiria aplink žemę ir turima žemėlapiai pačių tolimiausių kam¬ 
pelių, šiandien mes pigiai linkę neįvertint to žygio reikšmės ir tos nepapras¬ 
tos drąsos buvusios reikalingos jam įvykdint. 

Kaip atrodė žemės paveikslas, pradėjus tą didelę atradimų kelionę? 
Kolumbas buvo suradęs Ameriką, kuri greitai buvo" susekta esanti «nau- 

jas pasaulis*, ne tik Azijos priekaba. Vasco da Gama buvo suradęs 
vandenų kelią į Indus aplinkui Afriką, ir Portugalų jūreiviai buvo pasiekę 
Molukų. Toliau drąsus Balboos žygis įtikino anapus Panamos sąsmau- 
gos esant jūres, matyt, naują savaimingą vandenyną. Kokis jo didumas, dar 
niekas nežinojo. Tiek tebuvo aišku, jog vakarinis kelias į Molukus per 
Atlantiką ėjo dar ir per šias jūres. 

Daryti didžiuosius atradimų amžio žygius stūmė ne mokslo, bet ūkio 
reikalai — ieškoti perlų, aukso, brangakmenių, o labiausiai gardumynų, už¬ 
darų (skaninių). Itin karštai geidžiami buvo Molukai, kaip vienintelė gami¬ 
namoji vieta brangiai mokomų gardumynų, ypač gvaizdikų (Gewūrzne!ke, 
Caryophylius aromaticus). Dabar mums atrodo keista ir sunku įsivaizdini, 
kokios didelės reikšmės tuomet yra turėję gyvenime šitie dalykėliai; jie 
buvo labai apščiai vartojami dėl to, jog tą gadynę buvo mėgiami tiktai stipriai 
uždaryti gėrimai ir stipriai uždaryti, gėrimo reikalaujantieji, valgiai. Tipingu 
pavyzdžiu tuometinių puotų yra savo lėbavimu pagarsėjusios vestuvės Ba¬ 
varų Jurgio Turtingojo su Lenkų Jadvyga (1475 m.) arba kad 
ir mūsų Didžiojo Vytauto vaišės Lucke (1429 m.). Todėl uždarų 
reikalavimas buvo toks smarkus, jog jie greta aukso, kilnių metalų ir bran¬ 
gių kailių reiškė vertingiausias prekes ir viliojamą tautų susisiekimo prie¬ 
monę. Kadangi jie parduodami duodavo milžiniško pelno — ligi 900% — , 
suprantama, ką reiškė pirkliui laimingai pargabentas uždarų kraulas ir ko¬ 
dėl Molukai buvo kaulas, dėl kurio pešėsi anuomet galingiausios koloninės 
Eiropos valstybės — Ispanai ir Portugalai. 

Ginčui išspręsti buvo kreiptasi į tuometinį aukščiausį krikščionijos tei¬ 
sėją ir taikintoją popežį. To meto popežio Aleksandro VI bule tuojau 
po Kolumbo kelionės įvyko Tordesilos sutartis, kuria abiem Iberų kara- 
lijom buvo paskirstytas žemės paviršius. Visos jau atrastosios ir būsimos 
atrastosios šalys į vakarus nuo dienovidinio, išvesto per punktą 370 le- 
guas’ų į vakarus nuo Kapver de na turėjo tekti ispanams, o į rytus nuo 
to dienovidinio portugalams. 

Del trūkumo tuometinių matematikos geografijos žinių nežinota, ar 
Molukai atitekę Ispanams ar Portugalams; todėl ir vieni ir kiti laikė juos 
sau priklausomais. To meto ūkio politikos pažiūromis rytų kelias į Indus 
aplink Afriką buvo atviras tiktai jo atradėjams portugalams, o kitų tautų 
prekybai uždarytas. Pasiekti tikslo vakariniu keliu tačiau iš anksto rodėsi 
jokiu būdu esą negalima, nes, nepaisant visų pastangų, nebuvo pavykę 
rasti kelio iš Atlantiko j naujai surastąjį vandenyną anapus Panamos są- 
smaugos, nors Kolumbas ir visa eilė ^mažesnių atradėjų* buvo stropiai ap- 
ieškinėję rytinį Amerikos pajūrį. Rods tikėjosi žemiau atogrąžų pietų Ame¬ 
rikos rasti perėjimą ir per jį nusiirti ligi Molukų. 

Suprantama, jog atlikti tokiam uždaviniui, iš dalies nežinant net jo pa¬ 
grindų tikrumo, neturint nei žemėlapių, nei matavimo priemonių, reikėjo ne 
tik be galo įgudusio jūreivio, bet taip pat ir neperlaužiamos valios pajėgos. 
Tai padaryti ryžosi Magelanas, neįžymaus paviršiaus, bet nepajudi¬ 
namos drąsos vyras; jis ėmėsi nuvesti Ispanų laivus į Molukus neperženg¬ 
damas demarkacinio ruožo. Jo didžioji kelionė į vakarus buvo apkarūnuota 
atradimu Magelano sąsiaurio ir eidama toliau pavirto pirmąja kelione aplink 
žemę. 

Fernao de Magalhaes — ispanai vadina jį Fernando de Ma- 
gallanes, tuo tarpu kaip mes jį paprastai vadiname sulotyninta vardą 
lytim Magelanas — kilęs iš diduomeninės portugalų giminės, gimė šiau¬ 
rinėj Portugalu provincijoj Tras os Montes apie 1480 m. Savo tėvynės koloni- 

nio klestėjimo metu jis didžiai darbavosi vicekaraliaus d’Almeidos laiku, 
daugel kartu pasižymėdamas, kaip narsus karininkas. Šalia savos karo dar¬ 
buotės jis uoliai varė prekybos reikalus ir įsigijo tikrų žinių apie Indų pre¬ 
kybą ir Indų salas, kas jam buvo labai naudinga jo paskesniais žygiais. 
Negalėdamas sugyvent su atšiauriu ir nepakentusiu jokio prieštaravimo 
a’Almeidos papėdininku, vicekaralium d’Albuquerque, Magelanas 
matė esant pastotą savo tolesnės darbuotės kelią. Todėl po septynerių metų 
darbuotės Induose sugryžo į Portugalus, dalyvauti karo žygy prieš Maroką 
Nors čia jis buvo sužeistas į kelį, nuo ko iki kol gyvas paliko raišas, betgi 
jį tur būt, d’Albuųuerųuė’s įskundimu, dar kaltino dėl susižinojimo su prie¬ 
šininku. Tyrinėjimas parodė jį nekaltą buvus. Tačiau būdamas invalidas jis 
turėjo atsistatydint ir buvo paliktas puskarininkio alga. Prašė karalių padi¬ 
dinti tą jo menką pensiją ir tuo pakelt jo visuomeninę padėtį, ėjusią nuo 
mokomosios algos aukščio, bet d’Albuquerque’s pasiundytas ant jo kara¬ 
lius prašymo nepatenkino. 

Taip susidėjus apystovoms, garbės trokštąs vyras geriausiam amžy 
buvo nuteistas nieko neveikti! Tada jis pasišalina nuo žmonių ir vadauja- 
mas dvasininko Faleiros uoliau imasi kosmografinių ir nautinių (jūreivio) 
studijų. Laiškas jo seno draugo Serrao, pasiustojo į uždarų salas, rodos, 
bus pastūmėjęs vienumoje užsidariusio Magelano mintis tam tikra kryptim. 
Tam laiške buvo perdėtas ne tik Molukų turtingumas ir dydis, bet taip pat 
ir jų tolis nuo Indų. Iš to Magelanas padarė išvadą, jog Molukai—ką jau 
ir kiti prieš jį buvo ištarę—turį būt jau Ispanų žemės pusėj ir juos galint 
pasiekt keliaujant aplinkui pietinę Ameriką, visai nesiekiant Portugalų srities. 
Nesijausdamas turįs pareigų savo karaliui ir tėvynei, jis šitokį pasiūlymą 
ryžosi padaryt Ispanų karaliui. Todėl, ilgai netrukęs, atsisako nuo pensijos* 
visomis formalybėmis išstoja iš Portugalų pavaldinybės ir vyksta į Ispanus. 
1517 rugsėjo m. su savo draugais Faleiro ir d e Maro jis atvyko į Se- 
villos miestą, kur buvo didžiausios viso Naujojo Pasaulio reikalų vyriau¬ 
sybės būstinė. Čia jį prielankiai pasitiko, ir jis tuojau rado savo planui 
pritarimo įtakingiausių žmonių. 1518 m. Valladolide, kur tuomet buvo ka¬ 
raliaus rezidencija, įvyko galutina sutartis su jaunu karalium Karoliu I—jis 
pats ir Vokiečių karalius Karolius V,—noru pritarusiam drąsiam Magelano 
pasiryžimui. Magelanas parodė jam ant globo kelią, kurį jis manė ke¬ 
liauti dar per niekeno nežinomą jūrių siaurumą. Ji dar tiesa nebuvo su¬ 
rasta, bet Magelanas neabejojo dėl jos esimo, nes besikarščiuojant dėl vis 
naujų atradimų noras varo žmonių mintis. 

Geografijos atžvilgiu šis milžiniškas sumanymas visai kabėjo ore, nes 
niekas negalėjo pasakyt, ar tokio sąsiaurio per Ameriką tikrai einama. Ar 
rytinė ir vakarinė žemės pusė, sakysim, negalėjo būt v nuo viena kitos atskir¬ 
ta nuo ašigalio lig ašigalio einama žemyno juosta? Šitas spėjimas negalėjo 
būt laikomas absurdu, kol manyta vandens paviršių žemėj esant mažesnį 
už žemės paviršių. Šiaip ar taip, Kolumbas nebuvo radęs jokio sąsiaurio, 
taip pat ir d e Solis ieškojęs jo 1514 m. toliau į pietus. Betgi, kitos 
versmės pasakoja, jog tuomet išplatintuose geografiniuose lapeliuose ar lai¬ 
kraščiuose apie jūrių sąsiaurį Amerikoj buvę kalbama, kaip apie savaime 
aiškų dalyką, ir kai kurie žemėlapiai ir globai žymėję jį nuostabiu tikrumu 
senai prieš jo suradimą. 

Žygiui pasisekus, Magelanui buvo pažadėta plačių pirmenų, aiškiai 
parodančių, kokios naudos tikėtasi iš jo sumanymo, turėjusio patikrint 
ispanams gavimą uždarų savose kolonijose ir savu keliu. Ekspedicijai išrengt 
*aip pat prisidėjo Ispanų firma d e H aro Antverpene ir Ispanams atsto- 

vaujamoji vokiečių pasaulinė prekybos Fugger’ų firma, kaip apskritai ita¬ 
lų, olandų, vokiečių ir kitos firmos, tikėjusios gaūsaus prekybinio pelno, 
rėmė įžymiais kapitalais atradimų keliones. 

Portugalai, sužinoję kaip rimtai Magelanas imasi vykinti savo pla¬ 
ną, pažadais, prašymais ir grąsinimais steigėsi patraukt į savo pusę ir nesivaržė 
su priemonėmis suardyt sumanymui ir statyt spąstus gyvybei jo vado, ku¬ 
ris savo tėvynėj buvo laikomas atsimetėliu ir šalies išdaviku. Portuga¬ 
lai gerai juto, jog, Magelano žygiui pasisekus, visa rytų ir jų prekyba teks 
ispanams. Bet Ispanų vyriausybė laikėsi tvirtai, ir visi pasikėsinimai ir 
šmeižtai sudužo. 

Ekspedicijai daryt buvo surengta penketas laivų. Tuomet laivų būta 
nuostabiai mažų. Tie penketas laivų turėjo apie 500 tonų (nepilnus 700 
dabartinių laivų tonų) erdvės, taigi ne daugiau, kaip šiandien viena didelė 
Nemuno eldija. Sveikatos įtaisymų ir pasiimtojo maisto nepakako, ir laivų 
ištaisymas buvo toli nuo tų visų ištaigų, kokios šiandien rodosi savaime 
suprantamos ilgose jūrių kelionėse. 

Laivams tarnauti buvo nuskirta 239 vyrai; prie jų prisidėjus dar 26, 
į ekspediciją išsirengė iš viso 265 žmonės. Jų buvo 37 portugalai, 26 italai, 
19 prancūzų, 5 flamai, 2 vokiečiu, 2 graiku ir 1 anglas. Astronomui Falei- 
rai netikėtai atsisakius nuo dalyvavimo ekspedicijoj, vyriausiu pilotu buvo 
pakviestas matematikoj ir jūreivybėj gerai apsityrusis italų bajoras Piga- 
f e 11 a. Jis pagarsėjo smulkiai aprašęs tą drąsiausią kelionę ir padaręs dau¬ 
gel eskyzų žemėlapių atlankytųjų salų. jo kelis kart išleistas ir į daugelį 
kalbų išverstas dienoraštis yra svarbiausias versmės rašinys apie ekspedici¬ 
ją. Šalia jo dar yra keletas ispanų, portugalų ir italų pranešimų, surašytų 
arba pačių dalyvavusių arba iš jų nupasakojimų. Šiaip ar taip, yra ypatin¬ 
gas atsitaikymas, jog pirmą kelionę aplink žemę yra atlikęs Ispanų tar¬ 
nybos portugalas ir ją aprašęs italas, taip jog joje dalyvavo didžiau¬ 
sių to meto gadynės jūreivinių tautų atstovai. 

Ekspedicijos laivai iškėlė savo inkarus Sevilos prieplaukoje San Lucare, 
prie Guadalųuiviro žiočių 1519 m. rugsėjo 20 d. Pirmiausia buvo leistasi 
į dabartinį Rio de Žaneiro ir paskui pietinės Amerikos rytiniu pakraščiu 
į tuomet jau žinotą koštuvo pavidalo įlanką, kuri nuo indėnų^ sidabrinių 
puošmenų gavo vardą Rio de la Plata, arba sidabrinė srovė. Šiuose jnil- 
žiniškuose pietinės Amerikos vartuose tikėtasi rast kelias perplaukt į jūres 
kitoj Amerikos pusėj; laivai yrėsi arti tuomet neišmirtu pajūriu ir daug laiko 
sugaišdami tyrė visas įlankas, rodžiusias galint būti sąsiaurį. Ekspeditijos 
kelionę kasdien čia galima sekti, turint rankoj kalendorį, nes visos apžiūrė¬ 
tos pajūrio vietos daugiausia pavadintos atatinkamųjų kalendorio dienų 
šventųjų vardais. 

Taip praėjo pietų vasara ir juo plaukė arčiau prie ašigalio, juo ^ žiau¬ 
resnis darėsi klimatas ir juo reikėjo mažinti maistas, kad ilgiau jo ištektų. 
Kadangi sąsiauris vis nesirodė, tad ispanų kapitonai galėjo pigiai sukurstyt 
jūreivius kelti maištą. Viešų ir slaptų priešginavimų, barnių ir nemalonu¬ 
mų nestigo apskritai nuo kelionės pradžios, nes į M age i a n ą, kaipo 
į svetimos šalies žmogų, didūs ispanai žiūrėjo nepalankiai, ir tik griež.omis 
priemonėmis jam sekėsi priverst savęs klausyt ir užkirst kelią rimtam 
maištui. 

Šį kartą betgi sukilėliai paėmė į savo rankas tris laivus ir pareikalavo 
gryžt atgal, nes jokio sąsiaurio (perplaukos) nesą. Bet Magelanas vy¬ 
lium nukovęs vyriausiąjį maišto kurstytoją, kitą įsakė karo teismu nugala¬ 
bini, o dar kitu du paliko išsodinęs plikame pajūry. Šitomis priemonėmis 

tvarka vėl buvo grąžinta. Išsodintieji į krantą, rodos, nebus žuvę, kadangi 
išdavikiškai pabėgusis vienas iš sukilusiųjų laivų, tur būt, bus savo ben¬ 
drus nuo kranto pasiėmęs ir pargabenęs namo. 

St. Julijono uoste ekspedicijai teko žiemot, išgyvenant vienoj vietoj 
penketą žiaurių mėnesių ant kranto pasidirbdintuose barakuose. Tai yra 
buvęs pirmutinis žiemojimas, kokį žino geografijos istorija. Šiuo laiku ki¬ 
lęs čia Patagonijos vardas ir pasaka apie šios šalies milžinus. Mat, susi¬ 
tinkant su ypač aukšto ūgio tenykščiais gyventojais, imta manyt, perdeda- 
mai apibendrinant, jog ir visa šalis yra gyvenama tokių milžinų, kuriems 
dėl didelių jų kojų buvo duotas vardas patagones, arba didžiakojai. 

Žiemai pasibaigus, pradėjus irtis tolyn, baisingos audros tuojaus su¬ 
daužė vieną laivą. Pagaliau 1520 m. spalių m. 21 d. buvo surastas pagar¬ 
sėjęs sąsiauris, tikrai ėjusis į vakarus ir nuo to laiko turįs Magelano 
vardą. 

Likusieji trys laivai «Trinidad», «Conceptioii 2 >, «Victoria 2 > didžiausia 
atsarga yrėsi tolyn į vakarus per nesuskaitomą daugybę kanalų, įlankų, 
fjordų, tarp uolų, salų ir pusiasalių pavojingiausią jūrių kelią 600 kilome¬ 
trų ilgio *). Tiekam kelio nuplaukti jie truko ištisas penketą savaičių. 
Vietos gyventojų nebuvo matyt, bet naktimis pajūry ir vandens paviršiuj 
pastebėjo nekartą ugnį. Tos vietos gyventojai dar ir dabar, kaip pastebėjo 
Darvinas ir Nordeskiold’as, nuolat laiko ugnį negesindami ir 
ir net vežiodamiesi laiveliuose, nes, šaltame ore esant daugel drėgmės, yra 
sunku ugnies pasidaryt. Del tų ugnių šią apygardą Magelanas pava¬ 
dino Tierra dėl Fuego, arba Ugnies žemė **). 

Galima prisistatyt, su kokia viltimi brovėsi Magelanas prieš jį at¬ 
sivėrusiu keliu, uždavusiu jo kantrybei kietų bandymų. Nes dažnai rodėsi, 
jog neišpainiojamame žemyno ir vandens labirinte laivai atsidūrę, kaip 
maiše. Pagaliau pasiektas džiaugsmingai pasveikintas išėjimas, ir tuo būdu 
daugelio karštai geistas vandens kelias iš įsivaizdinimo virto tikrenybe. Išė¬ 
jimą į Ramųjį vandenyną rodomąjį žemės kyšulį Magelanas pavadino Ca- 
bo D e s e a d o arba Geidaujamasis prieškalnis, kad tuo išreikštų jo ir jo 
gadynės karštą lūkuriavimą rasti tokį kelią. 

Dabar paliko antroji dalis ne lengvesnio gigantinio uždavinio. Nes 
priešais jūreivius klojosi begalinis vandenų paviršius, apie kurį dar joks 
geografas nieko nežinojo, ir nežinia buvo ar juo eina kelias į Molukus, 
ar ne. Pradžioj Magelanas plaukė į šiaurę vakariniu pietinės Amerikos pa- 


*) Dar truko istisas šimtas metų, kol olandai Schouten ir La Maire api¬ 
plaukė salų knibždyną pietuose nuo'Magelano sąsiaurio ir surado patį piečiausiąjį Ame¬ 
rikos punktą Kap Hoorn’ą. Lig tol Magelano sąsiauris buvo laikomas vieninteliu 
susisiekimo keliu tarp Atlantiko ir Ramiojo vandenyno. Suradus Kap Hoorn’ą buvo ir 
plaukyta patogesniu keliu aplink pietinį Amerikos smaigalį. Bet garo varomųjų laivu ga¬ 
dynę vėl imta plaukioti daugiausia Magelano keliu. 

**) Ugnažemis laikytas dalimi nežinomo sausažemio, Terra Australis Incognita, 
arba nežinomos pietų šalies. Aplink pietų ašigalį buvo brėžiama perdėm susieinąs že¬ 
mynas, kuriame dėjo pavadindami vardais kalnus ir upes; tas menamas žemynas” buvo 
toli įleidžiamas į vidurinę pietų pusrutulio zoną. Kartografai ir mokslininkai rūpinosi jo 
buvimą paremti matematikos pagrindais, tvirtindami, jog žemyno plotams šiauriniame 
pusrutuly turįs atatikti maždaug lygaus didumo žemynas ir pietiniame, palaikyt žemės 
pusiausvirai ir neduot jai apsiversti. Rods šen ir ten tikrai čia buvo užtindama žemyno 
kurį manyta esant kraštutiniais smaigaliais to tariamojo kontinento. Bet vis pasirodydavo' 
juos esant nežymias salų grupes ir pasakų žemynas vis mažėjo, traukdamasis į krūvą 
kol Kukas (C o o k), apiplaukęs pietų ašigalio sritis parodė jo tikrąji pavidalą. 

Paskutinis senų laikų mokslininkų vaizduotės likutys yra šiandienė šeštoji žemės 
dans, Antarktija, ploto didumo rods lygi su Eiropa. 

kraščiu ir paskui pamažu šiaurės vakarų kryptim išėjo į plačiąsias jūres. 
Juo arčiau atogrąžų juostos, juo malonesnis darėsi oras, ir, lygiu saiku pu¬ 
čiant pietų pasatui, slinko laivai nesustodami ištisus 3 mėnesius ir 20 die¬ 
nų. Kelionė buvo tokia rami, jog naująjį pasaulio vandenyną Magelanas 
pavadino M a r P a c i f i c o, arba Ramusis vandenynas. 

Bet kadangi niekaip nesekė papildyt beveik išsibaigusio maisto ište¬ 
klių, tad prasidėjo baisus badas. Geriamasis vanduo supuvo ir dvokė, sau¬ 
sainiai subyrėjo dulkėmis, margavo nuo kirminų ir buvo teršiami žiurkių. 
Bet tas nė kiek nenukreipė Magelano nuo jo tikslo. Jis pareiškė, jog beve¬ 
lijąs kramtyt savo kurpių odą, bet ne gryžt atgal. Taip ir malšino alkį visi, 
rydami pjuvenas ir kramtydami virtą odą; o jau žiurkės tai buvo brangiai 
mokamas gardumynas. Pagaliau nuo sudruskėjusios mėsos prasidėjo skor- 
butas, kuriuo išmirė 19 ekspedicijos žmonių. 

Nors Ramusis vandenynas yra pačios salingiausios pasaulio jūrės, 
Magelanas pastebėjo vos dvi tuščias bežmoniųžemutes,šiandenįPuka pūką 
arba vieną piečiausių vakariausių kaimynių salų Paumotų grupės ir F Ii n t’ą 
arba nuo jo šiaurės vakaruose esamą Wostok , ą (abi šiaurėj nuo D r au¬ 
go vinių salų). Nereikia pamiršt, jog daugelis polinezinių ir mikronezinių 
salų yra nežymūs, žemi koralų padariniai, kurie plačiai paplitę esti kaip 
«salų debesys* arba «salų dulkės* vandens dykynėj; dėl jų mažo išsikišimo 
iš vandens jos pigiai pasislepia nuo keleivio akies. Ekspedicija, rodos, ėjo 
tarp Marąuesų ir Paumotų, paskui, šiaurėj pro Maršalo ir Karotinų 
salyną, kol pasiekė eilę salų, kurioms dėl jų gebėjusių gudriai vogt gyven¬ 
tojų tekos vardas Ladronų, arba Vagių, salos ir dėl trikampiųjų laivelių 
burių taip pat Islas de las Vesiąs Latinas, arba Lotynų Burių sa¬ 
los. Tiktai paskiau ši šąlu grupė Ispanų karalienės Marijos Onos garbei 
pavadinta Marijanų salomis. 

Čia trim dienom pasitaisę laivus, plaukdami toliau, surado didesnę 
salų grupę, kurią Magelanas pavadino San Lazaro salynu, o paskiaus 
P i 1 i p i n ė m i s salomis. Buvo aišku čia esant arabų malajų kultūros sritį 
netoliese portugalų žemių. Čia gauta pirmoji tikra žinia, kur yra ieškomos 
uždarų salos. Dabar jau turėjo būt visų didžiųjų vargų galas. Bet, deja, 
ir Magelano gyvenimo dienos jau buvo suskaitytos... 

Kadangi ekspedicija buvo netoliese Portugalų srities, tad reikėjo dide¬ 
lės atsargos, susisiekiant su tenykščiais gyventojais, kad portugalai apie ją 
nesužinotų. Gudriai pasielgusiam Magelanui pavyko patraukt į savo pusę 
kai kuriuos salų kunigaikštukus, įtikinus juos Ispanų karaliaus galybę esant 
daug didesnę, kaip Portugalų. Z e b u salos sultonas net apsikrikštydino, 
tikėdamas tuo budu Ispanų viršininko apgynimo ir patikrinimo įsiviešpata¬ 
vimo kaimynėms saloms. Ir tikrai jam nusilenkė kai kurie iš kaimynių salų 
kunigaikštukų; tiktai karingi Mat a n’o salos gyventojai atsisakė tai pada¬ 
ryt ir mokėt jam mokesnį. Tuomet drąsiai ir be atodairos, kaip visumet, 
Magelanas ryžosi užsispyrėlius varu priverst paklausyt, ir su sauja ka¬ 
reivių laiveliais nusikėlė į salą. Bet ten jį apniko keletu kartų didesnės 
pajėgos, ir jis ir keletas draugų po karžygių kovos krito žaizdų suvarsty¬ 
tas 1521 m. balandžio mėn. 27 d. Jo lavonas paliko priešininkų rankose. 

I okis tat buvo galas didelio vyro, kurio atminimą nors gal ir sutepa 
viena kita dėmė, betgi kuris vis dėlto aukščiausiai stovi už visus tų laikų 
konkvistadorius. Pavydi laimė nulėmė, jog dar tik 41 a. metų vyras begali¬ 
niu kietumu nuveikusis visas kliūtis ir beveik jau priešais akis turėdamas 
siektąjį tikslą, turėjo palydėt savo gyvybę. Su juo numirė vienas didžiau-' 
šiųjų visų laikų jūreivių. Tiesa, jis pats dar nebuvo atsivaręs iki ieškomųjų 

uždaro salų. Tačiau rasdamas jo vardu pavadintąjį jūrių kelią ir perplauk¬ 
damas vandenyną, jis problemą puikiai išsprendė. 

Šitas ispanų pralaimėjimas pakirto ir tenykščių gyventojų įsitikinimą 
dėl baltųjų neįveikiamybės, ir Zebu kunigaikštis, numetęs kaukę, dabar aiš¬ 
kiai stojo prieš juos. J jo nagus gyvas pakliuvo Magelano papėdininkas 
S e r r a n o, ir išdavikiškai buvo paskersti 25 ekspedicijos nariai. Vyriausiąją 
vadovybę dabar paėmė Lopez de Carvalho ir Gonzalo Vaz 
d’Espinoza, kad ekspedicijos likučius pro Mindanao ir Pa 1 avansą 
atvestų į Brunei šiaurės Borneo. Kadangi ekspedicijos iš visa buvo 
palikę tik 113 žmonių, o tarp jų dar buvo daugelis sužeistų ir ligonių, tad 
tiekos nebepakako patarnauti trims laivams. Todėl blogiausį laivą «Concep- 
tion» sudegino. 

Žmoningoje Brunei’o prieplaukoje dėl nesusipratimo vėl iškilo kova 
dideliais ispanams nuostoliais. Tuomet vyriausiu vadu ekspedicija išrinko 
baskų vairininką Sebastjoną dėl Cano, arba Ele a n o, kuris pagaliau 
pasiekė ^T i d o r o salutę pas Djilolo, kur ekspedicija galėjo kiek tiek atsi- 
kvėpt. Čia tad po 27 mėnesių didelių ir pilnos pavojų kelionės buvo rastos 
ilgai ieškomos uždarų salos vakarų keliu. Tikroji atradimų kelionė buvo 
pasibaigus, nes dabar atsidurta tose prekybos ir kultūros srityse, kurios jau 
priklausė portugalų prekybos plotui ir nuolat buvo lankomos iš Indų atvyk¬ 
stamųjų portugalų. 

Ispanai čia tuojau supirko gausingą uždarų kraulą, bet drauge suži¬ 
nojo esant pasiustus portugalų laivus jiems pasivyt, atkirst keliui ir neduot 
išsikelt į krantą. Reikėjo skubėt. Kadangi ketvirtasis laivas «Trinidad» bū¬ 
tinai reikėjo pataisyt, tad jis su 54 eiropėnais teko palikt. Pasitaisęs, jis 
turėjo , per Ramųjį v-ną sugryžt į Ispanų vidurinę Ameriką. Bet ištisais mė¬ 
nesiais priešingo vėjo blaškytas, jis pagaliau po baisios audros su nuo 
bado išretėjusią įgula buvo priverstas gryžt į Molukus. Čia iškankinti ispa¬ 
nai ieškojo portugalų pagalbos. Portugalai atėmė iš jų laivą su visu krau- 
lu, taip pat visus dieninius, jūrių žemėlapius ir įrankius. Taip pat ir 2000 
centnerių uždarų, kuriuos buvo supirkę mainais šeši Tidoro faktorijoj pa¬ 
liktieji ispanai, pakliuvo jų prekybos priešininkams portugalams. Gyvi liku¬ 
sieji ispanai, trys iš faktorijos ir 18 iš «Trinidad’o» pirmiausia buvo 4 mė¬ 
nesius išlaikyti belaisvėj. Po to jie buvo taip ilgai vežami į Eiropą ir ne¬ 
sveikuose kraštuose tyčiomis taip ilgai pralaikomi, jog jų tiktai keturi po 
8 metų iškeliavimo paregėjo savo tėvynę. Ir Eiropoj jie dar turėjo keletą 
mėnesių kankintis kalėjimuose, kol pagaliau Ispanų valdžia juos išvadavo. 

O*Del Cano palilcusiuoju „Victorijos“ laivu, su 47 eiropiečiais ir 13 
vietos gyventojų, nesiliaujamose audrose yrėsė skersai Indų vandenyną pro 
nykią Naujo Amsterdamo ar S t. Paulio salutę ir pasiekė G e- 
rosios Vilties Kap’ą. Audros nesiliovė ir toliau. O kadangi, bijo¬ 
dami portugalų, jie nuo uždaro salų ištisus 5 mėnesius nebuvo niekur išlipę 
į žemyną, tad "badas ir trūkumas vėl buvo pridirbęs gausingų aukų. Pa¬ 
galiau galutinas badas nepaliko kitokio išėjimo, kaip sustot Portugalų 
Kapverdene. 

Čia jie mėgino melu bėdoj gelbėtis, sakydami esą čia atblokšti iš 
Amerikos vandenų. Bet kai už pirktąjį maistą pamokėjo uždarais, tuojau 
buvo suprasti, iš kur esą. Išsikėlusius į žemę 13 jūreivių portugalai 
sulaikė. Kiti galėjo išsigelbėt tik skubotai pabėgdami, ir tik nuolat išlie- 
dami vandeni iš labai prakiurusio laivo. 

Pagaliau 1522 m. rugsėjo.6 d. 18 vyrų vėl jsiyrė j tėvynės San Lu- 
car’o uostą. Prie jų prisidėjo 4 išlikusieji gyvi iš „Trinidad’o“ ir 13 Kap- 

verdene sulaikytųjų draugų, paleistų iš kalėjimo karaliaus Karolio pastan¬ 
gomis. Taigi iš 265 ekspedicijos narių tesugryžo vos 35, neskaitant kokios 
60 asmenų nuo pietų Amerikos pabėgusios laivo įgulos. 

Taigi pirmoji kelionė aplink žemę truko beveik trejetą metų. Šiandien 
palankiausiomis apystovomis galima apkeliaut pasaulis per 33 dienas. Bet 
vertybė ir tų 525 centnerių uždaro kraulo (kraulo dalis turėjo būt išmesta 
j vandenį) buvo tokia didelė, jog grynasis pelnas — 223.000 auksinų — pa¬ 
dengė ne tik visas kelionės išlaidas, bet dar davė pajamų ir valstybės iždui. 

Sugryžusieji buvo teisėtai garbinami karžygiais. Del Cano gavo didelį 
darbą simbolizuojantį ženklą, kurio šalmą puošė globas ir juosta su parašu: 
„Primuš circumdedisti me“ (pirmutinis mane apkeliavai). Ištikrųjų, turint 
akivaizdoj sukeliauto kelio ilgį, negirdėtus kelionės pavojus ir sunkenybes 
ir mižinišką atskleisto vandenyno didybę, tenka pripažint šią ekspediciją 
esant įžymiausiąjį atradimų gadynės jūreivybės žygį. Kaip ji buvo nelengva 
atlikt, rodo tai, jog tik po 50 metų ją pakartojo Francis Drake ir 
Oliver vanNortir jog iki 18 a. vidurio, prieš pradėsiant Cook’ui 
savo garsiuosius žemės keliavimus, iš viso aplink žemę buvo apsiirta tik 
20 kartų. 

Žinias į publiką apie pirmąjį žemės apvažiavimą staiga paleido labai 
plačiai pasklydusis spausdintas Maksimilijono Transsilvano 
raštas „De Moluccis insulis“ ir Schoener’o jo dirbtiniams gaubliams pa¬ 
aiškint pridėtasai raštelis „De nuper sub Castiliae et Portugaliae regibus 
serenissimis repertis insulis ac regionibus“, abudu išėjusieji 1523 m. 

Be kitų sensacijų, iškilo aikštėn vienas įdomus matematikos geogra¬ 
fijos žaidimas. Jau Kapverdene ekspedicija nustebo, patyrusi jų kalendorį 
blogai rodant, nes jiems stigo vienos dienos, t. y. jų kalendorinis skaičia¬ 
vimas buvo viena diena ‘ atsilikęs nuo Eiropos laiko skaičiavimo. Nors 
Pigafetta buvo dieninį rašęs labai rūpestingai, manė betgi, čia esant paklai¬ 
dos; tiktai pasitarus su specialistais, aiškėjo šio reiškino santykis su žemės 
sukimu aplink saulę, ką jau buvo prieš 200 metų nurodęs viduramžy arabų 
geografas Abulfeda. Ištikrųjų: kas apkeliauja aplink žemę pasauliui, vienos 
dienos ne tenka; kas apkeliauja atvirkščiai, iš vakarų į rytus, tas vieną 
dieną gauna daugiau. Pašalint praktikos gyvenime iš čion atsirandamam 
nepatogumui, nustatyta internacionalinė skaičiavimo siena, maždaug sutam¬ 
panti su rytine puse dienovidinio nuo Grinvičo. Kas ateina iš vakarų, 
vieną dieną peršoka. Kas eina iš rytų, peržengdamas šį ruožą skaito vieną 
dieną du kartu. Kad drauge esamosios žemyno ir salų sritys neturėtų 
įvairaus laiko skaičiavimo, skaičiavimo siena išvesta ne per jas, bet aplink jas. 

Pirmoji kelionė aplink žemę tapo reikšminga įvairiais atžvilgiais. 
Pirmiausia, ji galutinai išsprendė problemą vakarų kelio į Indus jū¬ 
rėmis, kuo rūpinosi jau Kolumbas. Tą kelią radus, ir Ispanai jau galėjo 
varyt pelningą uždaro prekybą... Ispanams nesusitaikinus su Portugalais 
dėl politinio valdymo Molukų, kurie dabar sekės pasiekt tiek iš rytų, tiek 
iš vakarų, ginčą turėjo išspręst ginklai. Kelerių metų kova pasibaigė tuo, 
jog Pilipinės Salos paliko Ispanams, o Molukų—už įžymų atlyginimą pini¬ 
gais atiteko Portugalams. Pagaliau paaiškėjo uždaro salas faktinai buvus 
Portugalų žemės pusėj; taigi Portugalai jiems popežio bule jau nuo 374 
dešimties metų pripažintą kraštą dar kartą buvo nupirkę. Visi ginčai dėl 
kolonijų pagaliau pasibaigė, kai 1580 m. patys Portugalai tapo Ispanų pro¬ 
vincija. Betgi tuo laiku Ispanų priešininkais čia ėmė kilti išsivadavusieji 
Olandai. 

Magelano kelionė įturtino taip pat ir mokslą daugeliu naujų davinių ir 
paraginimų ir nesitikimu būdu prisidėjo praplatint geografijos akiračiui. Jo¬ 
je patyrė, jog nėra kelio visu ilgai išsitiesusios Amerikos krantu, be kraš- 
tutiniojo galo pietuose. Paskui ji galutinai pašalino klaidingus prisistaty¬ 
mus perdėto senojo pasaulio ploto, parodžiusi esant naują vandenyną, ku¬ 
ris, kaip milžiniškas plyšys, įsikišęs tarp naujojo pasaulio ir rytinio Azijos 
kranto (pajūrio). 

Nuostabios pažangos žemyno ir vandens pasiskirstymo pažinimui aiš¬ 
kiai rodo palyginimas po Magelano ekspedicijos padirbdintojo pasaulio že¬ 
mėlapio, pav., Diego Ribeiros 1529 m. su naujų atradimų pirmesnių 
laikų žemėlapiais. Nemokslinguose ankstybųjų viduramžių žemėlapiuose 
vandenynas atrodo tik siauras, žiedo pavidalo dryžis aplink trimis skyriais 
padalintą žemyną. Toscanelio žemėlapis ir garsusis Martyno 
B e h a i m o gaublys, kaipo reiškiantieji vėlybųjų viduramžių pažiūras, rodo, 
palygint, siaurą vandenyną tarp vakarinio ir perdaug toli ištęsto rytinio se¬ 
nojo pasaulio žemyno kranto. 

Kolumbas surado „naujas salas“, kurios pasirodė esanti savaiminga 
žemės dalis — Amerika; Magelano kelionė suglaudė ratą ir davė pirmą 
apčiuopamą žemės apskritumo išrodymą. Ji atidarė pasaulio 
prekybai naują milžinišką žemės paviršiaus plotą, nors Ramusis vande¬ 
nynas tiktai dabarties laikais stipriau įtrauktas į pasaulio prekybą. 

Pagaliau didžiausios reikšmės Magelano kelionė turėjo tuo, jog nuo 
to laiko prasidėjo Eiropos kolonizuotė, politinis ir ūkinis Eiropos viešpa¬ 
tavimas pasauly, kitaip sakant, žemės eiropinimas. Šituo žvilgio punktu 
pirmasis žemės apkeliavimas yra patapęs taip pat vienu iš svarbiau¬ 
siųjų pasaulio istorijos įvykių. 

Pr. Dovydaitis 


Oro nuspėjimas *) 

Kaip senai gyvena žemėje žmonės, taip senai jiems yra rūpėję numa¬ 
tyt busimąjį orą, kad galėtų tinkamomis priemonės pašalinti gresiamąjį nuo¬ 
stolį. Su oru betarpiškai yra surištas laukų derlius, tinkamas javų pasėlys 
ir nuvalymas — todėl oro numatymas turi labai didelės reikšmės žemdir¬ 
biams, o tuo ir visos šalies išmitimui. 

Jau santaikos metu geras oro nuspėjimas tiek yra visiems rūpėjęs, jog 
net valstybė buvo ėmusis tenkinti tą reikalą, įtaisydama viešas oro tyrimo 
stotis. Reikalas dar padidėjo karo metu, kadangi oras dažnai daro nulemia¬ 
mos įtakos strateginiams ir taktiniams žygiams, orlaivių darbuotei, kovos 
dujų pakreipimui, šovinių lėkimui, kareivijos sveikatai ir dorai. Karo metu 
oro nuspėjimo reikalas dar padidėjo ir šalies išmitimo atžvilgiu. Taigi ka¬ 
ras oro nuspėjimo problemą padarė itin aktualingą, ir itin pradėta uoliai 
dirbti tai problemai išspręst. Aš tariuos čia nurodyt tuos kelius, kuriais 
tuo reikalu mėginta žengti. 

Dažnas išreiškia nuomonės, jog oro nuspėjimas tai tikrasis mokslin¬ 
gos orotyros, arba meteorologijos, tikslas. Iš tikrųjų taip nėra. Tikrasis 


*) Prof.R. V e n g e r o įžengiamoji paskaita Leipcigo universite 1918 m. su vertėjo 
papildymais. 

meteorologijos uždavinys yra tyrimas dėsnių, kuriais eina atmosferos okea¬ 
no įvykiai. Oro nuspėjimas esti su meteorologija tokiu santykiu, kaip pritai¬ 
komasis mokslas su grynuoju mokslu, taigi panašiu santykiu, kaip matavi¬ 
mas su matematika, laiko ir vietos apsprendimas su astronomija, didelė 
naujosios teknikos dalis su fizika ir kemija. Taigi meteorologijos santy¬ 
kiai su oro nuspėjimu vis dėlto artimi. Todėl galutinas ir pilnas meteoro¬ 
logijos uždavinių išsprendimas savaime įgalintų išspręst ir oro nuspėjimo 
problemą. Jei būtume visai ištyrę atmosferos okeano dėsnius ir jų santy¬ 
kius oro vyksmuose (procesuose), tai šios žinios tik paliktų pritaikint, ir vi¬ 
siškas oro nuspėjimas tektų mums, kaip nunokęs vaisius. Bet iš to nega¬ 
lima padaryt išvedimo atvirkščiai, būtent, jog tobulo įžvelgimo atmosferos 
įvykių galime tik tuomet tikėtis, kai sėkmingai {stengsim imtis oro nuspė¬ 
jimo problemos. Praktikos reikalui pakankamas atsakas visai gerai galima 
gauti, ir nežinant arba tik netobulai žinant priežastinius sąryšius. 

Jau už tūkstančių metų prieš mūsų eros pradžią kaldajų žvaigždinin- 
kams gerai sekėsi iš anksto nuspėt saulės ir mėnulio aptemimai, nors jie 
neturėjo nuovokos apie dėsnį, kurio laikosi dangaus kūnų judėjimas, ir net 
nebuvo turėję tikrenybei atatinkamo prisistatymo savitarpinių saulės, žemės 
ir mėnulio santykių. Kaip tas buvo galima? Oi atsiremiant patyrimu, jog 
kiekvienas užtemimas beveik lygiai pasikartoja, praėjus 18 metų ir 10 ar 11 
dienų (vadinamas Saros’o ciklas). 

Taigi anie kaldajų nuspėjimai remiasi žinojimu periodo (laikotarpio), 
kuriam praėjus, reiškiniai atsikartoja tuo pačiu arba artimai panašiu būdu. Kaip 
tai būtų nepainu, kad ir oras po tam tikro laiko vis atsikartotų tuo pačiu 
būdu! Tuomet ištisais metais iš anksto žinotume, kurią dieną koks 
bus oras, ir galėtume prie jo prisiderint. 

Faktinai yra tokių šalių, kuriose oras dažnai ilgesnį laiką kas diena 
atsikartoja beveik lygiu būdu, ir ši apystova panaudojama taip pat progno¬ 
zei (pažinimui iš anksto). Jei baltasis gyventojas atogrąžose, kaip ten pri¬ 
imta, kviečia savo draugus gert arbatos į laiką po audros, tad jis tuo daro 
prognozę, atsiremdamas žinojimu viendienio oro periodo. 

Mūsų kraštuose su staiga kintamu, apmaudingu oru toks paprotys 
vargu bau galėtų įsigyvent. Bet atsirėmusieji periodų žinojimu nuspėjimai 
nesvetimi ir mums, nors jie ir ne visumet gali ateit į mūsų sąmonę, kaipo 
toki. Antai, jei vasaros metu pasivaikščiot renkamės vakaro valandas, žie¬ 
mą—ankstybas popietes, jei jau vasarą gaminamės kuro žiemai, tai visa tai, 
sąmoningai ar ne, daroma atsiremiant nuspėjimu busimojo oro ir būtent 
nuspėjimu atsiremiančių dienos ir metų temperatūros periodu. Tas pats 
pagrindas, tiktai mokslingesniu rūbu apvilktas, yra kai orui nuspėt nau¬ 
dojami meteorologinių elementų daugelio metų vidurio dydžiai, kaip tai yra 
buvę daroma jau senobėje ir dar naujaisiais laikais. 

Kaip vykusiai pastebi Koppen’as, priemonė daugelio metų vidurio 
dydžius imti nuspėjimui, logikos atžvilgiu, visai nesugriaujama. Ir net ga¬ 
lima iš anksto skaitmenimis paduoti tokių nuspėjimu atsitikimo {tikimybė. 
O vis dėlto iš jų maža naudos. Iš oro nuspėjimo mes reikalaujame ne 
žinių, ką atatinkamoji diena turi bendra su kitomis dienomis, bet daugiau 
kuo ji skiriasi nuo kitų dienų. Ką mes norėtum iš anksto žinot, tai ne 
vidurio dydžiai, bet nukrypimai nuo jų, taigi tą, kas palieka iš faktinai užei¬ 
namojo oro, atėmus ilgų metų vidurio dydžius. 

Ilgai ir mielu noru" daugelis meteorologų prilaikė mintį, jog ir šie 
nukrypimai ilgainiui pasirodysią sudėti iš periodų, ir daug buvo padė¬ 
ta trūso tokiems periodams rasti. J tai eita įvairiais keliais. Ar ieškota 

stebėjimuose rasti žinomųjų, daugiausia kosminių, periodų, kaip mėnulio 
periodai, vienuolikos metų saulės taškų periodai; ar stebėta, be šito, ieškant 
naujų, dar nežinomų, periodų. 

Abiem keliais sunku varytis: apsidrausti nuo klaidingų išvedimų rei¬ 
kalingas gilus kritingumas. Iš tolo stovintį tas gali stebint; Jis galvos: jei 
esti periodai, tai jie turėstų būt pigiai pažystami iš to, jog visa po tam 
tikro laiko atsikartoja. Betgi taip yra tiktai tais atvejais, jei visi {vyksta¬ 
mieji periodai turi vieną bendrą matą, jei jie, kaip sakoma matematikų kal¬ 
ba, yra susimatuojami (commensurabiles). Jei taip nėr*, tad, imant teorin- 
gai, truks be galo ilgai, kol tas pats būvis atsikartos. Imant pilnaty, įvykis 
pameta periodingumo karakterį visiškai. Regimųjų periodų stebėjimuose 
trūkumas, kaip rodo šis pasvarstymas, savaime nekalba prieš many¬ 
mą, jog nukrypimai nuo vidurinio dydžio susikrauja iš periodų, ir tokių 
periodų ieškojimas nėra iš anksto beprasmis. 

Tam suvartotas trūsas nėra visai nieko nedavęs grynam mokslui. 
Temperatūros stebėjimuose pavyko rasti žinomą vienuolikos metų saulės 
taškų periodą, ir bent iš tolo numatyt oro spaudime ir audrų stebėjime 
mėnulio periodo buvimą. Tačiau į šį periodą kliūvantieji svyravimai per¬ 
daug maži, kad jais sektųs išaiškint faktinai įstebimi svyravimai. 

Praktiniai visų šių darbų daviniai oro nuspėjimui lig šiol yra buvę 
vis labai menki. Kadangi nėra pavykę įstebėtus oro svyravimus išaiškint 
veikimu įvairių periodų drauge, tad tuo tarpu taip pat negalima manyt 
šiuos periodus ilginant ir sutelkiant draugėn atidengt busimojo oro veidą. 
Tiktai visai pavieniais atvejais periodingumai rodos yra radę naudingo pro¬ 
gnostinio pritaikinimo: tai dvidienis oro spaudimo periodas G u ii berto 
Grossmann’o taisyklėje, apie kurią dar kalbėsim, ir Clayton’o vardu 
pavadintame pusšeštos dienos oro periode, kuris, kaip girdėt, tarnauja Ame¬ 
rikos v prognozininkams. 

Žmonėse betgi nuostabiai kietai laikosi tikėjimas oro periodingumu, 
būtent tikėjimas mėnulio periodu. Meteorologas specialistas dažnai tiesiog 
priešu ar netikėliu laikomas, jei jis drysta paabejoti dėl mėnulio veikmės 
orui. Dažnai iš jo pareikalaujama išrodyt mėnulį neturint jokios įtakos 
orui. Tai yra lygiai taip, kaip kad iš apskustojo teismui reikalaut jį turint 
išrodyt savo nekaltumą, tuo tarpu kaip atvirkščiai, kaltintojo dalykas yra 
apskūstojo kaltei išrodyt pastatyt pakankamų argumentų. 

Išrodymai mėnulio kaltės dėl oro betgi dar lig šiol nieku būdu ne¬ 
pastatyti. Rods, teorija ir patyrimas sutartinai' parodo mėnulį darant at¬ 
mosferos okeane mažus potvynio ir nusekimo judėjimus. Tai kaip tik 
yra vienintelis, lig šiol tikriau išrūdytas, betgi oro eigai, rodos, visai reikš¬ 
mės neturįs veiksmas. Rūpestingiausi, ištisų metų stebėjimų eilėmis atsirė- 
musieji sugretinimai sutapimų oro pakaitų su mėnulio mainais duoda ne 
daugiau laimimųjų numerių, kaip kiek jų reikia laukti įtikimybės dėsniais. 
Ir betgi, to nepaisant, laikosi mėnulio tikyba, kurios pavidalu, rodos, yra 
mūsų laikais išsigęlbėjusis viduramžių astrologijos gabalas, ir mėnulio pra¬ 
našai suranda maldingų garbintojų. įžymiausias mėnulio meteorologas yra 
buvęs Rudolfąs Falb’as. 

Suėmus visa į krūvą, gaunama, jog periodų ieškojimas maža ką tėra 
patiekęs prognozei. Peršasi klausimas, ar yra įtikima, jog oro svyravimai 
duodasi suimti periodais, ar ne, kitais žodžiais, ar lig šiol nepasisekimas 
turi pagrindą mūsų netikime nutvert uždavinį, ar jis yra pačiame uždaviny. 

Aš manau klausimą galint šitaip pastatyt. Vienai termodinaminei si¬ 
stemai, žemei, prispindima iš saulės energijos. Energijos prigabenimas jos 

suskirstymo ir jos intensingumo atžvilgiu turi dienos ir metų periodą. Da¬ 
bar klausimas, ar pakaitos šioje sistemoje turės periodinį karakterį, ar ne? 
Linkstama į klausimą atsakyti teigiamai. Tuo tarpu santykiai nėr taip papra¬ 
sti. Energijos mainas tarp saulės ir žemės visai neina taip regulingai, jo 
taktą juntamai ardo atmosferoj cirkuliuojantieji vandens garai ir jų konden- 
sacijos produktai, debesys. Na o šie kliudymai savo ruožtu vėl pareis 
nuo energijos maino, taigi periodinis įvykių karakteris sistemoje dar, rasit, 
galėtų išsilaikyti. Bet energijos maino parėjimas nuo vandens garo ir de¬ 
besų nėra vienintelis, dar prisideda ir kitokios įtakos, žeminio ar kosminio 
kilimo, kurios neseks jokiu taktu. Atogrąžose ši, palyginti nežymi, įtaka netu¬ 
rės perdaug didelių padarinių. Oro bėgis erdvėj, jos nepaisydamas, tebeeis 
regulingai. Bet aukštesnėse platumose, kur jau ir menka įtaka daro didelio 
veiksmo, — aš į tai dar gryšiu, — ji pagali daryt didelių kliudymų. Atsire¬ 
miant tokiais samprotavimais, man rodos, jog tikėtis susekt oro svyravimų 
periodas yra labai maža palankaus pagrindo. 

Antrąjį kelią, kuriuo be artimesnio priežasčių žinojimo galima tikėtis 
tinkamų oro nuspėjimu, aš norėčiau taip pat nušviesti pavyzdžiu iš kitos 
srities. Kaip meteorologui priežastinis oro įvykių sąryšis, taip gydytojui 
ligos reiškinių sąryšis yra arba visai nežinomi arba tik maža žinomi. To 
nepaisant, gydytojui betgi daugely atvejų pavyksta nusakyt iš anksto ligos 
eiga. Bent apskritai atsiremiant vidutiniško ligos bėgio žinojimu. Nenoro¬ 
mis atsimena meteorologai, paduodantieji nuspėjimui klimatologinius vidu¬ 
rio dydžius. Paskui betgi pavyksta jam taip pat specialingesni, pavieniam 
atvejui pritaikinti nuspėjimai, atsiremiant simptomais, kurių jis įstebi savo 
paciente. 

Ne kitaip elgiasi oro interesantai nuo seniausių laikų, ir taip elgiasi 
dar šiandien, jų pacientas atmosfera, kurios vidurinis būvis, kaip jis karak- 
terizuojamas klimatiniais vidurio dydžiais, palygintinas su norminiu žmo¬ 
gaus pasilaikymu, o nukrypimai nuo vidurio būvio su paciento liga. 

Primitingiausi besiartinamo oro sutrikimo simptomai reiškiasi akmenų 
ir sienų prakaitavimu, druskos drėkimu, kregždžių lakiojimu, musių įkyrėji- 
mu, sąnarių gėlimu ir t. t. Aukščiau stovi įstebėjimai pasirodymo tam ti¬ 
krų vėjų ir debesų formų pavidalų, dangaus spalvos, pasirodymo drignės 
juostų aplink saulę ir mėnulį ir jų įvertinimas kaipo oro kitimo pasiuntinių. 
Tos rūšies įstebėjimai iš dalies turi jau tikrai mokslo karakterį. 

Kadangi žemiausio kultūros laipsnio žmonės daugiausia oro priklauso, 
kadangi jų jutimai dėl medžioklės ir kovos esti aukštame išlavinimo laip¬ 
sny,reikia manyti tokius simptomus buvus žinomus labai senais laikais. Žymėji¬ 
mai oro taisyklių, atremiamų šiais pagrindais, randami jau kaldajų molinėse 
plytelėse, pagamintose prieš 4000 metų. Tokių oro taisyklių esama ir Bi¬ 
blijoj, kas, rods, neprivalėjo būt visuotinai žinoma. Iš vėlesniųjų šių taisy¬ 
klių redakcijų paminėsiu tik, iš dalies sueiliuotus, ūkininkų priežodžius. Sa¬ 
vo turinio iš dalies jau atrodomus buvus senobės Babely, pirmukart juos 
išleido viešumon apie 1505 m. Leonardas Reynmann’as savose 
«Oro knygelėse®. Vienas iš labiausiai žinomų ūkininkų priežodžių tai tas, 
jog jei Septynių miegančiųjų brolių (liepos 27) dieną lyja, tad lysią ištisas 
septynias savaites. Kaip šiame, taip ir daugumoje kitų ūkininkų priežodžių 
matyt noro, nuspėt oro karakterį ilgėlesniam laikui. 

Mokslo kritika ūkininkų priežodžiams nebuvo palanki. Didelė daugu¬ 
ma buvo išrodyta klaidingi, be vertės arba netikri. Atvirkščiai, oro taisyklės, 
remiamos vėju, dangaus ir debesų pavidalu, savo vertę palaikė. Mūsų die¬ 
nomis ypač medėjai, žukliai, jūreiviai, aviganiai, kalnų vadovai ir kiti žmo- 

nes, savo darbo priversti dažnai būt atviram ore, teisėtai laikomi gali iš 
tokių simptomų dideliu tikrumu trumpam laikui nuspėt orą. Jog tai nėra 
joks ypatingas tų žmonių gabumas, jog jį gali taip pat ir miesto gyvento¬ 
jas su tam deramais padėliais ir patvara palyginti labai greit įsigyt, yra išra¬ 
dęs Potsdamo vaistininkas M y 1 i u s. Uolus vandens sportininkas ir drauge 
pratęs akvarelininkas, jis beplaukiodamas daugel rūšių dangaus pavidalų 
nuėmė akvarele ir po paveikslais pažymėjo esamąjį arba tuojau atėjusį orą. 
Tuo prisivertęs jis save įtemptai stebėt ir savo akių atminčiai davęs ge¬ 
riausios paramos, per nedaugei metų jis įsigalino orą tiek pat tikrai nu¬ 
spėt, kaip ir seniausi jūreiviai. 

Nauji netolimosios oro pakaitos simptomai tapo žinomi, išgalvojus 
meteorologinių instrumentų. Rods, šiuo atžvilgiu svarbiausio instrumento, 
barometro, išradėjas Toricelli, dar nepažino barometro būvio santykių 
su oru. Tai tik po pusantro dešimtmečio parodė, ypač savo oro siurblių 
tyrimais žinomas Magdeburgo bulmistras Otonas von Ouericke. Jis 
taip pat, rodos, buvo pirmutinis pasinaudojęs barometru prognozės tikslams, 
nes, atsirėmęs įstebėtu dideliu barometro nukritimu, nuspėjo 1660 m. gruo¬ 
džio mėn. 6 d. būsiant audrą. Iš vėliau išrastų instrumentų prognostinio 
pritaikinimo turėjo ir dar turi ypač igrometras, matuojąs oro drėgmę. 

Negalima ir neprivaloma neigti, jog stebėdamas barometrą ir igro- 
metrą ir paisydamas vėjo krypties ir dangaus vaizdo, jau vienas vienintelis 
stebėtojas galėjo daryti labai tikusią prognozę trumpesniems laikotarpiams 
vienos arba dviejų dienų. Bet tuojau įžiūrima, kas tokiuose tyrimuose yra 
netobula. Jau aukščiau darbą meteorologo, kuris iš simptomų steigiasi 
nuspėt busimąjį orą, palyginome su gydytojo darbu. Aišku, jog meteoro¬ 
logas, kuris savo nuspėjimui gali tik naudotis vienos vienintelės, paprastai 
savo gyvenamos vietos, stebėjimais, esti panašioj, net dar blogesnėj padėty, 
kaip gydytojas, kuris dėl bet priežasčių galėtų tirti tik vieną vienintelę savojo 
paciento kūno vietą. 

Šiam trūkumui pašalint, reikalinga plati organizacija. Mūsų pacientas, 
atmosfera, yra per didelis, kad tas pats stebėtojas galėtų ištirt jo akymirk- 
snio būvį. Reikalingas bendras darbas daugelio stebėtojų, kurie dirbtų 
vienodomis taisyklėmis ir savo darbo vaisius praneštų centrui. Pagrindinę 
šio, vadinamojo sinoptinio metodo mintį buvo jau išreiškęs apie 1780 ml 
įžymūs prancūzų mokslininkai L a m a r c k’as ir L ąv o i s i e r’as. Jo įvykinimo 
klausimas galėjo patapti aktualingas betgi tik, kai' elektrinis telegrafas virto 
priemone žinioms taip greit paduoti, jog jų neaplenkė atmosferos okeano 
įvykių eiga. Iš tikrųjų, tuoj po įtaisymo elektrinio telegrafo austras Kreii’is 
1842 m. pasiūlė jį panaudoti kalbamuoju reikalu. Betgi reikėjo dar stipresnio 
stuktelėjimo pradėt akmeniui ristis. 

Atsižvelgiant į reikalavimus, kurių vėl reikalauja orui nuspėti dabartinis 
karas, įdomu patirt, jog ir tas pirmutinis stuktelėjimas buvo sąryšy su karo 
įvykiais. Kai 1854 m. rudenį sujungtas anglų ir prancūzų laivynas stovėjo 
prieš Sevastopolį, jis dėl lapkričio mėn. 14 d. nelaukiamai ištikusios audros 
atsidūrė dideliame pavojuj; nuskendo prancūzų linės laivas «Henri IV», o 
ant kranto buvo išardyta Balaklavos stovykla. 

Paskui Paryžiaus observatorijos direktoriui garsiajam L e v e r i e r’ui, 
buvo payesta ištirt tas įvykis. Atsirėmęs stebėjimais, kokius buvo jam 
pranešę iš viso Eiropos stočių tinklo, taigi sinoptiniu tyrimu, jis nustatė, 
jog audra iš vakarų buvo nuėjusi skersai visą Eiropą ligi Krymo. Jo nuo¬ 
mone, telegrafo pranešimu būtų sekęsi pavyt audra bekeliaujant ir taip pat 
jos atėjimas į Krymą reikiamu laiku nuspėt. 

Tuo tarpu dar praėjo keletas metų, kol visas reikalas pagaliau pasiju¬ 
dino. Nuo 1863 m. rugsėjo mėn. pradėjo eiti kasdieniai Paryžiaus observa¬ 
torijos oro pranešimai, 1876 m. vasary pradėjo darbuotis Vokiečių jūrių 
observatorija, ir po 30 m., 1906 m. birželio m. 1 d. pradėjo gyvuoti viešoji 
oro žvalgyba. Ji kasdien leidžia oro žemėlapius, kuriuose paduodama aiškus 
oro santykių paveikslas didelėj Eiropos daly apie 8 vai. rytą. Prie oro že¬ 
mėlapių pridedama trumpa oro esmės apžvalga, ir oro nuspėjimas rytojaus 
dienai. 

Kurie tad metodai, kuriais dirba sinoptinis oro nuspėjimas, kurie sim¬ 
ptomai, iš kurių pasirodymo sprendžiama apie busimąjį orą? 

Svarbiausis patyrimas, kokį yra davęs sinoptinis metodas, yra jau 
Leverier’o padarytas, tyrinėjant Baiaklavos audrą, būtent, jog oras keliauja, 
jog jis traukiasi per šalį. Telegrafo pranešimai įgalina nustatyt kelią ir 
greitumą ir kai kuria įtikimybe taip pat ir išvedimus dėl numatomo tolesnio 
keliavimo. Suprantama, nusakymai dėl oro keliavimo reikia imti cum grano 
• salis. Reiškinys, pav., audria, bekeliaudama atsimaino ploto ir stiprumo 
atžvilgiu. Kai sekas ji ilgai sekt, matoma, jog ji vis silpnėja ir pagaliau 
pasiliauja. Atvirkščiai, audra, ypač vasaros oro audra, taip pat kyla ir kai- 
mynybėj; tuomet nebus apie ją pranešta iš tolo. Bet apskritai pasakymas 
apie oro keliavimą palieka vis dėlto teisingas. 

Oras keliauja, tas yra taisyklė, iš vakarų į rytus; tai yra kiek normin- 
gesnė ligos eiga; pavieniais atvejais betgi atsitinka daugel nukrypimų ir su¬ 
prantama, yra labai svarbus uždavinys, jie numatyt is anksto. 

Jų, bent šianden, iš dalies pavykusiam išsprendimui turėjo reikšmės 
naujas pažinimas, taip pat sinoptinio metodo dėka, būtent, pažinimas artimos 
pareities nuo oro atmosferos spaudimo pasiskirstymo ties jūrėmis. 

Reikia žinot, kokį vaidmenį vaidina naujuose oro nuspėjimuose atmos¬ 
feros spaudimo pasiskirstymas; oro pranešimuose nuolat kalbama apie žemo 
ir aukšto spaudimo sritis, arba, kaip jie vadinami, apie ciklonus ir anticik¬ 
lonus, ir taip pat reikia žinot, jog pirmieji neša drumstą ir lytingą, antrieji 
sausą ir giedrą orą. Be ciklonų ir anticiklonų, yra dar gausingų kitų daž¬ 
niau ar rečiau pasikartojamų normingo atmosferos spaudimo pasiskirstymo 
trikdymų, kurių visų čia negalima ir taip pat nėra reikalo vardinti. Kas čia 
tiktai reikia žinot, yra tai, jog kiekvienam tipingam atmosferos pasiskirtymui 
tam tikrais metų laikais tinka beveik visiškai tam tikras oro tipas. Tai, su¬ 
prantama, turi didelės svarbos, nes jei tam tikram atmosferos spaudimo 
pasiskirstymui taip pat visumet esti tam tikras oras, tai tuo oro nuspėjimo 
problema suvedama į atmosferos spaudimo pasiskirstymo nuspėjimą. Pa¬ 
kanka, jei aš galiu pasakyt: rytoj atmosferos spaudimo pasiskirstymas bus 
toks ir toks. Tuo jau turima ir paties oro nuspėjimas. 

Taigi prognozų statytojų reikalingi atsakyti klausimai yra šie: 1) kokį 
pasiskirstymą rytoj turės atmosferos spaudimas ir 2) koks oras atatinka 
šiam atmosferos spaudimo pasiskirstymui? 

Suprantama, jog, norint duoti prognozas, antrasis klausimas turi būt 
iš anksto atsakytas. Tai galima atlikt tiktai po ilgų patyrimų, reikalingų 
gauti kiek galima šalyse, kurioms norima nuspėt oras. Nes* oro reakcija 
į atmosferos spaudimo pasiskirstymą ne visur ta pati. Be klimato srities, 
tai pareina ypač nuo šalies paviršiaus sutaisymo. 

Tikrasis prognostinis branduolys esti pirmame aukščiau pastatytų 
klausimų. Teisingas atmosferos spaudimo pasiskirstymo nusakymas iš anksto 
yra šiandienio oro nuspėjimo didžiausioji problema. Vertingiausia padeda¬ 
moji priemonė šiai problemai išspręst yra vėl patyrimas, jog spaudimo. 










56 


Oro nuspėjimas . 


pasiskirstymo trikdymai, taigi ciklonai, anticiklonai ir visi kiti čia nepava¬ 
dinamieji, keliauja, apskritai imant, iš vakarų į rytus, greitumu, imant vi¬ 
durį, po 30 kilometrų per valandą. Šis patyrimas tai, aišku, nėra joks kitas, 
kaip tik jau Leverier’o padarytasis apie oro keliavimą, tiriant Balaklavos 
audrą. Kadangi, kaip matėme, kiekvienam atmosferos spaudimo pasiskir¬ 
stymui atatinka tam tikras oro tipas, tad su spaudimo pasiskirstymu ke¬ 
liauja ir oras. 

Atmosferos spaudimo trikdymo keliavimas iš vakarų j rytus, dar kartą 
palyginant atmosfera su pacientu, rodo, kaip ir normingą ligos eigą. Pa¬ 
vieniais atvejais įvyksta daugel nukrypimų. Daug darbo padėta paskutiniai¬ 
siais 40—50 metų rasti simptomams, kuriais sektųs vaduotis šiems nukry¬ 
pimams reikiamu laiku nuspėti. Jie buvo ieškomi surišti su temperatūros 
pasiskirstymu, su atmosferos judėjimu, su atmosferos spaudimo kritimais, 
su debesų bėgiu, su lietum, naujuoju laiku ypač su santykiais vėjo krypties 
ir stiprumo su atmosferos spaudimo kritimais, su laikinomis oro spaudimo 
ir temperatūros pakaitomis ir su įvykiais aukštesniuose oro sluoksniuose, 
apie kuriuos dabar galime sužinoti, leisdami aitvarus ir balonus. Taip pat 
su nauda pritaikinama ir laikinose atmosferos spaudimo pakaitose pasirodąs 
periodingumas. Kitaip išaiškindamas Guilbert’o pasakymą, Gross- 
mann’as galėjo formuluoti taisyklę, jog žemo spaudimo srovės dažnai per 
24 vai. nuslenka į vietas prieš tai buvusiojo aukšto spaudimo vagių (kylių), 
o šie vėl gryžta į vietas prieš juos buvusiųjų žemo spaudimo srovių, kas 
negali būt kitaip aiškinama, kaip priimant atmosferos spaudimo periodą, 
kurio pusė trunka 24 vai. 

Kuris gi visų šių darbų vaisius? Aš manau nepasakysiąs nieko nauja, 
ištardamas, jog jis lig šiol yra dar netobulas. Nuspėjimai tinka tik trum¬ 
pam laikui, nuo 24 ligi 36 vai., ir jų atsitikimai nėra neabejotinai tikri. 
Yra mėgiamas pasikalbėjimo dalykas gudraut apie oro spėjikų paklaidas. 
„Kritika pigu, menas sunku“, sako viena prancūzų patarlė, ir aš maža 
kalba pro domo mėginsiu sunkenybę trumpai išdėstyk 

Didžiausia laikino aprėžimo priežastis yra ta pati apystova, tapusi 
taip naudinga oro nuspėjimui, būtent oro keliavimas. To padarinys yra, 
jog oras daugumoj veikiai esti iškeliavęs iš stebimojo tinklo, ir toj vietoj 
įkeliauja nelaukiami reiškiniai. Juo didesni padaromi tinklai, juo ilgesniam 
laikui gali būt padaryti nuspėjimai. 

Bet taip pat nuspėjimas 24—36 valandoms stato dar gana sunkenybių. 
Pirmoji yra ta, jog santykis tarp oro ir spaudimo pasiskirstymo atmosfe¬ 
ros okeano dugne faktingai nėra taip siauras, kaip galima manyt iš to, kas 
aukščiau kalbėta. Tai turi įvairių'pagrindų. Pirmiausia, lygus atmosferos 
spaudimo pasiskirstymas ties jūromis dar nieku būdu neatatinka lygiam at¬ 
mosferos spaudimo pasiskirstymui aukštesniuose sluoksniuose. O šie auk¬ 
štesnieji sluoksniai, kaip rodo debesys ir iš jų krintamieji krituliai, orui 
turi ne mažiau reikšmės, kaip žemutiniai. Antra, tikrai imant, oras pareina 
ne vien nuo spaudimo pasiskirstymo, bet taip pat, kad ir mažesniu laip¬ 
sniu, ir nuo kitų veiksnių, kurie, vienašališkai žiūrint, atmosferos spaudimo 
pasiskirstymo ne turimi akivaizdos, iš dalies taip pat ir negali būt turimi, 
nes aukštesniųjų atmosferos sluoksnių negalime daryt jokių, arba tik mažus 
stebėjimus. 

Antroji sunkenybė tokia: Tiesa rasta visa eilė taisyklių, leidžiančių 
padaryt išvedimų dėl busimųjų atmosferos spaudimo paskirstymo pakaitų. 
Betgi vis tai yra’ tik taisyklės, nors tinkamos daugeliu atvejų, _ betgi ne vi- 
sumet; jos nėra joki dėsniai. Pavieniam atvejui dažnai gali būt pritaikoma 

visa eilė tokių taisyklių, ir tai yra dalykas prognozės statytojo — gauti iš 
jų įtikimiausią vaisių. Tuo tarpu tai gali pavykt, tik atsiremiant patyrimu, 
ilga praktika išlavintu jausmu, kuris, suprantama, nėra neklaidingas. Todėl 
oro spėjimas šiandien veikiau menas, negu mokslas, kuriam vaisingai atlikt 
gera dalimi pridera įgimtas gabumas. 

. Nepaisant šių sunkenybių, atvaizduotasis metodas gali pasigirt žymiais 
pasisekimais. Prognozėse artimiausiai dienai jis giriama įspėjant 80% ir dau¬ 
giau. Tuo tarpu, kaip ypač pabrėžė Koppen’as, atsitaikymo nuošimčių 
skaitymas turi maža prasmės. Prognozės sistema kainojant gali nulemt tik 
vertinimas prognozių sluoksniuose, kuriems jos skiriamos. Aš manau ne¬ 
galįs turėti geresnio pavyzdžio šiam vertinimui, kaip Amerikos jūreivių, 
žemės ūkininkų ir prekybininkų. Šie žmonės — prieš karą — vertybes, liku¬ 
sias išgelbėtas nuo pragaišties dėl oro biuro nuspėjimo Jugtinėj šiaurės 
Amerikos valstybėj, įkainodavo per 400 milijonų auksinų; ši suma, nors 
nedidžfausia palyginti su sumomis, išaikvotomis šio karo metu, betgi visai 
gerai atlygina biuro laikymui reikalingąsias išlaidas, siekiančias kiek per 
4 milijonus auksinų. Eiropc j panašūs įkainojimai man nežinomi. 

Tik visai nesenai valstybinių institutų daromai prognozei sinoptiniais 
pagrindais, rodos, pradėjo atsirasti rimtas konkurentas Linz’o kunigo Ste¬ 
pono Kaltenbrunner’o metode. 

Šis, jo sukūrėjo statistiniu pavadintasis, metodas yra kai kuriais atžvil¬ 
giais naujas leidimas tyrimų iš stebėjimų vienoj vietoj nuspėt tos vietos orą. 
Taigi Kai t e n b r u n n er’as visai atsisako nuo kitų stočių stebėjimų ir jų 
pranešimų telegrafu. Jis stebi savo gyvenamoj vietoj eilę meteorologinių 
dydžių, kuriuose jis tiki matąs ypač gerų simptomų busimojo oro ir ku¬ 
riuos jis vadina „svarbiausiais oro veiksniais“. Tokiais laiko: vėjo kryptį, 
esamąjį orą, atmosferos spaudimą ir jo atmainas paskutiniomis valandomis, 
temperatūrą, o žiemą taip pat ir drėgmę. Visai nesenai dar buvo priimta ir 
oro eiga. Jo principas toks: „Po lygių oro veiksnių, užeina lygus oras“. 
Taigi jei, pav., šiandien tam tikru būdu rodosi kai kurie oro veiksniai, 
kaip atmosferos spaudimas, vėjas, temperatūra ir 1.1., tai pasak Kalten¬ 
brunner’o įtikima, jog rytoj bus tas pats oras, koks jis buvo dieną, po 
kurios buvo rodęsi tie patys veiksniai. 

Originalinga, kaip šis principas taikinamas prognozei praktikoj. Atsi¬ 
remiant daugelio metų meteorologiniais užraišais—jie esti būtina premisa— 
sustatomos mintingos tabelės su tiek įvadų, kiek yra turimųjų akivaizdoj 
oro veiksnių, {einant į ją su apie 2 vai. popiet stebėtomis oro veiksnių 
vertybėmis, trumpiausiu laiku, per kokią dveitą minučių randama, koks oras 
ėjo po anksčiau lygių oro veiksnių kombinuočių. Iš to galima aukščiau iš¬ 
reikštuoju principu padaryt išvedimas dėl rytojaus dieną laukiamojo oro. 

Suprantama, Kaltenbrunner’o principo tinkamumas gali būt iš¬ 
rūdytas ne logika, bet tik pasisekimu. Ir šis, pasak S c h n e i d e r’ o, iš¬ 
mėginusio procedūrą, pavykstą. Kaltenbrunner’o apsiniaukimo 
prognozės praneša oficialines sinoptinio metodo prognozes 8%, lietaus 
net 14°/o. 

Imant vienaip, Kaltenbrunner’o procedūra, lyginant ji su si¬ 
noptine, metodo atžvilgiu yra tuo atsilikusi, jog ji sunaudoja tik vienos 
vietos stebėjimus; betgi žiūrint kitaip, ji rodo pažangos, kaipo neduodanti 
tokios persveriamos reikšmės vienam vieninteliui veiksniui be visų kitų, 
kaip sinoptiniame metode atsitinka atmosferos spaudimo pasiskirstymui, 
bet jog naudojama lygiu būdu daugelis veiksnių. Kaltenbrunner’o 
pasisekimai, tur būt, eina iš šios apystovos, kaip ir iš sumanaus tebelia- 

vimo, patiekiant tuojau kiekvienam atvejui visą faktų medžiagą, tuo tarpu 
kaip sinoptininkas atžvilgiu pritraukimo anksčiau buvusių panašių atvejų 
daugumoj turi šauktis savos atminties. 

Išaiškinimas jo_ surastųjų patyrimo faktų, kiek man žinoma, dar nemė¬ 
gintas. Jis nieku budu nėra taip paprastas, kaip Kaltenbrunner’as 
mano; jis rodo į paslėptus santykius tarp atmosferos įvykių, kurių arti¬ 
mesnio ištyrimo dar laukia ateitis. 

Tuo tarpu Kaltenbrunner’o tabelės sustatytos tik Vienos mie¬ 
stui. Patyrimas rodo, jog jos dar tinka ir gana dideliai Vienos apygardai. 
Pradėtas darbas tokioms tabelėms statyt ir Berlynui. *) 

Aš negaliu šio skyriaus baigti, nepasakęs bent kelių žodžių apie pa¬ 
stangas nuspręsti bendrą oro pobūdį ilgesniems laikotarpiams. Tokių 
pastangų jau žymu ankstybais laikais, ir jos rodo rūpesnį, kurio turi pla¬ 
tūs žmonių sluoksniai ilgalaikėms prognozėms. Tai gali būti žiūrima taip 
pat, kaip švelninanti apystova priešais vis dar plačiai kerojantį tikėjimą 
mėnuliu ir ūkininkų priežodžiais. Reikalas prognozių ilgesniam laikui taks 
galingas, jog joms gauti žmonės stveriasi neįtikimiausios vilties. Naujieji 
rimti bandymai šiam tikslui pasiekti remiasi stebėjimu sąryšių tarp oro 
reiškinių įvairiose, iš dalies toli nuo viena kitos esamose, žemės vietose įvai¬ 
riais laikais. Kadangi visa atmosfera yra viena didelė sauės varomoji 
šilimos mašina, tad manant priežastinį oro reiškinių sąryšį įvairiose, nors 
ir tolimose, žemės vietose, netariama ko mįslinga. 


*) Treptavos observatorijos leidžiamojo laikraščio «Das Weltall> (Treptow-Stern- 
warte, Berlin-Treptow) 1920 m. 9/10 Nr-y (92 pusi.) skaitome d-ro V. Engei hardt’o 
štai kokį pranešimą, kurį ištisą čia kaip tik priduriame, kaipo papildymą: 

«Steponas Kaltenbrunner’as išleidžia dveita naujų raštelių. Vienas, tai oro 
taisyklės abėcėles eile, jo statistinių tabelių papildinys. Pačios taisyklės ne naujos, tik jų 
sustatymas abėcėle palengvina jomis naudotis, taip jog jos bus naudingos tūlam vaikščio- 
tojui ir iškilų darytojui (ekskursantui). 

Savo antruoju darbu «Dienos kalendoris ir oro kalendoris» K-as pasitinka mokslo 
reikalą. Visi specialistai, turėjusieji darbo su K-o statistine oro prognoze, yra išsitarę, jog 
reiktų steigtis naująjį metodą surišt su sinoptiniu. Tuo reikalu taip pat d-ras Archen- 
hold’as (Treptavos observatorijos direktoris. Pr. D.) ir referentas jau daugiau, kaip prieš 
metus yra nutarę į Treptavos observatorijos išleidžiamąsiąs tabeles Vokiečiams paimt 
datą pavienės dienos, kuros paduodami oro daviniai. Tuomet, atskleidus vietą, ata¬ 
tinkamą stebėtam oro elementų sugretinimui, randi greta aprašymo oro, ėjusio po šios 
kombinacijos, taip pat datą, kada atatinkamoji kombinacija pasirodė pirmesniais matais. 
Tuomet gali senuose oralapiuose tirti esamojo oro pagrindus arba stebėjimo žurnaluose 
jo smulkesnį aprašymą. Del šito tabelėmis galima naudotis mokslo darbui. K-as tokių 
datų nepaėmė nei į savo sutrumpintas tabeles, nei jų gali rasti plačiuose lapuose Vienos 
centrinės įstaigos mete’orologijai ir geodinamikai. Todėl galima tik džiaugsmingiausiai 
sveikint, jei jis dabar šį darbą yra pasivijęs atskirose tabelėse. Jis sudarė ^Dienos ka- 
lendorį», tai yra, jis sustatė oro kryptim, apsiniaukimu, barometro stoviu ir oro spaudimo 
atmaina sutvarkytas lenteles ta pat skema, kuri jau mums yra žinoma iš jo statistinių 
tabelių, į šias lenteles tam tikram orui atatinkamoj vietoj įdėjo datą, kada įvyko oro kom¬ 
binacija. Kaip matyt, «Dienos kalendoris^ tuo visai tinka naudotis aukščiau kalbėtiems 
mokslo tikslams, Drauge K-as padaro jį naudingą ir platesniems gyventojų sluoksniams, 
prie dienos kalendorio pridėdamas oro kalendorį, esamąjį trumpa centrinės Vienos įstai¬ 
gos stebėjimo žurnalų ištrauka. 

Šia ištrauka «Dienos kalendorio^ naudotojas gali sau pasigamint smulkų oro bėgio 
vaizdą, kuris sutiko su jo pirmesniųjų metų stebėtomis oro kombinacijomis. Būtent, jis 
gali turėti akivaizdoje praėjusių dienų orą, t. y. oro eigą, ir tuo savo prognozei patiekti 
didesnio tikrumo. 

Referentas džiaugiasi šiuo Kaltenbrunner’o darbu pasitikt Austrų tabeles esmingai 
pagerintas—pagerintas ir praplatintas, kaip jis jas drauge su direktorių Archenhold’u jau 
yra taikinęs, dirbdamas Šiaurės Vokiečių tabeles. Pr. D. 

Šia kryptim padarytieji, ypač M e i n a r d ’ o, tyrimai parodė esant gana 
artimos pareities tarp jūrių temperatūros Norvegų vakariniame pajūry ru¬ 
denį, ir po to einamojo Eiropos priešpavasario temperatūros. Po aukštos 
jūrių temperatūros rudenį 95 nuošimčiais visų tirtų atvejų ėjo kitais me¬ 
tais šiltas priešpavasaris, ir atvirkščiai. Meinard’as taip pat galėjo iš¬ 
rodyt piūties derliaus santykius su praėjusiojo priešpavasario temperatūro¬ 
mis ir tuo su vandens temperatūromis Norvegų pajūry, išmatuotomis 
3 A metų ankščiau. Nepaisant jų praktinės svarbos, nėra žinoma darius 
rimtų mėginimų suvartot jų prognozėms. Kitas dalykas Induose, kur, atsi¬ 
remiant analoginiais nurodymais, meteorologijos įstaiga nuo 1907 m. spėja 
lietaus gausumą, nuo kurio pridera derliaus pasisekimas. 

Po šių nukrypimų dar kartą gryžkim prie sinoptinio metodo. Pir¬ 
miau vardintos sunkenybės gali būti žymimos obalsiais: „Trūkumingi ste¬ 
bėjime pagrindai, nepilnas oro padėties karakterizavimas tiktai vien atmos¬ 
feros spaudimo pasiskirstymu“ ir „Taisyklės dėsnių vietoj“. Suprantama, 
skverbiasi klausimas, ar šios sunkenybės gali būt nuveikiamos lig šiol ei¬ 
namais keliais. 

Pigu matyti, jog sunkenybės, atsirandančios iš stebėjimų trūkumingumo 
ir iš atmosferos spaudimo pasiskirstymo ir oro santykių nepilnumo, imant 
principu negali būt nenugalimos. Pagalbos priemonėmis tokios eina: padi¬ 
dinimas ir išplėtimas stebėjimų, ypač iš aukštesniųjų sluok nių, ir lygesnio 
saiko paisymas oro karakterizuojamųjų veiksnių. Šiuo paskutiniu žvilgiu jau 
pradedama žengt. 

Kitaip yra su trečiąja sunkenybe, pažymėtąja obalsiu „Taisyklės dės¬ 
nių vietoj“. Joks fizininkas neabejos, jog pakaitos atmosferoj paskutiniame 
gale eina paprastais dėsniais, kurie, kaip visi fizikos dėsniai, savo reiškinį 
randa diferencinėse lygtyse, t. y. be galo mažų pakaitų dalyvaujamųjų dy¬ 
džių santykiuose. Bet mes stebime ne be galo mažas pakaitas, tik turinčias 
galą ir šitose gaunama visai kiti dalyvaujamųjų dydžių santykiai. Mes va¬ 
diname juos integraliniais santykiais, nes jie matematine integravimo ope¬ 
racija išvedami iš diferencinių santykių. Vienas, kitas pavyzdys skirtumą 
tuojau paaiškins. Diferencinis santykis yra antrasis Njutono judėjimo 
dėsnis, kuriuo kūno įgreitėjimas kas akymirksnį yra lygus veikiančiai į jį 
jėgai, dalintai iš jo masės ir jėgos krypties. Iš to išvesti integriniai santykiai 
toki: kritimo dėsniai, Keplero planetų judėjimo dėsniai, metimo (sviedimo) 
judėjimo dėsniai. 

Judėjimo dėsnis labai paprastas, integriniai santykiai, atvirkščiai, yra 
tik tuomet tikrai paprasti, jei turimosios akivaizdoj įtakos yra visai mažos, 
artimai paprasti taip pat dar tuomet, jei viena įtaka persveria visas kitas. 
Bet integriniai santykiai tuojau labai supainėja, jei drauge veikia keletas 
įtakų lygaus dydžio tvarkos. Atveju vieno apie centrinį kūną judamojo, 
masės punkto gaunami paprasti Keplero dėsniai; atveju dvieju aplink kits 
kitą gravituojamųjų kūnų uždavinys rast integrinį dėsnį jau sunkesnis, bet 
vis dar išsprendžiamas; trijuose kūnuose jis tampa jau taip painus, jog lig 
šiol dar negalėjo būt išspręstas. 

Dabar atsiminkim, kiek daug įtakų gauna oro dalelė atmosferoj, jog 
ją veikia sunkuma, atmosferos spaudimo gradientas, trynimasis, jog ji judė¬ 
dama kinta termodinaminiu atžvilgiu, jog jai spindulėjimo atvedimu ir dar 
kitokiais keliais ateina šilimos; taigi matome: atmosferai paprastų mtegrinių 
santykių negal būt. Daugiausia tai jos reiškiniai tuomet gali turėt lygėles¬ 
nio saiko bėgį, jei vienas veiksnys persveria visus kitus. 

Taip faktinai atsitinka atogrąžų šalyse, mūsų šalyse ypač aukšto 
spaudimo sričių vidury. Viena visas kitas persverianti arba apsprendžianti 
įtaka šiais atvejais eina nuo saulės, kuri ištisomis dienomis esmingai lygiu 
būdu atgabena žemei šilimos. Todėl meteorologiniai reiškiniai kas dien 
bus arti jos. 

Vidurinėse ir aukštesniose geografinėse žemės platumose santykiai, 
tokia yra taisyklė, yra painesni. Nukreipiamosios žemės sukimosi jėgos 
veikime palyginti nežymūs temperatūros skirtumai gali duoti progos pasi¬ 
daryt smarkiems sūkuriams (vyriams), į kurių sritį sueina vėjai iš įvairių 
krypčių. Iš taip atsiradusių įvairios temperatūros atmosferos masių šaltes- 
nėsės dėl jų didesnio lyginamojo svorio grims po šiltesnėmis, šios bus 
keliamos, jose esamasis vandens garas kondensuosis į debesis, iš ko atsi¬ 
palaiduos naujos šilimos. Be to, atsirandamieji debesys daro gilios įtakos 
šilimos mainymui su saule ir su pasauliu. Veikiant draugėj visiems šiems 
įvykiams, kurių čia galėjo būt parodyta labai paviršutinis eskyzas, kaip tik 
įvyksta margas oro reiškinių paveikslas musų aukštumose. Tačiau, visai 
sutinkant su patyrimu, taip pat reikia ir čia laukii pasirodant įmatomų tai¬ 
syklių. Bet jos bus ne griežtos ir tol laikysis, kol viens veiksnys persvers 
kitus, ir bus įvairios, nelygu kuris veiksnys persvers. 

Taip dalykam esant, kuriomis priemonėmis nugalėti sunkenybė? Šiuo 
klausimu yra atsakęs V. Bjerknes *). Jo mintis, kiek trivialingai, gali 
būt taip išreikšta: Nesant jokių pakankamai paprastų integrinių dėsnių, pri¬ 
valome gryžt į diferencinius dėsnius. O diferencinius dėsnius, kuriais val¬ 
domi atmosferos įvykiai, mes jau žinome. Tai yra mekanikos ir termodina¬ 
mikos lygtys. Jei pavyktų integruot, išeinant iš vieno stebėjimu pilnai žinomo 
atmosferos pradžios stovio, tad integralas turėtų pažint atmosferos padėtį 
ir tuo orą bet kuriuo vėlesniu laiku. 

Tuo visos sunkenybės nustumiamos į metodo sritį, visa pažanga pa¬ 
daroma pareinama nuo lygčių integracijos. B j erknes’o ir jo mokinių 
sukurtieji šiam tikslui tarnaut savotiški metodai jau yra padarę svarbios 
pažangos. Nepaisant to, prognozė ant ekzaktingo pagrindo, kaip jis yra 
ją'formulavęs, šiandien tėra dar programa. Tiktai mažumoje parinktųjų 
atvejų, buvus galima daryt suprastinamų priėmimų, apskaitymai, iš anksto 
prieš kokia 12 valandų gerai prisiartinant prie stebėjimų, pavykdavo. Taip 
pat kiti tuo pačiu žvilgiu ir nepriklausomai nuo Bjerknes’o daryti E x- 
n e r’ o tyrimai nedavė jokių geresnių vaisių. Sunkenybės, kurių ir čia pai¬ 
niojosi, yra labai didelės. Jos iš dalies matematinio, iš dalies fizinio pobū¬ 
džio. Fizinės sunkenybės tokios, jog lygtyse esamieji dydžiai iš dalies vi¬ 
sai, iš dalies nė iš tolo negali būt testebimi tuoju tikrumu, kaip tai būtų 
reikalinga lygčiams pritaikint; toliau sunkenybės esti turbulentingas atmo¬ 
sferos judėjimo pobūdis, netaisyklingas žemės paviršiaus išsiplėtojimas ir 
k. Smulkiai tai nagrinėt čia netenka. 

Tiktai tebūnie man leista dar stabtelt prie vieno punkto. Atsitinkamas 
oro pobūdis vidurinėse ir aukštesniose platumose daro beveik tikra, jog 
šių šalių atmosferai t'mka pasakymas: « Mažos priežastys, dideli veiksmai*. 
Šios atmosferos ypatybės tokios, kaip įtaisymai azarto žaidimams, kaip 
kubai, ruletės ir t. t. Dėsniai, kuriais juda šie aparatai, yra žinomi tikrumu, 
kokis visai patenkina mūsų reikalus. To nepaisant, vis dėlto nepavyksta pa- 


*) Pirmutinis geofizikos profesoris Leipcigo universite, įkurusis jo geofizinį institutą, 
pagaliau atšauktas atgal į tėvynę—į Norvegus. Pr. D. 

sisekimą apskaityt iš anksto. Nieko neiškeistų, jei kubą arba rutulį, 
ruletoje žmogaus rankos vietoj svaidytų nuolat lygiaiųtemptas nesuleistuvas. 

Šis pasvarstymas, man ding, rodo, jog tikrai orui apskaityti iš anksto 
būtų reikalingas nepaprastas stebėjimo ir apskaitymo tikrumas, kuris būtų 
didesnis, kokį mes įstengiame atsiekt spręsdami daugumą fizinių problemų. 

Kadangi reiškiant meteorologinių dydžių skirstymą, atsirėmus stebė¬ 
jimais, turima plačiai naudotis interpoliacijomis, tad atsiekama tiktai mažas 
tikrumas. Dar blogiau yra su diferencinių kvotientų tikrumu, su kokiais 
reikia eit į lygčius. Todėl turi išrodyt esant klausimo, ar yra atsiekiama, 
aukščiau pastatytas didelis tikrumas. 

Savo išvadžiojimų gale paklaustas, ką aš manau apie oro nuspėjimo 
ateitj, tiek turėčiau pasakyt. 

Kad ne per tolimos ateities laiku pavyktų oro nuspėjimo problemą 
išpręsti ekzaktingu keliu, yra vargu bau įtikima. Bet man atrodo turinti 
pagrindo viltis, jog pavyks gauti praktinio išsprendimo, surišant teoriją su 
patyrimu. Šią viltį palaiko lyginimas su kita geofizikos prognozės proble¬ 
ma, su potvynio ir atoslūgio (nusekimo) nuspėjimu. Taip pat ir ten, nors 
uždavinys yra daug paprastesnis negu mūsiškis, pasak orių žinotojų, ne 
per tolimos ateities laiku griežto išsprendimo negalima tikėtis. To nepai¬ 
sant, gražiai surišus empiriją ir teoriją, uždavinys yra išspręstas, visus prak¬ 
tikos reikalavimus patenkinant. 

Teorijos ir empirijos susipynimą oro nuspėjimo klausime aš manau 
galint įvykt iš įvairių pusių: vienoj pusėj iš fizinių reiškinių išvedant oro 
taisykles, galimas išmėgint patyrimu; kitoj, pažystant iš patyrimo pavieniais 
atvejais leistinus lygčių suprastinimus ir geriausius manymus dėl dydžių, 
kurie įeina į lygčius ir kurie lig šiol nebuvo prieinami stebėjimui, kaip brū¬ 
žavimo koeficientas, prigabenta ir atimta šilima; arba taip pat ieškant ap¬ 
skaičiuot iš anksto tik bendrą oro padėtį, o detalinimą paliekant lokalinių 
prognozių statytojų patyrimui. 

Gal būt, taip pat dar ir Kaltebrunner’o metodas duosis žymiai 
toliau išplėšt. Taip turėtų būt ypač tuomet, jei oro veiksnių parinkimas 
būtų daromas fiziniais žvilgiais ir, be stebėjimų vienoj vietoj, dar būtų jie 
naudojami ir kitose vietose. Tuo būdu kiek tiek pavyktų nuseki gamtai 
jos integracijos gudrybes ir sumaningai registruojant padalyt jas tinkamas 
naudotis ateičiai. 

Bet dirbant praktikai, niekumet netur būt paleidžiama iš akių ir ekzak- 
tingas problemos išsprendimas. Darbas šiąja kryptim nebus veltuo, nors 
mes ir negyvename jos betarpinės vertės. Ir mes turime tikėtis giliausių 
įžvelgimų į atmosferos mašinos sukimąsi. Ekzaktingas problemos išspren¬ 
dimas turi mums visumet kabot prieš akis, kaipo aukščiausis idealas, nors 
mes jį ir negalėtume pasiekt. 


P r. Dovydaitis. 

Iš fizinės geologijos. 

Nejudamųjų žvaigždžių dangus. 

Šviesią rudens ar žiemos naktį pažvelgus i žvaigždėtą, rodosi, ties 
mumis susiskliaustusį, dangų, pirmiausia traukia mūsų akis daugelis šviesiai 
spindinčių žvaigždžių, kurios, rodos, nekeičia savo vietos dangaus tvirtybėje, 
kaip daro aplink saulę skriejamos ^planetos. Jos todėl vadinamos neju¬ 
damomis žvaigždėmis. Šitoks pažymėjimas betgi nevykęs, nes 
ir nejudamosios žvaigždės nuolat juda; tačiau žmogaus akiai net ištisais 
amžiais rodosi tolis vienų žvaigždžių nuo kitų vis toks pat. O bėgti 
ir nejudamųjų žvaigždžių nuotolis (distancijos) kinta, ir tūlos jų dargi skuba 
per pasaulio erdvę greitumo po 50 kilometrų per sekundę. 

Taip pat ir artimiausioji nejudamoji žvaigždė, mūsų saulė, skrieja 
su savo planetų palydovais greitumo 57 kil. per sek. į Herkulio žvaigždyną. 

Visos regimosios nejudamosios žvaigždės, kurių plika akimi galime 
priskaityt apie 5700 ir apie 60 milijonų su milžiniškais žiūronais (teleskopais), 
dėl spalvos ir šviesumos skiriamos šiomis klasėmis: 

I. Pirmoji žvaigždžių klasė spindi šviesmėlyne šviesa; 
šiai grupei pridera apie pusė visų žvaigždžių. Tai yra žiorintieji apskritus 
gniutuliai su nepaprastai aukšta paviršiaus temperatūra, įtikimai toli gražu 
per 7000°. Prie šios grupės priklauso Sirius, šviesiausioji šiaurinio 
dangaus žvaigždė, esanti nuo žemės 150 bilionų kilometrų tolio. 

II. Antrosios klasės žvaigždės šviečia geltona šviesa ir yra 
šaltesnės, kaip šviesmėlynės žvaigždės; betgi savo paviršiaus temperatūros 
vis dar įtikimai turi 7000°. Mūsų saulė priklauso prie geltonųjų žvaigždžių; 
jų yra maždaug 3 /s visų žvaigždžių. 

III. Trečiosios klasės žvaigždės spindi raudona šviesa. Šiai 
grupei pridera tiktai apie Vs visų regimųjų žvaigždžių. Jos šaltesnės, kaip 
geltonosios žvaigždės, ir jų paviršiaus temperatūra įtikima sumažėjusi iki 
4000°—3000°. Šviesiausioji raudonųjų žvaigždžių yra Oriono žvaigždyne. 

Šios trys žvaigždžių klasės atatinka tiek pat evoliucijos laipsnių 
kiekvienos žvaigždės istorijoj. Pradžioje nepaprastai karštas, šviesmėlyniai 
šviečiąs gniutulas; paskui žvaigždė pamažu ataušta ir šviečia geltonai; ataušusį 
dar daugiau, ji beleidžia į pasaulio erdvę tiktai silpnos raudonos šviesos. 

IV. Ataušusį' dar daugiau, žvaigždė pagaliau turi visai nebetekti savos 
šviesos. Jos paviršių aptraukia kieta pluta, ir ji, nors vidury dar žiorinti, 
išnyksta iš sava šviesa šviečiamųjų dangaus kūnų tarpo; ji tuomet virsta 
tokia, kaip saulės planetos. Tokios užgesusios žvaigždės atskirais 
atvejais šen ir ten sužimba iš naujo, kaipo «naujos žvaigždės». 

Pasaulio erdvėje tarp šviečiamųjų saulių be abejojimo yra pakrikusių 
ataušusių žvaigždžių ir begalinė daugybė mažų dangaus kūnų, kurių neįma¬ 
tome, kadangi jie yra ataušę ir neturi savos šviesos. Begaliniai dangaus 
kūnų griuvėsiai skrieja per pasaulio erdvę sužibdami tiktai, įėję į žemės 
atmosferą ir arba nukrisdami žemėn, kaipo meteoritai, arba vėl dingdami 
pasaulio erdvėj. 

Taigi ir nejudamųjų žvaigždžių dangus nėra nekintamas daiktas. 
Vadinamos nejudamosios žvaigždės nieku būdu nėra 
nejudamos ir nekintamos, bet klauso nuolatinės pa¬ 
žangos erdvėj ir laiku. 

Saulė. 

Saulė yra žiorjs dujų gniutulas (kamuolys), kurio temperatūra paviršiuje 
turėtų siekti apie 7000°, tuo tarpu saulės branduolio temperatūra yra žymiai 
aukštesnė. 

Tuo momentu, kaip saulei visiškai aptemus, mėnulio skridinys visai 
uždengia saulės rutulį, matyt nuo jo krašto kylant j pasaulio erdvę baisių 
raudonų liepsnų, kurių pirmiau nesekė įžiūrėti. Šios liepsnos, arba pro¬ 
tu berancai, per sekundę nušauja 400 kilometrų ir kai kada pakyla nuo 
saulės krašto per 300.000 kilometrų. 

Protuberancai esti iš žiorinčių dujų, kurios matyt, metamos aukštyn 
baisių eksplozijų. Jie rodosi dvejopos lyties: arba kaip debesų pabū¬ 
klai, nuo kurių dalys atsiskiria ir pamažu nusileidžia atgal į saulę, arba 
kaipo pėdų pavidalo pakylantieji spindulių ryšuliai, kurie atvirkščiai 
debesų protuberancams, milžinišku smarkumu kyla nuo saulės sta¬ 
čiai arba įstrižai ir kaip raketos vėl krinta atgal; šie vadinami spindulių 
protuberancai s. 

Debesų protuberancai esti iš žiorinčio vandenilio, elio ir kalkio. 
EI i o elemento, pirmau žinomo tiktai saulėje, spektro analizu 1895 m. 
kemininkas R a m s a y išrodė esant ir viename žemės minerale drauge su 
naujai surastu argono elementu. Nuo to laiko abiejų elementų keletą 
kartų rasta žemėje. Šiandien žinom, jog elio elementas išeina iš radijo 
elemento: bet nors šioj tyrimo srity ir padaryta nepaprastos pažangos, vis 
dėlto dar tik labai maža ką težinom apie šią nuostabiausią elementų grupę. 

Protuberancai kyla ne iš šviesiai spindamo saulės rutulio, foto- 
sferos, bet iš dujų sluoksnių aplink fotosferą. Ši nuo rausvai ligi rožės 
raudonio šviečianti dujų masė aplink geltoną saulės rutulį, aukštutiniuose 
sluoksniuose esti iš žiorinčio vandenilio ir elio, žemutiniuose sluo¬ 
ksniuose iš sunkiųjų metalų dujų. Storis šio (Tujų apdangalo, vadinamo 
kromosfera, siekia 1000 —1500 mylių. 

Aplink kromosforą eina tolesni, silpniau šviečią dujų sluoksniai, va¬ 
dinamieji karūna. Ji, kaip ir iš kromosforas išlekią protuberancai, mato¬ 
ma tiktai, kai mėnulio skridinys visišku saulės užtemimu uždengia visą 
saulės rutulį. Tuomet matyti staiga sužaibuojant sidabro pilkumo spindu¬ 
lių, pakylančių nuo saulės rutulio krašto 200.000 mylių j pasaulio erdvę. 
Karūna esti iš žiorinčių dujų, lengvesnių, kaip elio ir vandenilio dujos; 
šis dar žemėj neužtiktas elementas pavadintas koroniu. 

Jau ir silpnu žiūronu žiūrint, sauiės fotosferoje rodosi juodų taškų 
(saulėtaškių), arba dėmių, kurių skersmuo dažnai didesnis už žemės 
skersmenį. Jų pavidalas labai kaitos; jie tačiau taip ilgai regimi, jog galima 
sekti, kaip jie pasirodę rytiniame saulės krašte, pamažu 
slenka į v vakarus ir pagaliau dingsta vakariniame 
krašte. Ši saulėtaškių kelionė rodo saulės sukimąsi aplink savo ašį, ir 
būtent tai trunka apie 27 dienas; tačiau šis skaičius dar tikrai nenustatytas. 

Saulės dėmių prigimtis dar nenustatyta. Jų pasidarymas šiaip ar taip 
įvyksta labai audringai ir smarkiomis eksplozijomis; ar tai jau yra fotosfe¬ 
roje pasidariusieji gniutai, pradedą šaldyt saulės paviršių, dar tikrai nežinoma. 

Nuo saulės pereina visa mūsų žemės gyvata. Tiktai saulės šviesoje ir 
šilimoj augalai gali daryt angliadioksido asimiliuotę ir tuo tiekti visiems gyvuliams 
ir žmonėms maisto. Be saulės šilimos negalėtų būti ir didžiausiųjų mūsų dary- 
tinės šilimos versmių—anglių ir gyvulių ir augalų aliejaus. Saulės spindėjimui iš- 

nykus, liautųsi jūrių garavimas, vandens garų vietą paimtų augalų jau nebesui- 
namas angliadioksidas, ir visa atmosfera pavirstų mišiniu dujų, netinkamų žmo¬ 
nių ir gyvulių gyvybei palaikyti. 

Planetų sistema. 

v Aplinkui saulę skrieja astuonios planetos: Merkūras, Venera, 
Žemė, Marsas, Jupiteris, Saturnas, Uranas, Neptūnas. 
Tarp Marso ir Jupiterio dar lekia apie 600 mažų planetų—planetoidų. 

Kraštutiniausioji planetų, Neptūnas, savo bčgy rodo turinti kliūčių, negalimų 
išvest vien iš Urano veiksmo; ir taip pat Urano kelio kliūtims išaiškint nepa¬ 
kanka Neptūno įveikmės. Paskučiausiu laiku Harvardo observatorijoj padaryta 
naujų išskaičiavimų ir tikimasi susekus esant dar vieną naują planetą toliau už 
Neptūno; jos tolis nuo žemės būtų lygus 68-riopam žemės nuo saulės nuotoliui. 
Sis naujai užtiktas daugaus kūnas tačiau vargu būsiąs didesnis, kaip žemė. 

Lyginamasis planetų svoris nelygus. Žemės jis didžiausias, 
Saturno mažiausias. Taip pat ir planetų masė labai įvairi. Mažiausia 
planeta tai arčiausiai saulės stovįs Merkūras. Jupiteris vienuolika kartų 
didesnis, kaip žemė, ir tik dešimčia kartų mažesnis, kaip saulė. Imdami 
žemės masę=l ir lyginamąjį žemės svorį (5,6)=1, lygindami planetas 
gauname: 


Lyginamasis 

Masė žemėmis: svoris žemė¬ 

mis: 


..., .. f Merkūras 

. 0,04 

0,8 

Vidurines J yenera 

. 0,81 

0,9 

planetos j Žemė . . * . 

. 1,00 

1,0 

1 Marsas . . 

. 0,12 

0,8 

Planetoidos (apie 600 

mažų planetų) 

f Jupiteris . . 

309,61 

0,23 

Išorinės j Saturnas. . 

92,65 

0,12 

planetos į Uranas . . . 

14,74 

0,25 

[ Neptūnas . 

16,47 

0,14 


Terminis būvis: 

Sušalusios plutos ir 
dujinga skysta atmo¬ 
sfera. 


Branduolys įtikima 
randonai žiorįs su sti¬ 
priai absorbuojama at¬ 
mosfera. 


Iš čion matom, jog vadinamos vidurinės planetos be išimties ma¬ 
žesnės, kaip išorinės planetos, bet jų lyginamasis svoris be išimties didesnis. 
Iš čion toliau eina, jog išlaukinės planetos, labiausiai Satur¬ 
nas, yra primitingesnis, kaip keturios arčiau saulės esa¬ 
mosios planetos ir jog žemės evoliucijos laipsnis yra žymiai aukšte¬ 
snis, kaip bet kurios išorinės planetos. 

Dar aukštesniame evoliucijos laipsny, kaip žemė, yra jos palydovas 
mėnulis. Jis yra visiškai sukietėjęs rutulys, šiandien be jokios 
atmosferos; betgi senai praėjusiais laikais be abejojimo turėjęs būti su dujų 
ir garų apdangalu, kai vulkanų pajėgos tebesidarbavo jo paviršiuj, {tikima, 
jog mėnulio dujų apdangalą sukietėjusi paviršiaus pluta vėl į save sutraukė 
(reabsorbavo). Gniutų pavidalo mėnulio paviršius rodo, jog vulkanų eks¬ 
plozijos ir įsmukimai turėję įvykti labai audringai. Šiandien mėnulis visiškai 

sušalęs kūnas su sudraskyta ir susiaižusia pluta iš stiklo rūšies vulkanų 
padarų, panašių į mūsų žemės plutos obsidiamą ar vitrofirą (stikliškas por- 
firo padaras). 

Pasak olandų geologo Verbeek'o kai kuriuos stikliškus meteoritus, kurių 
rasta ties Budveisu ir Iglavos slėny Moravuose („moldavitai“), paskui Australijoj 
(„australitai") ir Zundo salyne („bilitonitai“) reikia laikyti mėnulio vul¬ 
kanų išmatomis, kurios buvo taip aukštai nusviestos, jog pakliuvo į žemės 
pritraukimo sferą. 

Dangaus kūnų evoliucijos istorija. 

Esame matę, jog nejudamosios žvaigždės skirstomos ketu¬ 
riomis klasėmis, kurios skiriasi įvairia temperatūra ir švietimo stiprumu. 
Iš šviesmėlynės nejudamosios žvaigždės išeina geltona, paskui raudona, kol 
ji toliau ataušdama visai nebetenka savos šviesos. 

Šalia nejudamųjų žvaigždžių žinome dar ir kitų dangaus kūnų. Atvirkščiai 
kaip taisyklingi dujų gniužuliai baltųjų, geltonųjų ir raudonųjų saulių, jie 
išsiplėtoję netaisyklingai, tarpais įvijai susisukę, kaip Skalikų žvaigždyne 
arba netaisyklingas įvijas debesy n a s Orione. Spektro analizas yra parodęs, 
jog debesynų dėmės yra žiorinčios dujų masės nepaprastai aukštos tempe¬ 
ratūros. Tuo tarpu, kai šviesmėlynių žvaigždžių spektras yra sutapėjęs ir 
išrėžytas tamsių dryžių, Frauenhofo ruožų, debesynų dėmių spektras 
esti tiktai iš atskirų šviesių linių. įvija me Skalikų debesyne, ku¬ 
riame žymu aiškaus labai galingo sukimosi (rotacijos) judėjimo, vidurio 
punktas pasidaręs iš šviesiai spindinčių masių. Taigi turime manyti, jog 
debesynų dėmės rodo pačią pirmutinę formaciją pasaulių kūnų tarpe, iš 
kurios, didėjant glaudumui ir mažėjant temperatūrai, yra išėjusios baltosios, 
geltonosios, raudonosios ir pagaliau tamsiosios nejudamosios žvaigždės. 

Meteoritai, kurių nesuskaitoma daugybė skrieja po pasaulio erdvę ir 
kai kada perkerta žemės kelią, sužibę trumpam laikui kaipo žvaigždžių 
pleiskanos, nukrinta į žemės paviršių. Tai yra arba geležies me¬ 
teoritai (meteorų geležis) arba akmenų meteoritai (meteorų 
akmens). Juos turime laikyti paskutiniais suirusiųjų pasaulio kūnų likučiais. 

Skriesdami per šaltą pasaulio erdvę (— 141°C) meteorai turi būt priėmę 
jos temperatūrą; betgi tiktai vieną kartą yra nukritę žemėn meteorų (ties Dhurm- 
sala Rytų Induose 1860 m. VII. 14), kurių atskiri gabalai buvo šalti, kaip ledas, 
ir kiti dėl savo šalčio kėlė rankoje didį skausmo jausmą. Šiaip, meteorai įėję 
į žemės atmosferą nuo smarkaus trynimosi paviršium įkaista iki žiorėjimo, pra¬ 
deda tirpti (maždaug 1600°) ir virsta ugnies kamuoliu. Kadangi kritimas 
per atmosferą trunka tik apie 4 sekundes, tad suroja įkaist tik 
pati viršutinė meteorų pluta, tuo tarpu kai vidury pasilieka pasaulio erdvės šaltis, 
ir tiktai nukritus įšyla. 

Taigi,_ kiek mes šiandien, rodos, išmanom apie pasaulio sutaisymą, 
dangaus kūno istorija prasideda nuo dujų gniutulio baisiai aukštos tempe¬ 
ratūros ir baigiasi išsiskirstymu ataušusio ir sukietėjusio kūno akmens 
ir geležies meteoritais, kurių, įtikima, nesuskaitomos daugybės 
skraido po pasaulio erdvę. 

Žemė—planeta. 

Žemės planetą^ einant nuo viršaus į vidų, sudaro: 

/. Atmosfera, (gr. atmos=oras, sfaira=rutulys), tuščias rutulys iš 
oro, kurio storis laikomas mažiausia 70 kih; 

2. Idrosfera (gr. hydor = vanduo) arba vandens apdangalas, kuris, 
lygiai išplatintas žemės paviršium, turėtų apie 2 kil. storio; 

3. Litosfera (gr. lithos = akmuo) arba uolų pluta, j kurią žmogus 
yra įsikasęs tik truputį daugiau, kaip 2 kil, gylio; 

4. Pirosfera (gr. pyr = ugnis; arba barisfera, gr. barys = sunkus), 
žemės branduolys, kurio sutaisymo tik dvi ypatybes galime tikrai išrodyt: 
jo milžinišką karštį ir jo didelį glaudumą. 

Atmosfera 

Del mūsų atmosferos manoma, jog ji išsiplatinusi daugaus erdvėj 
be galo toli, be materialinės sienos, nuolat mažėjamu glaudumu. Siena 
šiaip ar taip turi būt ten, kur išcentrinė (centrafugalinė) jėga praneša 
įcentrinę žemės jėgą; taip yra ties pusiauju aukštumoje 6,6 žemės spindu¬ 
lių; bet įtikima, jog jau ir žemiau šio sluoksnio dujų dalelės nesisuka drau¬ 
ge su žeme. Praktikoje siena yra ten, kame glaudumas jau toks mažas, 
jog atmosferos dujos nerodo jokio pastebimo veiksmo iškeisti šviesos ei¬ 
namajam kripsniui, ją atmušdamos arba perlauždamos. 

Matavimai aukštumos, kurioje sužimba į mūsų atmosferą patekusieji 
meteoritai, davė vaisių, jog taip įvyksta mažiausia 180 kil. aukšty. Nors 
šiose aukštumose glaudumas daug mažesnis, kokį galime padaryti geriau¬ 
siais oro siurbliais, tačiau jo pakanka, kad šie užkliudantieji mūsų atmos¬ 
ferą svečiai, lėkdami vidurio greitumu 42 kil. per sekundę, nuo trynimosi 
būtų ligi žioravimo sušildyti. 

Atmosferos nesant, saulės nusileidimo akymirky turėtų pasidaryti vi¬ 
siška tamsuma. Bet atmosfera, pasiųsdama žemei gaunamąją iš saulės švie¬ 
są, palaiko dar apytamsą. Pilietinė apytamsa pasibaigia, 
kai negalima lauke skaityt, astronominė apytamsa — pradedant 
matyt silpniausias žvaigždes; tai įvyksta nusileidus saulei už akiračio apie 
17°. Iš čia apskaitomas aukštumas mums paskutinę šviesą pasiunčiamojo 
atmosferos sluoksnio, turįs būti apie 70 kil. 

Kaipo išimtys betgi dar ir didesnėse aukštumose gali rastis dar švie¬ 
čiamųjų dalelių. Po didelio Krakatavos ugnikalnio išsiliejimo 1883 m. ir 
taip pat atskirais atvejais paskiaus pastebėta dar vidunaktį šviečiamieji de¬ 
besys, kurie kaip aiškiai pasirodė, buvo turėję savo šviesą iš giliau po aki¬ 
račiu esamosios saulės. Šios smulkios ugnikalnio išsviestos pelenų dale¬ 
lės buvo išlėkę 83 kil. aukščio. 

Dar didesnėse aukštumose įvyksta šiaurės šviesa, kuri betgi nė¬ 
ra grynai žemės kilimo, ir rodo sąryšio su saulės dėmių veiksmais. Pasak 
beveik visų priimtos Birkeland’o teorijos, tat yra iš saulės išeinamieji 
katodiniai spinduliai, kurie dažnai^dar kelių šimtų kilometrų aukštumoj 
sukelia šiuos šviesos reiškinius L Šiaurės spinduliams pasirodžius, nuolat 
taip pat reiškias ir magneto kliūtys, visoje žemėje pasirodančios vienu lai¬ 
ku. Siaurės šviesa taip pat sukelia svyravimą intensingumo nuolat žemės 
plutoje skriejamųjų elektros srovių. 

Taip pat šiaurės šviesos_ spektras rodo ypatingų ruožų, karakterizuo- 
jančiųjų saulės karūną; gal būt jog šios karūnos dujų esti taip pat ir aukš¬ 
čiausiuose musų atmosferos sluoksniuose. 

Nesenai Norvegų fizikas S16 r m er' i s, tirdamas, kuriose aukštumo¬ 
se dar galima susekt esant šiaurės spindesio reiškinių, fotografijos ir trigo- 

nometrinio matavimo pagalba, nustatė, jog aukščiausi šiaurės šviesos išsis- 
pindėjimai, o tuo ir toliausi žemės atmosferos pėdsakai siekia šimtą sykių 
aukščiau, kaip Eiropos Monblanas (Mont Blanc). Skaitmenimis tai išeina, 
apskritai imant, 500 km. Tokioj aukštybėj atmosferos glaudumas tūri būt 
be galo menkas. Nuo atmosferos glaudumo tose aukštybėse pareina ir 
ten esamoji temperatūra. Manoma laisvos pasaulio erdvės temperatūrą 
atatinkant absoliutingam zero, turinčiam siekt — 273°C. Betgi šitoks tem¬ 
peratūros laipsnis išskaičiuojamas tik teorijoj, praktikoj dabartinėmis musų 
fizikos įmonėmis jis dar neatsiektas. 

Idrosfera 

Didžiausios išmatuotos okeanų gilumos praneša aukščiausiuo¬ 
sius kalnus, nors ir ne labai esmingai. Vokiečių matuojamasai laivas „Pla- 
net“ pačiais paskiausiais laikais netoliese šiaurinės Mindinao (Filipinų) 
salos dalies išmatavo lig šiol giliausią vietą — 9780 metrų. Lig tol žino¬ 
toji giliausioji vietą buvo 9635 m., pietuose Guam’o (Marijanų) salos, ras¬ 
toji Amerikos laivo „Nero“ 1901 m. Ligšiol žinomoji giliausioji Atlantiko 
vieta yra šiaurėje nuo Portorico ir turi 8341 m. gylio. Nelabai įtikima, 
kad busimieji matavimai rastų dar daug gilesnių vietų. Kalnuotų vietų 
tikra ta prasme jūrių dugne nėra pagrindo vaizduotis. Net ten, kur okeano 
krantai labai statūs — kaip šiauriniame Japonų krante — gilumos skirtu¬ 
mai vis labai maži, lyginant jie su gulstinais ištysimais, taip jog nuokalnu- 
mas išeina visai mažas. — Turime manyti, jog tikrieji kalnai, kur jie pra¬ 
džioje ir ištikrųjų yra buvę, tūkstančių mėtų vandens veiksmo yra senai nu¬ 
plauti ir išlyginti, taip pat ir nuolat grimstančio purvo, daugiausia susi¬ 
dedančio iš smulkiausių gyvybių likučių. 

Saulės šviesa, pasak naujų tyrimų, įsieka į vandenį daug giliau, 
kai lig šiol manyta. Helland-Hansen’as nesenai tyrinėjo gilumą neto¬ 
liese Azorų ir surado, jog 100 metrų gilumoj dar esti visos spalvos, ir jog 
raudonieji spinduliai stipriau reiškiasi, kaip mėlynieji ir fioletiniai. 500 m. 
gilumoj raudonoji spalva betgi jau visiškai absorbuojama; tuo tarpu kai 
mėlynieji ir fioletiniai spinduliai dar gali būt aiškiai sugaunami šviesos jun¬ 
tamųjų plokstšlių. Net 1000 m. gilumoj dar žymu šių spindulių buvimas. 
Gilumoj 1700 m. jau nebesusekama jokių saulės spindulių pėdsako. Didžio¬ 
siose gilumose yra amžina naktis, kurios paniūrimą nebent tik Šviečiamosios 
jūrių gyvybės kiek sušvelnina. 

Saulės šilima įsiskverbia kiek giliau į okeanus, negu šviesa; kelių 
kilometrų gilumoj betgi temperatūra rasta 0°. Naujaisiais laikais nustatyta 
nuostabus faktas, jog labai didelėse gilumose temperatūra vėl kyla. 1910 m. 
anglų skandinavų tyrimo ekspedicija laivu „Michael Sars“ nustatė Azorų 
pietuose labai didelėse gilumose temperatūros pakilimą. Tuo buvo patvir¬ 
tinta pastebėjimas, padarytas „Planetos“ jau 1908 ir 1909 m. netoliese Sa¬ 
liamono salų. Čia temperatūra pakyla apie 2,5°. Kadangi šis keistas reiški¬ 
nys negali būt išvedamas iš saulės veiksmo, tad čia bus tik žemė šilimos 
versmė. Krebs šį vandens sušilimą sako einant iš pavandeniniųugnikalnių. 
Čia teks rods' paisyt ir žinomo fakto, jog 4°C. temperatūroj van¬ 
duo yra glaudžiausias, taigi svariausias. 

Viršų t i nių vandens sluoksnių temperatūra, suprantama, įvairi įvai¬ 
riose šalyse. įvairiai temperatūrai atatinka ir įvairus lyginamasis svoris, o iš 
čion kyla jūrų tekėjimai. Geriausiai žinomas ir Eiropai svaiblausias 

5* 

jūrių tekėjimas yra G o 1 f s t r o m a s, galima aukštos temperatūros srovė, 
prasidedanti Meksiko įlankos katile ir tekėdama šiaurės rytų linkme prieina 
šiaurinę Eiropą. Golfstromo dėka vakariniai šiaurinės Eiropos krantai turi 
palyginti labai aukštą temperatūrą; šie krantai kaip žinoma dar gyvenami ir 
aukštai pakilę kultūroj tokiose geografinėse platumose, kuriose priešais 
esamieji šiaurinės Amerikos rytiniai krantai savo gyventojų teturi bastuoklių 
indijėnų ir eskimų. 

Visų milžiniškiausias reiškinys, kokių teikia pasaulio jūrės, yra po¬ 
tvynis ir atoslūgis, kuriais reiškiasi periodinis kilojimasis žemės pavir¬ 
šiaus masių. Šis reiškinys vienintelis žemėje, turįs savo energijos versmę 
ne saulėje, bent pirmų pirmiausia. Jis eina vyriausiai nuo mėnulio 
pritraukimo, paskiau taip pat ir nuo saulės. Tačiau dėl savo tolumos saulė 
parodo tik 2 /s tos pritraukiamosios jėgos, kurios turi mėnulis. Potvyniai 
tuomet stipriausi, kai mėnulio ir saulės pritraukimai atsitinka vienu laiku, 
o taip yra gavus jaunojo ir pilnačio; o priešpily ir delčioj traukimas eina į 
priešingas puses, todėl reiškiasi tik jų dviejų skirtumas. Be to, lygdienių ir 
lygnakčių laiku potvyniai stipresni, kai saulėgrąžų, kadangi tuomet saulė stovi 
netoliese pusiaujo plokšties, nuo kurio negali toli nueiti ir mėnulis. Visas 
šis reiškinys dar labai pareina nuo topografinių santykių. 

Lyginamasis žemės svoris. 

Žemės rutulio svoris 5,6 kartų didesnis, kaip tokio pat didumo rutulys 
iš kemingai gryno vandens 4°C. 

Lyginamasis svoris viso žemės kamuolio žymiai didesnis, kaip lygina¬ 
masis žemės plutos svoris. Vidurinis lyginamasis svoris žemės plutos su¬ 
daromųjų padarų yra tarp 2,5 ir 2,8; iš to eina, jog žemės vidus turi 
būt iš sunkesnių masių, kaip žemės plutos padarai, ir 
būtent tos žemės vidaus masės tegali būti tik iš geležies 
ar kitų sunkiųjų metalų, kadangi lyginamasis geležies svoris 7,8. 

Jog daugaus kūnų sudėty geležis vaidina labai įžymią rolę, eina iš 
geležinių meteoritų, kurie reikia laikyti sudužusių dangaus kūnų 
likučiais. Bet jog ir žemėj taip pat esama tikros, nikelingos geležies, rodo 
radiniai milžiniškų geležies gabalų bazalto lavose 
rytiniame Grenlandijos krante. (Disko saloj ties Ovifak’u). 
Šie tikrosios geležies gabalai yra be abejojimo, išsiliejarft basalto lavai, pa¬ 
tekę į_žęmės viršų iš žemės vidaus. 

Žemės pluta vyriausiai susidariusi iš silikatinių padarų, kaip granitas. 
Taip pat ir akmeniniai meteoritai yra silikatiniai padarai ir todėl 
turi būti laikomi sudūžusiųjų dangaus kūnų viršutinės dalies 
skeveldromis, o g e 1 e žiniai meteoritai, sunkesnės masės, 
suirusiais dangaus kūnų branuolias. 

Žemės vidaus karštis. 

Temperatūra žemės paviršiaus ligi 20 metrų gilumos pareina nuo ne¬ 
lygaus priėjimo saulės šilimos, taigi šilta karštuose kraštuose, šalta šiaurėje, 
vasarą šiltesnė, kai žiemą. Paskui eina zona, kuri metų metais laiko lygią 
temperatūrą ir, būtent, tokią, kaip atatinkamos vietos vidutinė metų tempe¬ 
ratūra. Taip antai, termometras Paryžiaus observatorijos rūsy jau per 100 metų 
rodo vis 11,8° C, Nuo šios zonos juo giliau, juo temperatūra di¬ 
desnė. Tai aiškiai rodo: 

1. Kasyklos: Siera Nevados (šiaurės Amerikos) aukso kasyklose 
300 metrų gilumoj 30°, viename Aukštojo Ežero kasyklų šuliny 1396 m. 
gilumoj 26,11°. 

2. Gręžiniai: Sperenberge ties Berlynu 1064 m. gilumoj 46,5°, 
Schadebache ties Merseburgu 1716 m. 56,8°, Parušovičiuose (Silezijoj) 1959 
m. 69,3°, Čuchove (Aukštutinėj Silezijoj) 2220 m. 83,4° (giliausia vieta, kiek 
žmogus yra įsiekęs į žemės plutą). 

3. Kiauruk ainiai: Arlbergo kiaurukalnis rodo 18,5°, Šv. Ootardo 
30,4°, Simplono 53° padarų temperatūros, 55—60° vandens šilimos (pirmiau 
buvo suskaityta tik 47° ir 53°). 

Iš dar didesnių gilumų teikia žinių: 

4. Karštieji vandens: Baden Badeno (pragaro versmė) 86°, Karls- 
bado 72,5°, Wiesbadeno 68°, Emso 50°, Teplico 37°. 

5. Geizerai: Islandijos geizeras 76—89°, 32 m. gilumoj per 130°. 

6; Sutirpusi lava: Vezuvio lava 1000—1080°, Vezuvio žaizdre me¬ 
nama 1400—1500«, Etnos lava per 1000°, Predazzo (pietų Tirolio) granitas 1240°. 

Suskaityta, jog apskritai imant, kiekvienus 33 metrus žemės gilumos 
karštis padidėja 1°C. Skaičius metrų, kuriuo temperatūra pa¬ 
kyla 1°, einant j žemės gilumą, vadinamas geoterminiu gi¬ 
lumos laipsniu. Kaip jau rodo ir aukščiau paduodamieji pavyzdžiai, 
šis geoterminis laipsnis labai nelygus. 

Adalberto kasykloje Pribrame geoterminis gilumos laipsnis 65 metrai, o 
Ossegero rudujų anglių apygardoj temperatūra didėja 1° jau kiekvienus 5,2 metro. 
Aukšta anglių kasyklių temperatūra eina dar iš to, jog suanglėjimo vyksmu čia 
yra atsipalaidavusios daug šilimos. 

Del žymių geoterminio laipsnio svyravimų vienose kasyklose galima į že¬ 
mės plutą įsibrauti daug giliau, kai kitose. Pribramo sidabro kasyklų šuliniuose 
889 metrų gilumoj oro temperatūra siekia tik 21,8°, o Comstock'o gysloje Ne- 
vadoje, vienoje turtingiausiųjų pasauly sidabro minų, jau 610 metrų gilumoj 
temperatūra pasiekia 40°, taip jog čia išėmimą giliau esamųjų naugių karštis 
pirmiau sukliudo, nei Pribrame. 

Imant geoterminės šilimos laipsnį apskritai 30 metrų, pigu rasti, jog 
30X100—3000 metrų, arba 3 kilometrų, žemės plutos gilumoj yra vandens 
virimo karštis, 30X2000 -60 kilometrų gilumoj pasiekiama visų padarų tir¬ 
pimo punktas; tuo būdu čia jau baigtųsi kietoji žemės pluta. Taigi seniau 
ir buvo (pav., Humboldt’o) manyta žemės plutą esant 40 — 50 kilometrų 
storio. 

Betgi šiame skaičiavime daug paklaidų: pirmiausia ir tame pačiame 
gręžiny temperatūra didėja ne lygaus laipsnio greitumu, taip jog iš trumpai 
pastebėtos eilės negalima daryt išvados dėl nuolatinio didėjimo į nežinomą 
gilumą; antra, paminėtieji kasyklų temperatūros skirtumai taip nevienodi, jog 
net nė visuotinai reikšmingo geoterminės gilumos laipsnio skaičiaus nega¬ 
lima turėti; trečias dalykas, tai jog vandens virimo ir padarų tirpimo punk¬ 
tas aukštu spaudimu yra visai kiti, nei žemės paviršiuj. Todėl dėl žemės 
plutos storio mokslininkų spėjimai labai svyruoja, būtent tarp 40 ir 2000 
kilometrų. 

Ągregatinis žemės vidaus būvis. 

Jog didelėj žemės gilumoj esama didesnio karščio, negu kuriame tirpsta 
visi padarai, tas tikra. Todėl pirmiau visų ir manyta žemės branduolį esant 
žiorintį skystą. 

Bet fizika pamokė, jog skystieji kūnai aukštu spaudimu galima sukie¬ 
tinti, o tai duoda padaryti išvedimą: dėl baisiai aukšto žemės plutos spau¬ 
dimo jos vidus turi būti kietas, ir tiktai kur spaudimas staiga pasiliauja, 
pav., ugnikalnių krateruose, masė suskysta. 

Tam betgi vėl prieštarauja patyrimas: jei aukštu spaudimu dujos pra¬ 
skiedžiamos ir paskui įkaitinamos, tad pasirodo esama tokios temperatūros 
ežia, kuri peržengus skystymas, nors ir aukšto spaudimo, vis dėlto virsta 
dujomis. Šis ežios punktas vadinamas „kritingoji temperatūra“. (Kritingoji 
temperatūra skysto angliadioksido -į- 31°, švino 2000°, vario 3900°, geležies 
5200°, platinos 7000°). Dabar, kadangi žemės vidaus karštis menamas esant 
aukštesnis, kaip kritingoji visų žemės kūnų temperatūra, tad eina, jog že¬ 
mės branduolys nei skystas, nei kietas, bet dujų pavidalo. 

Pagaliau, iš greitumo platinimosi žemės drebėjimo bangų per_ žemės 
vidurį, išvesta žemės branduolį nuo kokių 1500 kil. gilumos turint būti kietą 
ir standų. Šiaip ar taip čia esama tokio agregatinio būvio, kuriam mūsiš¬ 
kiai pasakymai „kietas, skystas, dujų pavidalo“ apskritai neatatinka. 

Galutina išvada bus tokia: žemės plutos storis nežinomas; 
že m ės v id ury s yr a karš t a s, glaudus, kietas ir susidėjęs 
iš sunkiųjų metalų. 

Taip esant, atrodo, jog visa ugnikalnių lava kyla iš karšto žemės vi¬ 
durio ir jog ugnikalnių kaminai yra kaip ir „atsargos ventiletoriai“, pro ku¬ 
riuos žemės branduolys, kartų kartais atsipalaiduoja nuo dalies savo baisin¬ 
gai suspaustos masės. Šitokia pažiūra buvo visur išsiplatinusi, kai dar buvo 
tvirtai tikima žemės plutą esant labai ploną. Betgi tokia pažiūra visai nesi¬ 
laiko, jei žemės plutą manysim esant šimtų arba net tūkstančių kilometrų 
storio.. 

Šiai sunkenybei išvengt ir taip pat suprasti toms premisoms, kurio¬ 
mis paremta dauguma išvedimų dėl mūsų žemės būvio dangaus kūnų tarpe 
apskritai ir ypač jos kaipo saulės planetos, pažinkime ipotezes, aiškinančias 
mūsų žemės (ir pasaulio) kilimą. 

P r. Dovydaitis. 


Kosmogonijos ipotezės. 

Pasaulio kilimo problemą, vis tiek, ar viso nejudamųjų žvaigždžių dan¬ 
gaus apskritai, ar tiktai mūsų saulės sistemos, mokslingai nagrinėt imasi 
kosmogonija (= pasaulio kilimas); kaipo tokia, betgi ji negali būti 
tikrai griežtas mokslas, kadangi, neturėdama pakankamai empirinio pagrindo, 
ji tegali dirbti tik su i p o tezėmis, ir dauguma atvejų net tik su galimu¬ 
mais ir spėjimais. 

Jau jos pagrindinė premisa, jog pasauly tikrai būtų evoliucijos iš. 
kaoso į kosmosą, nėra griežtai išrodoma, nors taip pat ir Njutono nuo¬ 
monė, jog žvaigždžių pašautai ir saulės sistema išėję iš Kūrėjo rankos vi- 

sai padaryti, turi visa prieš save ir nieko už save. Šiaip ar taip, paskuti¬ 
niais dešimtmečiais labai daug dirbta kosmogonijos srity. Bet visa eina 
taip, jog viena teorija rūpinasi tik griaut ir nusmerkt kitą; ir lig šiol dar nė 
viena iš daugelio ipotezių nepajėgė visoms kitoms įsiviešpatauti. Tiek tėra 
jose bendra, jog visų fizininkų ir astronomų tvirtu įsitikinimu, pasaulis fakti- 
nai yra išsiplėtojęs iš žalių pradmenų; taigi, kosmogonija nėra tuščias niekas, 
bet rimta, dažnai matematiniam apskaitymui prieinama dangotyros šaka; ji 
tik ir apkarūnuojanti astronomiją ir tikrai imant, tirianti giliausias ir kilniau¬ 
sias, nors ir, gal būt, ilgai neišsprendžiamas to mokslo problemas. 

Taigi, kosmogonija laikos ir krinta su faktu pasaulio evoliucijos iš jo 
kaosinės pradžios. 

a) Senosios ipotezės. 

Istorijos atžvilgiu kosmogonija yra jaunesnioji sesuo teogonijos 
t. y. nuomonės apie dievų kilimą ir jų giminės eilę. Seniausios kosmogo¬ 
nijos lytys nieko neteikia astronomija*, kaip teogonija nieko filosofijai. 

Sveikesnio protavimo minčių pradus yra išreiškę pirmieji graikų gam¬ 
tos filosofai (joniečiai). Jie visij daiktų pasidarymą bandė išvest iš 
visuotino principo, iš pirmuonės pasaulio medžiagos. Jie statė sau dvejopą 
klausimą: iš ko būtų pasaulio medžiaga ir kokiomis atmainomis ji paga¬ 
minanti pasaulio daiktus. 

Šitoks paties klausimo pastatymas yra ir dabartinėse kosmogonijos teo¬ 
rijose, kur pasaulio evoliucija išvedama jau iš tam tikro pasaulio sub¬ 
strato (atomų, elektronų) tam tikrame agregatiniame būvy (kosminiai 
dulkių debesys, dujų ūkai). Betgi klausimo išaiškinimas jų buvo ne toks 
gudrus, koki dabar. Būtent, Mileto Talesas (6 a. pr. Kr.) visus daiktus 
vedė iš skystumos (vandens), Anaksimandras—iš neapspręstos kokybės me¬ 
džiagos, Anaksimenas iš dujų («oro»), Heraklitos iš ugnies. Empedoklio 
(5 a. pr. Kr.) nuomonę apie „keturis elementus“ (žemė, vanduo, oras, ugnis) 
priėmė į savo filosofijos sistemą Platonas (4 a. pr. Kr.), o Aristotelis pridėjo 
dar penktąjį (paskiau, viduramžiais, vadintą quinta essentia)—nuo nejuda¬ 
mųjų žvaigždžių sferų iki mėnulio kelio siekiamąjį eterą. Šią nuomonę 
kaip tik palaikė visos mokyklos beveik per 2000 meti}. 

Pirmutinę mekaninę pasaulio kilimo teoriją plėtojo Demokritas 
(gim. 420 m. pr. Kr.), atomistikos tėvas; jis protavo, jog svarūs ir tiesia 
line juodantieji atomai, būdami paskutinės sudėtinės esmės dalys, susidur¬ 
dami su vieni kitais padaro smarkų sūkurį, iš kurio kaip tik gimę pasauliai. 

Viduramžiams kosmogonijos klausimai buvo svetimi, kadangi tuomet 
dangų manyta esant nesuardomai neatmainingą ir išvisa nebūta giliau įsi- 
dirbus gamtotyroje. 

Dangaus mekanikos kelius pradėjo tiesti Kepleris (f 1630) ir Ga¬ 
lilėjus (t 1642), tyrusieįi judėjimo dėsnius. Kepleris, susekusis tris pla¬ 
netų dėsnius, kosmogonijos ne kūrė; jis tik išgalvojo saulėje esant „magnetinę 
jėgą“ ir aplink saulę skriejantį galingą sūkurį, kuris, kaip aplinkinė srovė, 
planingai vedąs planetas aplink jų centrinę žvaigždę. 

Šiai vadinamai sūkurio teorijai netrukus padėjo išgarsėt pasauly 
Dekartas (Descartes, Cartesius) savuoju raštu „Principą philosophica“ 
(1644). Paminėtinos dvi Dekarto aksiomos: 1) Pasauly esamos medžiagos 
daugybė nėra be galo didelė, bet yra aprėžta; 2) Kartą esamoji judesio 
daugybė palieka nuolata,—«Dievas ją palaiko taip, kaip Jis ją yra sukūręs». 

Paskutiniu dėsniu kiekvienas kūnas, pradėjusis judėt, turi būt tą judėjimą 
gavęs nuo kito ir, atvirkščiai, kiekvienas judamas kūnas suteikia savo judė¬ 
jimo dalį kitam, kurį pakliudo. Visa to vaisius yra visuotinas sūkurio ju¬ 
dėjimas- Iš šio sūkurio, neišaiškinamu keliu, kaipo išcentrinės jėgos pada¬ 
rinys, atsiskyrė dangaus kūnai. Jų apskritainis pavidalas atsirado iš to, 
jog atskirtos masių dalelės viena į kitą nusitrynė.. 

Ši teorija, nors esmingai prieštaravo mekanikos principams, nors Nju- 
tono griaujama, betgi labai išsiplatino. Ją palaikė ir toliau plėtojo Buf- 
f o n’as ir Svvedenbor g’as (De chao universali solis et planetarum, deąue 
separatione ėjus in planetas et satelfites, 1734). Reikia pridėti, jog sūkurį 
galint turėti pasaulio kuriamosios reikšmės padarė įtikima tiktai naujausioji 
astronomija nuo 1898 m. (milžinišku Orossley’o reflektorių Lick’o observato¬ 
rijoj Kalifornijoj) įžiūrėjus buvimą daugelio įvijų debesynų. 

Nuostabu, jog visų didžiausias astronomas Njutonas (1643—1727) 
buvo tolimas nuo visokių kosmogoninių spekuliacijų, tuo tarpu kai paske- 
sniosios nebularistinės ipotezės šalininkai kaip tik tuo aiškiai remiasi. Ir 
tikrai, Njutono gravitacijos dėsnis davė pirmutinį būtiniausią pagrindą kiek¬ 
vienai mokslingai pasaulio kilimo teorijai. Kiekviena kosmogonija, prieš¬ 
taraujanti šiam pagrindiniam dėsniui, drauge ir Keplero dėsniams, negali nė 
pradėti gyvuoti. 

Tuo tarpu būsimoms nebularistinėms Kanto ir Laplace’o teorijoms 
buvo rengiama dirva dar tuo, jog ieškota pagridingiau ir pilniau ištirti 
Paukščių kelio ir saulės sistemos struktūrą; nes, sakysim, tyrimas, kaip 
yra atsiradus mašina, turi maža prasmės, kol nesuprantama konstrukcija 
visų jos ratų ir jų susikabinimų. Betgi lig šio idealo dar labai toli ir šian¬ 
dienei astronomijai, gal būt, toliau, kaip kuomet kitados Nes metų metais 
esame nustebinami suradimais naujų dangaus objektų, kurie pasaulio vaizdą 
ir kosmogonijos problemas vis daro painesnius. 

Empirinio pagrindo kosmogonijos idėjoms yra davę dardu 18a. vyru, 
aprašiusiu pasaulį, kaip jį buvo įžiūrėję per teleskopą. 

Vienas jų dviejų anglas Tomas Wright’as (1711—1786). Dailidės 
sūnus, daug vargo vargęs sunkiai kovodamas dėl gyvatos kaipo laikrodi¬ 
ninkas ir jūreivis, jis laimingesnio savo gyvenimo laisvomis valandomis 
stebėjo pasaulio sutaisymą; savo rašte «An Original Theory or New Hy- 
potheses of the Universe* (1750) jis pirmutinis išreiškė paskui ilgą laiką 
vyravusią pažiūrą, jog Paukščių kelias turįs linsės pavidalą ir mūsų saulės 
sistema esti maždaug jos vidury. Iš jo eina taip pat ir spėjimas, jog šalia 
mūsiškio Paukščio kelio yra dar pasauly jų ir daugiau. Šią pažiūrą dar ir 
šiandien palaiko Scheiner’as ir kiti, remdamiesi analitiniais spektro motyvais, 
atsižvelgdami į Andromedos debesyną ir kitus panašiai išrodomus įvijus 
debesynus. Taip pat drąsus kiek ir genialingas, bet dar tuomet toli nepa- 
grystas faktais, buvo Wright’o tvirtinimas, jog visi tie Paukščių keliai yra 
kilę iš bendros pirmuonės masės Dievo visagalybe pradėtojo judėjimo vietoj. 

Kiek panašūs yra buvę ir gyvenimo keliai vokiečio elzasiečio Enriko 
Lambert’o (f 1777 m), kuris Prūsų Pričkaus II malone nuo siuvėjo pa¬ 
galbininko iškilo ligi Berlyno Mokslų Akademijos nario. Jo «Kosmologische 
Briefe“ (1761), parašyti visišku įkarščiu pasaulio kilnumo pagautos sielos, dar 
ir šiandien yra vaisingų minčių arsenalas. 

Nors jis buvo daugiau pranašas ir dainius, kaip astronomas, bet ne¬ 
mažiau, kaip dainius, buvo ir žvalus stebėtojas, plastingų idėjų kūrėjas. 
Paukščių kelią jis laikė tikra ekliptika .arba žvaigždžių keliu, kuriuo jos, kaip 

gerai sutvarkyta kariuomenė, žigiuoja aplink jų galaktinį centrą, kaip saulė 
keliauja savo tariamuoju metų keliu per zodiaką. Kaip Wright'as, taip ir 
jis mano esant ir daugiau Paukščių kelių sistemų, sistemų antros, trečios 
ir dar aukštesnių eilių, kurių armoninga sintezė visaapimamu pasaulio viena- 
tingumu skelbia didelę ir kilnią «dangaus jerarkiją». 

b) Naujosios ipotezės. 

Nebuleristinės (miglinas) Kanto ir Laplaso ipotezės. Pir¬ 
mutinis pagrindingai sunaudojo Koperniko, Keplero ir Njutono tyrimus 
pasaulio kilimo teorijai Karaliaučiaus filosofas Kantas (1724—1804) savo 
rašiny «Allgemeine Naturgeschichte und Theorie dės Himmels oder Ver- 
such von der Verfassung und dem mechanischen Ursprunge dės ganzen 
Weltgebaudes nach Nevvtonischen Grundsatzen abgehandelt* (1755). Tūlą 
mintį Kantas, kaip pats pasisako, yra paėmęs iš Wright’o, taip pat jam bu¬ 
vo padaręs įtakos ir Svedenborgas. 

Kantas pastatė sau tokį klausimą dėl pasaulio santvarkos: Ar visos 
nejudamosios žvaigždės Njutono gravitacijos dėsniu nesukristų į vieną 
gniutulį, jei lėkimo jėga nenukreiptų žvaigždžių nuo tiesaus kritimo ir tuo 
būdu nepriverstų jų skrieti aplink vieną ar daugelį centrinių punktų? Pa¬ 
našiu būdu, rods, bus buvęs kilęs mūsų Paukščių kelias, kaip ir mūsų sau¬ 
lės sistema. Toliau, daugelį debesynų Kantas spėjo esant neišmatuojamame 
toly viešpataujančias Paukščių kelių sistemas arba ^pasaulio salas*, kurias 
jis sustatė į santykius su mūsiškiu Paukščiu keliu, visa sujungdamas į vie¬ 
ną vienintelę didelę pasaulio sistemą. 

Apsčiau medžiagos Kantas turėjo mūsų saulės sistemai išaiškint. įste¬ 
bėjęs, jog planetų ir mėnulių skriejimai ir rotacijos eina taip, kaip ir saulės 
sukimas aplink ašį, ir jog visos planetos juda tuščioj erdvėj, jis ieško ben¬ 
dros priežasties ir tilto šiam visuotinam reiškiniui. Jis randa jį, sakydamas, 
jog visų daiktų pradžioj visa erdvė ligi saulės sistemos ežių turėjusi būt 
buvusi pripildyta nesibaigiamos elementinės pagrindinės materijos, kurią jis 
vaizdavosi, kaip kosminį dulkių debesį pavidalo šalutinės žvaigždės su cen¬ 
triniu suglaudėjimu. Jos daleles, dėl sunkumo jėgos krintamas į atrakcijos 
(pritraukimo) centrą, repulsinė (atstumiamoji) jėga nukreipianti į šalį ir sta¬ 
čias kritimas pavirstąs apskritiniais judėjimais. Tuo būdu esą išaiškinama 
sukimas aplink ašį saulės, kurią Kantas taria pasidarius anksčiau planetų, 
taip pat ir lygios krypties visų planetų ir mėnulių skriejimas ir sukimas. 

Pamažu dangaus kūnai virstą skystais pagaliau ir kietais. Pirmiausia 
sukietėjąs paviršius; po jos apdangalu įvyksta atsiskyrimas sunkios ir lengvos 
medžiagos; paskutinioji patenka po kieta žieve ir padaro ten didelių urvų, di¬ 
džiausių arti pusiaujo, į kurias įsmunka pluta, ir paviršius pasidaro nelygus. 

Dar daugeliu astronominių įstebėjimų Kantas išrodinėja, jog pasaulis 
yra medžiaginis vienetas, kuris mekaniškai plėtojasi amžinais dė¬ 
sniais, niekumet nesibaigdamas, «visumet darbe gaminti naujų daiktų ir nau¬ 
jų pasaulių*. Visos minčių virtinės galas tai pagarsėjusis Dievo išrodymas. 
_«Jei pasauly žymu tvarka ir grožis, tai yra Dievas. Ir jei ši tvarka galėjo 
ištekėt iš visuotinų gamtos dėsnių, tai visa gamta yra būtinai aukščiausios 
išminties veiksmas (Wirkung)». 

Didelės, pasaulio judinamos idėjos tūlais laikais, taip tariant, kabo ore. 
Todėl nenuostabu, jog po keleto dešimtų metų kitas gaivotojas—rodos, ne¬ 
žinodamas apie Kanto raštą—priėjo visai panašių išprotavimų. Tai Paryžiaus 

matematininkas, fizininkas ir astronomas Laplasas (Laplace 1749—1827). 
Savo mintis jis išdėstė dviejų tomų kūriny «Exposition du systėme du 
monde» (1796 ir pataisė 1808). 

Laplasas aiškina tiktai saulės sistemos kilimą. Pradedamuoju evoliuci¬ 
jos punktu jis ima žiorintį, karštą, apskritainį dujų debesį, kurs jau (neišai¬ 
škino, kode!) sukasi aplink savo ašį. Tuo būdu atsiradusis rotacinio elip¬ 
soido, V3 dalimi suplokštėjusio poliuose, centras buvo kur dabar saulė, 
o kraštai siekė toli už dabartinės toliausios Neptūno planetos kelio. Išleisda¬ 
ma šilimą į šaltą pasaulio erdvę, masė vėso, ir to padarinys buvo sukimosi 
paskubėjimas dėl dujų kontrakcijos. Sukimosi greitumui vis didėjant, iš išcen¬ 
trinės jėgos turėjo kilti didelis ekvatorinis kamuolio lankas; sukimosi grei¬ 
tumui peržengus tam tikrą rėžtą, tas lankas turėjo pusiaujo (ekvatorio) plok¬ 
šty visai atsiskirti nuo masės ir palaidai suktis, kaip dujų juosta. Del nuo¬ 
latinio tąsymosi ji sutruko į gabalus; didesnieji gabalai pavijo tuo pačiu ke¬ 
liu lekiamus mažesniuosius, ir visi susiglemžė į kamuolį, sudarydami at¬ 
skirą planetą. Šitas reiškinys atatinkamais protarpiais kartojosi tol, kol 
pasidarė paskutinė Merkūro planeta; miglų likutys susigniužo į dabartinę 
saulę. Tuo būdu mūsų žemė yra šeštasis saulės vaikas. Prieš ją yra kilę 
Neptūnas, Uranas, Saturnas, Jupiteras, Marsas, po jos — -Venera ir Mer- 
kūras. 

Kadangi ir atsiskyrusios juostos sukosi pilnatim ir išlaukinėj pusėj tu¬ 
rėjo didžiausio smarkumo, tad ir kiekvieną kartą atsiradusi planeta turėjo 
suktis į tą pusę (iš vakarų į rytus), kaip ir saulės kamuolys. Kas pirmiau 
buvo atsitikę visam gniutuliui, tas paskiau atsikartojo mažiesiems dujų pla¬ 
netų kamuoliams, iš kurių antraeilių juostų pasidarė mėnuliai. Saturnas dar 
lig šiol tebeturi juostą, kaipo nebylį reiškėją įvykusiojo saulės sistemos su¬ 
sidarymo. 

Laplaso teorija stebina savo paprastumu ir pavaizdumu, ypač vaizduo¬ 
jant ją žinomuoju Plateau eksperimentu — alkoolio ir vandens mišiny 
sukant aliejaus kamuolį. 

Kometas Laplasas laiko svetimuoliais, «kaipo mažus debesynų ta¬ 
škus su branduoliais, kurie klajoja nuo vienų saulės sistemų prie kitų 
ir pasidarę susiglaudėjimu tokiu dideliu skėtrumu pasaulio erdvėj išsiplati¬ 
nusios miglų pavidalo materijose 

Pastačius Kanto ir Laplaso aiškinimus šalia vienas antro, pasirodo 
daugelis svarbių skirtumų: Kantas išrodinėja ir taikina savo mintis pa¬ 
sauliui daug plačiau, nei Laplasas. Kantas pradeda nuo rimty esančios 
masės, kuri tik pamažu pereina į tvarkingą rato judėjimą; Laplasas pradeda 
nuo žioruojamo sukančiosi dujų kamuolio. Pasak Kanto, planetos 
pasidaro bet kuriose vietose atsitiktinai, lokalinai susigniužus glaude¬ 
snėms masės dalelėms atrakcijos pagalba. Laplasui dujos glaudėja nuo 
periferijos, dėl to, jog atvėsta šilimos teikiamoji centrinė saulė; 
iš kondensacijos atsirandą juostos, dėl medžiagos nelygumo virstančios 
kamuoliais. Pasak Kanto, planetos glaudesnės einant iš lauko į vidurį; pa¬ 
sak Laplaso 'tas nebūtina; čia tik imama tolimesnes nuo saulės planetas esant 
senesnes už artimesnes. 

Todėl neteisinga laikyt abi ipotozes viena ir kalbėt apie Kanto La¬ 
plaso ipotezę, kaip tai daroma vadovėliuose. Laplaso teorijos negalima lai¬ 
kyti net Kanto teorijos tolesniu plėtojimu. 

Panašios Kanto ir Laplaso ipotezės yra tuo, jog abi saulės sistemą 
išvesdina iš sukančiųsi miglų, kalba apie miglos kondensaciją į branduolius, 

iš kurių kylančios pirmosios eilės centrų (saulė), aplink kuriuos skrieja kiti 
kondensacijos produktai (planetos), kurie patys vėl gali virsti antrosios eilės 
centrais kitiems kūnams (mėnuliams). Del to, jog šiedvj ipotezės išplėtodina 
pasaulį iš miglų masės, jos vadinasi nebularistinės (nebula—migla), 
arba dujų evoliucijos teorijos. 

Kalbant apie Kanto ir Laplaso ipotezę vadovėliuose, kur paprastai 
ir Kanto ir Laplaso aiškinimas laikomas vienu, paprastai sekama dau¬ 
giau Laplasu. 

Už nebularistinę pasaulio kilimo ipotezę kalbėtų, rodosi, šit kurie faktai. 

1. Astronomija^ rodos, konstatuoja kitose dangaus kūnuose tuosius 
laipsnius, kuriuos ta ipoteze turėjusi pereiti mūsų saulės sistema: pirmuti- 
tinės miglos dujas pavaizduoja kometos, žiorinčią_ dujų masę rodo įviji 
miglynai (pav., Andromedos), ugnies skystą žemės būvį matome dar saulėj, 
planetų kilimą iš juostų vaizdiną Saturno juosta, senesnę, kaip žemė, stadiją 
rodo mėnulis, o paskutinius dangaus likučius vaizduoja meteoritai. 

2. Žemės vidurio karštis rodytų žemę senovėj buvus žiūrinčią skystą 

masę. 

3. Spektrinis analizas rodo ir saulėj esant tuos pats elementus, kaip 
ir žemėj. 

4. Ipotezė išaiškina įvairų planetų kūno svorį (^glaudumą). 

5. Išaiškina planetų sukimąsi ta pačia linkme aplink savo ašį iš vakarų 
į rytus ir jų kelius, esamus beveik toje pat plokštyje — saulės pusiaujo 
plokštyje. 

Betgi jau ir Kanto laikais buvo reikšta taip pat ir abejojimų dėl jo 
ipotezės. O matematikai, astronomijai, fizikai, kemijai žengiant tolyn, abejo- 
tojų balsai darėsi vis garsesni ir priešingi išrodymai vis labiau įtikimami, ir 
šiandien nemažas mokslininkų—būtent matematininkų ir fizininkų—skaičius 
šios ipotezės visai ne palaiko. 

Svarbiausieji faktai prieš ją šit kurie: 

1. Kiekvienai dujų masei esti skėtrumo kraštas; šį pasiekusios, mole¬ 
kulės pakrinka bekraštėj pasaulio erdvėj. Galvojant saulės sistemos medžiagą 
dujų pavidalo lygiai išsiskirsčius visoj erdvej ligi anapus Neptūno kelio, anas 
krašto punktas būtų toli peržengtas. 

2. Atrakcijos esti tiktai tarp pavienių atskirtų dalelių, dulkelių, bet ne 
omogeninėj (vienos rūšies) dujų masėj, kurią bent Laplasas rodos, stato 
evoliucijos pradžioj. 

3. Kanto manymas, jog iš nesuskaitomų susistūmimų smulkiausių į 
saulę krintančių dalelių pagaliau turėjo kilt judėjimas (skriejimas) ratu, yra 
tuščias vaizduotės padaras. Matematika neįstengia nustatyti veikmės viens 
kitam jau trejeto kūnų. 

4. Dangaus kūnui susitraukiant, gaminama šilimos, turinčios tam tikrą 
santykį su kontrakcijos laipsniu. Imant dabar pačiame miglų gniutulio krašte 
(Neptūno kelias) pradžios temperatūrą arti absoliutingo nulio punkto 
(—273°C), saulės kontrakcijos šilima turėtų būti per 6 milijonus laipsnių; 
tokio saulės karščio galimumą daugelis fizikų neigia. 

5. Juo dangaus kūnų tūris mažesnis, juo jis labiau pagreitina savo 
apsisukimo greitumą. Neptūno apsisukimo aplink saulę laikas (165 metai) 

teikia mums matą, kaip greit dujų gniutulas sukos aplink savo ašį, kai 
Neptūnas nuo jo atsiskyrė. Kiekviena arčiau centrinės saulės skriejanti pla¬ 
neta savo mažesniu apibėgimo laiku turi mums parodyt iki jos atsiskyrimo 
įvykusį apsisukimo pagreitėjimą. Dabar, rods, prie saulės artimųjų planetų 
apibėgimo laikotarpiai vienodai didėja, bet gi mekanikos dėsniais apskaitant 
pagreitėjimą teorijoj, gaunama daug didesnio greitumo, negu tikrai įstebimas. 

6. Juosta gali tik tuomet atitrūkt jei lėkimo jėga praneša sunkumo 
jėga. Fizika atsirėmus išskaičiuojant, kokis sukimosi greitumas būtų reika¬ 
lingas, idant, pav., nuo žemės atsiskirtų mėnulio juosta, žemės diena te ga¬ 
lėtų trukti tiktai nuo 2 (Love) ligi V26 (J. Darvinas) valandos. 

7. Saturno juosta yra skaidri; ji turi būt susidėjusi iš pavienių kūnų, 
gal būt, iš meteoritų spiečių. Taigi, ji joks išrodymas Laplaso dujų juostos, 
ir Kanto «pakiluseji garai» yra visai tuščias įsivaizdavimas. 

8. Planetų glaudumo skaitmens, tiesa, rodo keturias vidurines planetas 
esant glaudesnes, kaip keturios išlaukinės; bet nėra vienodos eilės, ir ypač 
stebina menkas centrinės saulės glaudumas (0,25). 

9. Kantas sakė, jog planetų keliai, tolstant nuo saulės, vis darosi eks- 
centringesni. Bet didžiausias ekscentringumas Merkūro, mažiausias Veneros. 

10. Išrodyt, kad senovėje sukęsis dujų gniutulas, vėlybesnieji tyrinė¬ 
tojai mielu noru, imdavo žemės suplokštėjimą ašigaliuose. Bet jau daugiau, 
kai 100 m., kai Playfair’as nurodė, jog ir smarkaus vėjo reiškinys su 
ledo ir vandens veiksmu galėtų išaiškinti esamąjį ašigaliuose masių trūkumą. 

11. Vienodas saulės sistemos kilimas turėtų rodyt vienodą judėjimo 
kryptį visų jos klausomų dangaus kūnų. Bet teip nėra: Urano mėnuliai 
nukrypę 98° nuo didžiausios sukimosi plokšties; abu Marso mėnuliai skrieja 
beveik stačiai per Marso kelią; taip pat Neptūno mėnulio labai nukry¬ 
pusi plokštis. Pagaliau 1898 m. Pickering’as surado devintąjį Sa¬ 
turno mėnulį ir 1905 m. Per r i n e du kraštutiniausiu Jupitero mėnuliu, 
kurie visų didžiausiai nustebino astronomus, pasirodydami sukąsi aplink 
savo planetas į priešingą pusę (iš rytų į vakarus), tuo tarpu kai jų drau¬ 
gai bėgo paprasta linkme (iš vakarų į rytus). Šitokie paradoksingi reiški¬ 
niai visai pagriauna Laplasą 

Yra dar ir daugiau svarbių argumentų prieš nebularistinę ipotezę Taigi 
nenuostabu, jog matematininkas ir fizininkas Holzmūller’is padarė 
išvadą: «Kanto ir Laplaso ipotezė tenka laikyti neišgydo¬ 
mai sergančia; ypač Kantas buvo matematikos diletantas, jo teorija yra 
filosofijos prikvėpta poezija, gamtos epas, nederąs į mokslo vadovėlius.*) 

O bėgti negalim jos nežinoti. Ši teorija yra davusi impulso daugeliui 
kitų mokslo darbų ir pirmiausia geologijoj; čia ugnikalnių, kalnų struktūros, 
žemės drebėjimo mokslas yra persunkti miglų ipotezės premisomis; taigi 
dar praeis mokslininkų generacijos, kol geologijos mokslo rūmai atsivalys 
nuo šios ipotezės akmenų; o dar tolesnių kartų prireiks pastatydinti naujam 
rūmui, kuris galėtų visaį pavaduoti senąjį. 

Tuo tarpu tokio rūmo dar neturim; o kalbėdami apie naujesnius pa¬ 
saulio kilimo aiškinimo bandymus, pamatysime, jog visi tyrinėtojai iš dalies 
sąmoningai, iš dalies nesąmoningai eina Kanto arba Laplaso mintimis. 


*) O. Holzmiiller, Elementare kosmische Betrachtungen iiber das Sonnensystem und 
Widerlegung der von Kant und Laplace aufgestellten Hyphotesen iiber dessen Entwick- 
Hmgsgeschichte 1906. 

Taip antai, Faye’o (Sur l’origine du monde 1896) ir jėzuito Braun’o 
(Ūber Kosmogonie vom Standpunkt christlicher Wissenschaft 3 1906) teo¬ 
rijos yra tik daugiau ar mažiau pataisyta Kanto ir Laplaso ipotezė. Ir juodu 
pradeda nuo senovėj visą pasaulį pripildžiusios be galo skystos dujų masės, 
kuri paskui ėmė judėti, tirštėti centrais ir t. t. Taip pat ir Berlyno moksli¬ 
ninkas A. Meydenbauer’is pasistatė iš anksto uždavinį išgelbėti di¬ 
džiausius Kanto aiškinimo punktus, persunkti juos modernomis idėjomis, 
nors pats jis kūrė visai naują teoriją. 

Konglomerat/nės teorijos. Meydenbauer’is išėjo į viešumą 
su nauja meteoritų teorija. (Kant oder Laplace 1880). Pasak jo, 
meteoritai nesą kieti dangaus kūnų gabalai, kurie, patekę į atmosferą, trin¬ 
damiesi į orą, iki raudonio įkaista, bet jie pirmiausia esą kosminiai 
debesys, susidėjusieji iš smulkiausiai pasiskirsčiusios dulkių pavi¬ 
dalo medžiagos. Ji palaidai laikantisi elastingoj aplinkoje, būtent 
«permanentingose» dujose. Mažiausiųjų dalelių tolis nuo viena kitos 
esąs per didelis, kad būtų galimas keminis ar fizinis veikimas vienų kitoms; 
taigi jos nesančios ir karštos. įėjus į atmosferą įvykstą susiglaudimo; 
smulkiausios dulkelytės susisiekiančios su oro deguoniu ir oksiduojančios!, 
atsirandant stipriai šilimai. Geležis, silikis, pav., sudega kietais oksidais. 
Magnezija sudaro labai švelnią «magnezijos vilną*, kuri ilgai, kaip uodega, 
palieka atmosferoj; grynanglis duoda dujų pavidalo sudegimo produktų—jo 
buvimas krintamosiose žvaigždėse išrodytas spektroskopu. 

Šitą ipotezę Meydenbauer’is taikina mėnulio paviršiui aiškint ir paga¬ 
liau iš to padaro išvadas pasauliui kilti. 

Dangaus kūnai pasidarą šitaip. Pradžia esanti kosminis debesys di¬ 
dumo mūsų saulės sistemos masės. Jo ir ant jos susirenkanti atmosfera 
(iš «permanentingų» dujų), «kuri betgi dėl paskirstymo didelėj erdvėj negali tiek 
susiglausti, kiek pakaktų sukelti keminiam atomų vieną kitam veikimui*. 
Pamažu didėjamas artimesnis grupavimąsi per labai ilgą laikotarpį surengia 
visišką ir staiga {vykstamą suglaudėjimą. «Būtent, kai pasidaro bet kurioj 
vietoj suglaudėjimo centras (sakysim, palyginamas su baltu debesėliu skai¬ 
driam danguj), tad ten užguls kosminių debesų masė; permanentingos dujos 
iš užgriūvančių masių bus išvarytos lauk ir susitelks jos paviršiuj. Jos čia 
sudaro nelygaus glaudumo sluoksnį ir todėl gali palaikyti oksidaciją ir ardyt 
pamažu užgriūvančias naujas mases, tuo tarpu kai vidury palieka tik iš 
dalies oksiduotas branduolys iš sunkiųjų elementų, metalų. Ši oksidacija 
arba degimas vientisų ir smulkiai susiskirsčiusių elementų, kaip ir jų susi¬ 
glaudimas į nenutrūkstamą kūną esti priežastys milžiniškos švie¬ 
sos ir šilimos, kokią mes turime saulėj ir kokią su pagrindu sakome 
esant ir nejudamosiose žvaigždėse*. 

Visai panaši į Meydenbauer’io ipotezę. yra C h a m b e r 1 i n’o p 1 a ne¬ 
tęs i m ai i ų i p o t e z ė (1905). Ir pasak Chamberlino, mūsų saulės 
sistemos nariai pasidarę^ ne iš pirmuonių miglų, bet iš nesuskaitomų ma¬ 
žiausių (meteoritiškų) kūnelių, planetesimalių (planetesimals), kurios, kaip 
musų dabartinės planetos, judėjo ratų keliais aplink dujų pavidalo centrinį 
kūną. Pamažu planetesimalės susijungė į didesnes «planetas*, taigi nepa¬ 
sidarant joms sutirpusioms skystoms. Susijungimas įvyko ne dėl atrakcijos, 
bet dėl atsitinkamų «kolizijų». 

Chamberlin’as ir Meydenbauer’is pabrėžia be. galo švelnų dulkių pavi¬ 
dalo pirmuonės medžiagos pasiskirstymą. Betgi nestinga šalininku nuomo¬ 
nės, jog planetos gali pasidaryti, sukrintant draugėn didesniems k i e- 

tiems kūnams, kaip meteoritai. Suskaitoma, jog kasmet žemei ateina 
kokia 20 milijonų kilogramų meteoritų medžiagos; taigi per tris šimtus tūk¬ 
stančių bilijonų metų iš to pasidarytų tokia masė, kaip žemės. Taigi, kodėl 
negalimas mūsų saulės sistemos kilimas iš meteoritų sukritimo? Didžiau¬ 
sias šios nuomonės atstovas yra astrofizininkas Lockyer’as, Londono 
«Solar Physics Observatory» direktoris. Pasak jo tyrimų, pasauly skrieją 
tūkstančiai meteoritų spiečių; daugybė kometų, Saturno juostos, saulės ka¬ 
rūnos srovės susidėję iš meteoritų. Ir miglų taškai, tos busimųjų pasaulių 
gimimo vietovės, ne kas kita, kaip iš kietų kūnų susidėjusieji meteoritų 
spiečiai, kurie tik po ilgo klajojimo, kolizijų ir susidūrimų susitelkią iš da¬ 
lies į dujų pavidalo nejudamąsias žvaigždes. 

Visos meteorinės ipotezės neatsako į priekaištą, kad dar niekur nepa¬ 
stebėta iš meteoritų susitelkimo susidarius dangaus kūną, tuo tarpu įstebėta 
priešingų reiškinių — meteoritų išsiskirstymas. Ir dėl masės kasmet kliū- 
vančių žemei meteoritų mokslininkų nuomonės labai nevienodos: pav., Nor- 
denskjold’as skaito jų į 19 milijonų tonų, Ratzel’is pasisako nedau¬ 
giau už 20 tonų, de Lapparent’as — už keletą kilogramų. Prieš žemės 
plutos pasidarymą iš meteoritų protestuoja ir geologija: «Geologinės drum¬ 
zlės, be retų pėdsakų, neturi jokių įžiūrimų meteoritinių žymių. Nėra jokio 
išrodymo, kad silūro laikotarpy žemė būtų buvusi iš dangaus smarkiau 
bombarduojama, kaip 20 amžy; jos visa struktūra, einant nuo apačios, nie¬ 
kaip negalėjo tuo būdu atsirasti» *). 

Del šitų trūkumų Lockyer’o teorija, kaip ji buvo išreikšta savo pra¬ 
džioj, šiandien vargu bau kieno palaikoma. Betgi palaikant jos pagrindą, nors 
šiaip daugel ką joje perkeltus, eilė tyrinėtojų, tarp kitų J. Darvinas, 
Laska, RatzePis, Wallace mena kai kuriuos reiškinius, kaip didelį žemės 
vidaus glaudumą, Saturno juostas, mėnulio paviršiaus pavidalą, rodant pavie¬ 
nių dangaus kūnų struktūrą iš susikrušusių meteoritų. 

Kiti, kaip Zehnder’is, statydami meteoritų ipotezę ant sveikesnio 
pagrindo, sugalvoja naujas, kitokias ipotezes. 

Visos lig šiol apžvalgautos teorijos, išvedančios pasaulio kilimą iš 
smulkesnių ar stambesnių kietos medžiagos dalelių, vadinamos bendru var¬ 
du — ko n gi ome ratinės, arba aglomeratinės, teorijos. 

Regeneracines teorijos. Šitos rūšies teorijos pradeda ne nuo pa¬ 
čios pirmutinės medžiagos, bet jau ima buvus vienokį ar kitokį dangaus 
kūnų pasaulį, iš kurio persikeitimo paskui išveda dabartinį mūsiškį pasaulį. 

Taip antai, Zehnder’is ima buvus pasauly didelį, # bet ne begalinį 
skaičių dangaus kūnų, visus su didele judėjimo energija. Ėmęs dveitą to¬ 
kių kūnų, Žehnder’is išrodinėja, kad po tam tikro laiko juodu būtinai 
susimušią į daiktą, pavirzdami vienu kūnu, sukančiuosi aplinkašį. Iš to su- 
sikūlimo atsiranda milžiniško karščio, dėl kurio visa esamoji medžiaga pra¬ 
skysta arba virsta garu. Atsiranda toks reiškinys, nuo kurio pradeda Lapla¬ 
sas. Taigi Zehnder’is išaiškina dujų gniutulio aukštą temperatūrą ir jo su¬ 
kimosi, ko Laplasas neišaiškino. Bet Zehnder’is savu ruožtu neišaiškina 
pirmutinio savo dangaus kūnų judėjimo. — Iš visa ir Zehnder’io teorija ne¬ 
atsispiria priekaištams, kurie daromi meteoritinėms teorijoms. 

Dar smulkiau, kaip Zehnder’is, ir daugely pavienių atvejų nuo jo skir¬ 
tingai, vaizduoja Moulton’as atsiradimą meteoritinių masių, iš kurių jis 
stadyna mūsų saulės sistemą (ne pasaulio kilimą plačia prasme). 

*) Agnės Clerke, Modern Cosmagonies, 1905. 

Moulton’as pradeda nuo buvimo daugybės, žvaigždžių. Mūsų saulės 
sistema, pasak įo, atsiradusi iš nejudamos žvaigždės, taigi iš vienos dauge¬ 
lio danguj esamųjų saulių, susidūrus jai su kita tokia ir iš to kilus įvijoms 
migloms. 

Moulton’o teorija kai kuriuo atžvilgiu papildo Zehnder’į. Vėl, jos ver¬ 
tė tokia, jog ji parodo saulės sistemos evoliuciją galėjus eit ir priešinga 
kryptim, negu mano nebuleristinės ir meteoritinės ipotezės. 

Kaip Moulton’as, taip ir žinomasis Stockolmofizininkas Svante Ar- 
rhenius aiškina miglas, iš kurių turėję atsirasti dangaus kūnai, iš susidū¬ 
rimo dviejų dangaus kūnų. Bet jis dar išveda į vaidytuvę ir naujų jėgų, 
pasak jo, dalyvaujančių pasaulio susikūrimo ir susiardymo vyksme. Tokių 
jėgų esą trejetas: spindulių spaudimas, keminė energija ir ele¬ 
ktra. Ir Arrhenius dirba su miglų taškais, kaip Laplasas, su susigniužusia 
medžiaga, kaip Kantas. Jis tik steigias atskiruose dalykuose giliau mokslo 
akimis įžvelgt; ir kad pastatydintų naują pusaulį, jam reikalinga suardyti jau 
esamasis. — Tas pat ir su Zehnder’io ir Moulton’o aiškinimais. Jų visų te¬ 
orijos^ ege ne raci n ės. 

Ši trumpa apžvalga pačių svarbiausiųjų naujųjų kosmogonijos teorijų 
tikrai parodo, jog visos jos turi daugiau ar mažiau bendra su Kanto ir 
Laplaso aiškinimais, nepaisant jų visų teisėtai jiems daromų priekaištų. 
Geresnio, kuo sektųs pakeisti Kanto ir Laplaso aiškinimai, dar lig šiol nie¬ 
kas nesukūrė. 

Kas galima manyt apskritai dėl mūsų kosmogonijos žinių ateity? 
Pakartojame čia J. Darvino žodžius: „Esame matę, jog yra galima su tam 
tikru įsitikėjimo laipsniu susekti saulės sistemos kilimas ligi iš pirmuonių 
miglų ir jog yra pagrindo tikėti tuo pat būdu kilus ir žvaigždes. Bet šios 
pirmuonės miglos tiek pat reikalingos išaiškinimo, kaip ir jų vėlesnioji 
žvaigždžių padermė. Taigi, ir laikant šias, teorijas teisingomis, pasaulio iš¬ 
aiškinimo pažanga pagailėtinai menka. Žmogus yra tik mikroskopinė bū¬ 
tybė, lyginant su astronomine erdve, ir jis gyvena nežymioj planetoj, sukan- 
čiojoj aplink žemesnės rūšies žvaigždę. Ar tai nesirodo niekai vaizduotis, 
jog jis suradęs pasaulio kilimą ir tikslą, kaip kad laukti kambario musę 
mus pamokysiant apie planetų judėjimą? O betgi, kiek ilgai jis egzistuos, 
jis varys tolyn savo gamtotyrą ir be abejojimo suras daug nuostabių da¬ 
lykų, kurie lig šiol dar paslėpti. Iš tikrųjų, mes turime apkvaist nuo visa, 
ką žmogus yra pajėgęs surasti, bet visais laikais paliks neišmatuojamas dy¬ 
dis, ko neištirta, žmogaus išdidumui sumažinti. Mūsų vaikų vaikai taip pat 
žiūrės į žvaigždėtą dangų ir stebėsis, bet mįslė niekumet nebus įminta“. 

Kiti žiūri į ateitį optimistingiau. „Rods, neprivalome pamiršt, jog 
astrofizika, vienintelė galinti teikti žinių apie pasaulio pasidarymą, gyvuoja 
tik pusę šimto metų. Kai dangaus kūnus su spektroskopo šviesą juntamais 
stiklais bus sekę ne pavieniai tyrinėtojai, bet ištisos kartų kartos, tuomet, 
gal būt, gamtos mokslas pajėgs bent nurodyti kryptį, kuria eina nejudamųjų 
žvaigždžių ir miglų taškų evoliucija“ *). 

Tikėkimės! Pr. Dovydaitis. 


V A. GockeI, Scbi)pfangsgesescliiclitliche Theorien 2 1. Koln, 1910, 162. Šias pui- 
Kj a s kiiygeles kaip tik patariame skaityti visiems, kam kosmogonijos klausimai rūpėtų 
plačiau pažinti, kiek jie pakliūdyti šiame mūsų straipsnely. Jose nurodyta apščiai ir li¬ 
teratūros tais klausimais. 

Povilo Matulionio 60 metų sukaktuvėms. 

(1920—VIII—5). 

Šito mūsų gamtininko ir lietuvybės darbuotojo 60 metų sukaktuvių 
proga pasinaudojame patiekt keletui brožų iš jo asmens gyvenimo ir gam¬ 
tos tyrinėjimo darbų. 

Matulionio Stasio Povilas gimė 1860 m. rugpjūčio mėn. 5 d. Kupiškio 
miestely valstiečių šeimoje, paskutiniu iš gyvenusių 8 vaikų. 

Pirmus mokslus įgijo namie ir 7 metų jau savo beraštei motinai skaitė 
Valančiaus knygutes ir šventųjų gyvenimus. Vieną šaltą rudenio rytą per 
gruodą basas pabėgo į mokyklą kitame miestelio krašte, nes tėvai dar 
neleido. 

1873 metais įstojo į Dinabarko realinę mokyklą. Nuo 3 klas., tėvui 
mirus, vyresniajam broliui pavargus, turėjo savo uždarbiu mokslus eiti, 
bemokydamas kitus. 

Jam mokslas ėjo gerai, buvo stipenduojamas. IV klasėj pradėjo raši¬ 
nėti rusiškas, klasėje skaitomas, eiles ir lietuviškas — atostogomis Kupišky 
skaitomas iš rankraščių. 

Pabaigęs realinę mokyklą ir neturėdamas lėšų eiti aukštesniajam 
mokslui, 3-jis metus mokė dvaruose dvarininkų vaikus, iš ko susidėjo pir¬ 
miems metams pinigų. 1885 m. įstojo į Petrogrado Miškų Institutą ir 
1889 m. baigė stipenduojamas. 

Besimokydamas rusų mokyklose, nė vieną dieną nepamiršo apie Lie¬ 
tuvą ir lietuvius; kur tik sutikęs lietuvį, jį žadino ar kalba, ar slaptai įgy¬ 
tomis knygutėmis. Dar realinėje mokykloje iš jo išvydo ir kunigas J. Tumas 
naujųjų slaptų liet. knygelių. Institute jam buvo pažystami visi lietuviai: Jonas 
Spudulis, R. Šliupas, Baltromaitis, E. Volteris, V. Matulaitis ir kiti. Visur 
prisidėjo prie žadinimo, prie tautinio darbo. Tada bendradarbiavo su Jonu 
Šliupu, leidusiu Amerikoje „L. Balsą“. Patį Juozą Pilsudskį bemaž nesu¬ 
lietuvino, sulietuvinęs jo draugą iš Vilniaus Konst. Gomulickį, išmokusį 
lietuvių kalbos. 

Jam dalyvaujant, buvo užmegzta daugybė lietuvių jaunimo slaptų ir 
viešų ratelių ir draugijų. Jonui Staugaičiui Varšuvoje padėjo varyti Zoolo¬ 
gijos Botanikos Majevskio Žodyne lietuvių skyrių. Petrapilio Geografijos 
Draugija buvo išrinkus jį savo nariu korespondentu už etnografines apie 
lietuvius žinias. 

Baigęs institutą, stojo tarnauti girininko (liesničiaus) pagalbeninku prie 
Petrapilio Pskovos valstybės turtų. Jau 1894 metais, balandžio 24 d. buvo 
iš netyčia, be žinios didesnės vyresnybės, perkeltas jaunuoju taksatoriu 
į Vilnių ir tuojau vedė ir su savo jauna žmona, negirdėjusią liet. kalbos, 
brido per Lietuvos miškus ir kaimus. 

Vilniuje sutelkė 12 lietuvių ir įkūrė slaptą lietuvių draugiją atgaivinti 
Vilniuje lietuvybei; 1895 metais jau pradėjo toji draugija kovoti dėl Šv. Mi¬ 
kalojaus bažnyčios. 

J Vilnių 1897 m. atvyko broliai Vileišiai, Smetona ir kiti, ir darbas 
ėjo sparčiau, gatvėse buvo girdėti liet. kalba. Iš mažų vaikų jo duktė Ma¬ 
riutė— pirmutinė Vilniaus gatvėse viešai prakalbėjo lietuviškai (1898 m.)— 
„pirmąja Vilniaus lietuvaite“ paskui ją vadindavo. 

Tarnybos miškų srity darbas P. Matulioniui taip sekdavosi, jog ir 
senieji draugai ėmė atidavinėti jam pirmeną: darbštumas, savaimingas da- 

lykų ir gamtos tyrinėjimas ir ištirto suvartojimas visur jam tiesdavo platų 
kelią. Be to, jo nusidavimams padėdavo jo būdo ruožas: maža nesiliauti, 
bet rinkti sunkesnius darbus ir juos savu laiku nubaigti taip, kaip leng- 
vesniuosius. 

Susigriebus ministerijos vyresnybei, kad Lietuvoje pakliuvo lietuvis 
katalikai, norėjo būtinai iškeldinti jį iš Vilniaus; bet Matulionį jau gindavo 
ten visi, kam buvo reikalingas jo darbas — patys rusai. 

Matulionis darbuodavosi visumet už 2 žmogų: kaip lietuvis ir kaip 
miškininkas (girininkas); ir abiems pusėms ištesėdavo. Kaip lietuvis Vilniuje 
buvo pirmuoju pirmininku pirmosios Lietuvių Susišelpimo Draugijos; čia 
jis išgavo iš lenkiškojo Vilniaus miesto Pranciškonų rūmus, kur susikūrė 
dviklasė mokykla ir prieglauda; jis buvo režiseriu pirmųjų Vilniuje lie¬ 
tuviškų spektaklių. 

Tuo pat laiku 1906 met. pabaigė botanikos žodyną, 15-kos metų,, vei¬ 
kalą, neminint jau apie pirmukart išleistą 1903 met. viešai Vilniuje «Žuvių 
Kalendorį*. 

Kaip miškų valdininkas, tapo viršininku miškams tvarkyti dviem gu- 
bernėm: Kauno ir Vilniaus, kurias bemaža buvo pėsčias visas išvaikštinėjęs. 
Iki 1906 metų iš Vilniaus buvo kviečiamas paimti profesorio katedros Petra¬ 
pilio ir Pulavos miškų institutuose, bet atsisakė, kad pasiliktų Vilniuje. 

1906 m. buvo jau priverstas važiuot į Olonco gubernę, kur turėjo pa¬ 
leisti Putilovo ketaus (špižiaus) dirbtuvę Vidlicoje, sustojusią dėl kuro trūkumo. 

Tą atlikęs, buvo paskirtas įvesti miškų ūkį 142.000 deš. miško Suomiuose. 
Tą darbą baigiant, buvo pakeltas valstybės patarėju ir atsisakė nuo pasku¬ 
tinio siūlomo Vladimiro Kryžiaus, pasakęs: «Kam jis man!* Ir be to jau 
turėjo daug nereikalingų barškulių. 

Iškeltas miškų tvarkymo vedėju bent keliose gubernėse, apsigyveno 
Smolenske 1910 met., kaip to rajono iš, 7 gubernių centre (Ėstų, Lyvų, 
Kuršo, Vitbos, Smolensko, Mogilevo ir Černigovo), kur sulaukė karo ir re¬ 
voliucijos; jai kilus, kaipo «SmoIensko Lietuvių Savit. Pašalpos Draugijos* 
pirmininkas nuo lietuvių darbavosi revoliucijos vykdomajame komitete. 
1915 metais sutiko Smolenske iš Lietuvos ištremtuosius ir, būdamas 
Centro Komiteto įgaliotinis, įkūrė prieglaudas, mokyklą, klumpių dirbtuvę 
ir vedė iki tol, kol nuovargis suguldė į patalą. 

Naktimis dirbo Lietuvos žemėlapį, prigamintą spaudai ir rašinėjo 
specialinius veikalus liet. kalba, kas netrukus pasirodys spaudoje. 

Bolševikų valdžia pripažino jį miškų santvarkos (liesoustroistva) komi¬ 
saru. Čia darbavosi, kaip darbų vedėjas nacionalizuotuose miškuose. Bet 
1918 met. padavė komisariatui prašymą «paleisti jį su visa šeima iš Rusų 
Sovietų pilietybės, kad sugryžtų į laisvąją Lietuvą ir atiduotų jai likusias jo 
amžio pritirtas dienas*. Noroms nenorams buvo paleistas ir tais pačiais 
metais lapkričio 23 dieną Vilniuje pristojo prie Lietuvos miškų tvarkymo; 
susikūrus valdymo aparatui paskirtas Žemės Ūkio ir Valstybės turtų Mini- 
sterjos viceministeriu ir miškų Departamento Direktorium, kur darbuojasi ir 
lig šiol. Atvežti du Povilo sūnai 17 ir 19 metų stojo savanoriais į Lietuvos 
jaunutę kariuomenę, sergančiai jų motinai belaiminant. 

Dabar jis jau sutrainintas: Povilas, Vytautas ir Algirdas eina tiesiu 
r,:, nesiderėdami su tėvyne, ką ji duos jiems, bet viena tiktai jie težino, 
kad jie trys atsidavė su galva ir su kojomis Lietuvai, o priešams nepasi¬ 
duos sveiki. 

G 

Povilo Matulionio 60 metų sukaktuvėms . 


Lietuvos gamtą ir ištisą gamtą Povilas pamėgo iš mažų dienų, pasekęs 
savo tėvą medžioklį, žuklį ir ūkininką, benakvodamas laukų ir miškų pie¬ 
vose su arkliais ir su draugų naktingonių pasakomis, prietarais, pastabomis. 
Miškų Institutas su jo visų šakų gamtos mokslais prispyrė su gamta 
kalbėt ir tartis. Visur ieškojo visiškos sutarties praktikos su teorija, ko 
daug kas neišmano. Visi jo darbai gamtos erdvėje rėmėsi minėtąja san¬ 
taika ir reiškė josios formules. 

1897 m. rusų laikrašty «Liesnoj Žurnale įdėti 2 straipsniai: 1) Pušies 
vėžys — Peridermium pini corticola, iš kurio sužinota, jog 
vėžio pušies smaugiamas žiedas skrieja medžio liemenį greitumu 1" 
per metus; 2) Miško apdaro (klodies, pokrova) įtaka 
pušies apsis ėjimui. Iš čia prof. Morozovas paėmė miške pri¬ 
gimtą augalų bendrovę taip tvirtą, jog medynus galima saikyti juose augan¬ 
čių augalų—samanų, žolių—pavidalu. Praktiškas įvykis to darbo buvo visų 
Rusų pripažintas davimas žmonėms iš miškų samanas imti galvijų pakrė- 
toms, negadinant miško, t. y. iš paskirtų kirsti biržių. 

1903 metais sustatė pirmąjį Rusuose Žuvių Kalendorį ir per Vil¬ 
niaus generalgubernatorio Sviatopolko Mirskio piršimą caras leido išspau¬ 
sdinti su tekstu lietuvių kalba lotynų raidėmis Vilniuje birželio 6 diena ir vi¬ 
suose valsčiuose iškabinėti sienose. Tai buvo po 40 metų liet. spaudos le¬ 
targo pirmasis žvilgis į laisvės saulę. 

Iktiologija gavo iš to, kad Galicijos «Okolnik Rybacki» išspausdino 
ir pradėjo savo krašto žuvių kalendorį statyti; Petrapilio Mokslų Akademija 
irgi nuo to laiko ėmė žuvių kalendorius taisyti. Jame buvo išvardintos 
Lietuvos žuvys, parodyti neršimo mėnesiai ir ilgumas coliais visų veislių 
žuvių, išneršusių dukart, kada jos galima jau gaudyti, nes jau palikusios 
užtenkamai vaisiaus. 

1907 m. «L. Žurnale* įdėta straipsnis apie Lietuvos medžių masių 
(tūrio) lentelių sustatymą ir jų reikalingumą. Čia buvo surasta, jog medžių 
drūtumui seka jų tūris kiekviename medyne Gipparcho parabolos sprendi¬ 
niu (formule). 

Kasmet rašydamas įvairiuose miškuose ūkių nustatymus, išdėstydavo 
kiekvienos vietos gamtos tyrinėjimą iš atžvilgio — pedologijos, topografijos, 
idrologijos, meteorologijos, botanikos, zoologijos; kai kurie tokie ūkių nusta¬ 
tymai buvo skaitomi Petrap. Miškų Instituto studentams iš katedros. Šiuose 
tyrinėjimuose buvo vietos gamta apšviečiama mokslo šviesa ir surandami prak¬ 
tikos įvykiai (išvadai). Pavyždžiai: 1903 m. Džialunių miške, arti Kienos sto¬ 
ties, kur džiūvo pušynų (90 m.) barai ir buvo manoma ten susimetusioms 
kirvarpoms surasta priežastis džiūvimo iš pakilusio per 25 centimetr. dir¬ 
vožemy vandens lygio. Grioviais pažeminus vandens lygį, buvo išgelbėti nuo 
džiūvimo šilai. 

Lietuvių literatūroje, be «Botanikos Žodyno*, 1906 m. negalima buvo 
nieko parašyti, nes darbams nebuvo nei vietos, nei pinigų. «Prąųgijoje» 
buvo įdėtas straipsnis «Augalų bendrijos*, bet redaktorio prierašai nu- 
grasino jį nuo tolesnio davimo tam laikraščiui savo darbų. Petrapilio «Liet. 
Kalendoryje* buvo įdėti «Bledingi Ydai* su piešiniais. 

Smolenske sustatė Gamtos Žodyną ligi raidės S iš mineralogijos, 
zoologijos ir botanikos rusų lietuvių kalbomis; yra rankrašty; žodžių 
apie 8000. 

Liet. Miškų Dep-to Lėšomis išleista «Lietuvos Miškai*, grynų medynų 
skaitmenimis aprašymas. Šis veikalas skiriamas tiktai miškų taksuotojams. 

Bet didžiausias jo veikalas pasilieka žodžiais išsakytose pamokose per 
30 metų medžių paunksnėje šimtams taksuotojų apie gamtos ypatybes 
ir praktikos jų išsireiškimus. Turinys to viso tai tas, kad parodytum prie¬ 
žasčių įvykius (padarinius) matematikos pagalba. 

Paskučiausiuoju laiku, būdamas vyriausiu Lietuvos girininku, visas jė¬ 
gas deda Lietuvos miškų ūkiui tvarkyt. Tuo reikalu rašo ir laikraščiuose 
straipsnelių, leidžia ir knygelių («Miško auklėjimas* 1920 m.). Nesenai iš¬ 
spausdintas jo sutaisytas pirmutinis didelis Lietuvos žemėlapis... 

Šia 60 metų amžio sukaktuvių proga linkime jubiliatui dar ilgų, ilgu 
metų darbuotis mokslui ir tėvynei. 


* 

* * 


Glacialinės geologijos žemėvaizdžiai tarp Iluk- 
štos, Dinabarko ir Drisvetų ežero*). 

Šio krašto žemėvaizdis didžiai gražus dėl savo pirmuonybės ir nepri¬ 
silytėjimo; kitur Eiropoj tokių žemėvaizdžių tėra likę jau tik Rytprūsiuose. 
Tuo tarpu, kai šiaip Kurše praneša lyguma, jos pietų rytų kampas drauge 
su Lietuvos žiemių rytais yra virtę kalvuotu pasauliu, kuris, kaip ir Prūsų 
Mozūrai, sektųs pavadint «kuprotu pasaulius. 

Šį kraštą karakterizuoja margas kalvų, klonių, plačių pelkių kribždynas, 
apstumas plačių ir šimtus kilometrų šiaurės pietų kryptim nusitiesusių siaurų 
tėkmės ežerų. Čia kvarterinės nuogulos, stovėdamos pietų kryptim, kiek 
buvo galima nustatyt gilumos gręžimais, uždengia devono pagrindines uolas, 
kurios tiktai nedaugely apygardos vietų stovi išsikišę pro tas nuogulas. 
Taip yra devono dolomityne ties Mužujaku (3 km. pietuose nuo Dubenos), 
ties Garsenu ir Aknista. Prie Eglano santakos su Dauguva ties Podūnais 
ir 10 km. j vakarus nuo ten po devono mergeliais (jauromis) taip pat guli 
dolomitai. 

Toliau į pietus ligi Drisvetų ežero lig šiol nėra žinoma gilumos gręžimų 
padaryta, kuriais butų^buvę pergrimzdintos kvarterinės nuogulos ligi paleo- 
zoinių uolų. Tiktai Šteineno ežero apylinkėj pietų Kurše mano pasiūlymu 
padarytas gręžimas, kuris 55 m. gilumoj dar nebuvo pergrimzdęs sustumtojo 
mergelio. Sustumtojo mergelio storis čia labai įžymus, jei neskaitysim tarp 
39—42 m. įsiterpusio, truputį vandens turinčio smėlio. 

Nors žemėvaizdis čia sumišęs, nuostabingai neapžvalgomas, dėl ko 
itin čia sunku buvo kariaut, tačiau sekasi ir čia nustatyt keletas jau šiaurės 
Vokiečių lygumoj žinomųjų žemėvaizdžių. 

Čia esama: 

1) plokščiakalvio dugninių morenų žemėvaizdžio, 

2) viršukalniuoto dugninių morenų žemėvaiždžio su smėlio ir žvirgždu 
kyšuliais, 

3) ezaro žemėvaizdžio, 

4) kraštinių morenų žemėvaizdžio su prieš jas gulimais smėliais, van¬ 
dens baseinais, pirmuonių srovių daubomis. 

*)lšR Hnndt'o paskaitos Geroje 1919 m. 

6 * 

1. Plokščiakalvis dugninių morenų žemėvaizdis. 

Jis prasideda Utenos ir Vyžūnų apylinkėse toli nusitiesusią aukštly- 
gume, perkertama nedaugelio plokštabangių kalvų. Ją išrėžo tėkmės ežerai 
ir gilios daubos; jos vidutinė aukštuma 120—150 m. Apygardėj praneša 
riebus, kaip ir visi Rusų sustumtieji mergeliai, rausvai brunavas sustumtas 
mergelis. Tiktai daubos savo labai giliuose pjūviuose parodo špatinio smėlio 
ir žvirgždų; pasak Hess von Wichdorff’o, kurio papėdininku šiame 
krašte ir šiam fronto skyriuj 1917 m. žiemą kaipo karo geologas tapau aš, 
tas žvirgždas turi storio 4—6 m. Šį nugulusį nuolatinio akiračio smėlį 
ir žvirgždus H. v. V. vadina, jį seku ir aš, «apatiniu smėlius. Mudu žinovą, 
jog jis neatitinka tam «apatiniam smėliuis, kuris kalbamas Prūsų geologinės 
įstaigos. Aiškius, šiuos santykius paaiškinančius profilius mudu įštyrėva 
Utenos apylinkės griovose, einančiose į Vyžunėlės upę. Gulinčiame sustum¬ 
tame mergely radosi tinkamas, nuolatinis versmės akiratis, kuris Medinos 
griovoj ties Utena pagamino eilę sluoksnių paviršių, perėjusių į versminių 
pelkių formacijas. H. v. V. Kaleckių apylinkėj ties Utena nustatė vieną 
iš šio profilio ir akiračio išvedamą nukarusią pelkę apie U /2 km. ilgio 
ir 250 m. pločio. Pačioje giliai įsirėžusioje dauboje tuomet galima studijuot 
perėjimai iš nukarusios pelkės į versminę pelkę. Jos panašios į Prūsų 
Mozūruose H. v. V. aprašytus panašius reiškinius. 

Esama apščiai geležies. Ji visur reiškiasi intensinga raudona spalva. 
Šias pelkes sudaro trupą, geltoni, tamsiaspalviai kalkių tufai, kurių kon- 
kilijų fauna dar tik tvarkoma. H. v. V. 1919 m. kovo mėn. Vokiečių 
Geologijos Draugijoj skaitytoje paskaitoj, kame pirmukart sąryšingai apipa¬ 
sakojo mudviejų abiejų šiam krašte įstebėtą medžiagą, pasižadėjo ateity 
smulkiai šiuos klausimus pasvarstyti. 

Nukarusios pelkės esti plokščiuose nuolaidumuose, tuo tarpu stačiose 
pakalnėse sienos statumo upių aprietimuose tipingai susiformavusios viršu- 
kalniuotos versminės pelkės. Tokios pat puikiai pirmuoniškai išsilaikusios 
pelkės yra tarp Labinos pietų Kurše ir Vilniaus Dinabarko gelžkelio ir Lau¬ 
kesos dauboj ties Poliškiais. 

H v. V. radęs „dažnai susiritusias išplautas mases, kaipo tarpines 
zonas, kurios, kaip Mozūruose, rodo į sausumos periodus ir versmių 
kilojimąsi“. Kaipo labai vertingą pastebėjimą jis galėjo nustatyt, jog „vie¬ 
noj versminėj pelkėj vakariniame krašte minėtos didelės nukarusios pelkės 
tarp Kaleckių ir Šiaudinu“ pasirodė „kaipo lig šiol niekur nepastebėtas 
sluoksnis versminėse pelkėse tikra supuvusio dumblo sėdynė (rievė), visa 
kribždėjusi ostrakodų kevalėlių ir visiškai ištaisytą mažomis mielo (klinto, 
gipso) kristalų adatomis ir mielo rožėtomis“. Šios versminės pelkės vi¬ 
duj radosi skersai ir išilgai gulį pušų kamienai su spyglėmis ir plačiai įsi¬ 
spaudusiomis ilgomis eglių skujomis (kankorėžais). Iš šių pastebėjimų 
Lietuvos nukarusiųjų ir versminių pelkių H. v. V. žada toli siekiamus me¬ 
todus aiškint pleistoceninio kaikio tufo pasidarymo įvykius Tiuringuose, 
kurie, pasak jo, nėra kas kita, kaip senesnės nukarusios pelkės. 

Karakteringas baseinas perteka Vyžunėlės slėnį ties Kaleckiais ir Utena. 
Jis 2 km. pločio ir lig šiol atsektas 10 km. ilgio. Dinabarko kely Utenoj 
jo plotis net 4 V 2 km. Žvirgžduoti smėliai pasidarę, kaip lygios terasos ir 
apstatytos stačiais krantais. Medinos dauboj ties Kaleckiais prie daubos 
išėjimo, kaipo baseino kraštas, rodosi stambūs žvirgždai, parodantieji, jog 
daubos išėjimas ir pačios daubos dalis jau atsiradę pirmiau baseino. 

2. Viršukainiuotas dugninių morenų žemėvaizdis. 

Kaip virtusios akmeniu jūrės su visais savo bangų kalnais ir slėnimis 
rodosi šį glacialinio žėmėvaizdžio lytis tarp Zarasų ir Salaku ties Dina- 
barku. Šį viršukalniuotą dugninių morenų žemėvaizdį pietuose atrėžia 
kraštinės morenos prie Drisvetų ežero ir šiaurėj prie Laukesos. Riebus, 
raudonai nudažytas molis šioj apygardoj rodo eilėj vietų išsikišus smėlį ir 
žvirgždus, kurie, mano pažymėti žemėlapiuos, buvo padaryti prieinami 
naudoti šio fronto kariuomenei betono darbams. Derlinga žemė čia tankiau 
gyvenama vienkiemiais, kurie daugiausia laimingai prisiglaudę kalvų nuo¬ 
laidumuose labai dailingai atrodo. Labai apščiai esami ežerai pridera tėk¬ 
mės ežerų tipui, kurie dažnai ištysę šimtais kilometrų traukiasi, kaip karie- 
liai iš šiaurės į pietus. Gražiausias tokių viens su kitu sunertų tėkmės 
ežerų yra tėkmė nuo žemutinės Dauguvos prie Dinabarko per Ostos, De- 
meno, Torsoko, Gatenos, Skimos, Skirnelės ir Drisvetų ežerą. 

Drisvetų ežeras 8 km. pločio tuo žvilgiu daro įspūdį didelės dugni¬ 
nės morenos ežero. Tačiau matavimai minų užtvarams padėti parodė, jog 
šiaurės kryptim per visą ežerą eina gili tėkmė, vidutiniškai 23—25 m. gilumo- 
Taigi pradžioj ir šis ežeras yra buvęs tėkmės ežeras. 

įdomus Dauguvos linkis ties Dinabarku į šiaurės vakarus. Linkis 
labai atmena šiaurinės Vokios upių išlenkimus. Mano tyrimai, ar Laukesos 
slėnis pradžioje, kai čia riolcsojo glečeras, nėra buvusis vakarinis Daugu¬ 
vos tęsimas per Baltos, Osos, Ositės ežerus į Avilių ežerą, deja, negalėjo 
būt pabaigti. Gražiai išplėtotos terasos Laukesos slėny ir prie ežerų ties 
Zarasais paremia šį manymą, turintį labai daug įtikimybės. 

Viršukalniuotos dugninės morenos sudaromasis sustumtas mergelis 
yra labai nevienodo storumo. Dažnai jis pradurtas smėlio ir žvirgždų ky¬ 
šulių, sudarančių aukščiausius viršukalnius; bet taip pat pasirodo ir žeme¬ 
snėmis vietomis. Gulimasis smėlys (suprasti taip, kaip aš jį ėmiau aukš¬ 
čiau) arba suplautasis labai dažnai yra suspaustas stačiausio kūgio pavi¬ 
dalu. Ypač suplautasis smėlys, dirbdinant pozicijos įtaisymus, po skystu 
sustumtu moliu darė begalinių kliūčių, kurių dažnai nesekė įveikt ir reikėjo 
labai dažnai pamest pradėti kast griovai. 

Taip pat ir toliau šiaurėj aplink Šteineno ežerą, jau šiauriniame kraš¬ 
tinių morenų krašte, apie kurį dar bus kalbama toliau, pastebėti toki staiga 
kintą santykiai. Netoliese Naujanamio išgręžus 8 m. gilumos, jau pasirodė 
vanduo, tuo tarpu maždaug 6 m. toliau, tiktai 24 m. gilumoj buvo per- 
grimstas molis. 

Viršukalniuotą dugninių morenų tipą parodo rusų laiko kelias iš Za¬ 
rasų į Turmantu stotį prie Vilniaus Dinarbarko gelžkelio. Tarp viršukalnių 
apsčiai guli įvairiausių nukarusių, versminių, beržinių ir k. pelkių. Vienoj 
vietoj po 2 m. storio samanine pelke netoliese Laskutaukos gulėjo gėlo 
vandens mergelis, pilnas konkilijų, kurios dar laukia sprendimo. Drauge 
tai yra buvusi vienintelė apylinkės vieta, kurioje glacialinėse nuogulose rasta 
akmenais virtusių liekanų. 

Iš dalies storose pelkėse buvo pakankamai mūsų kariuomenei kuro 
medžiagos šaltai žiemai, nes po dviejų metų pozicinio karo kovos apygar¬ 
doj malkų buvo sumažėję. Savo lygiai 75 kil. ilgio fronto daliai, kurią, aš 
turėjau ištirt, būdamas karo geologas, aš paakinau atatinkamas vyresnybes 
gaminti durpių pelkėse. Ir tam tyčia komanduoti būriai padirbdino daugelį 
■milijonų durpių plytelių. Lietuviai nustebo dėl durpių dirbimo, kadangi jie 

nežinoję šio kuro šildomosios vertės (Vasiliškių apylinkėj). Ypatingo gra¬ 
žumo yra lieknais beržais apaugusios pelkės Šteineno ir Drisvetų ežerų 
apylinkėse. 

3. Ezaro žemevaizdžiai*) 

Ir lygiuose ir kalnuotuose dugninių morenų žemėvaizdžiuose įvairiose 
vietose žymu nuostabūs pylimų kalnai, duodantieji įvairių myslių minti dėl 
jų kilimo ir lyties. 

H. v. V. išrodė ties Vyžūnais vieną tokią besitraukiančią ezaro auk¬ 
štumą, kuri, turėdama 6 km. ilgio, buvo panaši į geležinkelio pylimą, vie¬ 
noj siauroj vietoj 25 m. pločio, ypač plačiose vietose, kaip prie Paežerių 
dvaro, išsiskėtusi koki 100 m. Joje žymu aiškiai pasidarę grioviai. Kai kur 
jomis pasinaudoja Vyžūnų ir Paežerių upeliai. įvairiomis vietomis ezaras 
įvairaus aukščio. Pasak H. v. V. Vyžūnų ezaras praneša Užpakalinių Pama- 
rėnų (Pomeranų) ezarą savo modelingumo lyčių puikumu Gausios atvaros 
aiškiai rodo vidaus ezaro struktūrą iš kalkingų žvirgždų. Vietomis rodosi 
kitokio tipo. Kai kuriomis vietomis matyt vadinamojo „štauezaro“. Jo vidus 
sudaro sustumtų mergelių ryšį, perskiriantį žvirgždus į kairį ir dešinį šoną. 
Ir šitokia struktūra Vyžūnų ezaras panašus į H. v. V. aprašytą vieną Pama- 
rėnų ezarą. įspaustieji sustumto molio gabalai, dažnai pasirodą kaipo pa¬ 
vienių Vyžūnų ezaro dalių keteros, buvo ledo spaudimu suploti ir išvaryti 
iš savo guolio. 

Antrąjį ezarą užtiko Dr Stensloff’as ties Rimšėnais pas Dūkštų 
stotį Dinabarko kely. Ir čia ezaras buvo stipriai apdengtas moliu. Tas pats 
karo geologas, kurio į pietus einamoji darbo sritis šiaurėje siekėsi su ma¬ 
nąja, matavimais nustatė du ezaru Disnos ežero dugne. 

Jau H. v. V. aptikti, paskui mano smulkiau tirti buvo puikūs ezaro 
trūkiai netoliese Turmantu ir Buividiškių. Nuostabiu aiškumu rodėsi ezarai 
su į pietus ir šiaurę atsišakojusiais biezarais. Pietuose jie betarpiškai rėmėsi 
į„ Drisvetų ežero kraštinių morenų žemevaizdį, anie ką dar bus kalbos toliau. 
Šiaurėje jie plokščiai subėga į viršukalniuotą dugninių morenų žemėvaizdį. 
Skersai ir išilgai išsišakojusis ezaras panašus į tinklą su jo akimis. Lig 
šiol panašaus „ezaru tinklo“ dar niekur glacialiniame žemevaizdy nežinota. 
Šį tinklo pavidalo Turmantu Buividiškių Labinos ezaro pavidalą H. v. V. 
išveda iš keletą kartų osciliavusio ledo. Tai labai įtikima, po to kai aš Tur¬ 
mantu kalne nustačiau vieną ne labai storą, bet vis dėlto 1-2 m. stambių 
akmenų sąnašą, kalbančią čia buvus ledo sienos guolį. 

Kaip Vyžūnų ezaro, taip ir čion struktūra labai įvairi. Ties Labina ne¬ 
suardytas žvirgždas sutartinu sluoksniavimu be jokio sustumto mergelio 
įsibriovimų. Toki sluoksniuoti žvirgždai visu ilgiu užpylė siaurą nugarą. 
Atvirkščiai, tarp Buividiškių Turmantu, ties Buividiškiais, ties Pakapina ir 
kai kuriomis kitomis vietomis, taip pat ties Vyžūnais, įspaustos molio są- 
slankos, kurios matyt, kaip pavieniai grumstai arba keteros pavidalo molio 
nugaros arba kaip paprastas molio uždangalas. Tūlomis vietomis ;(Pakapi- 
noj, Tulbinoj) ši sudėtis kas kalėta metų kaitosi. Pasirodo pasikeisdami 
smulkūs sluosniuoti smėliai, žvirgždai, stambių akmenų sąnašos, susiekta¬ 
sis molis, dažnai suraukšlėtas ir sugrūstas. 

*) Ezaras (Asar), arba pylimų kalnai, tai ypatinga rūšis f 1 u v i o g 1 a c i a lfi- 
nių nuogulų, dažnai atrodančių, kaip geležinkelių pylimų virš a i, toli (ligi 60 km.) nųsi- 
tęsiančiųjų tam tikra kryptim. Jie esti iš smėlio, žvirgždų ir stambių akmenų blokų me¬ 
džiagos susluoksniuoti ir suapskritinti. Jų kilimas pakankamai neišaiškintas; tikrai tai yra 
glečerų vandens formacijos, kilusios viduje dar apledėjusių sričių. Pr. D. 

Šie ezarai, traukęsi ligi fronto kasimų, žvirgždų lizduose teikė geros 
betono medžiagos pagrysti kulkosvydžiams fronte ir geroms batarejų pozi¬ 
cijoms užfronty. Ezaro plote tarp Turmantu per Buividiškius j Labiną ir 
iš Buividiškių į Pakapiną labai gerai išsiplėtoję ezaro grioviai. 

Taip pat galėjau padaryt stebėjimų ir apie ezarų dugną- Ties Labina 
aš gręžiau j dugną žvirgždus nešant nuimtos bazės 2 m. gylio ir po 0,5 m. 
ir žvirgždų radau suslinkto molio, kuris taip pat rodės ir po netoliese esama 
pelke- Taigi ezaras sudaro gryną sampilą ezaro medžiagos ir labai galima, 
jog apdraskyti, ezaro žvirgžde įsiterpusieji suslinkto molio blokai kilę iš 
gulimojo *). Ypač nuostabūs ir tik tuo būdu suprastini yra molio įsiterpi¬ 
mai į ezarus abipus Dinabarko kelio, kurie taip pat priklauso prie šio tinklo. 
Taip pat anapus šiaurės pietų ištirpusios tėkmės, einančios nuo Naročo 
ežero per Vydžių ir Drisvetų ežerus į žemutinę Dauguvą ties Dinabarku, jš 
lakūnų ir teleskopų nuotraukų (tuomet anapus fronto) tapo žinomi aiškus 
ezarai apie Skirnelės ežerą. Gaila tik, kad paskutiniame žygy man teko eit 
ne per šį įdomų kraštą, bet per šiauriau esamą Dinabarko apygardą, ro¬ 
džiusią lygų dugninių morenų žemėvaizdį. 

Kitus ezarus aš galėjau nustatyt ties Stačiūnais netoli Berkų, ties 
Naująja Smalva, ties Sadiškiais ir Soloniškiais netoliese Zarasų. 

Smulkmenos apie ezarų struktūrą bus paskelbtos drauge su H. v. V- 
darbu. Čia tenka nustatyt tiktai bendri ruožai tos visai nežinomos glacia¬ 
linės srites. 


4. Kraštinių morenų žemėvaizdžiai. 

Kraštinių morenų žemėvaizdžių iš sričių labiau į pietus yra aprašiusi 
M i sūnų Ona; ties Ignalinu jie prisiartino prie mūsų zonos. Žemiau 
kalbamieji kraštinių morenų trūkiai negalima buvo surišt su M. O. žemėlapy 
pažymėtomis kraštinėmis morenomis. Tačiau tos judėjimo laisvės, kuri mums 
geologams buvo jau gana didelė, nepakako ištirt sų sąryšių, kurių, rods, 
gali būt. 

Vienas gražiausiųjų morenų trūkių eina šiaurės vakariniu Drisvetų 
ežero krantu arti. prisiglausdamas prie viršukalniuoto dugninių morenų že- 
mėvaizdžio. Aukštos kalvos pasidariusios žvirgždiškai. Prieš juos guli 
0,5—1 km. pločio nuostabiausia blokų eilė. Ši juosta traukiasi per Burnius, 
Budynę, Juodinę ant lliškių, Smalvos ligi Suntupių. Tarp Smalvos ir Sun-, 
tupiu, rods, blokų juostos pobūdis neišsilaikęs vienodai. Kokios milžiniš¬ 
kos blokų masės guli padrisvetėj, apie tai pasakoja H. v. V. aukščiau pa¬ 
minėtoje paskaitoj, nes jis buvo pastebėjęs, jog dirbdinant pozicijos atsparą 
500 m. pietuose nuo Burnių ligi 3 m. gilumos gulėjo keletas šimtų 1 h —1 
m. dydžio blokų. Be jokios tarpinės medžiagos dažnai 4—5 m- ilgio blokai 
gulėjo ant viens kito, kaip sienoj. Vakarų kryptim ši masinga blokų juosta 
pereina į nusiritėlių juostą. Tiktai ties Smalvos kaimu dar ji kartą pasirodo. 
H v. V. numanymu blokų juostų pylimų trūkis turįs eit į pietus per Vyš- 
niavą ant Rimšėnų. Šiaip ar taip, Drisvetų kraštinėj morenoj esti milžiniškų 
blokų juostų reiškinių, neturinčių sau lygių. Mano pažiūra, trūkis eina ki- 
* a [p, negu jį sako H. v. V. Aš manau, jog jis susiriša su kraštinės morenos 
trukiu ties Degučiais. 


*) Gulimasis (Liegendes) vadinamas senesnysis iš dviejų sluoksniuotų padarų 
(jaunesnysis—kabamasis, Hangende), kur jie neperskriosti ugnikalnių, akmenais virtusių 
padarų (Erstarrungsgestein). Pr. D. 

Antrasis kraštinių morenų žemėvaizdis įžymiu platumu ir storumu eina 
tarp Zarasų ir Degučių per Dinabarko kelią. Kelias keletą kartų perpiauja 
kraštinių morenų lankus; tarp jų guli daugel kraštinių morenų sričiai pobū- 
dingų nenutekamųjų baseinų. Nei H. v V., nei man nėra pavykę nustatyt 
spėjamojo sąryšio šio kraštinių morenų trūkio su kraštine Drisvetų 
morena. * 

Kiti kraštinių morenų trūkiai, kurie taip pat dar negalėjo būt„ įstaty- 
dinti j didžiųjų trūkių eilę, _ rodosi nuo Medumo per Gribauką, Šteineno 
ežerą ant Grendseno dvaro. Šteineno ežero apylinkėj betgi negali būt kal¬ 
bos apie suneštas morenas, bet apie tvenkinių morenas. Gal būt, šis trūkis 
priderą toliau šaurėje prof. D o s s ’ o išrodytam trūkiui ties Aukštikalnių, 
Lassen’u, Subatu. 

Kaip jau aukščiau pasakyta, deja, nepavyko šie kraštinių morenų 
trūkiai jterpt j Misų n ų Onos aprašytuosius arba pastatyt šalia tųjų, 
kuriuos aprašė Dos s’as nuo Mintaujos lanko. Tačiau Hess’o von Wichdorff’o 
tyrimai, galėjusieji būt manųjų ne tik daugeliu atvejų patvirtinti, bet taip 
pat ir praplatinti, kadangi čia esu darbavęsis IV 4 metų, yra žinomi pirmieji 
tikri glacialinės geologijos stebėjimai šiame Lietuvos ir pietų Kuršo krašte. 

P r. Dovydaitis. 


Varlių (Amphibia) klasės atstovai Lietuvoj ir jų 

pavadinimai. 

Apskritai, nuolat gyvenančių Lietuvoje Varlių (Amphibia) klasės 
(classis) atstovų turime maža, vos keliolika rūšių (species). Bet tatai 
savaime suprantama: varlės neturi pastovios kūno temparatūros, joms gy¬ 
venti reikia šiltų ir nuolat drėgnų vietų; šaltis, sausuma joms pragaištingi. 
Todėl taikintis gyventi Lietuvoje, kur dažnai pasikartoja pusėtinos dienos, 
varlėms ne visai patogu, o kai kurioms jų rūšims, matyti, net ir sunku. 
Jų čia randame dviejų būrių (ordo) šias rūšis: 

I-sis būrys: Beuodegės Varlės, Anura: 

1- ji šeimyna: Tikrosios varlės, Ranidae: 

Rana esculenta 
Rana temporaria, 

Rana arvalis. 

2- ji šeimyna: Rupūžės, Bufonidae: 

Bufo vulgaris, 

Buto viridis. 

3- ji šeimyna: Skretaliežuvės*), Discoglossidae; 

Bombinator pachypus, 

Bombinator igneus. 

*) Žiūr. „Skretė-,,disk“, Z. Žemaitis, Geometrijos terminų rinkinėlis. 

II-sis būrys: Uodegotosios varlės, Urodela: 

1-ji šeimyna: Guoniai, Salamandridae: 

Salamandra maculosa, 

Molge cristata, 

Molge vulgaris. 

Dabartės tenka paliesti klausimas, kaip visos čia paminėtos varlių rūšys 
pavadinus lietuviškai; kartu su tuo tenka paliest ir bendroji jų nomenklatūra. 
Bet kas ėmus į pavadinimų pagrindą, kaip nustačius jų tinkamumo kriterius? 
Atsakymas bus trumpas: štai kelios taisyklės tuojau paminėtiems klausimams 
kiekvienu reikalingu atsitikimu spręsti: 

1) Pavadinimų medžiagos suteikia gyvoji kalba, pirmiau 
pasirodę gamtos mokslo turinio raštų raštai ir kalbos žodynai; 
pagaliau reikalingų pavadinimų galima pasiskolint arba savaip 
išverst į lietuvių kalbą iš nelietuvių kalbų. 

2) Reikalinga sekti, kad kiekvienas pavadinimas būtų aiškus, 
lengvas ir trumpas, neprieštarautų lietuvių kalbos ir gamtos 
mokslo dėsniams. 

3) Kada galima pasirinkti du, trys arba daugiau pavadinimų, 
pirmenos duodama patogiau skambančiam lietuviškai, labiau su¬ 
tinkančiam su gamtos mokslo dėsniais ir plačiau Lietuvoje ži¬ 
nomam. 

4) Kada turime vienai rūšiai pavadinti kelius pavadinimus, 
arba kelioms rūšims — vieną pavadinimą, tad tųjų pavadinimų 
prasmė, reikalui, pav. stokojant kitoms rūšims arba ir didesniems 
vienetams pavadinimų, galima plėsti arba siaurinti. 

5) Skolinamieji pavadinimai arba jų dalys, pav. rūšims, pra¬ 
varčiau imt iš pirmųjų šaltinių, pav., iš lotynų arba graikų kalbų 
tiesiog, vengiant jų vertimų rusų, vokiečių arba kt. kalbomis. 

6) Kartais skolinamieji pavadinimai pravartu imt iš artimų 
mums latvių, lietgalių ir prūsų kalbų; reikia tiktai pridurti, kad 
taip galima elgtis tais atsitikimais, kada stingame savojo, lietuviško 
pavadinimo ir kada skolinamasai pavadinimas priimtinas antroje 
taisyklėje nurodytais atžvilgiais. 

7) Rūšims vienai nuo kitos atskirti vartojama binarinė 
nomenklatūra (iš dviejų pavadinimų — genties (genus) ir rūšies). 

8) Vengtina vienas, tas pats pavadinimas imti ne tos pa¬ 
čios genties arba kurio nors kito vieneto rūšiai pavadinti. 

Patogumo dėliai pavadinimų klausimą pradėsime nuo bendrosios no¬ 
menklatūros nagrinėjimo. Kaip pavadinus pati kalbamoji klasė ir ją sudarą 
kiti, didesni, negu rūšis, vienetai? Pirmiau pasirodę gamtos mokslo raštų 
raštai ir gyvoji kalba duoda tuojau pakeltan klausiman šiokį tokį atsakymą, 
pav.: 

Dvįgivei žemslankei (Jd.); kvokai, žemvandeniai (N.); am¬ 
fibijos (Šr.); varlės (D. GI.); amphibijos (A. B.); amfibijos, dvi- 
dvasčiai (St. z.); kiaupės, varlės (Zl. ž.) = Amphibia. 

Vieni šitų pavadinimų priimtini, kiti neaiškūs, o treti visai netinka. 
Sustosime ties kiekvienu jų atskirai: 

Amfibijos — priimtinas. Palygink: Amphibien (vokie¬ 
čių), aM(|)H6iH (rusų), amfibijas (latvių). *) 

*) Forma „ampliibijos“ — rašybos klausimas- 

Dvidvasčiai — netinka. Dvejopu būdu kvėpuoja ne 
tiktai varlės, - bet ir kai kurios žuvys (Dipnoi). Pavadinimą pri¬ 
ėmę, nuolat turėtumėme galvot, apie ką šnekame: varles ar žu¬ 
vis? 

Dvigivei — netinka. Pavadinimo turinys nieko nesako 
ir duoda progos galvoti ne tiktai apie varles, bet ir apie kitus 
gyvulius, kurie maino gyvenamąją vietą (Cestodes, Reptilia). 

Kiaupės — lieka neaiškus. Dėdamas šitą pavadinimą į 
St. ž., naudojausi man žinomu latvių žodžiu: Kaupis, der Frosch, 
die Krote. Be to, Panevėžio ap. teko girdėti „kiaupis = 
drėgnas, gleivėtas gyvulys“*) 

K v o k a i — lieka neaiškus, veikiau atmestinas. Pavadinimo 
turinys nieko nesako, matyti juo norėta pamėgzdžioti varlių balsas. 

Varlės — priimtinas. Remiuosi tuo, kad žodis „varlė“ 
gyvoje kalboje vartojamas gana plačia prasme; juo žymimos ne¬ 
tiktai šeimynosRanidae dalyviai, bet ir šeimynos Bufonidae rū¬ 
šys ir kt. Pažiūrėkime, ką sako gyvosios kalbos faktai: 

Varlės, Palaveny = Ranidae; 

Piktosios varlės, Dzūkai; piktvarlės, Plungė; rapukinosios 
varlės, Gervėčiai; varlės — rupūžės, Daugėliškis = Bufonidae. 
Girios rupūžė, girios varlė, Naujamiestis, Pan. = guonė (Sala¬ 
mandra maculosa?). 

Kukuojanti varlė, Traupir = Bombinator. 

Žemslankiai — netinka. Slankinėjančiųjų žemės pavir¬ 
šiumi gyvulių randame ne tiktai varlių tarpe, bet ir kitose klasėse 
(Vermes, Reptilia**). 

Žemva n deniai — netinka. Pavadinimas aiškiai paskolin¬ 
tas, be to ne iš pirmųjų šaltinių — iš rusų, kurie savuoju 3eMHe- 
BOAHbiH"***) savaip išvertė skolintą iš graikų kalbos „Amphibia“. 
Gyvenančiųjų žemės paviršiuj ir vandeny gyvulių randame ne 
tiktai varlių tarpe, bet ir kitose klasėse (Chelonia, Crocodilina, 
Anabas scandens). 

Taigi visai klasei pavadinti lieka tiktai du tinkamu pavadinimu: amfi¬ 
bijos ir varlės. Palygink: Amphibien, Lurche(vokiečių), aM$H(5iH, 3 emHe- 
BOJUHbis (rusų), pfazy, skrzeki (lenkų). 

Būrių pavadinimai didelės painiavos nesudaro; čia lieka neišpręstas 
klausimas, kaip pasakyti lietuviškai „Anura“, „Urodela“. Gyvoje kalboje ata¬ 
tinkamų pavadinimų neturime, taigi tenka naudotis rašto šaltinių nurodymais: 

Bevuodegės amfibijos (Šr.); beuodegės amfibijos (St. z.); 
beuodegės varlės, kiaupės (Zl. ž.) = Anura. 

Vuodeguotos amfibijos (Šr.); uodegėtosios amfibijos (St. z.); 
uodegotos varlės, kiaupės (Zl. ž.) - Urodela. 

*) Parašęs Zl. ž. ir išleidęs jį, susekiau, kad Pušalote kiaupis == Acerina cernua. 

**) Palygink: Yday, žiemaslunka. Reptile. Gadžina. Širvido žd. 

***) «Zemnevodnoje» = gyvulys, kurs gyvena žemėje ir vandenyje. Amphi = bei- 
derseits; bios = Leben. Tuo būdu Amphibia — dvejopo gyvenimo būdo gyvulys. 

Šių dienų priimtąja rašyba besivaduojant, tenka iš visų čia paminėtų 
pavadinimų priimti tiktai „beuodegės“ ir „uodegotos“. Kiti atmestini. Taigi: 

Anura = beuodegės amfibijos, varlės. Palygink: 
Froschlurche (vokiečių), 6e3XB0CTbi9 aMtj)nčin (rusų), bezogo- 
nowe plazy (lenkų). 

U r o d e 1 a = Uodegotos amfibijos, varlės. Pa¬ 
lygink: Schvvanzlurche (vokiečių), XBOCTaTbiH aM(f»n6iH (rusų), 
ogoniaste pfazy (lenkų)*). 

Šeimynoms (familia) pavadinimų šiandieną taip pat da neturime. Rei¬ 
kalingi šitai spragai mokinti pavadinimai tenka skolintis iš kitų kalbų; žino¬ 
ma, galime praplėsti ir turimuosius genčių, rūšių pavadinimus. Šitais keliais 
eidamas, pasiūlau: 

Ranidae= t ik rosi o s varlės. Palygink: Echte Frosche 
(vokiečių). 

Buf o n i d ae=r u p ūžės, krupiai, piktosios varlės. 
Palygink: Kroten (vokiečių). 

Discoglossidae=S kretaliežuvės. Palygink: Schrei- 
benzungler (vokiečių). 

Salamandrida e=g u o n i a i, g u o n ė s. Palygink: Sala- 
mander oder Molche (vokiečių). 

Rūšims pavadinimų beveik netrūkstame: gyvoji kalba ir rašto šaltiniai 
suteikia jų gana gausiai ir pakenčiamos kokybės. Bet tatai savaime supran¬ 
tama. Visos Lietuvoje gyvenančios varlės pasižymi šiokiu ar tokiu ugiu, 
gyventojai nuolat su jomis susiduria, jas mato ir, nieko nuostabu, pavėnėms 
jų rūšims atskirti vartoja kartais tokius pavadinimus, kurie turi binarinės no¬ 
menklatūros pobūdžio. Panagrinėsime visus čia minėtus pavadinimus atskirai: 

Rana esculenta: 

Žalioji varlė (Šr., A. B.); žalioji, vandeninė varlė (St. z., Zl. ž.); 
varlė žaliūkė (Zl. ž,); žalia varlė (Panevėžys); žaliovarlė (Šeduva). 

Taigi Rana escul e n t a = žali o j i, vandeninė„varlė, arba 
varlė žaliūkė. Galima ji pavadinti ir valgomoji varlė. Žalia varlė, ža¬ 
liovarlė netinka, nes binarinė nomenklatūra reikalauja aiškiai atskiriamų gen¬ 
ties ir rūšies pavadinimų. Palygink: Wasserfrosch (vokiečių); BO^anan, 
Cb'fej.ofDHaa jiarymKa (rusų); žaba wodna (lenkų). 

Rana temporaria: 

Palšoji, pievinė varlė (Šr.); paprastoji varlė (A. B); rusvoji 
varlė (St. z.); rusvoji žeminė varlė (Zl. ž.); pilkoji, paprastoji varlė 
(Panevėžys). 

Taigi Rana temporaria — žolinė, arba žeminė, varlė. 
Pavadinimai: palšoji, paprastoji, pievinė, pilkoji, rusvoji ne visai, mano nuo¬ 
mone, tiktų platinti; be abejojimo, nustatytoms taisyklėms jie neprieštarauja, 
bet čia turime atsiminti du dalyku: gyvulio spalva nepastovi, jinai pareina 
nuo gyvenamosios vietos spalvos; taigi įdėję į pavadinimą kurią nors spalvą 

... *) Apskritai, visą varlių klasę sudaro keturi būriai = provarlės (Stegocephali), Jje- 

kojės (Oymnophiona) uodegotos (Urodeia) ir beuodegės (Anura). Žinoma, pirmųjų dyiejų 
būrių atstovų neminėsime — jie neįeina į straipsnio uždavinius. 

žymintį būdvardį, kartais turėtumėme apsilenkti su tikruma — minėti ne 
visai atatinkamą spalvą; „paprastoji“ taip pat netinka, nes kalbamoji varlė, 
vienur būdama labai paprasta, kitur gali būti visai reta. Palygink; Trupeyle 
(prūsų); warde, wage (latvių); Oras =, Tau = oder Landtrosch (vokiečių); 
bypafl Ha3eMHaa JiaryiiiKa (rusų); žaba plowa (lenkų). 

Ra/ia arvalis: 

Pavadinimų medžiagos neturime. 

Taigi pavadinimas tenka skolintis iš kitų kalbų. Savo paviršium ir gy- 
venamąja vieta, Rana arvali s=s mailasnukė varlė, arba liūninė, 
dirvinė varlė. Palygink: Moorfrosch (vokiečių), žaba ostronosa (lenkų). 

Bu f o va Igoris: 

Raupeže. Buto. Žaba vvielka krostavva. Širvido žd. 

Ruppuižė, eine Kroete. C. Mielck’ės žd. 

Repeczka, Rukpuiže, Rupėže, Rupuže, die Krote. Nessel- 
mann’o žd. 

Rėpeže Krote. Bezzenberger’io žd. 

Garmatinė, žaba (rana buto); ropucha v. rupūžė, pamatinė 
A. Juškos žd. 

Nūžė = didelė varlė, also wohl Krote. Ag. Leskien’o žd. 

Rupužė, ruplenda, krupis, rupucis, rapucha, žaba. Miežinio žd. 

Rupužė (Šr„ A. B.); rupūžė, krupė, rupkė, piktoji, piktvarlė, 
pamatinė (V. Jn.); paprastoji rupūžė, pamatinė (St. z.); rapu- 
kinoji varlė, krupis, krupė, piktoji varlė (Zl. ž.); repečkė (Kalva¬ 
rija, Suv.); rupečkė (Dzūkai); pamačkė (Liudvinavas, Suv.); ra- 
pukė (Gervėčiai); varlė rupūžė (Daugėliškis); piktvarlė (Plungė); 
pamatinė rupužė (Panevėžys) = Buto vulgaris. 

Taigi Buto vulgaris = pa matinė rupūžė, arba pa¬ 
ntą t i n ė krupė, krupis, arba rapukinoji, piktoji varlė. 
Kiti pavadinimai netinka, būdami ne visai pilni (pamatinė, piktvarlė), gyvoje 
kalboje negirdėti (raupežė, rukpuižė, rupuižė, ruplenda, garmatinė), ne visai 
tikslus (paprastoji rupūžė, varlė rupūžė) arba ne visai patogiai skambą, abe¬ 
jotinos kilmės (repečka, repežė, rupečkė, pamačkė, rapukė). Palygink: Ga- 
bawo (prūsų); rahpuzis, kaupinck, rupuzis, krupis (latvių); Erdkrote (vokie¬ 
čių); odbiKHOBeHHaa >Ka6a (rusų); ropucha Oenkų). 

Bufo viridis: 

Pavadinimų medžiagos neturime. 

Taigi pavadinimai tenka skolintis iš kitų kalbų. Iš jos spalvos ji ga¬ 
lima pavadinti žalioji rupūžė, arba žalioji krūpė, krupis- Paly¬ 
gink: Grune Krote (vokiečių). 

Bombinator pachypus: 

Unke, die, repėczka._ F. Kurschat’o žd. Kvarklys, die Unke. 
W. Kalvvaiczio, žd. Rupūžėlė geltonpilvė, kumuotė geltonpilvė, 




Varlių (Amphibia) klasės atstovai Lietuvoj ir jų pavadinimai. 


93 


kvarklys geltonpilvis (Zl. ž. ); kukuojanti varlė (Traupis); kukutė 
(Vaškai); rapukas (Smilgiai); kūmutė (Širvintai); vandens, arba 
vandeninis, krupis (Žemaičiai) == Bombinator pachypus. 

Vadinasi, Bombinator pachypus= geltonpilvis kvarklys, arba 
vandeninis krupis. Kiti pavadinimai netinka, nes ne visai aiškus (ru¬ 
pūžėlė geltonpilvė), arba ne visai patogiai skamba lietuviškai (geltonpilvė 
kumuotė, repečka, kukuojanti varlė, kukutė, kūmutė, rapukas). Palygink: 
Gelbbauchige Unke (vokiečių), JKepjiaHKa (rusų), kumka (lenkų). 

Bombinator igneus: 

Pavadinimų medžiaga ta pati,_ kaip Bombinator pachypus 
atveju, išskyrus Zl. ž., kur „Rupūžėlė, kumuotė randonpilvė, 
kvarklys raudonpilvis= Bombinator igneus“. 

Taigi Bombinator igneus= raudonpilvis kvarklys. Sek¬ 
tųs jisai pavadint ir ugninis kvarklys (verčiant lotynų pavadinimas). Kiti 
pavadinimai, dėliai paminėtų, kalbant apie Bombinator pachypus, nuro¬ 
dymų, eina šalin. Palygink: Rotbauchige Unke (vokiečių). 

, . Salamandra maculosa: 

Salamandra (Šr., A. B.); dėmėtasis gonys, salamandra (St 
z., Zl., ž.); guonė (Zl. ž.);guonys (Dzūkai)= Salamandra maculosa. 

Taigi Salamandra m a culo sa= d ėm ėta sa i guonys, arba 
dėmėtoji guonė, salamandra. Gonis būtų atmestinas, kadangi jis 
yra neplačiai vartojamas tarmės pavadinimas. Palygink: Feuersalamander 
(vokiečių); njJTHHcraa cajiamaHApa (rusų), salamandra plamista (lenkų). 

Molge cristata: 

Tritonas (Šr.); gonys, vandeninis driežlas (A. B); skiaute¬ 
rėtasis tritonas, vandens driežlas (St. ž.); skiauterėtasai tritonas 
(Zl. ž.); vandeninis driežlas (Daugeliškis)= Molge cristata (Tri- 
ton cri status). 

Taigi Molge cristata= skiauterėtasai tritonas. Galima jį 
pavadinti ir skiauterėtoji molgė. Likę pavadinimai: gonys, vandeninis driež¬ 
las atmestini, kaipo darą painiavos (gonys, guonė, guonys= Salamandra; 
driež!as= Lacerta). Palygink: Kamm-Molch (vokiečių); Sojibinon TpHTOHT> 
(rusų); traszka czarna (lenkų). 

Molge vulgaris: 

Paprastasai tritonas (Zl. ž.)= Molge vulgaris. 

Taigi, Molge vulgaris, nenorint vartoti ne visai tikslaus „paprastasai“, 
tenka pavadinti skolintu „k a s pi n u o t a s a i“ (iš lotynų, vokiečių)= kas- 
pinuotasai tritonas, arba kaspinuotoji molgė. Palygink: 
Streifenmolch (vokiečių); majibiit TpHTOHt (rusų); traszka paskovvana, mniej- 
sza (lenkų). 

Sutvaikę pirmuosius rūšių pavadinimus į krūva, turime: 

Rana esculenta= žalioji varlė. 

Rana temporaria= žolinė varlė. 

Rana arvalis= smailasnukė varlė. 

Buto vulgaris= pamatinė rupūžė. 

Bufo viridis= žalioji rupūžė. 

Bombinator pachypus^ geltonpilvis kvarklys. 

Bombinator igneus= raudonpilvis kvarklys. 

Salamandra maculosa= dėmėtasai guonys. 

Molge cristata= skiauterėtasai tiitonas. 

Molge vulgaris= kaspinuoįasai tritonas. 

Baigdamas pridursiu, kad bevirstantiems varlių jaunikliams pavadinti 
lurime šios medžiagos: 

Božgalvvė (C. Mielckės žd.): boužgalvvis, warlužgalwe, žuž- 
galwe (Nesselmann’o žd.); warložgalvis (F. Kurschat’o žd.); 
gatvožis, varložis (A. Juškos žd.); buožgalvė, pumpė (A. B.); pun- 
tagalvis (Panevėžys); bužungalvis (Žagarė); puodžgalvis (Lėnai); 
kivyna (Kalesnykai)— Kauląuappe, rojiOBacTHK'b, kijanka. 

Vartoti jie visi, mano nuomone, tinka. 

J. Elisonas. 


P. S. Rasi, neapsiriksiu pasakęs, kad vienas kitas šitame straipsnyje 
paminėtų klausimų sukels abejojimų. Be jų vargu būtų ir išsiversti, todėl 
nekantriai lauksiu kritikos,—visų, kam tiktai paliesti čia klausimai rūpi. 

Rašydamas naudojausi šiais raštais: 

Bacevičia A. Gamtos istorija 1909. (= A. B.). 

Bogdanovo M, Visuomenės įnamiai. 1908 (= V. !n.). 
Domanievvski Janusz. Zoologja. 1919. 

Elisonas J. Stuburinių gyvulių zoologija. 1920 (= St. z). 
Elisonas J. Zoologijos žodynėlis. 1920 (= Zl. ž.). 
repTBHųij P. yHedHHicb 3oojiorin 1910. 

Juodulaitis. Trumpas pamokims ape užtarimą naudingu giviu. 
Surašytas par Glogeru, ing lietuviška kalba išverstas (rankraštis. 
Centriniame knygyne). 

Laatvveeschu-vvahzu vvahrdniza, no R. P. Y. studentu pulzina. 1914 
N. Naudingi skaitymai. 1898 (= N.). 

PyccKO-JlaTbiiucKiii cjiOBapb. MmaBa. 1907. 

Sternfeld^ R. Die Reptilien und Amphilien Mitteleuropas. 1912 
Šernas. Žvėrys ir žmogus. 1906 (= Šr.). 

LLInMKeBH4’b, A. h B. PyKOBOACTBO 300Jiorin. 1910 

J. EI. 

Paukščių balsų pamėgdžiojimai. 

Žmonės, sodžiaus gyventojai, nemaža turi paukščių balsų pamėgdžio¬ 
jimų, kurių turinys, mano nuomone, reikėtų žinoti ne tiktai kalbininkams, 
tautosakininkams, bet ir gamtos mėgėjams. Juk vaduodamiesi paukščio 
balsu, dažnai mėginame jį patį pažinti, bemėgindami tą balsą pamėgdžioti 
(pamėgzdyti) kartu su tuo palyginti apibrėžiame patį paukštį. Kitų kalbų 
gamtos raštuose arba net dailiojoj raštijoj su panašiais pamėgdžiojimais 
net dažnai tenka susidurti (H. A. Xojio,ii 1 kobckm, rirnubi EBponbi), tuo tarpu 
panašios medžiagos lietuvių kalba labai maža težinau. Čia turėčiau pami¬ 
nėti: A. Baranausko „Anykščių šilelį“ (šilelio garsai); A. Bezzenberger’į 
„Litauische Forschungen“ (89 ps); W Kalvvaitį „Lietuvviszkų Wardų klė¬ 
telė“ (85 ps.—Gyvvunų kalbos); Dr. A. R. Niemi r „Lietuvių ^dainos ir gies¬ 
mės“ (335 ps.—Pamėgdžiojimai gamtos balsų); Žemaitę „Žemaitės raštai“ 
(239 ps.—Kurmelis) ir kiti. 

Besidarbuojant pereitais mokslo metais su Panevėžio gimnazijų ir se¬ 
minarijos mokiniais, man teko surinkti kaip tiktai nemaža gamtos dalykus 
liečiančios tautosakos medžiagos, kurios dalį, būtent paukščių balsų pa¬ 
mėgdžiojimus, šiuo kartu skelbiu. 

B r e s 1 a (Crex pratensis): 

Brez, brez — krėsk, krėsk — man, man — varškės“. Užr. Krekenavoje 
Panevėžio ap. 

Krės, krės — varškės! — Kam, kam? — Vaikam!—Kokiem? — Mažiem!“ 
Užr. Dikonių km., Pušaloto pr. 

Civilis (Fringilla linaria?): 

„Civilis— senelis, — ant galvos kuodelis, — čivirkš. . ta... ta... to,— 
vaikų nerado“. Užr. Vitėmi km., Pušaloto pr. 

Gaidys (Gailus domesticus): 

Gaidys sako: „Kakaryko, grūdus lesu neuždyko, per vasarą giedojo 
slūžbą pilnevojo“. Užr. Mingelionių km., Krakenavos pr. 

Karvelis (Columba palumbus?) 

„Cit, neverk, brolau! ateis pavasaris, padūks vyrai, barstys žirnius, o, 
mudu surinksiva“. Užr. Panevėžyje. 

Kregždė (Hirundo rustica): 

„Tai man dyvis, tai man dyvis, kad Jurgiukas murzinis, murzinis“. Užr. 
Karūžiškių km. Panevėžio pr. 

„Virė boba virtinėlius, užsidarius kamarėlę... gurkt, gurkt, gurkt“. 
Užr. Panevėžyje. 

„Verda Marė, kepa Marė kiaušinytį. Išsivirs, išsikeps, kamarytėn įsi- 
neš, gurlcš, gurkš, gurkš“. Užr. Panevėžyje Abukevičaitė.' 

Lakštingalos (Luscinia philomela) balso pamėgdžiojimų neminiu, 
nes jų nemaža surašyta pirmiau pasakytoje medžiagoje. 

Luku t i s, arba dudutis (Upupa epops): 

„Dudutis, aš Petrutis! Žmonės aria, o aš sėdžiu, nesigėdžiu! Dudutis 
aš Petrutis“. Užr. Panevėžyje. 

Pelėda (Athene noctua?): 

■Suvystyk... suvystyk... suvystyk“. Užr. Smilgiuose, Panevėžio ap. 

Pempė (Vanellus crisfatus): 

Pempė rėkia: „Klyvis, klyvis, kas mane padyvis! Kiaušinėlius dėsiu, 
vaikelius perėsiu!“ Užr. Užupės km., Surviliškio pr. 

Putpelė (Coturnix communis): 

„Kelk Jirgud, darbas krut, dalgę plak, pievon kak, darbą ten atlik, 
pit . . . pi . . . lik, pit . . . pi . . . lik. Tik rangiau, ir greičiau, — matai, 
bir javai, jų laukuos, nepalik, pit . . . pi . . . lik, pit . . . pi . . . lik. Nešk 
namon, krauk skūnion, greitai kulk, vėlai gulk, darba dirbk, skybyk, pit.. . 
pi , . . lik, pit . . . pi . . . lik“, Užr. Vitėnų km., Pušaloto pr. 

Strazdas (Turčius): 

Strazdas rėkia: „Čyrum, čierum, man su vaikais nebus gero“ Užr. Pa- 
kruostės km., Surviliškio pr. 

„Oi tu, strazdai, čeru, čeru, 

Viršum medžiu vieta gera. 

Oi tu, strazdai, čeku, čeku, 

Viršum medžių kertu šaką“. Užr. Vitėnų km., Pušaloto pr. 

„Čia, čia, čia ! Kur vaikai su pačia ? 

Ar nelėksiu iš čia, nei diena, nei nakčia“. Užr Panevėžyje. 

Šarka (Pica caudata): 

„ „Šarka! — Ko ? — Kur tavo pats ? — Rygo! — Ką ten veikia ? — 
Čebatus siuva! — Iš kokių dratvų? — Šilko dratvų . . , pudu, pudu“. Užr. 
Vadokliuose, Panevėžio ap. 

Šnekutis (Sturnus vulgaria): 

„Trijų grybų viralas ... ir pipką rado“. Užr. Perekšlių km., Smilgių pr. 

Tilvikas (?) 

„Klikų, klieku, duokit sliekų, vištaržarnių, vištaržarnių, skilvin, skilvin“. 
Užr. Panevėžyje. 

V j e v e r s ė 1 i s (Alsuda arvensis): 

„Čibir, vibir — pavasaris! Lėkit, vaikai, i pašales! Tie, tie — plika- 
pilviai“. Užr. Panevėžyje. 

„Čiviru, viru pavasaris! Palikau vaikelius nelesintus. Parlėksiu namo— 
palesinsiu“. Užr. Vitėnų km,, Pušaloto pr. 

Čir, vir — pavasaris, o tie vaikai nuogapilviai, aš jiems pilvus išle- 
sinsiu. virkščių prikišiu, prikišiu, siūlais užrišiu, užrišiu“. Užr. Lapkalnio 
km., Velžio vi. 

Volungė (Oriolus galbula): 

„Jeva, Jeva, neganyk po pievą! Imk kirvelį, kirsk berželį, bus kiaulėms 
lovelis. Jeva, Jeva, neganyk po pievą“. Užr. Panevėžyje 

Žąsis (Anser cinerens): 

„Suk, boba, ratą . . . suk, boba, ratą“. Už. Smilgiuose, Panevėžio ap. 

Zylė (Parus): 

Žylė rėkia: «Škon git, škon git . . . degėk šieną“. Užr. Pakruostės km., 
Surviliškio pr. 

I kalbos dalykus čia paminėtų balsų pamėgdžiojimų nesikišau. Manau, 
kad paskelbtoji čionai medžiaga paragins mūsų gamtos mėgėjus ir folklo¬ 
rininkus (tautosakininkus) daugiau panašių dalykų parinkti. 

J. Elisonas. 

Lietuvos Gamtos Tyrinėjimo Stotis, josios 
darbuotė ir uždaviniai. 

Prie Švietimo Ministerijos jau yra įsteigta Lietuvos Gamtos Tyrinėjimo 
stotis, turinti sudaryt centrinę įstaigą, kuri rinktų, tvarkytų ir naudotų me¬ 
džiagą Lietuvos gamtai pažint. Panašios įstaigos reikalingumas jau senai 
Lietuvoje buvo jaučiamas, nes mūsų krašto gamta, nesant vietoj inteligen- 
tinių pajėgų, buvo mums visai nedaug tepažystama. 

Tiesa, pirmoj praeitojo amžio pusėj pasirodė buvusiojo Vilniaus uni- 
versito auklėtinių kūriniai, kurie kaip tik sudarė naują gadynę mūsų gamtos 
žiniose Turiu čia galvoje Tyzenhauzo, Kluko, Jundzilos, Jurackio darbus. 
Bet žiaurus rusų laikų režimas, įvykęs po 1863 m. su šaknim išrovė pra¬ 
dėtąjį kultūrinį darbą. Tokiu būdu ištisas laikotarpis nuo 1863 m. lig 
mūsų dienų, jei neskaitysim kelių smulkių monografijų, gali būt apibrėžtas, 
kaipo pilniausias nedarbas mūsų gamtos pažinimo srity. 

Sutaupytos medžiagos mūsų gamtai apšviest taip pat vargiai kur Lie¬ 
tuvoj galima rast, nes tie luomai, kurie galėjo šitai padaryt, pasižymėjo 
arba visišku nemoksiu arba menku pilietiškumu. Pirmuoju atveju mokslo 
medžiaga tapo nesunaudota arba stačiai sunaikinta, antruoju—keliaudavo 
į svetimą kraštą (Vroblevskio entomologijos rinkinys). 

Todėl pirmučiausia kyla būtino reikalo rinkt visokiariopos medžiagos, 
kuri sudarytų pagrindą krašto gamtai ištirt. Trūkstant inteligentų specia¬ 
listų, įsteigtoji 1919 m. vasarą Lietuvos Gamtos Tyrinėjimo Stotis, pasiryžo 
pritraukt prie šio darbo kuo plačiausią specialistų visuomenę, ypač moky- 
tojiją ir moksleiviją, teikdama jai reikalingų pamokymų ir praktikos žinių. 
Turėdama galvoj, jog joks teorinis dėstymas negal atstot gyvo darbo, 
G. T. St. organizavo praktikos darbus ir gamtos iškilas (ekskursijas), ir 
aktingai dalyvavo Aukštųjų Kursų organizuotėj. 

Praktikos darbų atliekama dvejopos rūšies: 1) pasižinimas su medžiagos 
rinkimo ir preparavimo teknika ir 2) sistemingi gyvulių ir augalų morfo¬ 
logijos ir fiziologijos darbai. Tų praktikos darbų lig šiol atlikta 43. 

Iškilų tikslas—pasižinimas su Kauno apylinkių fauna ir flora įvairiais 
metų tarpais. Ypač buvo kreipta akys į kenksmingų ir naudingų vabždžių 
reikšmę žemės ūky ir mikroskopinę vandenų fauną, vadinamąjį planktoną. 
Tokių iškilų atlikta 14. 

Tuo būdu susidarė jau nemažas būrys žmonių, turinčių bent elemen- 
tinių gamtos pažinimo žinių, ir, kas svarbiausia, mokančių jas taikini prak¬ 
tikoj. Pasidarbavusieji G. T. Stoty asmens jau padarė nemaža naudos, 
tinkamai surinkę ir suteikę jai įvairių botanikos ir zoologijos objektų, 

Nesitenkindama tuo, Stotis stengiasi pati rinkt ir sistemint visa, kas 
gali mūsų gamtą atvaizduot. Taip antai, paruoštas paukščių, žinduolių, 
šliaužlių ir žuvių rinkinys, turįs jau 300 ekzemplorių. Labai juntama stoka 
tam tikrų tos teknikos srities specialistų, nes Stoties vedėjas dažnai verčia¬ 
mas pats imtis mekaninio darbo. 

Visi surinktieji stuburiniai yra apibrėžti (definuoti) ir galutinai montuoti. 
Sis rinkinys užima 3 dideles stikluotas indaujas. Toliau jam didinti trūk¬ 
sta padėlio. 

Entomologijos srity surinkta keli tūkstančiai vabždžių, kurių dauguma 
jau preparuota, bet neapibrėžti dėl laiko stokos. Šioj medžiagoj nemaža 

7 

lyčių, turinčių ekonominės reikšmės mūsų ūky. Kadangi dauguma iš jų 
surinkta įvairių ūgio stadijų, tad manoma išskyrus juos sudaryt atskirą 
kenksmingųjų vabždžių kolekciją drauge su jų metamorfozėmis. 

Toliau, padėta nemaža darbo lyginamosios anatomijos rinkiniams ga¬ 
mini Šį rinkinį sudaro preparatai spirite ir kituose skystimuose. Jų tik¬ 
slas—parodyt, kuriuo keliu evoliucionuoja morfologijos atžvilgiu vienodi 
organai, pradedant žemiausiomis ir baigiant aukščiausiomis lytimis. Čia 
ypač pasidarbuota dėl kraujogyslių ir nervų sistemos ir osteologijos. Dau¬ 
guma lyginamosios anatomijos preparatų nėra dar montuota, nes steigtasi 
sunaudot pavasarį ir vasarą naujiems objektams įgyt, o galutinai sudirbt 
jie paliekami žiemai. i 

Renkama taip pat embriologijos medžiaga, bet kadangi jos randama 
tik atsitiktinai, tad trumpu laiku ji negali būt visai atvaizduota. Todėl jos 
sunaudojimas manoma atidėt tolimesniam laikui. 

Surinkta daug biologinės medžiagos ypač iš paukščių gyvenimo. Ją 
sudaro paukščių lizdai su kiaušiniais arba jaunikliais drauge su pavyzdžiais 
aplinkinio tarpo (šakomis, žolėmis, smėliu, graužu ir t* t). Ši medžiaga tu¬ 
rės sudaryt tam tikrą rinkinį, kurio tikslas—duot supratimo apie paukščių 
ir kitų gyvulių biologiją, t. y. jų visimą, papročius, mitimą, o taip pat jų 
reikšmę žmonių ūky. Atvaizdavimas natūralinės gyvulių aplinkos tokiomis 
biologinėmis grupėmis, kaip parodė didelių Eiropos centrų (ypač Britanijos 
Muzejaus) praktika, turėtų didelės pedagoginės reikšmės. Gaila tik, kad jų 
įtaisymas reikalauja daug vietos ir tam tikrų indaujų. Nei viena, nei kita 
stotis laikinai neturi, todėl surinktoji medžiaga taupoma ateičiai.—Botanikos 
srity surinkta ir išdžiovinta apie tūkstantis Kauno apylinkių augalų egzem¬ 
pliorių. Dauguma jų yra apibrėžti. 

_ Iškelt aikštėn Stoties darbuotei, o ypač jos idėjai, šių metų pavasarį, 
ir_ būtent gegužės mėn. 2—4 dienomis buvusiuos Švietimo Ministerijos 
rūmuos buvo suruošta gyvosios pavasario gamtos reiškinių paroda. Be 
turėtų Stoties rinkinių, buvo pagaminta visa eilė gyvybių, būtent, žuvių, 
šliaužlių, replių, vabždžių ir augalų. Greta buvo išstatyti įvairūs gamtos iš¬ 
kilų ir rinkimo įnagiai ir prietaisai, taip pat tam tikras knygų rinkinys. Per 
parodą buvo aiškinama išstatytų gyvulių ir augalų reikšmė, ypač kreipiant 
akys į gamtos apsaugos reikalingumą, kadangi karo metu ir net karui pa¬ 
sibaigus dėl sunkių ekonominių sąlygų ji yra baisiai nualinta; net kyla 
baimės, jog kai kurios retesnės gyvulių lytys netrukus visai gaus išnykti 
Lietuvoj. Buvo taip pat demonstruoti kolekcijų rinkiniai ir preparavimo 
teknika. Į parodą atsilankė per 500 žmonių, daugiausia mokyklų auklėtinių. 

Gamtos Tyrinėjimo Stoty įsimezgė Biologijos Komisija, kurios tikslas 
sekt ir spręst pritaikinamosios biologijos klausimai. Svarbesni šios Komi¬ 
sijos darbai yra jšdirbimas žuklavimo ir medžioklės taisyklių ir kalendorio. 
Toliau, Žemės Ūkio Ministeriui įsakius, buvo atlikta „iškila į pietinius Su¬ 
valkų žemės ežerus vietoj ištirt žuklavimo dalykų. Šios iškilos įvykiai iš¬ 
dėstyti tam tikrame pranešime Ž. U. Ministeriui. Spėjama, jog visiems 
vandenims atitekus Valstybės nuosavybei, rasis plati dirva idrobiologijos 
tyrinėjimams, kad pagrystum tvirtą pagrindą planingam žuvių ūkiui. 

Be pradėtų darbų varymo, G. T. Stoties uždaviniai artimiausią ateitį 
yra sistemingas tiekimas žmonėms pagrindinių gamtos mokslo žinių, da¬ 
rant kolekcijas, gyvu žodžiu ir spauda. 

Tarp pirmučiausių G. T. Stoties praktikos uždavinių yra įkūrimas val¬ 
stybinės biologijos stoties ūkio, girių, žvejybos ir kitiems reikalams. 

Žinoma, kad savo tikslui—tyrinėt, aprašyt ir sustatyt pilni mūsų fau¬ 
nos ir floros sąrašai, steigt gamtos muzejų,_ saugot gamtos turtai nuo su¬ 
naikinimo ir propaguot ši idėja, nustatyt mūsų gamtos terminologija ir ap¬ 
skritai vykdint kiti siekimai, surišti su mūsų gamtos tyrinėjimu—šie tikslai 
visai pasiekt galima tik susidėjus su plačiąja visuomene- Todėl G. T. St. 
yra kreipusis į visus, kuriems tas dalykas rūpi, prašydama prisidėt prie jos 
tikslų įvykdymo, būtent, pristatant kuriamam muzejui gamtos objektų, kaip 
antai: zoologijos, botanikos ir geologijos rinkinių ar atskirų egzemplorių, 
siuntinėt užrašų ar šiaip žinių apie mūsų gyvius ir augalus, vietinių jų pa- 
vadininų, geografinį paplitimą ir biologinę gyvatą ir 11 

Palengvint darbui tiems, kurie norėtų gamtą tyrinėt, G. T. St. noromis 
suteikia žinių apie rinkimo ir preparavimo priemones, sutinka įbrėžt, t y. 
nustatyt mokslo vardą atsiustiems objektams ir grąžint juos rinkėjui, taip 
pat duot nurodymų dėl jų sunaudojimo. Norintieji pasimokyt vabzdžių 
kolekcijuot, paukščių ir žvėrių kailių preparuot ir kimšt, augalų džiovint, mo¬ 
kyklų muzejų steigt, gali į G. T. St, kreiptis, kur jiems noru bus teikiama 
pamokymų ir praktikos. G. T. St. būklė yra Kaune, Steigiamojo Seimo 
rūmų kieme. Tenai ir kreiptis visais reikalais. 


T. Ivanauskas. 



Pažinimo Komisija prie L, Mokslo 
Draugijos ir jos uždaviniai. 


Jau pareitais metais iš susitelkusios Kaune mūsų inteligentijos tarpo 
kilo sumanymas įkurt tokia draugija, kurios uždavinys būtų visapusiškas 
mūsų šalies ir tautos pažinimas. Ją projektavo kurt prie Lietuvių Mokslo 
Draugijos kaip tam tikrą naują Komisiją greta kitų tos Draugijos' komisijų, 
pavadinus ją «Tevynės Pažinimo Komisija*. Numatyta ji susinėsiant iš ke¬ 
leto sekcijų. Artimiausius sekcijų darbuotės uždavinius ir planus parengė 
atatinkamųjų dalykų specialistai. Juos skaitė visuotinajame Liet. Mokslo 
Draugijos Kauno skyriaus susirinkime šių metų pradžioj. 

Svarba tokios organizuotės mūsų kultūros kūrybai begalinė. Ji galė¬ 
tų dirbt ne tik kaip Komisija prie Liet. Mokslo Draugijos, bet ir kaip visai 
savaiminga organizuotė. Kadangi jos uždaviniai savo didžiausia dalim yra 
visai tie patys, kaip ir «Kosmoso» laikraščio, tad norėdami atminti visuo¬ 
menei šitokios organizuotės gyvą reikalą, dedame čia «Tevynės Pažinimo 
Komisijos® mums svarbiausiųjų sekcijų darbo plano projektus, kaip jie yra 
patiekti kalbėtųjų specialistų. Red. 


Gamtos sekcija. 


Gamtos sekcijos tikslas yra koncentruot savyje visas Lietuvos gam¬ 
tos pažinimo žinias, platint tas žinias visokiais būdais, palengvint jų rinkimą 
kitiems, saugot Lietuvos gamtą nuo naikinimo ir skleist šią idėją. 

Šiems tikslams vykinti, sekcija steigiasi palaikyt ryšius su visais tyri¬ 
nėtojais ir šiaip gamtos mėgėjais, teikdama jiems moralinės ir medžiaginės 
paspirties. Turėdama galvoj, jog be galo daug mokslo medžiagos tenka 
į rankas žmonių, nemokančių jos sunaudot, nes nesuprantančių jų vertės, 
sekcija steigiasi kuo plačiausiai populerinti būtiną medžiagos rinkimo rei¬ 
kalą, leisdama ir skleisdama po visą Lietuvą tam tikrų instrukcijų. 


7 * 

Sekcija steigia Vilniuj «Lietųvos Gamtos Muzejų*, privalantį atvaizduoti 
visus Lietuvos gamtos turtus. Šis muzejus neturi būt tiktai surinktų obje¬ 
ktų arkyvas, bet judrus ir budrus centras surištas artimais ryšiais su gy¬ 
venimu. Jame turi būt įtaisytos gryno ir taikinamojo mokslo laboratorijos, 
kuriomis galėtų naudotis tam tikri mūsų aukštosios mokyklos skyriai ir 
šiaip asmens, kurie norėtų pasidarbuot mokslo dirvoj. 

Šis muzejus turi taip pat rūpint vidurinės ir pradžios mokyklos rei¬ 
kalavimus. Šiam tikslui objektai turi būt taip parinkti ir taip sutvarkyti, 
kad jie patys savaimi aiškintų idėją, kurios jie yra vaizdeliai. Patarimai, nu¬ 
rodymai ir paraginimai duodami kiekvienam, kas į muzejų kreipiasi. Tuo 
būdu muzejus tampa centrinė gamtos įstaiga visoj Lietuvoj._ 

Jau prieš karą rusams šeimininkaujant, o dar labiau karo metu musų 
gamta liko baisiai nualinta: iškirsti didžiausi miškų plotai, iššaudyti reti, iš 
senovės atlikę žvėrys ir paukščiai, ežeruose ir upėse žuvys išnaikintos bom¬ 
bomis ir kitomis piktomis priemonėmis. 

Ko nesurojo padaryt okupantai, tą baigia daryt naminiai plėšikai. Jei' 
taip toliau patruks, veikiai sulauksim laiko, kad iš mūsų gamtos grožybių 
nė pėdsakų nebliks. 

Todėl, atsižvelgdama į gresiantį Lietuvos gamtai pavojų, gamtos sek¬ 
cija turi neatidėtinai mobilizuot visas savo pajėgas, kad išgelbėtų nors tuos 
gamtos paminklus, kurie dar tebėra. Tuo reikalu ji steigtasi įvesdinti Lie¬ 
tuvos valstybėj įstatymų, kuriais būtų pripažinti neliečiami teritorijos plotai, 
turintieji tokių gamtos paminklų vertę. 

Pirmiausia tokiais apsaugojamais gamtos plotais turi būti kai kurie 
miškai su juose esama fauna ir flora. Gamtos sekcija turi išreikalaut iš 
valdžios, kad būtų visai uždrausta šaudyti briedžiai bent per 10 metų, taip 
pat turi budėt, kad būtų vykdomos medžioklės taisyklės. Sekcija rūpinsis 
išgaut teisės prasikaltėlius traukt tieson. 

Sekcija turi atkreipt savo akis į naudingų paukščių naikinima Lietuvoj. 
Šis liūdnas reiškinys yra labai prasiplatinęs, ypač sodžiaus jaunuomenėj. 
Joks medžiotojas neišnaikina tiek paukščių, kiek piemuo. Ganydamas gal¬ 
vijus po miškus ir pievas ir neturėdamas jokio kito darbo, jis ima pauk¬ 
ščių lizdų ieškoti. Beganydamas galvijus visą pavasari, jis pažysta kiekvieną 
krūmą, kiekvieną medelį, kiekvieną uoksą, ir nenuostabu, kad joks pauk¬ 
štis negali nuo jo pasislėpt su savo lizdu. Laisvai besivalkiodamas su juo 
šuo padeda jam dirbt šį peiktiną darba. 

Radę lizdus, sodiečių vaikai paprastai išima kiaušinius ir jauniklius ir 
dažnai pagauna lizde perinčią patelę. Kai kurių paukščių patelės taip stip¬ 
riai tupi lizde, jog jos galima rankomis paimt; tos rūšys kaip tik pas mus 
labiau išnaikintos ir todėl turėtų būt specialingai globojamos. 

Kadangi su šiais peiktinais reiškiniais labai sunku kovot, o paprastos 
prievartos ir bausmės priemonės duoda tik menkų vajsių, sekcija turi grieb¬ 
tis kuo plačiausios gamtos saugojimo propagandos. Šiam tikslui ji turi su¬ 
sižinoti su tam tikromis užsienių draugijomis, kurios yra daug pasidarba¬ 
vusios toj srity ir steigiasi susirišti su visu pasauliu. Propagandos tikslams 
turi būt naudojama pradžios ir vidurinė mokykla. Ten turi būt aiškinama 
didelė nauda, teikiama žmonėms daugumos paukščių. Ten turi būti skiepi¬ 
jama mūsų gyvosios gamtos grožybių meilė ir pagerbimas, taip pat pasi- 
biaurėimas jų naikinimu. 

Kadangi tokia gamtos meilė ir pagerbimas gali būt įkūnyta tiktai šu- 
pažinus su gamta, sekcija turi visais būdais steigtis, kad v Lietuvos gamtai- 
mūsų mokyklose būtų paskirta atatinkamai aukšta vieta. Šiuo reikalu tur 

būt steigiami maži vietinės gamtos rinkiniai, paskirti mokyklos reikalams, 
teikiama praktikos rinkinių gaminimo žinių, organizuojamos paskaitos ir iš¬ 
kilos (ekskursijos) ir, amierikiečių pavyzdžiu, mokyklų paukščių klubai 
(Scool Birds clubs). Šiuo atžvilgiu didelės reikšmės turės kaip tik minėtas 
„Lietuvos Gamtos Muzejus“. 

Tik tokia dvasia išauklėję savo jaunimą, turėsime rimtą gamtos apgy¬ 
nėjų armiją ir galėsime žengti tais takais, kuriuos pramynė kitos kultūrin¬ 
gosios tautos. T. Ivanauskas. 

Botanikos sekcija. 

Lietuvos augmenija maža dar tėra pažinta ir ištirta. Jei kas nors ir 
padaryta šioj mokslo šakoj, tai daugiausia ne musų žmonių ir visai kito¬ 
kiems tikslams, negu mums rūpėtų. 

Priežaščių tam yra labai daug, bet svarbiausios yra tos, kad pats aug¬ 
menijos pažinimas yra darbas platus ir sunkus; jo atlikt vienas žmogus 
nepajėgia: čia reikia būtinai rinktinių pajėgų. Antra vertus, lig šiol mums 
trūko žmonių, kurie gyvenimo sąlygų leidžiami, būtų galėję dirbti šį darbą. 

Šiandien daug kas pakitėjo. Nauja Lietuvos padėtis sutraukė ir dar 
sutrauks iš visur žmonių tų dalykų žinovų, kurių_ pagelba jau dabar galima 
pradėt tas didelis rinktinis darbas. Ir iš tiesų, būtų jau metas, nes mes 
daugeliu atžvilgiu esam atsilikę nuo kitų žmonių, einame, tartum, jų užpa¬ 
kaly. Pradėję ir gerui atlikę šį darbą, mes pirmiausia patys sau pasitieksime 
naudos, apie ką čia plačiau negaliu kalbėt; paskui, duosim dar vieną savo 
kultūrinio subrendimo pavyzdį. 

Prie Lietuvos augmenijos pažinimo gali prisidėt ne vien tik to dalyko 
žinovai specialistai, bet kiekvienas tvirtos valios ir gerų norų žmogus, ypač 
mūsų besimokančioji jaunuomenė. Čia kaip tik yra progos praktikai sunau¬ 
dot įgytoms mokykloje žinioms. Bet nereikia, rodosi, daug aiškint, kad ga¬ 
lutinas viso darbo sutvarkymas ir mokslinis jo sunaudojimas gali būt vien 
tik žinovų atliekamas. Taigi, kad kuo daugiausiai žmonių prie darbo pri¬ 
trauktum ir kad jį palengvintume tiems, kurie jo visai nemoka arba nėra 
įpratę dirbt, duosime patarimų. 

"Kas nėra mėginęs arba įpratęs augalų rinkt, tam iš pradžių tas darbas 
atrodys nuobodus ir gal dar net sunkus; bet nugalėjęs pirmąsias sunkeny¬ 
bes ir užmiršęs pirmuosius nepasisekimus, kurių visur randame, ras sau 
smagumo augalų gyvenimo pažinime ir kartu padidins mokslo darbinikų 
skaičių. L. Vailionis. 

Etnografijos sekcija. 

Etnografijos sekcija steigiasi surinkti ir apsaugoti nuo pražuvimo tokią 
medžiagą, kuri gali nupiešti mūsų krašto žmonių būvį, nurodyti visas jų 
būdo ypatybes ir kultūros laipsnius, palyginant su kitomis tautomis. Su¬ 
rinktą medžiagą etnologijos mokslas galės tinkamai suvartoti ir spręst apie 
mūsų tautos ūgį, apie to ūgio parėjimą nuo gamtos ypatybių ir kitų vei¬ 
ksnių (faktorių), kaip antai, kaimynių tautų įtakos, socialinės ir valstybinės 
santvarkos, tikėjimo ir tt. Etnologija pagaliau gali susekti svarbesnes mūsų 
žmonių būdo ypatybes, gerąsias ir netikusias. Pažinus visa tai, bus daug 
lengviau ir mūsų žmonėms ir labiausiai inteligentijai sąmoningai tvarkyti 
mūsų atgijusios valstybės gyvenimą ir nustatyti palankausias sąlygas mūsų 
kultūrai ir medžiaginei gerovei plėstis. 

Renkamoji medžiaga susideda iš žemiau nurodytų dalykų. 

I. Medžiaginės kultūros dalykai. 

1. Valgiai ir gėrimai, jų patiekimas. 

2. Indai ir visoki įrankiai valgiams ir gėrimams tiekti. 

3. Žemės: ūkio gyvulių auginimo, sodų veisimo ir daržų laikymo veikslai: 
kiek laukų ir kuriais javais sėja, kurios rūšies arba veislės naminių gyvulių 
laiko ir kaip jais verčiasi, kaip laikomas sodas ir daržai, bičių dalykai; at¬ 
skirų žemės ūkio darbų aprašymas (mėšlavežio, linaminio ir kitų) ir 1.1. 

4. įrankiai ir visoki padargai ūkyje vartojami. 

5. Visoki namų amatai ir dirbiniai, kaip antai, verpalai, audiniai, 
mezginiai ir t t. 

6. Triobėsiai ir kiti ūkio įtaisymai, kaip antai, malūnai, pirtys, žar¬ 
džiai, mašinos ir t. t. 

7. Namų vidaus ištaisymas ir visokie kambarių rakandai. 

8. Namų išoriniai ir išvidiniai papuošalai, kaip antai, kiemas, gėlių 
darželiai, sodybos aptvarai, langai, langinės, langų gėlės ir 1.1. 

9. Apdaras ir įvairūs žmogaus papuošalai, kaip antai, išeiginės dra¬ 
panos, kaklaraiščiai, juostos, kaspinai ir 1.1. 

10. įrankiai ir įvairūs padarai vaikams ir suaugusiems žaisti, griežti, 
apskritai pasismaginti, kaip antai, tabako rūkymo ir uostymo prietaisai, me¬ 
džioklės, žuklavimo įrankiai, sūpynės, čiuožynės ir t. i. 

II. Dvasinės kultūros (tautosakos) dalykai. 

1. Senovės pasakojimai: 

a) pasakos ir pasakėčios, 

b) pasakojimai apie pasaulio įkūrimą, tvaną, pasaulio galą ir t. t 

c) dainos ir apdainavimai, 

d) visoki kiti žmonių padavimai apie vietinius senovės dalykus. 

2. Patarlės: 

a) priežodžiai, 

b) pravardžiavimai, pamėgdžiojimai, 

c) piktžodžiavimai ir keiksmai, 

d) vaikų dainelės, 

e) piemenų veblenimai, adverniška kalba, paukščių kalba, 

f) greitkalbiai, myslės ir t. t. 

3. Prietarai: 

a) apie didžiuosius gamtos dalykus, kaip antai, saulę, mėnulį, kalnus*, 
ežerus ir t. L 

b) apie medžius, augalus ir gyvulius, 

c) apie dvasias ir pusdvases, 

d) kerėjimai, nuodymai, žynavimai, 

e) pranašavimai, lėmimai, būrimai, 

f) apie Dievą ir busimąjį gyvenimą (vėles), 

g) įvairus kiti tikėjimai ir prietarai, 

h) žmonių medicina. 

III. įpročiai ir socialiniai dalykai. 

1. Senovės papratimai: 

a) švenčiu papročiai, 

b) apeigos pradedant ar baigiant kokį darbą, per vestuves ar laido¬ 
tuves, krikštynas, svečius priimant ir 1.1 

c) senovės žaidimai ir šokiai, 

d) kiti vietiniai papročiai. 

2. Šeiminiai santykiai: 

a) tėvų santykiai tarp savęs ir su vaikais, 

b) moterų būvis šeimoj ir vaikų auklėjimas, 

c) šeimų išsiskirstymas: dukterų ištekėjimas, jų dalys (kraičiai), 
vaikų i žentus išleidimas, ūkio tarp tėvų ir brolių pasidalinimas ir 1.1. 

d) paveldėtųjų turtų pasidalinimas. 

3. Visuomenės grupių santykiai: 

a) elgetavimas, 

b) samdininkų santykiai su savo šeimininkais, 

c) inteligentų (gydytojų, kunigų, mokytojų) santykiai su žmonėmis, 

d) mūsų žmonių santykiai tarp savęs ir su nelietuvais. 

4. Kiti socialinės santvarkos dalykai: 

a) žmonių dalyvavimas draugijose ir apskritai visuomenės įstaigose, 

b) įdomavimas politiniu šalies gyvenimu, 

c) žmonių pažiūros į doros klausimus ir nusidėjėlių bausmę ir t. t. 

Etnografinis skyrius vaisingai tai programai vykinti laiko savo muzejų, 
knygyną, turi teisės steigt savo dalykų parodas, daryt paskaitas, aukų rin¬ 
kliavas ir turėt įvairaus jo uždaviniams vykinti reikalingo turto. 

Tiesioginis etnografinio skyriaus tęsinys turi būt žmonių meno sky¬ 
rius, kurs veikia savaimingai nuo etnografinio skyriaus tik dėl to, kad me¬ 
nas reikalauja kitos specialybės žmonių ir šiek tiek kitokių metodų medžia¬ 
gai rinkti. J. Vabalas Gudaitis. 

Tautos meno sekcija. 

Pažinti tautos kultūros dvasiai, reikalinga kuo plačiausiai ištirti tautos 
menas. Visiems žinoma, kokia yra gausinga lietuvių tautos poezija, ne ma¬ 
žiau gausingas ir įdomus plastikos menas. Bet ligi šio laiko toje srityje la¬ 
bai maža kas tėra" padaryta. Neskaitant, palyginti, nedidelių kolekcijų, mes 
neturim rimtesnių tyrinėjimų, nei tautos arkitektūros, nei ornamentikos. Juk 
neklystant galima sakyti, kad Lietuvos moterų audiniai yra dainos, pasakos, 
o vyrų piaustiniai iš medžio — koks tai įvarumas formų, kokie raštai. 

Aplinkybėms susidėjus, mūšų smulkioji tautos pramonė nyko, o į jo¬ 
sios dirbinių vietą buvo įvežama į Lietuvą svetimi pabrikiniai dirbiniai, ku¬ 
rie įskiepino svetimą skonį, meno atžvilgiu labai abejotinos vertės. Visa tai 
veda mūsų tautą prie ištautimo, ir todėl mūsų šventa pareiga visokiais bū¬ 
dais tą reiškinį sulaikyt. Artimiausias tam darbas, kurį mes privalom 
atlikti, bus: 

1) Rinkt ir klasifikuoti visus mūsų žmonių dirbinius (audinius, mez- 
giums, piaustinius iš medžio, tapybos darbus, metalo papuošimus, kerami¬ 
kos dirbinius ir t. t.). 

2) Fotografuoti miestų ir kaimų trobesius nuo seniausių lig naujau¬ 
sių typų. 

3) Daryti tipingiausių trobesių brėžinius su smulkiais matavimais. 

4) Daryti kopijas dažais įvairių mūsų žmonių dirbinių, o ypatingai 
spalvotų daiktų. 

5) Leisti tautos meno albumą su tam tikrais aprašinėjimais ir tyri¬ 
nėjimais. 

6) Steigti etnografinį muzejų. 

7) Remti ir palaikyti kuo galint smulkiąją Lietuvių tautos pramonę. 

8) Steigti pavyzdingas dirbtuves (keramikos, stalių, audimų ir t. t./. 

K. Šklėris. 

Meno sekcija muzikos srityje 

1) renka ir 

2) fotografuoja muzikos instrumentus, 

3) užrašinėja vartojamas dabar bažnyčiose namuose ir laukuose melo¬ 
dijas, taip pat kūlimo, šokių ir supimo ritmus, 

4) renka žinias apie kilusius iš žmonių dabartinius ir buvusius žymius 
kanklininkus, dainininkus ir t. t., taip pat apie muzikos veikėjus, iš svetur 
atvykusius, 

5) renka senovėje spaudintas gaidas ir gaidų rankraščius, 

6) leidžia dainų rinkinius mokykloms ir žmonėms, 

7) organizuoja ir padeda organizuot iš jaunuomenės vietinius dai¬ 
nininkų būrelius, 

8) organizuoja dainų šventes, 

9) leidžia savųjų kompozitorių veikalus. 

J. Tallat Kelpšas. 

Ąrkeologijos sekcija. 

Arkeologijos sekcija turi tikslo ieškot, aprašinėt ir globot įvairios rū¬ 
šies Lietuvos praeities senovės paminklus ir raštus. Savo uždavinius vy¬ 
kindama, sekcija 

1) Surašinėja, fotografuoja ir padaro planus piliakalnių, aukos kalnų, 
senovės kapinynų, susitardama su asmenimis ar įstaigomis, kuriems tos 
vietos priklauso. Atsidėjusi seka ar kur ariant ar duobes kasant neatsi¬ 
tinka kokių nors nepaprastų akmenukų, žalvarinių žiedų, grindžių, surūdi¬ 
jusių senovės geležies ginklų ar įnagių; ar nerandama kur žemėje degintų 
ar su pelenais gulinčių žmogaus kaulų. Visus apylinkėje rastus daiktus 
skyrius saugoja nuo žuvimo ir sunaikinimo; dovanų ar pirkimo keliu renka 
juos į vieną vietą ir steigia tam tikrą vietinių rinkinių muzejų; žinias apie 
tų daiktų radimą kuo veikiausiai praneša Valstybės Arkeologijos ir T. Paži¬ 
nimo Komisijoms, kad jos atsiustų savo žmogų moksliškai atlikti tolimes¬ 
niems tyrinėjimo žygiam Šiuo tarpu sekcija žiūri, kad senovės kapinynai 
ar kiti žemės paminklai nebūtų niekeno ardomi, ir apie tai praneša vietos 
valdžiai. Dalis vietoje surastų daiktų dėliai savo svarbos Centrinės Tėvy¬ 
nės Pažinimo Komisijos nuožiūra gali būti perkelta į Centrinį Mokslo 
Draugijos muzejų. 

2) Sekcija paiso, kad nebūtų naikinamos senovės pilys, griuvėsiai, 
kad be Valstybės Arkeologijos Komisijos nebūtų perdirbamos ar naikina¬ 
mos senos bažnyčios, senovės rūmai, kryžiai, stabai, paveikslai ir t. t., tu¬ 
rintieji arkeologijos, istorijos ar dailės reikšmės. Žūstančius žmonių dailės 
kūrinius skyrius surenka ir suneša kiek galėdamas į savo vietos muzejų; 
o negalėdamas šito atlikti, bent juos aprašo, nupiešia ar fotografuoja. 

3) Sekcija renka žinias apie senovės raštus ir knygas, kurių tik kas 
turi apylinkėje, jei pastebi jas naikinant, ar vartojant dokumentus, pav., 
prekėms vynioti, tai raštu apie tai praneša vietinei valdžiai, tuo pat laiku 
apie tai suteikdama žinią Valstybės Arkeologijos ir T. P-mo Komisijoms. 





Musų gimnazijų moksleivių būreliai gimtajam kraštai tirt. 


105 


Aukų ar pirkimo keliu, kiek galėdama renka visus senus raštus ir knygas, 
sunešdama į vietinį knygyną ar laukdama iš V. A. ar Centrinės Tėvynės 
Pažinimo Komisijos tolesnės jų laimės nusprendimo. 

4) Sekcija, matydama senovės liekanų žuvimą ir negalėdama įtikinimo 
ar prašymo keliu tą žuvimą sustabdyti, kreipias į vietinę valdžią, prašydama, 
pagalbos, tuo pat laiku raštu su Valstybės Arkeologijos Komisija susisiek¬ 
dama, o išimtinos svarbos skubiais atsitikimais—telegrafu jai pranešdama. 

5) Iš vietos muzejaus rinkinių V. A. K-a savo nuožiūra ir nuspren¬ 
dimu gali perkelti dalį daiktų į Centrinį Valstybės muzejų, vietiniam skyriui 
atlygindama išlaidas už paimtus daiktus. 

6) Ypatingai svarbius istorinius paminklus ar vietas Sekcija steigiasi 
išgauti per valdžią bendrai visuomenei naudotis. 

7) Rūpinasi kapų paminklais, pastatytais nusipelniusiems tėvynės 
žmonėms, ir paženklina parašais namus, kur jų gyventa. 

8) Sudaro istorinio turinio vietinį knygynėlį, rengia paskaitas ir pa¬ 

sikalbėjimus ir duoda kasmet apie savo darbuotę kuo pilniausią apyskaitą 
Centrinei Tėvynės Pažinimo Komisini, be to dar apie kiekvieną svarbesnį 
reikalą skubiai su ją susižino, o su kitomis panašiomis įstaigomis būna 
tam tikrame kontakte. V. Nagevičius. 


Mūsų gimnazijų moksleivių būreliai gimtajam 

kraštui tirt. 

Šių metų „Lietuvos Mokykloj“ (295—297 pnsl.) gerb. J. Elisonas rašo 
apie tai, kiek daug galėtų padėt mūsų kraštui tirt atatinkamų būdu įstatyta į 
darbą mūsų aukštesniųjų mokyklų besimokančioji jaunuomenė. Toks bandymas 
jau laimingai padarytas Panevėžio gimnazijos moksleivių, vadaujant jiems tam pa¬ 
čiam didžiai darbingam Elisonui, tos gimnazijos gamtos dalykų mokytojui. Kal¬ 
bamam laikrašty įdėti ir to „Panevėžio moksleivių būrelio gimtajam kraštui tirt“ 
įstatai ir paskelbti pirmosios pradžios praktikos darbo vaisiai. Jie iš tikrųjų žy¬ 
mūs, o šiuo tarpu, girdėjom, būrelio surinktųjų dalykų skaičius mūsų kraštui 
pažint jau dešimteriopai ir šimteriopai didesnis, kaip ten paskelbta. 

Panašus būrelis buvo susikūręs pereitais mokslo metais ir Kauno gimna¬ 
zijoj, pasivadinęs čia „Gamtos tirinėjimo bei folkloro draugija“, pasistatęs sau 
tikslą „rinkt augalų ir vabždžių rinkinius ir folklorą“. Ši kuopelė, susidėdama, 
rodos, tik iš vienos ar dviejų vidurinių klasių moksleivių ir stigdama tinkamos 
vadovybės ir prityrimo, pereitais mokslo metais nebuvo ko daug nudirbusi. Ap¬ 
čiuopiamas jos gyvavimo rezultatas teko matyt tik ios išleisto (ektografuoto) 
laikraštuko „Paparčio Žiedas“ pirmasis numeris (pažymėtas 1920 m. balandžio 
mėn.), kalbamosios kuopelės organas. Jame, po prakalbos, kūr išdėstomi kuo¬ 
pelės ir jos organo uždaviniai, įdėta „atsišaukimas į moksleivius“, iš kurio čia 
paduodam ištrauką: 

„Lietuvoj dabar beveik nėra gimnazijos, kurioj būtų šioks ar toks gamtos 
muzėjus (augalų, vabždžių rinkiniai, iškamšos, skeletai, biologiniai preparatai); 
nuo to daugiausia kenčia patys moksleiviai, nes mokydamiesi gamtos ir neturė¬ 
dami jokių pavyzdžių preparatų, jie veikiai visa užmiršta; o jei turėtų prieš 
savo akis objektą, tai daug greičiau viską suprastų ir atsimintų. Mūsų, draugija 

kaip tik yra įsteigta tam, kad rinktų visus tuos dalykus ir paskui sudarytų savo 
muzejų, kuriame būtų surinkta iš pradžių bent svarbiausieji Lietuvos floros 
ir faunos atstovai. Draugija dar steigsis, jei galės, sudaryt rinkinių mokykloms. 
Tai yra vienas dalykas. Toliau, kaimuose žmonės žino daug vardų įvairių au¬ 
galų, gyvulių, paukščių, žuvių, vabždžių ir kt. Jei visus, arba nors daugumą tų 
vardų surinktum, tai gamtininkai turėtų sau paruoštų terminų ir nereikėtų jų 
kalt. Tada, mums rodosi, mokslo turinio knygų skaičius labai padidėtų, ir padi¬ 
dėtų tikrai reikalingomis ir naudingomis knygomis. Daug žmonių jau rinko tuos 
vardus, bet daugiausia iš vienos kurios apylinkės, o svarbu, kad tie vardai būtų 
surinkti iš visos Lietuvos. Tai yra didelis ir labai svarbus darbas. Toliau, žmo¬ 
nėse yra labai daug dainų, pasakų, myslių, patarlių, priežodžių. Tie visi dalykai 
vis labiau nyksta. Tiktai seni žmonės jų kiek daugiau atsimena, o jaunesni, ma¬ 
dos pasilaikydami, daugiausia naujų dainų mokosi. Žmonėse tų dainų yra labai 
daug, bet reikia skubėt jos rinkt, nes tas brangus mums turtas gali visai dingt.— 
Visi tie dalykai yra labai svarbūs, ir juos^ turėtų atlikt patys mokiniai, nes jie 
atostogomis pasklysta po visą Lietuvą. Čia jau yra jiems patiems reikalingas 
dalykas“. 

Paskui dar įdėta straipsneliai: „Zoogeografijos uždaviniai“, „Vabždžių rin¬ 
kimas“ ir, „kadangi vienas mokslas yra per daug sausas“, pridėta dar dveitas 
literatūros dalykėlių. 

Šiais mokslo metais Kauno gimnazijos kuopelė ketinanti stropiau imtis ir 
praktikos darbo. Geros kloties! Reikėtų tik kad jai padėtų ir mokytojai ir kiti nu¬ 
simanantieji asmens. Taip pat ar nepriderėtų pagalvot apie panašių moksleivių 
būrelių susikūrimą ir jų į darbą stojimą ir kitose mūsų aukštesniose mokyklose?J 

D. 


Del Pabrėžo 150 m. gimimo sukaktuvių. 

1921 m. sausio m. 15 d. sukanka lygiai 150 m. nuo gimimo dienos 
(1771 1 15) kun. vienuolio Ambraziejaus Pabrėžo, didelio Lietuvos augme¬ 
nijos mėgėjo, rinkėjo ir sistemotojo. O tuo tarpu lig šiol mes neturim nei 
pakankamai žinių apie_ šio vyro darbus toj mokslo srity, nei žinom kur kas 
gal būt (nes turėtų būt) likę jo gyvojo darbo vaisių, nei pagaliau turim 
žmoniškai išleistų jo rašytųjų darbų. Tieka žinių apie Pabrėžą ir jo dar¬ 
buotę Lietuvos florai, kiek lig šiol turėjom, toliau tenkintis nieku būdu 
negalim. 

To menko pluokštelio žinių, įdėtų apie jį 1898 m. «Varpo* laikrašty 
(pakartotų prakalboj išleidžiant jo «Taislių auguminį* 1900 m. Amerikoj ir 
Gabrio Lietuvių literatūros istorijos vadovėly) ir 53 « Draugijos* N-ry (kun. 
K. Šaulio), galėjo pakakt ano, bet ne šio meto visuomenei. Šiandien mums 
jau atėjo laikas daugiau susirūpint pažint, ką mes turim tiek mūsų šalies 
gamtos, tiek mūsų tautos dvasios lobio. Ir to pažinimo reikia įsigyt 
mums patiems, nelaukiant ir nesitikint, kad kas kiti, koki svetimų 
žemių ateiviai tai padarytų. Jau metas ir mums savo praeities darbuotojai 
pažint ne mažiau, kaip pažysta savuosius kitos kultūringos tautos, ir pa¬ 
žinus, vertus iš jų, išmokt pagerbt, kaip ir anos kad savuosius pagerbia. 

Paraginimu tokiam atsidėjimui pažint ir Įvertint kalbamąjį mūsų bota¬ 
niką tesie jo besiartinamųjų 150 m. gimimo sukaktuvių proga. Ta proga 
kaip tik norim paakint mūsų interesuotąją visuomenės dalį kalbamuoju rei¬ 
kalu pasirūpint bent šiais trimis dalykais: 

1) Iš nauja pagrindingai pertirt Pabrėžo gyvenimą ir darbuotę, kad 
pagaliau turėtum bent medžiagos žmoniškai to vyro biografijai parašyt ir 
iš to smulkiau žinotum, ką jis yra nudirbęs. 

2) Paieškinėt galėjusių ir turėjusių likt jo gyvo darbo vaisių — floros 
rinkinių — ir jo rankos raštų. 

3) Išspausdint, atatinkamai tokiais atvejais statomiems mokslo reikalavi¬ 
mams, bent svarbiausią jo raštų dalį, vis tiek, nors ji ir būtų kieno nors 
jau mėginta spausdint. 

Kas tai tur atlikt? Pakartojam, niekas kitas, kaip tik mes patys, sto¬ 
dami dirbt to darbo be jokio nuomonių ar pažiūrų skirtumo... Konkretin- 
gai tą darbą vaizduojamės galint būsiant rasi šiaip pasiskirstyt. 

Rinkt žinių apie Pabrėžo gyvenimą ir darbuotę, taip pat jo kolekcijų 
likučių ir rankraščių bene daugiau intereso, o sakytume, net ir tiesioginės 
pareigos turėtų gerbiamieji dabartiniai Kretingos vienuoliai: jie pir¬ 
mieji privalėtų susirOpint tinkamai pagerbt mokslui nusipelniusį savo pir- 
mataką, jo 150 m. gimimo sukaktuvių proga. Jiems ta darbo dalis galėtų 
pavykt geriausiai atlikt, kaipo esantiems toje pat vietoj, kurioj Pabrėžas yra 
nemažą savo amžio daly gyvenęs, dirbęs ir palaidotas. Be vienuolių, tas 
darbas turėtų dar parūpt ir šiaip lotiems Kretingos ir apylinkės šviesuoliams, 
kurių pirmoj vietoj pastatytume Kretingos ir kitų aplinkinių Žemaičių miestų 
gimnazijų ir progimnazijų darbuotojus, ypač tų mokyklų botanikos 
mokytojus. Visiems čia darbo pakaktų ir jis reiktų imtis dirbt lenktynėmis. 

Ne mažiau, kaip kretingiškiams ir žemaičiams, Pabrėžo darbai, rinkt 
turėtų parūpt ir visos Lietuvos dabartiniams ypač aukštesniųjų ir 
aukštųjų mokyklų botanikos mokytojams ir apskritai augmenijos 
mėgėjams. Reikėtų pąsidairinėt' Pabrėžo palaikų ir po visus Lietuvos 
kampelius, nes labai gali atsitikt jų rast ir ten, kur nesitikėjom. Mūsų bo¬ 
tanikai, reikia tikėtis, neatsisakys pateikt savo pagalbos rastiesiems rinki¬ 
niams tinkamai sutvarkyt, padarydami tuo būdu juos prieinamus mokymo 
ir mokslo reikalui. O kad iš tų kolekcijų būtų mūsų augmenijos mokslui 
didelės naudos, aiškint netenka. Parenkant Pabrėžo kolekcijų ir rankraščių, 
kas jų būtų likę, būtų atlikta jau antroji darbo dalis. 

Pagaliau Pabrėžo raštų išleidimu turėtų pasirūpint atatinkamos raštų 
leidimo įstaigos. Tai būtų pirmiausia Lietuvių Mokslo Draugijos pareiga. 
Ji privalėtų nuskirt nusimanančius vyrus parengt tiems raštams spaudai su 
reikiamu kritikos aparatu ir savo lėšomis, bent jų svarbiausius, išspausdint. 
Tai būtų atlikta ir trečioji darbo dalis. 

Kad darbas eitų lygiu saiku ir vienatiškai visomis savo dalimis, pra¬ 
verstų net sukurt tam tikra Pabrėžo draugija ar sąjunga, kuri neatidėlioda¬ 
ma pradėtų dirbt laukiamąjį darbą. « Kosmoso* laikraštis mielu nori tinka 
būt tokios draugijos organu, apsiimdamas visu kuo patarnaut reikiamajam 
darbui. Jis neatsisakys kalbamajam darbui tarpininkaut taip pat ir kai jis 
eitų kitais keliais, nors ir be tokios draugijos. Šiaip ar taip, jam rūpi, kad 
tik tas darbas tikrai eitų ir kad ateinančiais* metais jis galėtų išspausdint 
bent žmonišką Pabrėžo biografiją. 

Tokis mūsų patiekiamas visuomenei sumanymas dėl besiartinamųjų 
kun. Pabrėžo 150 m. gimimo sukaktuvių. Ar mūsų balsas bus išgirstas, 
parodys netolima ateitis. Vis dėlto tikimės, jog jei ne visa, kas čia pasiū¬ 
loma, tai bent kuri dalis to taip labai reikalingo darbo būs tikrai padirbta. 

P r. Dovydaitis. 

P. S. Jei kas čia kalbamuoja reikalu turėtų kitokių sumanymų, «Kosmoso» 
laikraštis apsiima ir juos paskelbt. Taip pat sutinka priimt palaikyt ar 
siuntinėt nurodytu adresu ir Pabrėžo darbų likučius, ir visą tuo reikalu ko¬ 
respondenciją Red. 


Karo įtaka Lietuvos faunai ir dar kai kas. 

Karas yra padaręs, bent vietomis, žymios įtakos mūsų šalies faunai. Taip 
antai, jau pačioj karo pradžioj Suvalkų žemėj pasirodydavo tokių paskutiniais 
laikais toj Lietuvos daly nematytų gyvulių, kaip briedžių. Juos žmonės kal¬ 
bėjo buvus čia atklydusius pasileidus iš buvusio ties Vištyčiu anapus sienos Vo¬ 
kiečių kaizerio žvėryno, kurį įėjusieji į Prūsus rusai buvo išdraskę ir jo žvėris 
išbaidė. 

Vokiečių okupacijos metais, kai gyventojams mirties bausme buvo drau¬ 
džiami laikyt šautuvai, yra buvę apsčiai privisę laukuose kiškių ir kurapkų, 
o miškuose lapių, voverių, (turiu čia galvoj mano gimtąsias apylinkes—Su¬ 
valkų žemės šiaurę), nes niekas jų tuomet nenaikino. Paskesniais metais pradėjo 
čia daugiau rodytis stirnų ir vilkų. Prieš karą šiose vietose miškuose stirnų 
tik retai tebūdavo matyt, o vilkų tai per keleris metus teperbėgdavo vienas 
kitas. 

Okupacijos pančiams sutrupėjus, šautuvų dabar atsirado kiekvienam kaimo 
berniokui (jų turėjo ir vokiečių laiku, bet bijojos pakylėt). Todėl ir žvėrelius 
ėmė smagiau naikint. Ypač daug naikinama nekaltųjų gyvulėlių (kiškių, stirnų), 
tuo tarpu kaip toki vilkai, darantieji ūkininkams nuostolių, anaiptol nenukenčia 
lygia proporcija. 

Iš žinių, patekusių į mūsų spaudą, matyt, jog karo įtakoj ir kitose Lietu¬ 
vos vietose yra pasirodę naujų miškinių žvėrių. Antai, buv. Kupiškio apskrity 
1918—19 metais atsiradę daug vilkų, kurių karo metu čia veik visai nebuvę. 
Taip pat čia daug privisę lapių, net esą 2-3 rūšių. Ir vilkai ir lapės daro 
ūkininkams nemaža žalos. 

Toliau, iš įvairių Lietuvos kampų (Troškūnų, Viešintos, Balbieriškio) girdėt 
pradėjus ten rodytis šernų. Jų prieš karą Lietuvoj visai nebuvo girdėt, bent 
tose vietose, kur jie dabar naujiena. Šernų šiemet atsibastė net į pačią pakaunę 
(vasaros pabaigoj vieną šerną, perplaukusį per Nemuną ties Žemutine Panemune, 
kareivis nušovė). Vietomis priviso ir daug medžiojamųjų paukščių: t e t e r v i n ų, 
kurapkų, ančių. 

Noriu dar paminėt, jog vokiečių okupacijos metu kai kuriems vokiečių 
valdininkams, riebiai besiganantiems Lietuvoj, buvo atėjusi į galvą mintis gabent 
į’'Lietuvą ganyt ir savo gyvulių iš Vokios. Tokią mintį tikrai yra turėjęs 
buv. Kazlų Rūdos miškų valdininkas, turėjusis savo būstinę Gulionų (Gulioniš- 
kės) kaime paliai Višakio Rūdą. Čia, per kilometrą nuo savo rezidencijos gra¬ 
žioj vietoj tarp Runkių ir Gulionų kaimo jis ėmė tvert aukšta tvora (kokių 3m.) 

didelį gardą, turėjusį apimt visokiariopo jauno (kokių 20 metų) miško ir dalį 
neišdžiūstamo upelio (tekančio iš Runkių alksnyno į Judrę). Šitam darbui, kaip 
ir visiems darbams nudirbt, vokietys turėjo lėšų pakankamai: tvorą tvert pavarė 
artimųjų kaimų žmones, kuriems darbo dienai mokėjo ne daugiau, kaip po 
1 auks.; užtat kurią dien nėjusiems dirbt dėjo pabaudos bent po 50-100 auks. 
dienai; tuo būdu surinktų pabaudomis pinigų visai gerai pakako pamokėt dirbu¬ 
siems ir padengt visoms kitoms išlaidoms. 

Į šį gardą turėjo pargabent briedžių. Bet šiam sumanymui nebuvo 
lemta įvykt, nes ar jau buvo karo pabaiga, ar tą uolų girininką iškėlė į kitą 
vietą, gardas paliko nepabaigtas. Šiandien žmonės jau baigia naikinti ir jo pėd¬ 
sakus, išsiimdami iŠ tvoros sukaltų į ją daugybę vinių... Įdomu, ar tokių planų 
vokiečiai dar yra turėję ir kur kitur Lietuvoj? 

Taigi, karas yra padaręs Lietuvos faunai įtakos ją padidindamas ir paį¬ 
vairindamas. Gaila tik, kad ji neprotingai naikinama, ypač nekenksmingi gyvuliai, 
kaip antai stirnos. Ir naikina juos gal ne tik civiliniai žmonės, kiek pirmoj 
eilėj valdžios miškų medininkai. Šių metų „Lietuvos“ (46 N-ry) korespondentas 
skundžiasi, jog aure Šimonių girininkijoj, apie Bugailiškius, vietos valdžios miškų 
medininkai baigia naikint stirnas. Ne kitaip yra ir Kazlų Rūdos girininkijoj. Ma¬ 
tyt, tų ponelių psikologija visur vienoda. O labai gaila. Rėikėtų dėt visos pas¬ 
tangos tokioms barbarybėms keliui pastot. 

Mūsų gyvijos naikinimą gal bent kiek sunormotų įvykintos medžioklės ir 
žuklavimo taisyklės. Bet kaip visos teisės normos, taip ir šitos nepastos kelio 
naikint gyvulėliams tiems žmonėms, kurie savo vidaus įsitikinimo nebus nuo to 
sulaikomi. O žmogaus vidų pakreipi gali tik žmogaus auklėjimas. Todėl, norint 
gelbėt Lietuvos fauną ir apskritai jos gražiąją gamtą nuo greito išnaikinimo, 
greta vykinimo teisės normų, reikės dar daugiau rūpintis auklėjimu mūsų 
visuomenėj gamtos meilės jausmų, rengiant ta tema paskaitų, kuriant 
gyvulių ir paukščių ir iš visa gamtos paminklų globojimo draugijų ir kitokiais 
būdais. „Kosmoso“ laikraštis mielu noru sutiktų būt visų tokių draugijų centri¬ 
niu organu ir jų darbo rėmėju. D. 


Bibliografija- 


Čia surašyti tik patys naujausieji mūsų kalba gamtos mokslo ir geo¬ 
grafijos raštai, nes tik pačiu paskiausiu laiku imta tokių raštu gamint atsi¬ 
dėjus ir planingai (mokyklų ir nemokyklų reikalui) ir tik jų galima gaut 
knygynuose. Paduodame tų raštų tik vardus ir jų smulkesnį turinį, netar¬ 
dami savo nuomonės dėl jų tikrosios vertės. Kai kurie jų yra buvę ar ne¬ 
trukus bus recenzuoti mūsų laikraščiuose; tie laikraščiai, kur įdėtos tų raštų 
gilesnės recenzijos, čia taip pat nurodomi. 


Sutrumpinimai: LKŠL=Lietuvių Knygyno „Šešupės“ leidinys; LMDL 
—Lietuvių Mokslo Draugijos leidinys; ŠBL—Švyturio Bendrovės leidinys; 
SMKLKL=Švietimo Ministerijos Knygų Leidimo Komisijos leidinys. 


10 - K=Kaunas, M=MariampoIė, T=Tilžė, V=Vilnius; '19=1919^ ’20= 
č 9 ir 1.1.; pl.=puslapių; pv.=oaveikslų; LM= s Lietuvos Mokykla“; ŠD= 
n Švietimo Darbas“. 

Pradžios mokslas. 

Gamtos Pradžiamokslis. v I dalis. Negyvoji gamta: vanduo 
oras, žemė. Parašė J. Baronas. ŠMKLKL, T, ’20, 119 pi, 121 pv. 

I Žemė: smėlis, molis, dirvožemis, granitas, klintys, mielas (gipsas), 
druska, durpės, akmeninės anglys, gintaras, bendros apie nauges žinios, 
apie nauges skyrium. 11. Vanduo: kai kurios vandens savybės, vanduo— 
svorio matas, skystas vanduo, vanduo garo pavidalu, vanduo ore, kaip snie¬ 
gas tirpsta ir vanduo užšąla, sniegas ir ledas ant žemės. III. Oras: bendra 
oro pažintis, oro slėgimas, kaip matuoja oro slėgimą, oro judėji¬ 
mas, oro sudėtis, degimas, kūnų kitimas. (Rec. LM 1919/20; kalbos atžvilgiu 
ŠD 4 (7) N-ry). 


Botanika 

Akad. /. P. Borodino Botanikos vadovėlis. I dalis. Morfologija 
(ir anatomija). Vertė I. Tonkūnas. LMDL, ’19, V, 130 ps. 110 pv 

I. Augalų morfologijos čia yra (5—69 pusi.): sėklos sudėtis; 
pamatiniai augalų organai; stiebas; šaknis; lapas; žiedas. 

II. Anatom i ja (70—119 pusi.): protoplazma; plastidės; krakmolo 
grūdai; kristalai; narvelio sulčių medžiagos; narvelio susidarymas; tarpu- 
narvė medžiaga, narvotarpiai ir išmatų sandeliai; padarai, kilę iš susiliejimo 
narvelių vienumon; audiniai; stiebo sudėtis; šaknies sudėtis; lapo sudėtis. 

III. Lietuviškas rusiškas žodynėlis (120—130 pusi.) (LM 1919/20). 

Botanika. Bendroji dalis. Pagal 5. Polianski parašė A. Žygas. 
LKŠL, M, ’20, 41 ps, 49 pv. 

Augalų sudėtis ir gyvybė; sėkla; šaknis, stiebas; lapas; pumpuras; 
žiedas ir vaisiai. (LM 1919/20). 


Zoologija 

J. Elisono Trumpas zoologijos terminų projektas. 
I. Anatomija. LM 1919/20, 47—57 ps. 

Bendro turinio žodžiai; atskiros žmogaus ir šiaip gyvūno kūno dalys; 
pradinės stuburinių gyvūnų plėtojimosi ir kitimo stadijos; jų vaisa; stubu¬ 
rinių odos danga ir aikštės griaučiai; stuburinių raumenys ir vidaus griaučiai; 
galūnės ir jų juostos; stuburinių gyvūnų dirksnių sistema; kvėpavimo ir 
penimojo latako organai; kraujo tekamieji organai; prašalinamieji organai. 

J. Elisono. Zoologijos sistematikos terminų žody¬ 
nėlis, aukštesniųjų mokyklų kursui pritaikintas ŠMKLKL, K ’20, 
144 ps, in 16. 

Yra tai tęsimas „Lietuvos Mokykloj“ 1919/20 m. (47—57 pusi.) įdėto 
to paties autorio anatomijos žodynėlio. Šis sistematikos žodynėlis eina 
dviem dalim; pirmoj daly (11—106 ps.) lietuviškas lotyniškas rusiškas vo¬ 
kiškas žodynas; antroj (107—144 ps.) — lotyniškas lietuviškas; kiekvienoj 
daly skyreliai: bendra sistematika (baigiant klasėmis), bestuburiai, gaubtiniai 
ir bekaušiai, žuvys, kiaupės, ropliai, paukščiai, žinduoliai. 

Stuburinių gyvuliu zoologija. Parašė Jurgis Elisonas. 
LMDL, V, ’20, 272 ps, 209 pv. 

I klasė. Žuvys: kaulingosios žuvys;ganoidai arba žuvys emalinėmis 
skujomis; skerzažiomenės žuvys arba selachijos, apskritažiomenės žuvys; 
bekaušės; žuvų klasifikacija ir jų klasė. 

II klasė. Amfibijos: beuodegės, uodegėtosios ir bekojės amfibijos; 
amfibijų klasė. 

UI klasė. R o puoli ai: driežlai, gyvatės nuodingosios ir nenuodin¬ 
gosios, krakadilai, vėžliai, arba želvos; ropuolių klasifikacija ir jų klasė. 

IV klasė. Paukščiai: beketeriai, arba lakstantieji; keterėtieji; dan- 
tysnapiai, arba plaukomieji; pigvinai; audriniai; irklakojai; gaminiai, arba 
ilgakojai; blauzdiniai, arba gerviniai, tilvikai arba slankos; vištiniai; karveli- 
niai; genimai; papūgos; žvirbliniai; plėšrieji; paukščių klasifikacija ir jų 
klasė. 

V klasė. Žin darnieji: kiaušiadėčiai; sterbliniai; nepilnadančiai; ban- 
guoliai bedančiai ir dantiniai; sirenos arba jūrų karvės; naguočiai—liekana- 
giai, bručnagiai, negromuliniai, gromuliniai; drambliai, arba straubliniai; 
nosuoliai; galūdai (gyvėdžiai, plėšrieji); irklakojai; graužikai; vabždžiaėdžiai; 
sparnarankiai arba šikšnosparniai; pusbezdžionės; primatai, arba beždžionės; 
siauranosiai primatai arba senasviečio beždžionės; žindamųjų klasifikacija 
ir klasė. (LM 1919/10). 

Zoologijos paveikslų rinkinys 1. LMDL, V, ’20 
56 ps. in 4. 

Čia įdėta paveikslų gyslasparnių (1 pusi.), dvisparnių (3 p.) žvyne- 
sparnių (3 p.), tiesiasparnių (5 pusi.), šiurkštasparnių U /24 p.), šimtakojų 
(V 22 p.), vorų (4 p.), vežiečių (5 p.), kirmėlių (6 p.), šližinių (1 p.), luobe- 
liuotųjų (1 p.), minkštakūnių (11 p.), dygliuotųjų (2 p.), landažarnių (4 p.), 
prasčiausiųjų (2 p,). (LM 1919/20). 

Fiziologija ir kemija 

L. Vailionio Materijos keitimosi organizmuose. (Pa¬ 
skaita). Chicago, 1914, 56 ps. 

Tai yra aiškia, vaizdinga kalba išdėstytas fiziologijos skyrelis, parodus, 
kaip gamtoje medžiagos kitimas eina nenutrūkstamu ratu: iš neorganinės 
medžiagos, žaliems augalams besidarbuojant, kyla organinė medžiaga, kurią 
sunaudoja gyvuliai savo gyvatai palaikyti; o to pašalinės išdavos vėl padaro 
neorganinę medžiagą, kuri gryžta į gamtą, kad vėl būtų naudojama pirmiau 
augalų, o paskui gyvulių ir 1.1. Gale dar pakliudyta amžinoji mirties ir 
gyvybės kova. 

V Ruokio Chimijos vadovėlis. Pirmoji dalis. LMDL, V, 
’20, 208 ps, 104 pv. 

V. Ruokio Chimijos vadovėlis. Antroji dalis. LMDL, V, 
’20, 192 ps, 125 pv. 

Abiejose dalyse dėstomi tiktai neorganinės kemijos junginiai ir jų 
formulės. Čia kliudomi šie ir šitokia eile elementai: vandenilis, deguonis, 
ozonas, chloras, bromas, jodas, fluoras, siera, selenas, teleras, azotas, argo¬ 
nas, helis, fosforas, arsenikas, stibis, anglis, cianas, silicis, boras. 

kalis, rubidis ir cesis, natris, litis, kalcis, magnis, cinas, kadmis, gyvsi¬ 
dabris, varis, sidabras, auksas, aliuminis, skandis, ytris, lantanas, yterbis, 
galis, indis, talis, titanas, cirkonis, ceris, toris, germanis, alavas, švinas, 
vanadis, niobis, tantalas, prazeodimis, bismutis, chromas, molibdenas, vol¬ 
framas, uranas, manganas, geležis, kobaltas, nikelis, rutenis, osmis, rodis, 
iridis, paladis, platina (LM 1919/20). 

Fizika. 

Inž. K Šakenis. Fizikos terminų projektas. Bendrasai sky¬ 
rius. Mechanika. Skysčiai ir dujos. Šilima. LM 1918, 372—376 ps. 

Inž. K Šakenis. Fizika. II dalis. Magnetas. Elektra. ŠMKLKL, 
T, 20, 77 ps, 85 pv. 

Magnetas: prigimtinis ir dirbtinis magnetas, magneto trauka, ma¬ 
gneto poliai, polių skirtingumas; magnetinimas įtakos keliu; įmagnetinimas 
ir išmagnetinimas; magneto skaidymas; magnetą aiškinamoji ipotezė; že¬ 
mės magnetingumas; paramagnetiniai ir diamagnetiniai kūnai. 

Elektra. I Elektros ta tik a: elektra; laidininkai ir nelaidininkai; 
izolacija (atskyrimas); elektros krauja, elektros iškrovimas; dviejų rūšių ele¬ 
ktra; elektroskopas; teigiamoji ir neigiamoji elektra; abiejų elektros rūšių at¬ 
siradimas tuo pačiu metu; elektros krauja laidininkų paviršiuje; elektrinimas 
įtakos keliu; kai kurių reiškinių aiškinimas elektros įtaka; elektros mašina; 
kai kurie tyrimai su elektros mašina; elektros kiekis, elektros galia (poten¬ 
cialas) ir laidininko talpumas elektrai; potencialo vienodumas visuose įelek¬ 
trinto laidininko taškuose; teigiamasai, neigiamasai ir nulio potencialas; kon¬ 
densatoriai, arba tirštintojai. Elektros kibirkštis. 

II. Elektros srovė: elektros srovė; galvaniniai elementai; kitoki 
galvaniniai elementai; reiškiniai, elektros srovei bėgant; Ampero dėsnis; gal- 
vanoskopas; galvanometrai (srovių matuotojai); šiluminiai elementai; sąlygos, 
nuo kurių pareina elektros srovės stiprumas; varžos dėsniai; varžos matavi¬ 
mas; varžos vienetas; Omo dėsnis; amperametrai; galvaninės batarėjos; elek- 
trolizai; Faradėjaus dėsnis; srovės matavimas voltametrais; elektrolizo pritai¬ 
kinimas; poliarizuota srovė; akumuliatoriai; laidininkų įšilimas, bėgant srovei; 
Džioulio ir Lenco dėsnis; elektros žibintuvėliai (lempelės); Voltos laukas; 
elektros srovė dujose; katodo spindulių savybės; anodo spinduliai; Rentgeno 
spinduliai; radius. 

III. Elekromagnetija: magneto laukas; elektromagnetas; elektro¬ 
magnetinis telegrafas; elektros varpelis; srovių ir magneto tarpusavio jėgos, 
solenoidas; Ampero magneto ipotezė; įtakos srovė; Lenco dėsnis; įtakos 
srovė, grandinė sumezgant arba sutraukiant; Rumkorfo špūlė; telefonas; 
mikrofonas; Gromo žiedas; magneto elekrinė mašina; dinamo mašina; mo¬ 
toras; dinamo mašinų ir motorų vartojimas. 

IV. Oro elekra: žaibas ir griausmas; perkūno vadelės. (L M 
1919/20). 


(Bibliografijos tęsimas kitame N-ry). 

Kosmoso laikraštis gaunamas visuose knygynuose. 

Redakcija, administracija ir didžiausias sandėlis Kaune, 

Laisvės Alėja 55. 


Artimiausiems Kosmoso numeriams yra parengti, rengiami ar numa¬ 
tyti šie dalykai: 

Iš fizikos ir kemijos: Šilima; Šviesos esmė; Eteras ir reliativybė; Radijus 
ir jo emanacija; Jonai ir elektronai; Atomistikos plėtotė; Iš kemijos ir jos 
problemų; Gamtos paradoksai ir k. 

Iš astrofizikos: Žvaigdžių pasaulis; Kometos; Ar gyvenamos žvaigždės? 
Žemės galas gamtos mokslo atžvilgiu; Ar Marsas gyvenamas? ir k. 

Iš mineralogijos, geologijos ir paleontologijos: Gintaras; Ugnikalnių 
išsiliejimų reiškiniai; Lietuvos dirvožemiai ir juose augamiejj miškai; Da¬ 
barties žinios apie žemės vidurius; Iškasamasai žmogus; Žemės aliejaus 
pasidarymas; Akmens anglių pasidarymas—geologijos problema; Papilės 
iškasamoji fauna ir k. 

Iš meteorologijos: Ką kiekvienas privalo išmanyt apie orą ir k. 

Iš biologijos: Narveliai ir audmens organizmuose; Nervų sistema; 
Iš smagenų anatomijos ir fiziologijos; Lyginamoji nevrologija ir psikologija; 
Organizmų'descendencijos (kilimo) ipotezė; Dabarties žmonių tipai; Gyvijos 
evoliucijos' problemos; Lietuvos ropliai; Lietuvos paukščiai; Mūsų naminių 
gyvulių ir sėjamųjų javų kilimas; Gamtos paminklų saugojimas; Apie mirtį 
ir nemarybę; Mek'anizmas ir vitalizmas ir k. 

Iš geografinių kelionių: Amerikos suradimas 500 m. prieš Kolumbą; 
Kelionės į pietų ir šiaurės polį ir k. 

Iš teknikos srities: Teknikos pažangos greiiis; Iš naujosios telefonijos 
ir telegrafijos įtaisymų; Laivininkystės plėtotė; Kelionės oru ir k. 

Iš gamtininkų gyvenimo ir darbuotės: Leonardo da Vinci gamtotyra 
ir teknika; Aleksandras Humboldt’as ir jo «Kosmos»; Ernestas Haeckel’is; 
Jonas Rauke, Elie de Cyon’as, Augustinas Mendelis ir k. 


Kaunas, Valstybės Spaustuvė. 






